
Pirmasis „Graikų meno“ leidimas parašytas 7 dešimtmečio pradžioje, vėliau 
tik truputį papildytas, pritaikant naujas iliustracijas. Atvirai šnekant, rašy- 
damas knygą aš pats daug sužinojau apie nagrinėjamą dalyką. Negaliu griež- 
tai tvirtinti, kad dabar jį suprantu geriau nei tuomet, bet taip manau. Bent 
jau įgijau daugiau patirties, įvairiais aspektais tyrinėdamas graikų meną. Ži- 
noma, privalu atsižvelgti ir į naujus požiūrius, nors ne visi jie pasirodo esą 
vaisingi. Kaip ir anksčiau, savo aprašymus bei analizę aš stengiuosi grįsti 
tvirtu pagrindu, kuris, tikiuosi, nesikeis bent keletą metų ir kuriuo galėtų 
remtis plačioji visuomenė bei studentai, pradedantys Antikos bei jos meno 
studijas. Knygoje aptariu ir kai kurias labiau šalutinės graikų meno sritis, 
kurias neišvengiamai pateikiu supaprastindamas, bet tikiuosi, kad tai leis 
bent iš tolo užčiuopti platesnius nagrinėjamo dalyko horizontus. Naujasis 
leidimas skiriasi nuo ankstesnių, pirma, didesne apimtimi, antra, išsamesne 
architektūros bei puošybos apžvalga, pagaliau bandymu ryškiau atskleisti 
meno ir menininko vaidmenį graikų visuomenėje. Pastarasis kiek kruopš- 
čiau tyrinėtas praėjusius trisdešimt metų. Visa tai leidžia geriau suprasti, ką 
graikų menas reiškė Antikoje ir kodėl jis buvo toks įtakingas vėlesniais lai- 
kais. Tam tikra prasme aš stengiuosi grąžinti graikų meną iš tradicinių me- 
no albumų bei galerijų atgal į Graikiją. Juk mes žavimės juo iš dalies kaip tik 
dėl to, kad jis atkeliavęs iš Graikijos, o ne iš kitur, iš dalies dėl tų ypatybių, 
į kurias vis dar galime (ar esame priversti) atsiliepti. 

„Klasikos“ terminą daugiausia taikau brandžiojo V a. pr. Kr. stiliaus kū- 
riniams. Tokie pasakymai kaip „geometrinis“, „archajinis“ ar „rytietiškas“ 
yra tiesiog susitarimo reikalas, kadangi perėjimas nuo vieno stiliaus prie kito 
vyksta nežymiai, o pagreitinti jį gali nebent iš svetur sklindanti įtaka arba 
tam tikrų mokyklų suklestėjimas. Lengvai gali suklaidinti tokie posakiai kaip 
„apie 500 metus“ arba „šešto šimtmečio stilius“. Antikos žmonėms, nežino- 
jusiems, kuriame amžiuje prieš Kristaus gimimą jie gyvena, tokie pasakymai 
būtų buvę visai beprasmiai, bet mums toks laiko skaičiavimas įprastas. Šiaip 
ar taip, daug tikriau galime kalbėti apie skirtingą Italijos kvatročento ir čink- 
večento dvasią, o perėjimas į naują dešimtmetį, šimtmetį ar tūkstantmetį 
naujaisiais laikais juntamas daug labiau nei senovės Graikijoje. Įsiklausyki- 
me: „aštuntas dešimtmetis“, „devintas dešimtmetis“, fin de siécle. 


1 Niekas neužstoja šiandieninio Partenono vaizdo. Senovėje lankytojas n 


(plg. [2]). Pastatytas 447—433 m. pr. Kr. pagal Iktino ir Kalik 


nės skulptūros, išskyrus Elgino kolekciją, išve Londoną 


pastaruosius 50 metų ir dabar perkeltos į muziejų, o pats statinys kruopščiai restauruojamas 

2 Atėnų akropolio rekonstrukcija. Dešinėje pirmame plane — Propilėjai ir Atėnės Nikės šventykla, 


toliau — Partenonas, kairėje — Erechtėjonas. (Torontas) 


„Drįsčiau teigti, jog dabar Partenonas atrodo įspūdingiau nei tada, kai buvo 
pastatytas. Kur kas geriau junti erdves bei angas, o tai, kad jis nėra vientisas, 
be to, persmelktas šviesos, daro jį panašų ne į pastatą su keturiomis sienomis 
kaip anksčiau, bet į skulptūrą. Dabar jis visas priklauso erdvei.“ 

Susižavėjimas šviesa ir erdve, kurį didingiausias Antikos paminklas sukėlė 
žymiam dabarties skulptoriui Henry Moore'ui, kyla iš to, ką daugelis laiko 
patraukliausiu graikų kultūros bei meno bruožu. Tai saviraiška tautos, ne- 
pranokstamos dėl minties, poelgių bei užmojų grynumo, graikų demokrati- 
jos kūrėjų, filosofų, poetų bei istorikų, paklojusių šiandienio pasaulio pa- 
matus, sugebėjusių rasti nemarias tiesas ir pagauti neblėstantį grožį, kuris 
įkūnija humaniškumą, pranašavusį ar net pranokusį visa, ką galėjo pasiekti 
krikščionybė [/, 3]. Antikinio graikų meno realybė visai kitokia, nors ne 
mažiau nuostabi. Mat kone pusę laikotarpio, kurį apima ši knyga, stiprią 
įtaką graikų menui darė negraikiškos kultūros ir tik vėliau graikai atsidūrė 
priešakyje. Faktas, kad Atėnų demokratijos simboliu tapo Periklis, sekmin- 
gai valdęs miestą V a. pr. Kr. viduryje, iškalbingai apibūdina tą demokratiją. 
Graikai kartais būdavo negailestingi ir žiaurūs, o tarpusavio kovoms atiduo- 
davo daugiau jėgų nei karams su išorės priešais. Be to, neatsiejama tos kultū- 
ros dalis buvo vergovė. Antra vertus, ji gyvavo visame tuometiniame pasau- 
lyje, o su vergais, moterimis, luošiais ir svetimšaliais klasikinėje Graikijoje, 
atrodo, elgtasi kur kas geriau nei daugelyje kitų kraštų. 

Prieš šimtmetį į Graikijos kultūrą būdavo žvelgiama iš susižavėjimo spin- 
dinčiomis akimis. Tai lėmė klasikinis išsilavinimas, kurį Vakaruose iš kartos 
į kartą įgydavo valdančiųjų klasių atstovai, neginčijama graikų literatūros 
įtaka vėlesnei Vakarų literatūrai, nuojauta, jog graikai esą krikščionybės pirm- 
takai, ir kone visiškai iškreiptas supratimas, koks graikų meno mastas. Grai- 
kų palikimo spindesys ir paplitimas maža ką teturi bendra su jo pirmine 
paskirtimi bei pavidalu, tačiau prireikė (ir tebereikia) daug laiko tai supras- 
ti. Kai Renesansas iš naujo atrado klasikinį Antikos meną, daug jo reiškinių 
buvo atgaivinta architektūroje bei kitose meno rūšyse. Ši tendencija pasiekė 
viršūnę tiek puikioje XVIII a. pabaigos ir XIX a. architektūroje, tiek gana 
blankioje skulptūroje bei tapyboje. Daugelyje Vakarų Europos pastatų dar 

3 Partenono griuvėsiai — ideali vieta romantiškai pažvelgti į senovės Graikiją. Ant jo laiptų šoko 
Isadora Duncan. Šioje nuotraukoje rusų šokėja Nikolska 1929 m. šokiu atsiliepia į šventovės 
šauksmą 


XX a. pradžioje dominavo arba atgaivintas gotikos stilius, arba klasikinės 
kolonos bei karnizai, o neretai — viena ir kita kartu, tuo tarpu vaizduojama- 
sis menas — tapyba ir skulptūra (ypač antkapinė ir memorialinė) ištisai rė- 
mėsi V a. pr. Kr. Graikijoje susiformavusiu stiliumi, atejusiu per Romą ir 
neteisingai suprastu Renesanso. Net modernesniam menui klasikinis stilius 
darė nemažą įtaką, kurios jis sąmoningai stengėsi atsikratyti, o dabar post- 
modernizmas apgalvotai remiasi klasika. Mūsų pačių sukurta aplinka priar- 
tina mus prie klasikos ar supriešina su ja, bet dėl to anaiptol ne lengviau 
nešališkai ją vertinti. Net moksle dabar madingas priešiškumas viskam, kas 
vadintina „klasika“. 

Pasistenkime suprasti graikų meną tokį, koks jis buvo sukurtas, nepaisy- 
dami, kaip pasikeitė jo paskirtis nuo Antikos laikų, nors ir įdomu būtų ste- 
bėti, kaip dabarties žmonės suvokia Antikos kūrinius, pristatomus muzie- 
juose, knygose, meno rinkoje. Pirminę graikų meno prasmę įmanoma įžvelgti. 
Net Henry Moore'ui, kuris graikus ir Renesansą laikė savo priešais: „Maniau, 
jog reikia visa tai atmesti ir vėl pradėti nuo pradžios — pirmykščio meno. 
Tik per pastaruosius dešimt penkiolika metų [eidamas penktąją dešimtį, — 
J.B.) ėmiau suprasti, kokia nuostabi yra Elgino skulptūrų kolekcija.“ 

Vis dėlto galime paabejoti, ar įvertinęs Elgino kolekcijos grožį žmogus 
ėmė geriau suvokti buvusią skulptūrų paskirtį bei jas kūrusių žmonių tiks- 
lus, ar tik įžvelgė kitokį, laikui nepavaldų tobulą meistriškumą. Nieko smerk- 
tina, jei žavimės jomis klaidingu pagrindu, tačiau neabejotinai verta suvokti 
tikrąjį žavesio šaltinį. 

Grįžkime prie Partenono — to vėjų užpučiamo erdvės ir grožio kūdikio. 
Skirtingai negu dabar, senovėje iš tolo buvo matyti tik viršutinė jo dalis. 
Akropolio kalva buvo apstatyta statulomis, paminklais bei kitais seniai su- 
griuvusiais pastatais [2], kurie visiškai gožė Partenoną, ir tik arti priėjusį 
lankytoją pakerėdavo jo dydis ir masyvios į dangų kylančios kolonos. Šven- 
tykla buvo ne balta ir be puošmenų kaip dabar, bet ryškiai spalvota, ir vargu 
ar ją būtum pavadinęs šviesos šventove. Aukštai užkeltos skulptūros bei rel- 
jefai tikroviškai vaizdavo dievus, herojus ir mirtinguosius, kurie savo darbais 
išgarsino Atėnus. Pagrindinė statinio dalis už kolonų panėšėjo į didžiulį mar- 
muro luitą, kurio vientisumą nuo grindų ligi lubų ardė tik dvejos durys, 
paprastai uždaros, ir du langai. Jos viduje saugota didžioji dalis Atėnų lobių, 
kuriuos puikiai simbolizavo dvylikos metrų aukščio miesto globėjos Atėnės 
statula, dengta auksu bei dramblio kaulu. Visas ansamblis labiau bylojo apie 
atėniečių galią, įtaką bei patriotizmą nei apie dievobaimingumą. Nors pa- 

stato architektūra bei dekoras visais atžvilgiais buvo išskirtiniai, jų paskirties 
anaiptol nepavadintume menine. 

Kad suprastume jau seniai mirusius žmones ir įvertintume jų sukurtą me- 
ną, reikia pažinti jų aplinką bei kasdienybę: kaip jie rengėsi, ką valgė, koks 
buvo jų tikėjimas, tarpusavio santykiai, ko siekė politikai bei karvedžiai sau 
ir savo tautai. Gausybė išlikusių literatūros ir dailės paminklų leidžia bent iš 
dalies įveikti šią užduotį, jei turėsime galvoje mus skiriančių amžių nuosta- 
tas — šiaip ar taip, verta pamėginti. Nors gerai žinome, kad kiekvienas am- 
žius formuoja savo požiūrį į istoriją, turime tikėti, jog kaip tik mes įstengsi- 
me deramai įvertinti savo išankstinę nuomonę, atsiriboti nuo jos ir nema- 
tuosime Antikos XX a. sąvokomis, susikurtomis tam, kad būtų lengviau 
gyventi ir suprasti mūsų laikų meną. 

Tyrinėjant antikinį meną, ypač svarbu matyti ar įsivaizduoti daiktus to- 
kius, kokie jie buvo sumanyti: atminti, kad skulptūros ir statiniai buvo spal- 
voti, kad aplinka, kurioje stovėjo statulos, visai nepanėšėjo į dabartines me- 
no galerijas, kad net brangiausi kūriniai turėjo paskirtį ir niekada nebuvo 
eksponuojami kaip dabar muziejuose. Antai du puikūs bronziniai kariai, 
rasti Pietų Italijoje ties Riače, dabar saugomi Redžo muziejuje, yra kone 
vieninteliai eksponatai didžiulėje salėje. Vieną nuo kito juos skiria keletas 
žingsnių, taigi abu galima apžiūrėti iš visų pusių. Antikos laikais jie, matyt, 
stovėjo priešais sieną petys į petį su kitomis statulomis. Jeigu, pasitelkę vaiz- 
duotę, dar pridėsime jiems trūkstamas ietis bei skydus, turėsime pripažinti, 
kad pateikti muziejuje jie visiškai nutolsta nuo menininko sumanymo. Taip 
pat kitoks mums atrodo ir Delfų lenktynininkas [737], stovintis muziejaus 
salės centre, o ne po saulėtu Graikijos dangumi ir ne savo vežime, į kurį 
buvo pakinkyti puikūs žirgai. Be to, išlikimo atsitiktinumai, o drauge pa- 
garba klasikos menui įpratino mus ne tik pakančiai žiūrėti į skulptūras, ku- 
rioms trūksta įvairių fragmentų — nosies, galūnių, bet ir suteikti jų fragmen- 
tiškumui estetinį statusą, lyg tai būtų menininko sumanymo dalis. Iš tikrųjų 
jos to vertos, tačiau joks graikų menininkas niekada jų šitaip nevertino. 

Ir kitais atžvilgiais matyti, jog senovės graikams menas turėjo visiškai ki- 
tokią reikšmę nei šiandien mums. Iki pat aptariamojo laikotarpio pabaigos 
sąvoka „menas menui“ buvo visiškai nežinoma: nebuvo nei to, ką pavadin- 
tume meno rinka, nei kolekcininkų. Kiekviena meno rūšis turėjo savo pa- 
skirtį, taigi menininkai buvo prekių tiekėjai, lygiai kaip, tarkim, batsiuviai. 
Senojoje graikų kalboje nėra net atskiro žodžio „menas“, kurio reikšmė ati- 
tiktų dabartinę, yra tik techné, kuris reiškia ir amatą, ir meną. Senovės mū- 

ksta skydy (abiem), ieties 


žr. iliustraciją fronuspise). 


sukurtos p 


da nepasiekę Italijos krantų. 


zos įkvėpdavo rašytojus, bet ne dailininkus, — šiuos sergėjo dievai Atėnė ir 
Hefaistas, globojantys praktinius ar techninius amatus. 

Galop privalome nepamiršti, jog didžioji graikų meno dalis (bent jau iki 
helėnistinio laikotarpio, o neretai ir vėlesnių laikų) atkurdavo praeities vaiz- 
dinius — tai, ką mes vadiname mitologija, bet patys graikai laikė istorija. Ir, 
kaip matysime, pasinaudodami šia praeitimi, jie savaip atspindėdavo dabar- 
tį ir dailėje, ir literatūroje. 

Daugiausia originalių graikų vaizduojamojo meno darbų rasta Graikijo- 
je, Vakarų Turkijoje (senoji Rytų Graikija) bei graikų kolonijose Juodosios 
jūros pakrantėje, Pietų Italijoje ir Sicilijoje, nors nemažai kūrėjų bei kūrinių 
nukeliaudavo kur kas toliau. Kadangi romėnų laikais buvo padaryta daugy- 
bė kopijų, mūsų tyrinėjimai apima visą Romos imperiją. Beje, neretai tik iš 
kopijų galime spręsti, kaip atrodė garsios skulptūros bei paveikslai. 

Antikos reliktai kraštuose, kuriuos palietė ši kultūra, visuomet išsiskyrė 
savo didybe, nors jiems nuolat grėsė pavojus patekti į kalkių krosnį, lydymo 
katilą arba tapti statybine medžiaga iki pat XIII a., kai Italijoje imta domėtis 
senovės palikimu, rinkti jį ir jo ieškoti. Italijoje daugiausia rasta romėniško- 
jo laikotarpio, nors taip pat ir klasikinio stiliaus paminklų. Reljefiniai indai 
iš garsiojo Arecijaus molio ir monetos kolekcionuotos jau XIII ir XIV a., o 
nemažai antikinių gemų ir kamėjų išliko dėl to, kad jomis mėgta puošti 
baldus bei knygų viršelius, nepaisant krikščioniškajai kultūrai svetimų pa- 
goniškų siužetų. XV a. net raudonfigūrė Atėnų vazų tapyba buvo žinoma 
tik iš negausių pavyzdžių, atvežtų į Italiją V a. pr. Kr. ir išlikusių etruskų 
kapuose. Jau tada buvo sukauptos didžiulės skulptūrų kolekcijos, beje, ne 
vien iš Italijos radinių, nes mokyti žmonės ėmė lankytis graikų žemėse, o 
Venecijos ir Genujos pirkliai laisvai prekiavo su Egėjo jūros kraštais. Jauna- 
sis Michelangelo didžiavosi tuo, kad jo kūrinius per klaidą palaikydavo an- 
tikiniais, o vėlesnieji menininkai, kaip Piranesi, vadovavo dirbtuvėms, ku- 
riose apgadintas antikines statulas, tarkim, rastas Hadriano viloje Tivolyje, 
restauruodavo ir pridėdavo joms trūkstamas dalis. 

Kai kurie žymesni graikų kūriniai pasiekė Italiją dar anksčiau. Puikūs 
paauksuoti bronziniai žirgai, dabar stovintys virš įėjimo į Šv. Morkaus bazi- 
liką Venecijoje* [5], kaip manoma, V a. buvo pervežti iš Chijo salos į Kon- 
stantinopolio hipodromą, o iš ten 1204 m. kaip kryžiuočių grobio dalis — į 


* Originalas — Marciano muziejuje, Šv. Morkaus bazilikos viduje. (Čia ir kitur — 
vertėjos pastabos.) 

5 Vienas iš keturių bronzinių žirgų, stovinčių virš įėjimo į Šv. Morkaus baziliką Venecijoje. 
Galbūt priklausė vėlyvojo helėnizmo kompozicijai, vaizdavusiai vežimą su pakinkytais žirgais 


Veneciją. Kiti teigia, kad žirgų kelionė prasidėjusi Romoje. Venecijoje jiems 
iškilo grėsmė būti perlydytiems ginklų arsenale, bet, laimei, poetas Petrarca 
ir kiti įžvelgė jų vertę ir grožį. „Paties Lisipo kūriniai“, — stebėjosi jie, mat iš 
knygų buvo geriau susipažinę su skulptorių vardais negu su tikromis graikų 
skulptūromis. Žirgų statulos įtikinamai rodo, jog senovės meistrai tobulai 
valdė liejimo techniką, kurią iš naujo turėjo atrasti Donatello. Šiems trofė- 
jams nebuvo lemta netrikdomiems stovėti ant Šv. Morkaus katedros stogo: 
1789 m. Napoleonas juos išvežė į Paryžių ir užkeldino ant Karuselės arkos 
Tiuilri rūmuose. Žirgai buvo grąžinti Venecijai 1815 m., nepaisant visuo- 
menės protesto. Per Pirmąjį pasaulinį karą, gresiant austrų oro antpuoliams, 
juos vėl teko nuimti nuo katedros stogo. Marmuriniai liūtai, stovintys prie- 

šais Venecijos arsenalą, taip pat atkeliavo iš Graikijos: vienas — iš Atėnų 
uosto Pirėjo, kitas, puikus archaikos kūrinys iš Delo, atvežtas XVIII a. pra- 
džioje. Derinantis prie stiliaus jam pridėta nauja galva [6]. 

Didieji Italijos rinkiniai tebėra svarbus graikų skulptūros tyrinėjimo šal- 
tinis, nors tarp romėniškųjų kopijų yra likę figos lapelio kulto pėdsakų, o 
Praksitelio Afroditės kopija, esanti Vatikane, tik 1932 m. neteko švininių 
klosčių, droviai gaubusių jos šlaunis. Panašių kolekcijų atsirado Prancūzijo- 
je. Liudvikas XIV liepė skulptoriui Girardonui atlikti vieną pirmųjų plasti- 
nių operacijų — pakeisti Arlio Veneros (kitos Praksitelio kopijos) pozą, krū- 
tinės formą, sutrumpinti drabužį, pritaikant skulptūrą prie to meto skonio. 
Anglijoje Arundelio grafas [7], kurio didžioji kolekcijos dalis yra Oksforde, 
XVII a. pradžioje nuvyko į Graikiją, kur jam pavyko įsigyti keletą įdomių 
graikiškų originalų. Vienas jo kolekcijos eksponatas, kaip dabar pripažįsta- 
ma — iš didžiojo Dzeuso aukuro Pergame, nukeliavo iki pat Vorksopo, kur 
įstatytas į karaliaus Jurgio laikų raudonų plytų namo fasadą išbuvo iki 


6 Marmurinis liūtas, stovintis prieš 
Arsenalą Venecijoje. Kūnas (VI a. 
pr. Kr. pradžia) atvežtas iš Delo sa- 
los, galva priderinta XVIII a. 


7 Mytenso paveikslas, vaizduojantis 
Arundelio grafą (1585-1646) jo skulptūrų 
galerijoje Londone. Grafas lankėsi Italijoje 
su architektu Inigo Jonesu ir finansavo 


kasinėjimus. Vėliau kolekcionavo marmuro 


statulas iš Egėjo jūros baseino. Jo galerijoje 
lankėsi ir ja žavėjosi Rubensas. Didžioji 
galerijos dalis dabar yra Oksforde. Drobė, 


2,04 x 1,25 m. (Arundelio pilis) 


1961 m., kol akmenskaldžių firmai atsisakius sutrupinti jį į skaldą, buvo 
atpažintas ir išgelbėtas. 

XVIII a. pabaigos bei XIX a. pradžios didieji radiniai pagaliau atvėrė 
Vakarų Europos akis į originalųjį graikų meną. Iš Aiginos salos į Miuncheną 
atvežamos Afajos šventyklos skulptūros [79, 80]. 1816 m. Britų muziejus iš 
lordo Elgino įsigyja Atėnų Partenono reljefus. Nepaisant eksponatų būklės 
bei gana priešiško išankstinio nusistatymo, jie buvo deramai įvertinti, pasie- 
kė menininkų vaizduotę, padarė didelį įspūdį plačiajai visuomenei bei moks- 
lininkams, tyrinéjantiems Graikiją [134, 138, 139]. C. R. Cockerellas tyri- 
nėjo ir piešė Apolono šventyklą Basose. Jos reljefinės skulptūros taip pat 
atkeliavo į Londoną. 1845 m. statydamas Oksfordo universiteto galerijas 
(dabar Ashmole'o muziejus), išorinėje pastato dalyje jis atkūrė savitas Basų 
šventyklos kolonas, o virš laiptų rekonstravo vidinės šventyklos dalies frizą. 
Frizas, kurio spalvotas fonas paryškina reljefo skulptūras, įkomponuotas to- 
kiame pat aukštyje kaip originalas, nors kur kas geriau apšviestas, leidžia 

8 Ashmole’o muziejaus Oksforde laiptai su rekonstruotu ir iš dalies nudazytu Basy Apo- 
lono šventyklos frizu (žr. [155]). Projekto autorius C. R. Cockerellas (1845) 


įsivaizduoti, kokį vaidmenį šventyklos puošyboje galėjo turėti šios architek- 
tūros detalės [8]. Didžioji paroda* 1851 m. irgi atidavė duoklę Antikai. Vis 
dėlto Graikijos istorijos tyrinėtojas George'as Finlay'us, apsilankęs parodoje 
su Penrose'u „atėniečiu“, studijavusiu ir aprašiusiu architektūrinę Parteno- 
no puošybą, dienoraštyje rašė: „Buvau Krištolo rūmuose su Penrose'u. Par- 
tenono frizas baisiai nuspalvintas, o egiptietiškos figūros — ne tik žmonių, 
bet ir liūtų bei sfinksy** — atrodo tarsi būtų girtos“. Turbūt mažai rastume 
Viktorijos laikų pastatų, kurių sienų nepuoštų Partenono frizo motyvai. 
XVIII a. ir vėliau Etrurijos bei Pietų Italijos kapavietėse atrasta daugybė 
graikiškų vazų. Iš pradžių jos klaidingai laikytos etruskų kūriniais, bet vėliau 
galutinai nustatyta jų graikiška kilmė. Tačiau senesnes graikų vazas, dar anks- 
čiau pasirodžiusias graikiškuose kraštuose, praėjusių šimtmečių tyrinėtojai 
laikė foinikiškomis ar egiptietiskomis — tokios jos buvo nepanašios į klasiki- 


“1851 m. Londone įvyko paroda, kurios tikslas buvo pademonstruoti naujausius ci- 
vilizacijos laimėjimus. Specialiai jai buvo pastatytas milžiniškas paviljonas iš stiklo ir 
metalo konstrukcijų, žurnalistų pramintas Krištolo rūmais. 

** Egiptiečių sfinksas yra pusiau vyras, pusiau liūtas, o graikų sfingė vaizduota moters 
veidu ir krūtine. 


nes statulas bei vazas. Graikų ir romėnų gemos bei kamėjos anuomet buvo 
laisvai kopijuojamos. Dar daugiau klasikos senienų aukštuomenės jaunuo- 
liai parsiveždavo į Vakarus, ypač į Angliją, iš didžiosios kelionės*, kad pa- 
puoštų savo užmiesčio namus. Jei neįstengdavo įsigyti marmurinių statulų, 
pirkdavo gipsines jų kopijas. Reprodukcijos laikytos ir tebelaikomos svarbiu 
šaltiniu studijuojant antikinį meną. Populiarios buvo monetos — lengvai 
gabenami mitinių veikėjų bei senovės žmonių atvaizdai. XVIII a. taip pat 
buvo sukauptos didžiulės gemy bei kamėjų atspaudų kolekcijos. Iš atspaudų 
kopijų tarsi iš belgiško šokolado kiekvienas galėdavo sudaryti norimą kolek- 
ciją — dievų, herojų, imperatorių. Šiuos rinkinius buvo mėgstama laikyti 
knygos formos dėžutėse [9]. Mėginimai pažinti Antikos meną iš reproduk- 
cijų — fotografijų ar kopijų, be abejo, yra atgyvena, tačiau reprodukcijų reikš- 
mė ir dabar svarbi, kai norime tiesiogiai palyginti po visą pasaulį išsisklai- 
džiusius ar net dingusius meno kūrinius. 

XIX a. kasinėjimai Graikijoje iškėlė į dienos šviesą naujus meno lobius — 
didžiąsias skulptūras, kaip kad Olimpijoje atrastos statulos, archajinio sti- 
liaus skulptūros Atėnų akropolyje, ir dar daugybę kitų kūrinių, kuriais rem- 
damiesi dabarties mokslininkai jau gali aiškiai atkurti visą graikų meno rai- 
dos istoriją. Vėlesni kasinėjimai papildė ankstesniuosius radinius naujais ir 
patvirtino jau žinomų darbų datavimą bei aiškinimą. Kartais meno kūriniai 
išlieka dėl visai atsitiktinių aplinkybių. Antai nuskendusiuose laivuose ap- 
tiktos kadaise gabentos statulos, matyt, skirtos romėnų rūmams ar viloms 


* Didžioji kelionė (Grand Tour) — kelionė po didžiuosius Europos miestus, būtina 
anglų džentelmeno išsilavinimo dalis. 


9 „Knyga“ su stalčiukais, kuriuose 
sudėtos antikinių gemų kopijos, iš- 
leista P. D. Lipperto 1767 m. (Tiu- 


bingeno universitetas) 

papuošti. Tai vienos gražiausių klasikinio laikotarpio bronzinių skulptūrų. 
Romėnų karvedys Sula, 86 m. pr. Kr. užpuolęs Atėnų uostą Pirėją, turbūt 
užklupo kraunamą laivą — šis taip ir neišplaukė, nes buvo sudegintas prie 
sandėlių. Laive buvusios statulos atrastos 1959 m., klojant nutekamuosius 
vamzdžius [718]. Įspūdingas radinys jūroje ties Riače, Pietų Italijoje, — dviejų 
karių statulos iš sudužusio laivo, — radikaliai pakeitė mūsų žinias apie V a. 
pr. Kr. meno stilių bei techniką ir parodė, kokia klaidinga buvo nuomonė, 
besiremianti vien išlikusių marmuro skulptūrų pavyzdžiais. Atrodytų, visos 
svarbesnės vietovės, kuriose galėtų biti išlikusių reikšmingų meno kūrinių, 
jau ištyrinėtos. Taip anaiptol nėra. Pirmiausia, ir toli nuo Graikijos aptinka- 
ma daug netikėtų radinių — kai kuriems nėra lygių pačioje Graikijoje. Turiu 
galvoje Vikse (kiek toliau nei šimtas mylių į pietryčius nuo Paryžiaus) atkas- 
tą kapą, kuriame 1953 m. rastas krateras yra didžiausia ir gražiausia iš lig 
šiol žinomų bronzinių archajinių vazų [719]. Be to, ir pačioje Graikijoje 
esama nekasinėtų vietų, kaip antai karališkieji Verginos kapai Makedonijoje 
[189, 191, 192], kur, kaip manoma, gali būti palaidotas Aleksandro Di- 
džiojo tėvas Filipas II. O ir anksčiau kasinėtos vietovės toli gražu nėra visiš- 
kai ištirtos. Tokiose žymiose vietose kaip Delfai ar Samo salos Herajonas 
gilesnieji sluoksniai dar tebestebina savo turtais. Olimpijoje, praėjus kone 
dviem tūkstantmečiams, vėlu buvo tikėtis rasti vieną iš septynių pasaulio 
stebuklų — Feidijo Dzeuso statulą, dengtą auksu ir dramblio kaulu. Tačiau 


10 Atėnų juodosios keramikos puodelio dugnas su užrašu, liudijančiu, kad 
jis priklausė skulptoriui Feidijui. Rastas skulptoriaus dirbtuvėje Olimpijoje, 
kur jis kūrė Dzeuso statulą šventyklai. (Olimpija) 

1954-1958 m. pavyko atkasti Feidijo dirbtuves, kuriose skulptorius kūrė 
garsiąją statulą. Rasti įrankiai, drambliakaulio drožlės, liejimo formos stiklo 
inkrustacijoms bei aukso drabužiui. O dirbtuvių kampe — didžiojo meni- 
ninko puodelis su užrašu ant dugno: „Aš esu Feidijo“ [10]. 

Galbūt šie radiniai mus mažai tepriartina prie įžymiosios statulos, tačiau 
gyvas vieno didžiausių klasikos meistrų pėdsakas daug pasako, kaip ji buvo 
kuriama. 

Iki V a. pr. Kr. graikų menas nebuvo kuo nors ypatingas. Daugeliu atzvil- 
gių per Egėjo jūros pasaulį vakarų link nuo seno plito Artimųjų Rytų kultū- 
ra. Nepriklausydamas nuo šių civilizacijų, bet gyvuodamas panašiomis saly- 
gomis, jis daugiausia skyrėsi mažesniu mastu bei ištekliais, kuriais remiasi 
galia. Iš dalies tai lėmė palyginti skurdžios žemės bei geografinė padėtis, 
tačiau dėl to anaiptol nesumenkėja tam tikrais laikotarpiais ir tam tikrose 
vietose klestėjusių kultūrų vertė (turiu galvoje ankstyvąjį Kikladų bei Krėtos 
rūmų meną). VIII-VI a. pr. Kr. Graikijos skulptūra ir tapyba iš esmės nesi- 
skiria nuo Anatolijos, Mesopotamijos ar Egipto meno tiek idėjomis, tiek 
išorine raiška — skiriasi tik mastas. Tačiau atėjus penktam šimtmečiui meno 
pasaulyje įvyko klasikos perversmas. Žmogus visiškai kitaip nei lig šiol ėmė 
vaizduoti save patį, savo dievus ir pasaulį, esantį ir šiapus, ir anapus prakti- 
nės patirties. Ši saviraiška iš esmės rėmėsi idealizuotu, bet drauge tikrovišku 
žmogaus kūno pateikimu. Tai savotiška tikrovės klastotė: tikrovė rodoma 
ne kokia yra, bet kokia turėtų būti. Pats idealizavimas nebuvo naujovė — jis 
būdingas jau archajiniam menui, kuriame kūnas vaizduojamas stilizuotas, 
netikroviškas. Tačiau V a. pr. Kr. idealizuojama žmogaus kūno anatomija 
derinama su tobulos simetrijos reikalavimais. Vaizduojamo asmens indivi- 
dualumas, amžius, nuotaika — neakcentuojami. Tikroviškumas ir buvo nau- 
jovė — pirmą kartą meno istorijoje menininkas parodo nepriekaištingą išma- 
nymą, kaip sudėtas žmogaus kūnas, įstengia išreikšti judesio ir — tai dar 
sunkiau — rimties niuansus. Toks tikrovės įkūnijimas, arba pamėgdžiojimas 
(mimėsis) glumino graikų filosofus, ypač Platoną, kuris vadino meną apgau- 
le bei kaltino nesugebėjimu išreikšti absoliučias idėjas. Kitų kultūrų, pavyz- 
džiui, Egipto menas, kuris, rodos, būtų galėjęs pasiekti tokį tikroviškumą, 
sąmoningai jo vengė, teikdamas pirmenybę stilizacijai, savaip atitolinančiai 
meną nuo gyvenimo. Tai tiko Egiptui, tačiau nepaprastai daug dėmesio 
žmogui skyrusi klasikinės Graikijos visuomenė norėjo ko kito. Jos požiūris į 
meną iš esmės nebuvo geresnis, bet kur kas visuotinesnis nei kitų senųjų 
kultūrų. Šis fenomenas trumpai bus aptartas aštuntame skyriuje, mat jis 

padeda suvokti graikų meno išskirtinumą, nepaisant to, ar jis tebezavi mus, 
ar ne. Iš dalies šis fenomenas paaiškinamas tuo, kad graikų menas sugebėjo 
gyvai išreikšti dabartį ir praeitį mitologijos paveikslais, kurie net ir išsilavi- 
nusioje visuomenėje visada jtaigiau prabyla nei žodžiai. 

Mokyti Renesanso žmonės buvo susipažinę su graikiškais bei lotyniškais 
tekstais, romėnų daile ir romėniškuoju graikų dailės pavidalu. Literatūra 
leido atpažinti dailės objektus ir skatino sieti juos su žinomų graikų meni- 
ninkų vardais (romėnų menininkų vardai rašytiniuose šaltiniuose nebuvo 
kruopščiai fiksuojami). XVIII a. pabaigoje vokiečių mokslininkas Winckel- 
mannas pripažino, jog bandymas tyrinėti „klasikinį meną“, nesistengiant jo 
diferencijuoti bei kritiškai vertinti, yra problemiškas. Jis pamėgino atkurti 
tikrąją graikų meno istoriją, apibūdinti iškiliausio raidos laikotarpio stiliaus 
savitumą bei atskleisti galutinį jo nuosmukį. Jis žengė svarbų žingsnį į prie- 
kį, parodydamas, kad tikrojo graikų meno neįmanoma pažinti kitaip negu 
per romeniskasias kopijas. Kaip ir to meto menininkai klasicistai, Winckel- 
mannas pernelyg pabrėžė graikų meno polinkį idealizuoti (žr. aštuntą sky- 
rių). Jo apoloniškąjį graikų kultūros vertinimą, išgarbinusį Belvederio Apo- 
loną [Z7] kaip graikiško skonio įsikūnijimą, neišvengiamai atsvėrė priešin- 
gos pakraipos tyrinėjimai, — pirmiausia klasiką studijavusio filosofo Niet- 
sche’s, — išryškinę tamsiąją, dionisiškąją graikų kultūros pusę. Ši pusiausvyra 
ar prieštara (žiūrint ką norima įrodyti) tyrinėjama ir vėliau, tebekursto įvai- 
rias nuotaikas ir mūsų mokslo amžiuje, mėgstančiame žmonijos istoriją ap- 
rašyti pagal mąstymo bei elgsenos modelius. 

XIX a. meno žinovams bei mokslininkams susipažinus su originaliąja grai- 
kų skulptūra ir įrodžius, jog senovėje į Italiją įvežta keramika yra graikų 
darbo, pavyko, nors ir pamažu, atkurti pusiausvyrą. Amžių sandūroje nu- 
veiktas didžiulis darbas, daugiausia vokiečių mokslininkų, apdorojant gau- 
sią medžiagą, tad sėkmingai pavyko nustatyti daugumos išlikusių graikų meno 
paminklų kilmę bei laikotarpį. O tai yra būtina prielaida, norint ištirti me- 
no kūrinio paskirtį bei pobūdį. Šis procesas, nuolat tobulinant metodus, 
tęsiasi ir mūsų dienomis, nors pasitaiko mokslininkų, ieškančių platesnių 
horizontų, kurie atsisako griežtų tyrinėjimo metodų ir taip įgyjamo nusima- 
nymo. Atribucijos metodiką, Moorelli sukurtą nustatyti italy drobių auto- 
rystę, imta sėkmingai taikyti tyrinėjant graikiškų vazų puošybą (išties palan- 
ki dirva taikyti tokius metodus). Tai padėjo atskleisti daugelio bevardžių 
senovės meistrų stilių savitumą. 

Pasirodo, suprasti asmenybės vaidmenį graikų meno istorijoje yra ne ma- 


11 Belvederio Apolonas, IV a. pr. Kr. statulos kopija. Romoje žinomas nuo 1509 m. ir 
klaidingai laikytas tobulu graikišku originalu. Vaizduoja žengiantį pirmyn dievą su grės- 
mingai iškeltu lanku. Aukštis 2,24 m. (Vatikanas) 


ziau svarbu negu išsiaiškinti, kokius visuomenės poreikius ir lūkesčius ji ten- 
kino. 

XX a. meno istorija dėmesį sutelkė į kitus klausimus. Kone visi jie dau- 
giau ar mažiau susiję su šioje knygoje dėstoma graikų meno samprata. Dau- 
gelį klausimų iškėlė antropologiniai, filosofiniai, psichologiniai bei percep- 
ciniai tyrinėjimai, kuriuos nulėmė XX a. problemos. Mūsų šimtmečio inte- 
lektualiniame gyvenime neabejotinai vyrauja klasikai nepalankios nuotai- 
kos, kylančios iš naujų visuomenės poreikių. Paprasti žmonės su tuo tiesiog 
susigyvena, o mokslininkams kartais sunku suderinti naujas pažiūras su An- 
tikos studijomis. Ne visada atsispiriama pagundai taikyti Antikai teorijas, 
visai netaikytinas tolimai praeičiai, ir ne visada pasiseka suformuluoti to- 
kias, kurios gali būti taikomos. Svarbiausia yra suvokti, jog apie graikų me- 
ną privalu ir galima kalbėti tik jo paties kalba. Todėl būtina kur kas geriau 
pažinti visuomenę, kuriai tas menas kurtas, nesitenkinant išankstiniu požiū- 
riu į senovės Graikiją, remiantis vien įprastu graikų literatūros tekstų aiški- 
nimu. Vadinasi, geriau suprasdami graikų mitų, teatro vaidmenį, geriau su- 
prantame ir dailę. Išmokome nepasikliauti klasikinio meno kūrinių daromu 
tikroviškumo įspūdžiu ir pradedame įžvelgti, kiek jis paremtas taisyklėmis, 
tradicijomis ar net matematiniais skaičiavimais. Ėmėme suprasti, jog miti- 
nių siužetų bei žanrų įvairovė, anksčiau vertinta tik kaip literatūros iliustra- 
cija, savo laikams turėjo daug didesnės reikšmės — buvo visuomeninės padė- 
ties ženklas, išreikšdavo politines, religines pažiūras. Visa tai mus priartina 
prie tautos, kurios proto laimėjimais (kai kas šiandien juos niekina) išties 
galime žavėtis. Mes tebesimokome graikų meno kalbos, tebeieškome atsa- 
kymo, kaip jis perteikė idėjas, tebesistengiame suprasti svarbų jo vaidmenį 
visuomenėje, kuri kaip jokia kita senovės civilizacija gyveno nuolat apsupta me- 
no, kalbančio metaforomis. 

7 dešimtmečio archeologija paskatino mokslininkus rimčiau pažvelgti į 
Antikos problemas. Vargu ar galima pervertinti bendrą teoretikų bei arche- 
ologų darbą, nustatant radinių kilmę ir laiką, pagaminimo technologiją. Šie 
darbai tam tikrose srityse padarė tikrą perversmą. Net paprasčiausi statisti- 
kos duomenys gali pateikti vertingų pataisų dėl gerai žinomų, bet galbūt 
netipiškų meno paminklų, tačiau naudojantis statistika nevalia pamiršti, jog 
mūsų tyrinėjimams prieinama tik menka Antikos meno dalelė, jog daugu- 
ma išlikusių kūrinių gerokai apgadinti ir sunku nustatyti tikrąją jų vertę, o 
ištisos meno rūšys negrąžinamai prarastos (pavyzdžiui, didžioji dalis medžio 
ir tekstilės dirbinių). Kita vertus, formulėmis bei grafikais pateikus medžia- 

gą ar problemą, po moksliškai įtikinama išore neretai slepiasi realiais pavyz- 
džiais neparemtas turinys. Keista, tačiau net didžiausiam žinovui, regis, gre- 
sia ta pati klaida — manyti, kad tai, ką turime, yra visa, kas yra buvę, arba 
kad koks nors mums reikšmingas kūrinys ir Antikoje vertintas labiau nei 
nesuskaitoma daugybė jo „giminaičių“. Struktūralizmo metodai, kuriais ant- 
ropologai aiškina visuomenės sanklodą bei veiklą, įliejo šviesos ir į meno 
tyrinėjimus, tačiau kai kurie mokslininkai pernelyg jais įrikėjo ir tai galėjo 
nustelbti priešingus įrodymus. Darbai, skirti moterų vaidmeniui visuome- 
nėje, skatina svarstyti, kaip moterys prisidėjo, ypač netiesiogiai, prie amatų, 
kurių jos paprastai nesiimdavo namuose. Ar galėjo jų vaidmuo būti toks 
didelis kaip Sapfo — literatūros istorijoje? Moterys — svarbiausios kai kurių 
prekių vartotojos, o kaip tik vartotojai bent iš dalies formuoja paklausą. 
Lygiai kaip ir vyrai, moterys susidurdavo su visuomeninio gyvenimo židi- 
nius puošiančio didingo meno skelbiamomis idėjomis. Dėl riboto vaidmens 
viešajame gyvenime turbūt jų nuomonės ne itin paisyta, bet jų vertinimai 
galėjo būti visai skirtingi nei vyrų. Piktinimasis nelygia vyrų ir moterų padė- 
timi nuo Antikos iki mūsų dienų gali tamsiomis spalvomis nuspalvinti visos 
Antikos vertinimą. Kad tai neįvyktų, reikia išsiugdyti istorijos pojūtį. Pa- 
prastai patys kraštutiniai, kategoriški dabarties požiūriai į praeitį pasirodo 
esą klaidingi, nors retai kada būna visiškai beverčiai. 

Galop dar viena problema tyrinėjant graikų meną yra kopijos bei klasto- 
tės. Antikos laikais darytos senesnių kūrinių kopijos dažnai vienintelės liu- 
dija, kaip atrodė šedevrai. Tačiau net nuodugniai susipažinę su aprašymais 
bei romėniškomis kopijomis — neneigiame jų didžiulės vertės — menkai te- 
priartėjame prie originalų. Tad šioje trumpoje meno istorijoje daugiausia 
dėmesio skirsime ne kopijoms, bet išlikusiems originaliems kūriniams. Kla- 
sicizmo laikų kopijuotojas ar klastotojas vargiai tegali mus suklaidinti, ta- 
čiau dabartinis — gali. Be to, jie taip sparčiai mina mokslininkams ant kul- 
nų, jog geriau nekreipti dėmesio į jokį neįprasto stiliaus kūrinį, neturintį 
aiškios kilmės. Kartais sunku nuspręsti, kas greičiau darbuojasi — klastotojas 
ar neteisėtai dirbantis kasinėtojas. Ir tiems, ir tiems paprastai vieną kartą 
nepasiseka, tačiau bet kuris rimtas tyrinėtojas privalo turėti galvoje, kad dau- 
gybė vertingų ir svarbių kūrinių atsiranda iš niekur. Net ir šioje srityje mokslą 
linkę kritiškai vertinti visi teisėtai smerkiantys veiklą, kurios niekas negali 
deramai kontroliuoti. Mokslininkas, „sėdintis“ ant atradimų ir neskelbian- 
tis jų, maža to, neleidžiantis kitiems prisiartinti, vargu ar labiau pateisina- 
mas nei kapų plėšikas. 

Jau minėjome, jog ankstesnio, ikiklasikinio graikų meno atradimas gero- 
kai apstulbino mokslininkus. Iš tiesų geometrinė vazų tapyba nė iš tolo ne- 
panaši į raudonfigūrę, o VII a. pr. Kr. skulptūra neleidžia nė įtarti, jog per 
du šimtmečius meistrai taip ją ištobulins, kad pasieks tą kokybę, kuria žavi- 
mės Partenono frize. Tam tikra prasme įspūdingiausia kiekvienos graikų 
meno istorijos studijos dalis — sparti raida nuo griežtos geometrijos, vos ne 
vos pajvairinamos figūrų puošyba, iki tikroviško žmogaus anatomijos bei 
judesio vaizdavimo. Galbūt tai lėmė nuolatinis nepasitenkinimas, kuris nie- 
kada nevaržė, tarkim, egiptiečių, tūkstantmečius sėkmingai naudojusių tokį 
raiškos būdą. Graikijoje, kaip matysime, ankstyvosios geometrinės formos 
nyko, veikiamos kitų šalių meno. Graikų menininkai perėmė svetimas tech- 
nikas bei formas ir sulydė jas į visumą, kurioje ir toliau vyravo geriausios 
graikų tradicijos. Vėliau, maždaug V a. pr. Kr. pradžioje, karų su persais 
laikotarpiu, atotrūkis nuo archajinės tradicijos liudijo prasidėjus klasikos 
perversmą, kurio skiriamasis požymis yra tas neprilygstamas tikroviškumo 
ir idealo derinys, tobuliausiai išreikštas vaizduojant žmogaus kūną. Helėniz- 
mo laikotarpiu, stojusiu po trumpos, bet svaiginančios ir daug ką lėmusios 
Aleksandro Didžiojo karjeros, naujos meno formos ir kone barokinės ten- 
dencijos ėmė laužyti klasikos principus, kol galop juos perėmė nostalgiškes- 
nis ar drovesnis Romos imperijos menas, kartojęs graikus visur, išskyrus ar- 
chitektūrą. Šis savo ruožtu inspiravo naujas meno pakraipas, kurios papras- 
tai iškildavo toli nuo pačios Romos. Kaip tik jos graikų menui atvėrė naujo- 
jo pasaulio duris. 

ios knygos skyriuose kalbama apie pokyčius ir raidą, daugiau dėmesio 
skiriant mažiau žinomiems meno reiškiniams, kurie neretai praslysta pro 
akis, ir teikiant pirmenybę originaliems darbams, o ne kopijoms. Dažnai 
meno istorikai būna linkę rašyti tik apie žymiausius šedevrus. Bet dera su- 
prasti, kad jų esama kur kas daugiau, ir apžvelgti meno reiškinių visumą. 
Parenkant iliustracijas nesistengta būtinai įtraukti seniai pamėgtas, veikiau — 
surasti nežinomų. Taigi tai galėtų būti ne tiek vadovėlis, kiek bandymas 
paaiškinti graikų meną, kuo išsamiau jį aprašant bei iliustruojant, kiek tai 
leidžia knygos apimtis. 

PIRMAS SKYRIUS 


Ištakos ir geometrinė Graikija 


Nesunku pasekti antikinės klasikos tradicijų raidą Vakarų mene, prasidėju- 
sią V a. pr. Kr. Graikijoje. Šias tradicijas puoselėjo senovės Roma, atgaivino 
Renesansas ir pagaliau jos pasiekė šiuos laikus. Einant atgal prie jų ištakų, 
istorija atrodo ne mažiau aiški, ir vis dėlto ji smarkiai įvairuoja, nes esama 
dviejų skirtingų požiūrių, ką laikyti išeities tašku. Pripažinus, kad geometri- 
nis menas yra graikiškas, netrukus buvo nustatyta, kaip jis laipsniškai rutu- 
liojosi iki klasikos laikotarpio. Šį darbą nuveikė XIX a. pabaigos mokslinin- 
kai, pagaliau sugebėję įtikinamai parodyti, jog klasikinis menas staiga neat- 
sirado lyg Atėnė, su visa ginkluote gimusi iš Dzeuso galvos. Tai nebuvo ir 
nuostabus Asirijos bei Egipto menų mišinys, bet pačių graikų savarankiškai 
Graikijoje subrandintas menas, kurio raidą tik išoriškai veikė kitų kultūrų 
įraka bei meno taisyklės, kad ir kokios svarbios jos buvo per ankstesnius tris 
šimtmečius. 

Tačiau net ir tada, kai dar nebuvo deramai įvertinta geometrinio meno 
reikšmė, kasinėtojai, tokie kaip Schliemannas ir Evansas, mėgino prasiskverbti 
gilyn į Graikijos praeitį. Minojinės Krėtos ir Mikėnų menas — genčių, gyve- 
nusių graikiškose žemėse, kūryba. Dabar, įrodžius, jog Mikėnų kultūros žmo- 
nės kalbėjo graikiškai, savaime kyla klausimas, ar klasikinio graikų meno 
ištakų nederėtų ieškoti kur kas toliau — šimtmečiuose, regėjusiuose Mikėnų 
kultūros miestų viešpatavimą. 

Tebėra sunku surasti jungtis, nusidriekusias per tamsiuosius amžius — 
laikotarpį, stojusį po staigaus Mikėnų pasaulio žlugimo XII a. pr. Kr. Bergž- 
džias reikalas apsimetinėti, kad tokių jungčių nebūta. Toliau egzistavo gen- 
tis, kalba (nors ir be rašto), amatai, nors jų lygis tapo gerokai žemesnis. Be 
to, tamsieji amžiai dabar nebeatrodo tokie tamsūs. Jau XI a. pr. Kr. būta 
nemažų architektūros laimėjimų bei sukurta aukšto lygio meno, nors jam 
būdinga svetimšalių įtaka. Tačiau lieka akivaizdu, kad Mikėnų menas, pats 
būdamas negraikiško Krėtos meno periferinė atmaina, tiek iš pirmo žvilgs- 
nio, tiek atidžiau patyrinėjus jo dėsnius, visiškai skiriasi nuo geometrinio 
Graikijos meno. Todėl mūsų pasakojimas prasideda ne tokiais jau tamsiais 

12 Liūtų vartai Mikėnuose. Du liūtai, kurių galvos neišlikusios, stovi abipus aukuro, laikančio 
koloną. Trikampė anga, užpildyta reljefine plokšte, suteikia lengvumo didžiulėms masyvioms 
vartų sąramoms. XIII a. pr. Kr. 


amžiais, kai graikų meistrai, nekamuojami minojinės tradicijos slogučio, iš 
naujo pradėjo kurti meno formas, atitinkančias jų savitą temperamentą. Iš 
tų formų ir turės gimti klasikinė tradicija. 

Dėl šios priežasties čia pateikiama vienintelė iliustracija iš bronzos am- 
žiaus, t.y. mikėniškosios Graikijos. Tai puikiai visiems pažįstama nuotrau- 
ka — Liūtų vartai, pagrindinis įėjimas į Mikėnų akropolį [12]. Įdėti ją į šią 
knygą paskatino ne tik jos populiarumas. Šiuos vartus — vieną iš daugybės 


mikéniskosios Graikijos paminkly — regéjo ir klasikinio laikotarpio graikai, 
o šalia esančias masyvias sienas jie laikė milžinų, kiklopų, darbu. Liūtų var- 
tuose atsiskleidžia dvi Mikėnų meno savybės, kurių nebūta Krėtos minoji- 
nėje kultūroje ir kurių krėtiečiai niekad nevertino. Pirmoji — architektūros 
monumentalumas: iš milžiniškų plytų bei vartų sąramų sukrautos neįveikia- 
mos Mikėnų valdovų pilies sienos. Antroji — skulptūros monumentalumas: 
liūtų figūros labiausiai daro įspūdį savo dydžiu, o šiaip jų formos paveldėtos 
iš minojinės tradicijos, kuriai iš esmės būdingas miniatiūriškumas ir dekora- 
tyvumas. Prireiks daugiau nei penkių šimtmečių, kol graikų skulptoriai vėl 
įvaldys raiškos būdą, leidžiantį pasiekti skulptūros bei architektūros monu- 
mentalumo. Be to, Liūtų vartai mums primena, kad vėlesnių kartų graikai 
galbūt rasdavo po žeme palaidotų kitų žmogaus rankų kūrinių, primenan- 
čių jų herojišką praeitį, ir žavėjosi jais, nors retai kada mėgdžiojo. 
Tamsiųjų amžių architektūra — pastarųjų metų atradimas. Vienas pavyz- 
džių — didžiulis akmens, plytų ir rąstų pastatas pusapvaliu galu, pastatytas 
apie 1000 m. pr. Kr. Leukanduose, Eubojos salos uoste (Centrinė Graikija) 
[13]. Jame rasti du turtingi, išties karališki kapai, pilni svetimų kraštų darbo 
daiktų. Tai galėjo būti herojaus kapas arba jo rūmai. O keistenybės, atkelia- 
vusios iš Levanto bei Egipto, pranašauja Rytų įtakos paskatintą graikų me- 
no perversmą, apie kurį bus kalbama vėliau. Eubojos gyventojai buvo drą- 
sūs jūreiviai, ir didelį jų indėlį į kalbamojo laikotarpio kultūrą greičiausiai 
lėmė jų pačių kelionės į Rytus — ne tik bendravimas su atvykusiais svetimša- 


13 J. J. Coultono rekonst- 
ruotas Leukandų „heroonas“. 
Jo forma atitinka graikiškų 
rūmų architektūros tradiciją, 
tačiau viduje rasti turtingi 
šachtiniai kapai, kuriuose 
palaidoti karys, moteris ir 
keturi žirgai. Viską dengė 
pilkapis. Apie 1000 m. pr. 
Kr. 47 x 10 m 


liais. Vėliau, pradėjus kurtis graikų kolonijoms, jiems teks praskinti kelią į 
vakarus. Tačiau norėdami geriau įvertinti X-VIII a. pr. Kr. graikų meną bei 
jo atgimimą po Mikėnų kultūros žlugimo, turime atsigręžti kitur. Keisto 
molinio kentauro, rasto Leukandų kapavietėje [74], sąsajos su Rytais ir net 
su mitologija vis dar sunkiai paaiškinamos. 

Atėnai tapo svarbiu kultūros centru, matyt, tik bronzos amžiaus pabaigo- 
je, bet geometrinio meno laikotarpiu šio miesto vardas pats žymiausias. Tam 
tikru mastu Atėnų akropolis išvengė nelaimių, nulėmusių kitų Mikėnų kul- 
tūros centrų griūtį, o jo apylinkės tapo prieglobsčiu iš gimtųjų vietų pasi- 
traukusiems graikams. Kaip tik Atėnų molinėse tapytose vazose geriausiai 
matyti įvykę pokyčiai. Kadangi šioje knygoje yra daug tapyba dekoruotos 
keramikos nuotraukų, primenančių mūsų dienų recherché art, derėtų paaiš- 
kinti, kodėl taip yra. Mūsų žinios apie šių tolimų amžių meną daugiausia 
remiasi kasinėjimų radiniais, tad jie ir yra mūsų turima medžiaga. Supranta- 
ma, neišliko jokių tekstilės, odos bei medžio dirbinių, o šiek tiek marmuro 
ir bronzos kūrinių išliko tik dėl laimingo atsitiktinumo, kadangi vėlesnių 
laikų žmonės itin noriai iš jų degdavo kalkes arba perlydydavo. O štai moli- 
nės vazos su gerai išdegtu piešiniu yra kone nesunaikinamos. Žinoma, jos 
gali sudužti, bet išlieka šukės, jei tik nesutrinamos į miltelius. Anais laikais, 
kai metalas buvo brangus, o stiklas, kartonas ir plastikas nežinomi, moliniai 
indai naudoti daug plačiau nei šiandien. Pagaliau Graikijos menininkai, puoš- 
dami molinius indus piešiniais, lavindavo ranką. 

Ant vazų, pagamintų Atėnuose (taip pat randamų, tik mažiau, kitose Grai- 
kijos vietose, tarp jų ir Eubojoje) X a. pr. Kr., matome paprasčiausius mikė- 
niškuosius raštus — lankelius, apskritimus, kurie iš esmės yra supaprastinti 
augaliniai motyvai, perkurti naudojant skriestuvus bei sudėtinius, į šukas 
panašius teptukus. Jais būdavo tiksliai išvedžiojami ornamentai, pakeitę laisvai 
ranka tapytus ankstesniojo stiliaus piešinius [76]. Pasitaiko ir kitų paprastų 
raštų, tačiau tikrąjį geometrinį stilių mes dar prieisime vėliau, o šį laikotarpį 
vadiname protogeometriniu. Vazos dabar geriau pagamintos, proporcinges- 
nės nei anksčiau, indo kaklelį ar išgaubimą puošiantys piešiniai meistriškai 
priderinti prie paprastos ir kartu įspūdingos indo formos. Dailininkai neuž- 
miršo, kaip išgauti gražiai blizgančią juodą spalvą, naudotą bronzos amžiaus 


14 Molinis kentauras iš Leukandy (galva rasta viename kape, kūnas — kitame). Pats pavi- 
dalas rodo senumą ir asocijuojasi su Rytais, ypač Kipru. Graikų menininkai netrukus pe- 
rėmė žmogaus-arklio įvaizdį ir padarė jį savo „kentauru“. Mes nežinome, ar seniai jie buvo 
sutapatinti, bet įpjova ant figūrėlės kojos siejasi su mitu apie senojo kentauro Cheirono 
sužeidimą. Apie 900 m. pr. Kr. Aukštis 36 cm. (Eretrija) 

16 Protogeometriné amfora 
iš Atėnų, išpiešta būdingais 
raštais: koncentriniais 
pusapskritimiais ant 
išplatėjimo ir banguotomis 
linijomis ant pilvelio. Tokios 
vazos su rankenomis ant 
pilvelio buvo dedamos į 
moterų kapus. IX a. pr. Kr. 
pradžia. Aukštis 41 cm. 


(Atėnai) 


keramikoje, ir rutuliojantis protogeometriniam stiliui, kaip matome, vis dau- 
giau indo paviršiaus padengiama juoda spalva. Dauguma mus pasiekusių 
indy rasta kapuose. Kitokių šio laikotarpio radinių turime nedaug: tik pa- 
prastų bronzinių segių fibulų ir keletą primityvių molinių bei bronzinių 
figūrėlių, daugiausia iš Krėtos [75], kur, rodos, buvo išlikusios kai kurios 
minojinės kultūros formos ir technikos. 


15 Molinė galva su dviem veidais iš Krėtos. 
Galbūt ji buvo įtaisyta į medinį kūną ir buvo 
per apeigas garbinamas stabas arba dovana 
šventovei. Abu veidai (vyriškas — užpakalinėje 
pusėje, o priekinėje — galbūt moteriškas) buvo 
dažyti. X/IX a. pr. Kr. Aukštis 28 cm. 
(Oksfordas AE 1102) 


17 Atėnietiškas geometrinio 
stiliaus krateras su meandrais, 
zigzagais ir arklių atvaizdais. 
Dangteliui suteikta mažo indo 
forma. Apie 800 m. pr. Kr. 
Aukštis 57 cm. (Luvras A 514) 


GEOMETRINĖS VAZOS 


Tikrasis geometrinis periodas apima IX-VIII a. pr. Kr. Jis prasideda ar, tiks- 
liau, po truputį išsirutulioja iš santykinės protogeometrinio laikotarpio tam- 
sumos ir baigiasi tuomet, kai Graikijoje jau klesti nauji stiprūs miestai, ku- 
rių pirkliai ir ištisos šeimos — prekiaudami ar norėdami įsikurti svetur — 
nukeliaudavo toli nuo gimtųjų Egėjo jūros vandenų, o kilmingieji jau dairė- 
si prabangių daiktų ir dvaro puošmenų, pažįstamų senesnėms Artimųjų Ry- 
tų bei Egipto civilizacijoms ir matytų pačioje Graikijoje auksiniais herojų 
laikais, t. y. bronzos amžiuje. 

Vazose greta ištobulintų senųjų ornamentų pasirodo nauji raštai. Indai 
apjuosiami ištisinėmis meandrų, zigzagų ar trikampių juostomis — čia pami- 
nėjome tik populiariausius motyvus [17]. Vis rečiau piešiami apskritimai ir 
pusapskritimiai. Frizus vieną nuo kito skiria aiški triguba linija, o patys raš- 

18 Atėnietiško antkapinio kratero (vyro kapui žymėti) detalė su laidotuvių scenomis. 
Raudotojos (ant trikampio torso brūkšneliais pavaizduotos krūtys) raunasi plaukus. Vietoj 
šalmų — tik plaukų kuokštai, bet matome abu dviračių vežimų ratus, arklių kojas, uodegas 
ir kaklus. Vyrai laiko senovinius lengvus, kūną dengiančius skydus (Dipilo tipas). Apie 
750 m. pr. Kr. (Atėnai 990) 


tai apvesti kontūrine linija ir užbrūkšniuoti. Atsiranda keletas naujų indo 
formų, be to, išdailinamos senosios, kad atitiktų įvairesnes, labiau rafinuo- 
tas klestinčios visuomenės reikmes. Prorogeometrinio laikotarpio meistrai 
apsiribodavo tapytais raštais tik tam tikrose vazos vietose, o geometrinio 
stiliaus dailininkai padengia zigzagų bei meandrų frizais visą indą, anksčiau 
buvusias tuščias vietas užpildydami paprastų piešinių ruožais. Tokia puošy- 
ba, kupina nerimastingos nuotaikos, drauge yra preciziška, o indo forma 
dar labiau pabrėžiama, išraiškingiausiais raštais išmarginant kaklelį, išplatė- 


jimą ar ruožą tarp rankenų. Kartais atrodo, kad menininkui labiau rūpi pa- 


iviy gulto. Iš abie 


ją, pašarvotą ant laidou 


du frizus užpildo pasikartojančios 


(Atėnai 804) 

tys raštai bei jy varijavimas, ir dėl to nukenčia bendras įspūdis, kurį turėtų 
sudaryti vaza — puodžiaus ir piešėjo meno derinys. Kai kada į juostas jsiter- 
pia piešiniai, irgi išmarginti ratais, svastikomis ar rombais. Mirgantis indo 
paviršius paklūsta įkyriam, mechaniškam ritmui. Vazos forma ir puošyba, 
rodos, nukrypsta nuo bendro tikslo. Galbūt tai liudija atsiradusį puodziaus 
ir piešėjo darbo pasidalijimą. Kartais tos pačios vazos puošyboje galima at- 
skirti dviejų dailininkų braižą. 

Visi raštai labiau primena ne teptuko pėdsakus, bet pinto daikto ar audi- 
nio paviršių, kurį jie, be abejo, ir atkartoja. Kartais net kopijuojama pinti- 
nių forma. Todėl kyla intriguojančių klausimų. Juk audimas ir turbūt pyni- 
mas, taip pat molinių indų žiedimas daugelyje ankstyvųjų bendruomenių 
buvo moters darbai. Nužiesti milžiniškas vėlyvojo geometrinio stiliaus va- 
zas, matyt, buvo ne moters jėgoms, vadinasi, vėliau ištobulėjęs puodžiaus 
amatas atsidūrė vyrų rankose, tačiau audimas, pritaikius stakles, išliko mo- 
terų žinioje. Galbūt geometrinis menas buvo pirmasis graikės moters įnašas 
į mūsų tiriamąjį reiškinį? Jei taip, ar jis buvo paskutinis? 

VIII a. pr. Kr. pradžioje vykstant minėtiems pokyčiams, dailininkai jau 
buvo pradėję puošti indus ir gyvų būtybių figūromis. Taip atsiranda svar- 
biausias vėlesnio — klasikos meno elementas, žmonių, dievų bei gyvūnų vaiz- 
davimas. Ši naujovė ypač išryškina geometrinio graikų meno savitumą, kurį 
ir geriausia aptarti dabar, apžvelgus jo apraiškas keramikoje. Iš pradžių pasi- 
rodo pavienių gyvūnų ir net žmogaus — raudotojos atvaizdai, išbarstyti geo- 
metriniuose raštuose. Tačiau netrukus žvėrys, atsikartojantys lygiai ta pačia 
poza, užpildo visą juostą, kurioje anksčiau rangėsi meandras ar zigzagas. Vaiz- 
duojant ėdančius ar gulinčius gyvūnus vienoda poza, išlieka įspūdis, jog tai 
geometriniu raštu išmargintas frizas, o ne atskiro gyvūno studija. Amžiaus 
viduryje žmonių figūros komponuojamos į sudėtingesnes scenas. Gražiau- 
sios iš jų aptinkamos ant didelių, maždaug pusantro metro aukščio vazų, 
kurias kaip antkapius statydavo Atėnų kapinėse [ 18, 19]. Jose geriausiai ma- 
tyti, kaip dailininkas vaizdavo atskiras kūno dalis. Šis raiškos būdas, matyt, 
atsirado iš geometrinio ornamento sąrangos, iš jo ištakų, o ne iš kitų kultūrų 
įtakos, nors panašūs principai skirtingais laikotarpiais buvo taikomi įvai- 
riuose pasaulio kraštuose, tarp jų ir Graikijoje. Kūno dalys pavaizduotos 
kampuotomis linijomis ir trikampiais, vietoj galvos — rutuliukas, šlaunys bei 
blauzdos išsipūtusios lyg dešros. Šitaip pabrėžiamos svarbiausios kūno da- 
lys, rodančios jėgą ir miklumą, taigi visa figūra supaprastinama iki geomet- 


22 (Dešinėje) Krateras iš kapo Arge. Vyrai veda arklius. Po jais nupiešti padargai primena 
vežimo pakinktus. Aplinkui ir tarp jų — vandens motyvai. Homero epe „ištroškęs Argas“ 
vadinamas žirgvaldžiu. Apie 700 m. pr. Kr. Aukštis 47 cm. (Argas C 201) 


20 (Kairėje) Aténietiskas stovas puodui. Frize nupiešti kariai, 
pakaitomis laikantys senoviškus (Dipilo) ir naujoviškus (apva- 
lius, kokius vėliau nešios hoplitai) skydus. Vyras kaunasi su 
piestu stovinčiu liūtu: rytietiskas motyvas, kurį graikai galbūt 
interpretavo kaip Heraklio dvikovą su Nemėjos liūtu. Apie 
700 m. pr. Kr. Aukštis 17,8 cm. (Atėnai, Ker. 407) 


21 (Viršuje) Atėnietiška geometrinio stiliaus taurė (kantha- 
ros). Pagrindiniame frize vyras vedasi moterį, vyksta dvikova, 
du liūtai drasko karį (rytietiškas motyvas) ir grojantis lyra 
vyras susitinka dvi vandens nešėjas. Apie 720 m. pr. Kr. 
Aukštis 17 cm. (Kopenhaga 727) 


23 Molinė galva iš Amiklų šventyklos netoli 
Spartos — karys su kūgio formos šalmu. Apie 
700 m. pr. Kr. Aukštis 11 cm. (Atėnai) 

24 Molinė moters figūrėlė iš Bojotijos. Kojos 
prikabintos kūno viduje kaip varpo šerdis. 
Piešiniai primena vazų tapybą, tik bandyta 
pavaizduoti, kad rankose ji laiko šakeles, o ant 
kaklo vėrinio pakabintos šukos. Apie 700 m. 
pr. Kr. Aukštis 39,5 cm. (Luvras CA 573) 


rinio rašto. Iš pradžių vaizduojamas vien siluetas ir tik vėliau galvos siluete 
išryškinama akis, brėžiamos plaukų sruogos, taip pat smakras, nosis, pirštai 
ir krūtys. Dailininkas piešia tai, ką jis (gal šiame kontekste turėtume sakyti 
„Jis arba ji“) žino esant kūne, o ne tai, ką mato. Nors jis nepiešia abiejų akių 
veido profilyje, bet, vaizduodamas keletu arklių pakinkytą vežimą, parodo 
visas arklių kojas, uodegas bei kaklus, o abu vežimo ratus išrikiuoja greta. 
Marga laidotuvių gulto skraistė tapoma skyrium, kad aiškiai matytųsi ja 
uždengtas mirusiojo kūnas. 

Veiksmas, pavyzdžiui, kova, parodomas gana lengvai: į schematiškų figū- 
rų rankas įdedamos ietys, kardai ar lankai. Jausmai išreiškiami per veiksmą: 
raudotojos raunasi plaukus, reikšdamos skausmą. Ant antkapinių vazų ma- 
tome laidotuvėms pašarvotą kūną (prothesis) arba laidotuvių gultą, vežamą 
dviračiu vežimu į kapines (ekpbora): aplink pagrindinį vaizduojamąjį objek- 
tą — mirusįjį eilėmis sustojusios raudotojos, tad visas piešinys vis dar sudaro 
simetrišką geometrinę kompoziciją, nors ir pasakoja įvykį ar rodo sceną. 
Ant kai kurių vazų pavaizduoti jūrų mūšiai — gyvas atspindys tų dienų, kai 
graikų pirkliai ir kolonistai tyrinėjo Viduržemio jūros pakrantes, o patys 
Atėnai, nors ir nedalyvaudami kolonizacijoje, siuntė savo prekes į tolimus 
užjūrius arba imdavosi piratiškų „vienpusių mainų“. 

Ir ant mažesnių indų vis dažniau pasirodo piešinių su žmonių figūro- 
mis [27]. Tai ankstyviausia ir aiškiausia domėjimosi pasakojamuoju menu 
apraiška — kita svarbi klasikinės tradicijos savybė. Nors dar ne kartą tai 
minėsime, verta ties ja trumpam stabtelėti. Literatūroje šią tendenciją pir- 
miausia atskleidžia Homero poemos. Matyt, neatsitiktinai kaip tik šiuo 
laikotarpiu Homeras epo forma perteikia pasakojimus bei sakmes apie he- 
rojų amžių, kuris ir ateinančiais šimtmečiais bus menininkų — poetų, dra- 
maturgų, skulptorių ir tapytojų — įkvėpimo šaltinis. Kai kuriose ant vazų 
nupieštose scenose būtų galima atpažinti populiarių graikų mitų veikėjus 
bei garsius jų žygdarbius, pvz., Heraklio susirėmimą su liūtu [20]. Kitos 
galbūt vaizduoja herojinio epo epizodus: dvikovas prie Trojos, Odisėjo 
laivo sudužimą. Tačiau nusikėlę į pasakojamojo meno tikrąja prasme prieš- 
aušrį, galime pasirodyti esą per dideli optimistai, nekantraujantys įžvelgti 
mitus ten, kur galbūt pavaizduotos kasdienio gyvenimo, apeigų scenos ar 
iš svetur atėję motyvai. 

Ilgainiui Graikijos krantus pasiekdavo vis daugiau svetimų kraštų prekių 
ir amatininkų. Iš kitų menų tai geriau matyti nei iš vazų tapybos, ne itin 

mėgstamos Rytuose, tačiau ant geometrinio stiliaus vazų nupiešti liūtai, pa- 
siskolinti iš Artimųjų Rytų ir naujai įprasminti, pranašauja naujo amžiaus 
pradžią. Galimas daiktas, kad ir pats figūrinio meno fenomenas atsirado 
Rytų meno pavyzdžiu, bet graikai netruko užčiuopti naujas jo galimybes. 
Kai kurios grupinės scenos primena rytietiškus reljefus, bet jiems suteikta 
visiškai kitokia išraiška, kurios neįmanoma iki galo paaiškinti vien paprastu 
geometrijos dėsnių taikymu vaizduojant žmogaus kūną. Paskutiniai Mikė- 
nų kultūros atstovai irgi kūrė išoriškai panašų stilizuotų figūrų meną, tad 
nederėtų nuvertinti geometrinio meno tiesioginio ryšio su praeitimi, kuri 
vis labiau rūpėjo poetams ir žyniams, lygiai kaip neišmintinga nuvertinti šio 
meno įmantrumą. 

Geometrinio periodo pabaigoje griežtas siluetinis piešinys laisvėja, atsi- 
randa daugiau detalių, supaprastėja frizų bei piešinių ornamentai. Kitose 
Graikijos srityse vietinės mokyklos sekė Atėnų pavyzdžiu, o kai kurios su- 
formavo mažiau priklausomą, savitą braižą. Nelengva apčiuopti šios pri- 
klausomybės ar įtakos prigimtį bei išmatuoti jos svarbą. Vienodas raštas ar 
skulptūrinė forma nebūtinai atskleidžia bendrą visuomeninę patirtį ar struk- 
tūrą, nors tai tikėtina. Net geografijos savitumas, formuojantis vietinę rin- 
ką, gali turėti nemažai įtakos. Argo, esančio Graikijos pietuose, ir aplinki- 
nių miestų keramika garsėjo kaimo gyvenimo scenomis bei ornamentų 
ruožais, dažnai prastai įkomponuotais į indo architektūrą [22]. Krėtos bei 
kitų salų geometrinė tapyba yra savito stiliaus, o kai kuriose Graikijos sri- 
tyse (pavyzdžiui, Egėjo jūros rytinėse pakrantėse) šis stilius išsilaikė ilgiau 
nei kitur. Kitame skyriuje pamatysime, kokia keramikos tapyba pakeitė 
geometrinį stilių, bet verta atsiminti, jog senieji raštai ilgai liko populia- 
rūs, o svarbiausias, architektoninis, geometrinės puošybos principas nie- 
kad nebuvo pamirštas. Jis yra vienas pagrindinių visų laikotarpių graikų 
meno bruožų. 


KITOS DAILES RUSYS 


Figūrinis geometrinių vazų stilius atsikartoja kitos paskirties daiktuose, su- 
kurtuose iš kitų medžiagų. Jie mums žinomi iš turtingesniųjų šio laikotarpio 
įkapių bei votyviniy dovanų šventovėms — tiek panhelėniškoms, kaip Delfų 
ir Olimpijos, kurioms dovanas nešdavo visas graikų pasaulis, kartais ir atvy- 
kėliai iš svetur, tiek vietinėms šventykloms. Kad votyvinių daiktų gamyba 
amatininkams buvo itin svarbi, galima spręsti iš to, jog daugelis šių daiktų, 

matyt, gaminti tik tam tikrose vietose atvykstančiųjų poreikiams tenkinti. 
Tai liudija tam tikrą specializaciją meistrų, tenkinusių religines ir kasdienio 
gyvenimo reikmes, bei įvairias kulto (laidotuvių) apeigų pakopas — tai buvo 
vienas amatininkų užsiėmimų namuose. 

Atėnuose ir Eubojoje rasta skląsčių plokštelių bei segių (fibulae), datuoja- 
my IX a. pr. Kr., su išgraviruotomis figūromis, primenančiomis detaliau 
išpieštų vazų tapybą, o rastosios Bojotijoje, priskiriamos aptariamojo laiko- 
tarpio pabaigai, yra dar kruopščiau padarytos [25]. Paprastesnės figūros 
įspaustos auksiniuose diržuose, rastuose ant mirusiųjų kūnų, — jos pakeitė 
labiau išbaigtus rytietiško tipo gyvūnų frizus. Kita ankstyva užuomina apie 
Artimųjų Rytų įtaką — tai Graikijoje atgijusi graviruotų antspaudų gamyba. 
Esama IX a. pr. Kr. antspaudų iš dramblio kaulo ir VIII a. pr. Kr. akmeni- 
nių, pagamintų salose: tai paprasti stačiakampiai antspaudai, kurių piešinė- 
liai yra geometrinio stiliaus, bet ne rytietiškos dvasios [26]. 

Tarp bronzinių skulptūrėlių, retai aukštesnių nei 10 cm, yra keletas dai- 
lių arklio bei elnio figūrėlių. Nors tai vientisi apvalūs liejiniai, tačiau gerokai 
panėši į išpjautas ar iškaltas plokščias figūras, iš kurių turbūt yra kilę. Ret- 


25 (Viršuje) Bronzinė segė — fibula (trūksta 
smeigtuko), padaryta Bojotijoje apie 700 m. 
pr. Kr., bet rasta Krėtoje. Vienoje plokštelėje 
virš laivo pavaizduota dvikova, kitoje — 
herojus, besikaunantis su „dvyniais“. Ilgis 

21 cm. (Atėnai 11765) 


26 Geometrinio akmeninio antspaudo 
atspaudas: vyras su lanku (galbūt Heraklis) 
puola kentaurą (zmogy-arklj). Plotis 2,2 cm. 
(Paryžius BN M 5837) 


27 Maža votyvinė bronzinė grupė iš Samo — 
elnė su jaunikliu, ant elnės strėnų tupi 
paukštis. Apie 725-700 m. pr. Kr. Aukštis 
7 cm. (Bostonas 98.650) 


28 Bronzinis karys iš Kardicos, Šiaurės 
Graikijos. Trūksta ieties. Už nugaros jis laiko 
lengvą Dipilo skydą, juosi tik diržą ir dėvi 
kepurę-šalmą. Apie 700 m. pr. Kr. Aukštis 
28 cm. (Atėnai 12831) 


Gretimame puslapyje 


29 Bronzinė grupė iš Samo: medžiotojas su 
šalmu ir jo šuo puola liūtą, nasruose laikantį 
grobį. Apie 725-700 m. pr. Kr. Aukštis 9 cm. 
(Samas) 


30 Bronzinė figūrėlė, laikiusi apvalią rankeną 
ant bronzinio katilo krašto. Indas dovanotas 
Olimpijos šventovei netrukus po 700 m. pr. 
Kr. Figūros aukštis 37 cm. (Olimpija B 2800) 


karčiais pasitaiko iš tokių figūrų sukomponuoty, kruopščiau išdailintų gru- 
pių, pavyzdžiui, kumelė ar elnė su jaunikliu [27] arba į kentaurą panaši 
pabaisa, kovojanti su dievu. Pasakoti įvykį vaizduojant jį trimis matavimais — 
daug didesnė naujovė, nei šiandien galime įsivaizduoti. Kitos vientisos bron- 
zinės figūrėlės, išlietos iš atskirų formų, atliktos daug laisviau, plastiškiau ir 
primena minkšto vaško ar molio modeliavimą. Vis dėlto jų platūs pečiai ir 
ištįsę kūnai labai panėši į figūras, pieštas ant vazų [28]. Daugiausia iš bron- 
zos buvo liejamos nuogų vyrų figūrėlės, galbūt turėjusios vaizduoti dievus — 
tarkim, Dzeusą Olimpijoje. Kartais jie vaizduojami su šalmais, ietimis ir 
skydais. Retai randame skulptūrinių grupių, kaip antai liūto medžioklės, 
arba veiksmą išreiškiančių figūrų, tokių kaip šalmų dirbėjo, pritūpusio prie 
savo darbo, ar vadeliotojo. Liūto medžioklės grupėje iš Samo [29] meninin- 
kas suteikė siaubūnui dramblio kojas ir liūtui priderančius didžiulius nasrus 
ir pečius. Nemaža dalis žmonių bei arklių figūrėlių buvo dekoratyviniai prie- 
dai ant katilų kraštų [30]. Šie puikūs indai, stovintys ant trijų grakščių koje- 
lių, buvo vertingos votyvinės dovanos. Pirmieji tokie liejiniai puošti tik pa- 
prastais ornamentais, vėlesnieji — figūrinių scenų reljefais arba iškaltais ar 
įspaustais geometriniais raštais. Palyginti mažai rasta bronzinių vazų. Mat 
metalas vis dar buvo retenybė ir visų pirma turėjo tenkinti didėjančią die- 
vams skirtų dovanų, o netrukus ir naujoviškų bronzinių ginklų paklausą. 

Tarp molio dirbinių, be paprasčiausių neįmantrių figūrėlių, pasitaiko to- 
kių keistenybių kaip varpo pavidalo dievybė iš Bojotijos, išmarginta raštais, 
primenančiais vazų puošybą [24], bei keletas detaliau atliktų darbų, kuriuo- 
se veido bruožai išpiešti dažais, o visa galva yra kruopštus geometrizuotas 
lipdinys, daug detalesnis negu kruopščiausiai apdorotų bronzinių statulėlių 
[23]. 

Kaip matome, jau VIII a. pr. Kr. Graikijoje susiformuoja visa dailės rūšių 
bei technikų grupė, kiek primenanti mikėniškojo meno įvairovę, nors dar 
neprilygstanti pačių Mikėnų lobiams. Leukanduose rastas statinys rodo ar- 
chitektūrą ne visada buvus paprastą, nors dažniausiai aptinkami dumblo 
plytų vienos patalpos nameliai su kolonų laikomu prieangiu. Tik retsykiais 
pasitaiko stambesnių pastatų kompleksų (kaip Andre), galinčių lygintis ne- 
bent su pačiais paprasčiausiais mikėniškojo periodo rūmais. Be to, rasti keli 
moliniai namų modeliai, pagaminti Korinte [31], Arge, Teros ir Krėtos sa- 
lose, leidžia įsivaizduoti, kaip atrodė antžeminė vienos patalpos namų dalis: 
pusapvalis ar stačiakampis pastatas stačiu šiaudų stogu arba, kaip Krėtoje, — 

kubo formos, plokščiu stogu. Viduje — židinys, o prie galinės sienos — suolas 
ar gultas miegoti. Namelio sienos papuoštos raštais, bet ar taip buvo tikro- 
vėje, sunku pasakyti. 

Kai kurie geometrinio amžiaus bruožai akivaizdžiai išsirutuliojo ne tik iš 
vietinės protogeometrinės tradicijos. Jau bandėme nuspėti, kiek geometri- 
niam menui įtakos turėjo Rytai, ir užčiuopėme naujus veiksnius, paskatinu- 
sius graikų menininkus išmėginti naujus amatus bei formas. Jų atsakas bei iš 
to kilusios apčiuopiamos Graikijos meno naujovės — kito skyriaus tema. 
Dalis jame aptariamų reiškinių chronologiškai iš dalies sutampa su šiame 
skyriuje aprašytu laikotarpiu. 


31 Rekonstruotas molinis apsidinės šventyklos ar namo modelis, ras- 
tas Perachoros šventovėje, pagamintas tikriausiai Korinte. Stogo orna- 
mentai — lyg šiaudų stogo užuomina, o meandras ant sienų pasiskolin- 
tas iš puodų puošybos. VIII a. pr. Kr. pabaiga. Aukštis 33 cm. (Atėnai) 


ANTRAS SKYRIUS 


Graikija ir Rytu bei Egipto menas 


Graikija — neturtinga šalis. Rūdos ištekliai menki, dirbamos žemės negausu, 
o dirva nelabai derlinga. VIII a. pr. Kr. daugėjant gyventojų ir didėjant 
paklausai, graikai turėjo ieškoti užjūrio kraštuose rūdos, o galop net naujų 
vietų apsigyventi, nes daugeliui šeimų savos žemės jau nepakako. Ryšiai su 
Viduržemio jūros kraštais niekada nebuvo visiškai nutrūkę, ir tebėra disku- 
tuotina, kas labiau prisidėjo plėtojant naujus vaisingus mainus su Rytais. 
Atrodo, kad prekyba su Kipru, kur graikai įsikūrė dar bronzos amžiuje, nie- 
kad nebuvo visai nutrūkusi, o kipriečių nusimanymas apie metalurgiją visad 
garsėjo Egėjo jūros pasaulyje. Nauji neįprasti daiktai, atkeliavę iš Kipro ar 
per jį, pasirodo Leukanduose dešimtame šimtmetyje. Tai liudija ne tiek naujai 
užsimezgusius ryšius, kiek išsiplėtusius ir nuosekliau vykdomus mainus. Be 
to, suaktyvėjusi prekyba Eubojoje turėjo būti kaip tik graikų veiklumo vai- 
sius: rytiečiai turėjo iš ko rinktis, o Euboja nebuvo toks viliojantis taikinys 
kaip, tarkim, Krėta. Nuotykių ieškantys pirkliai iš Eubojos ir kitų Graikijos 
salų, lygiai kaip ir rytiečiai, plaukiojo jūrų keliais, gerai žinomais ir vieniems, 


32 Auksinis pusmėnulio for- 
mos pakabukas iš Knoso su 
žmogaus galvomis ir paukščiais. 
Rytietisko pinto virvinio orna- 
mento akutės kadaise buvo už- 
pildytos gintaro mase. Apie 
800 m. pr. Kr. Plotis 5 cm. 
(Hėraklijas) 


33 Auksiniai auskarai su vieli- 
niais ornamentais. Lygiuose 
paviršiuose anksčiau buvo kal- 
nų krištolo arba gintaro in- 
krustacijos. VIII a. pr. Kr. 
Skersmuo 3 cm. (Londonas 
1960.11-1.18) 


ir kitiems jau nuo bronzos amžiaus pabaigos. Visi jie troško prekių, o grai- 
kai — pavyzdžiui, Leukandų statinio gyventojai — dar ir egzotiškų retenybių, 
atitinkančių elito atstovų statusą. Foinikai jau buvo pradėję tyrinėti vakarų 
pakrantes, ieškodami prekių savo valdovams asirams bei savo pačių porei- 
kiams. 

Prekių mainuose tarp Rytų ir Vakarų nė viena pusė neturėjo pranašumo. 
Kaip matysime, iš rytų atkeliavę amatininkai Graikijoje rasdavo namus bei 
prieglobstį. Graikų keramikos antplūdis Šiaurės Sirijoje VIII a. pr. Kr. ro- 
do, kad graikai sutelkė dėmesį į turtingąją Siriją/Asiriją — galbūt pasyvesnę 
rinką negu Foinikijos. Tai gerokai pakeitė jų materialinę kultūrą, o gal ir 
kitas gyvenimo sritis. Pirmutinis pirklių punktas — Al Minos uostas Oronto 
upės žiotyse, vartai iš Egėjo jūros į Mesopotamiją. Už jo rikiavosi didesni 
žemyno miestai, kurių bronzos amžiaus pirmtakai jau prekiavo su graikais 
bei Kipru (Atchana). Tik helėnų nekentėjas neigtų, jog bent jau palankiu 
metų laiku ten galėjo lankytis graikai. Juk graikų keramikos ten randama 
daugiau nei kitose Rytų vietose, prekių srautas iš ten ėjo į Graikiją, o ne kur 
nors toliau. Išties senovės Sirijoje būta mažiau helėnų nekentėjų nei tarp šių 
laikų mokslininkų. 

Drauge su rytietiškais papuošalais bei bronzos dirbiniais, kurie pirklių 
apsukrumo dėka jau 800 m. pr. Kr. nedidele srovele plaukė į graikų pasaulį, 
atvykdavo ir gabių svetimšalių. Artimuosiuose Rytuose tada buvo neramūs 
laikai, todėl, matyt, ne tik prekės, bet ir amatininkai traukė vakarų link į 
graikiškas žemes. Pasirodo, Krėtos Knose grupė meistrų iš Sirijos buvo įkūrę 
papuošalų dirbtuvę [32] ir gamino dirbinius iš kietųjų akmenų bei bronzos. 

Jų savitas stilius atpažįstamas įvairiose salos vietose daugiau nei šimtmetį. 
Nors Krėtos vazų tapytojai ėmė mėgdžioti jų raštų modelius, tačiau sirų 
įvaldyta technika mirė drauge su jais, nes nebuvo perimta vietos meistrų. 
Galbūt panaši kuopelė dirbo ir Eubojoje, dar kita, trumpiau išsilaikiusi — 
Atikoje. Kitoje Krétos dalyje sirų bronzakaliai buvo įkūrę svarbią mokyklą. 
Geriausiai žinomi jos kūriniai — Idos kalno olai skirti votyviniai skydai su 
reljefiniais gyvūnų galvų atvaizdais. Vis dėlto ne atvykėliai darė didžiausią 
poveikį amatų plėtrai — bent jau ne tie, kurių pėdsakus galime aptikti. Svar- 
bus vaidmuo teko ir foinikams, kaip prityrusiems, nors ir ne vieninteliams 
Rytų jūreiviams, tik nelengva jį įvertinti. Tačiau jų menas, kuriam didelės 
įtakos turėjo Egiptas, Graikijoje nesukėlė žymių pokyčių. Net foinikų rai- 
dyną graikai, palaikę įvairiopus ryšius su Rytais, tikriausiai perėmė per sirus, 
kurie buvo pritaikę raidžių raštą savo kalbai. Vis dėlto keliaudami jūromis 
foinikai norom nenorom turėjo naudotis graikų uostais ir kai kurie jų čia 
apsistodavo. 


34 Trys ar šešios bronzinės grifų gal- 
vos, kurios buvo pritvirtintos ant rytie- 
tiško stiliaus bronzinių katilų, dovanotų 
graikų šventovėms. Tai kalstyto siriško 
tipo graikiškas lietas atitikmuo iš Olim- 
pijos. VII a. pr. Kr. pabaiga. Aukštis 

36 cm. (Olimpija B 945) 


35 (Dešinėje) Lietos bronzinės seirėnės 
iš Olimpijos — prie bronzinio katilo 
krašto tvirtinti papuošimai, atgręžti į in- 
do vidų. Kūnas, prilaikomas sparnuoto 
apskritimo — rytietiškas motyvas, bet 
galva turi graikiškų bruožų. VII a. pr. 
Kr. pradžia. Plotis 15 cm. (Olimpija B 
1690) 


BRONZOS IR DRAMBLIO KAULO DIRBINIAI 


Iš Rytų į Graikiją plaukė brangios plačiai vartojamos prekės. Kai kurių dir- 
binių stilius visiškai svetimas graikų geometrinio meno tradicijoms. Tai ypač 
pasakytina apie bronzinius indus, puoštus žemo reljefo scenomis, kuriose 
vaizduojamos gyvūnų bei žmonių figūros, taip pat žemu reljefu raižytas dram- 
bliakaulio plokšteles, kuriomis buvo puošiami baldai bei tualeto reikmenys. 
Keletas jų išliko įvairiose Graikijos vietose. Be abejo, mūsų nepasiekė audi- 
niai ir daugybė netvarių dirbinių. Visi tie daiktai turėjo įtakos graikų meist- 
rų stiliui, o puošybą gyvūnų bei žmonių figūromis praturtino naujais moty- 
vais. Lengviausiai pastebimi pokyčiai, atsiradę dailiojoje keramikoje. Ta- 
čiau ne visas dirbtuves steigė svetimšaliai. Iš pradžių veikiamos Rytų meno, 
netrukus jos įvaldė naujas meno formas bei technikas ir sukūrė tai, ką vadi- 
name tikruoju graikų stiliumi. Aiškiai išsiskiria kalstyti graikų bronzos dir- 
biniai, ypač liūtų ar grifų galvos, kaip ąselės ar rankenos puošusios gilius 
rytietiškus katilus, kurie išstūmė atvirus trikojus katilus, gamintus geomet- 
riniu laikotarpiu [30]. Netrukus jau kelios graikų dirbtuvės ima gaminti 
šiuos puikius dekoratyvinius priedus, kurių vėlesnieji liejami, o ne iškalami. 
Taigi motyvas yra atkeliavęs iš Sirijos, tačiau traktuojamas graikiškai. Grai- 

Gretimame puslapyje 


36 Moters figūrėlė iš dramblio kaulo, rasta kape 
Atėnuose. Tokios įvairaus dydžio figūrėlės buvo 
veidrodžių ar panašių reikmenų rankenos. VIII 
a. pr. Kr. pabaiga. Aukštis 24 cm. (Atėnai 776) 


37 Asiriško tipo dramblio kaulo liūtas iš seno- 
sios Smirnos. VII a. pr. Kr. pabaiga. Ilgis 
5,5 cm. (Ankara) 


38 Dramblio kaulo klūpančio jaunuolio figūrėlė 
iš Samo, galbūt lyros rankenos priedas. Akys, 
auskarai ir gaktos plaukai buvo inkrustuoti kito- 
mis medžiagomis. VII a. pr. Kr. pabaiga. Aukštis 
14,5 cm. (Samas) 


39 Dvi moterys nusmukusiais drabužiais yra 
Proito dukterys, kurioms deivė Hera atėmė pro- 
tą, kad klajoty po Argo žemę ir tykotų keliau- 
ninkų. Dramblio kaulo reljefas. Apie 600 m. pr. 
Kr. Aukštis 13,5 cm. (Niujorkas 17.190.73) 


kų meistrai netruko sukurti visiškai naują pabaisos dekoratyvinį pavidalą: 
tai grifas ilgom ausim, su gumbu ant kaktos, pražiotu snapu ir lenktu kaklu 
[34]. Tas pat nutinka ir kitai katilų puošybos detalei — lietoms seirėnėms. 
Jos greitai sugraikinamos: putlių rytietiškų bruožų dievybė su sparnuotu 
ratu perkuriama į kampuotesnių graikiškų bruožų būtybę, kuri jau panašes- 
nė į vėlesnes seirėnes [35]. Visais atvejais, kai motyvas ar idėja perimami iš 
Rytų, aiškiai matyti graiko menininko ranka. Vadovaudamasis savo įgimtu 
kompozicijos ar ornamento pojūčiu, jis greitai perkuria pasiskolintas naujo- 
ves į naujas formas, kurios pranoksta jas inspiravusius rytietiškų bronzos bei 
dramblio kaulo dirbinių nuolat kartojamus modelius. Žinoma, naujos deta- 
lės būna praradusios savo pirminę prasmę, juk atvežami daiktai neturėjo 
aiškinamųjų lentelių. Tačiau galime būti tikri, jog meistrai rinkosi tik tas, 
kurias galėjo naujai įprasminti, pritaikydami jas graikų gyvenimo būdui ir 
mąstysenai. Iš šių formų graikų menininkai netrukus parinks mitinėms bū- 
tybėms pavidalus, kurių išorę lig šiol apibūdindavo tik giesmės. 

Dramblio kaulą irgi veždavo iš Rytų bei Egipto. Jau geometrinio laiko- 
tarpio kape Atėnuose randame keletą dramblio kaulo mergaičių figūrėlių — 
jos nuogos kaip sirų odaliskos ar deivės, laibos ir kampuoty bruožų. Taip 
graikų menininkas perteikia rytietišką kūno sudėjimą, nors graikišku mean- 
dru puošia galvos dangalą [36]. Graikijos dramblio kaulo dirbtuvės priklau- 
sė įvairioms rytietiškos pakraipos mokykloms. Rytų Graikijos salose bei Ma- 
žosios Azijos pakrantėje, Jonijoje, t. y. tamsiaisiais amžiais graikų apgyven- 
tose srityse, gaminti dirbiniai buvo mažiau nutolę nuo rytietiškųjų atitik- 
menų [37]. Tai matyti iš temos pasirinkimo ir žmogaus kūno traktavimo: 
pilnesnės, apvalainos žmonių figūros — būdingas Rytų Graikijos meno bruo- 
žas. Be to, iš Rytų Graikijos, Samo salos, turime keletą mažų medinių figū- 
réliy, išdrožtų labai panašiai kaip iš dramblio kaulo [57]. Smulkieji droži- 
niai paplito visame graikų pasaulyje: rytietiško tipo dievas ir liūtas rasti Del- 
fuose, o klūpantis jaunuolis iš Samo labiau primena žemyno Graikijos dir- 
binius, tačiau instrumentas, kurį jis puošė, tikrai priklausė rytų graikams 
[38]. Sunku nustatyti daugelio šio laikotarpio dramblio kaulo dirbtuvių vietą 
ir dažnai nesame tikri, ar tai ne iš Rytų atvežti neįprasto stiliaus dirbiniai, 
tačiau netrukus juose atsiranda graikų mitų siužetų [39]. 

Žemyno Graikijoje akmeninius antspaudus ėmė išstumti drambliakauli- 
niai. Kai kurie jų yra gulinčio gyvūno formos, o ant pagrindo išraižytų savi- 
ninko ženklų tipas siriškas, bet panaudotas graikiškai. Didžioji dalis yra dis- 
ko formos su paprastais gyvūnų piešiniais vienoje ar abiejose pusėse. Jokie 
vėlesni laikai dramblio kaulo dirbinių gausa neprilygsta septintam šimtme- 
čiui. 


VAZŲ TAPYBA 


Orientalistinės naujovės labiausiai paveikė tą meno rūšį, kuri ne itin domi- 
no rytiečius, bet, kaip matėme, daug reiškė graikams. Kažin ar bent vienas 
kitas graikas regėjo Asirijos sienų tapybą, vaizdavusią žmonių figūras, tačiau 
atvežtiniuose bronzos ir dramblio kaulo dirbiniuose graikai atrado meną, 
kurio principai buvo tokie pat griežti kaip jų pačių geometrinis stilius, nors 
daug tikroviškesni. Žmonių galvos vaizduotos tik iš priešakio arba profiliu, 
bet kūno proporcijos tikslesnės, o jų stilizuotos detalės — tikroviškesnės. Grai- 
kai atrado ir augalinių motyvų įvairovę, kurios vengė geometrinis menas, 
nenaudodamas jų nei kaip pagrindinės ornamento temos, nei papildomai 
puošybai. Pakito bei tapo įvairesnės ir daugiafigūrių scenų foną užpildan- 

40 Protokorintinis indelis kvepalams — 
aribalas, išpieštas naujoviškais kontūri- 
niais gyvūnų ir augalų piešiniais bei sti- 
lizuotu rytietišku Gyvybės medžiu. 
Apie 700 m. pr. Kr. Aukštis 6,8 cm. 
(Londonas 1969.12-15.1) 


čios detalės. Peršasi mintis, jog įtakos turėjo ir atvežtiniai tekstilės gaminiai. 
Šie nauji stiliai skirtingai veikė graikų keramikos centrus bei kitų amatų 
plėtrą. Pavaizduoti gyvūnai teikė puošiamam daiktui gyvumo ir judrumo, o 
pabaisos greitai rado savo vaidmenį graikų mituose. Žmonių figūros leido 
sukurti geriau suprantamą pasakojimą nei geometriniame mene, o augalai 
reiškė derlingumo idėją arba teikė kone abstrakčių motyvų, padėjusių daili- 
ninkui išlaikyti piešinio simetriją bei sukurti vaizdą įrėminančius ornamen- 
tus, kurie taps neatskiriama vėlesnio graikų meno dalimi. 

Kaip ir kituose graikų miestuose, geometrinis Atėnų stilius buvo pritapęs 
ir Korinte, galingame polyje, sergėjusiame Peloponeso sausumos prieigas iš 
šiaurės bei jūros kelią iš rytų į vakarus per siaurą Istmo sąsmauką. Tačiau 
Korinto meistrai vengė scenų su žmonių figūromis ir buvo linkę vietoj jų 
kruopščiai išpiešti paprastus geometrinius raštus. Galbūt tai reiškia, kad, 
neturėdami senos geometrinio figūrų vaizdavimo tradicijos kaip atėniečiai, 
Korinto keramikai buvo labiau pasirengę perimti naujovišką figūrinį stilių 
bei sudėtingų augalinių motyvų frizus. Šias naujoves jie pritaikė įvairiais 
būdais [40]. Siluetiškas geometrinių vazų figūrų piešinys irgi pasirodė esąs 
netinkamas, kai imta detaliau vaizduoti kūno dalis: akis, arklių karčius, rau- 
menis ir rodyti viena kitą užstojančias figūras aktyvaus veiksmo metu. Ko- 


55 


rinto dailininkai išrado naują techniką: ir toliau tapomi tamsūs figūrų silu- 
etai, bet detalės išraižomos, taigi šviesus molis, esantis po dažais, išryškina 
plonas įrėžtas linijas. Be to, raudonais ir baltais dažais išskiriamos ir kitos 
kūno dalys: šonkauliai, plaukai [4/]. Šią naują tapybos techniką vadiname 
juodafigūre. Pirmiausia ji taikyta puošiant vazas, archeologų vadinamas pro- 
tokorintinėmis (atskiriant jas nuo vėlesnių archajinių Korinto vazų). Jos idėja 
galėjo kilti iš raižytų rytietiškų bronzos ir dramblio kaulo dirbinių. Kaip 
matysime, vienintelis alternatyvus tapybos būdas galėjo būti kontūrinis pie- 
šinys arba didesnė spalvų įvairovė, vargiai prieinama paprastai vazų tapybai. 
Geriausiai protokorintinis stilius tinka miniatiūriniams dirbiniams. Antai 
smulkios, vos vieno colio (2,45 cm) figūrėlės išpieštos, tiksliau, išraižytos 
ant aribalų (aryballos) — mažų kvapiesiems aliejams skirtų buteliukų, kurie, 
atrodo, buvo vieni svarbiausių Korinto puodžių gaminamų prekių [43]. Di- 
desnes figūras ant vazų retai piešdavo, tačiau panašiu būdu, tik be išraižy- 
mų, tapyti kai kurių VII a. pr. Kr. šventyklų moliniai metopai (pvz., Terme, 
Vidurio Graikija). Kaip ir anksčiau, protokorintinių vazų piešinys išdėsto- 


41 Protokorintinis ąsotis (o/pe) su sfingiy 
ir gyvūnų frizais, pieštais juodafigūre tech- 
nika su būdingomis taškinėmis rozetėmis. 
Apie 640 m. pr. Kr. Aukštis 32 cm. 
(Miunchenas 8964) 


42 Protoatikinės molinės plokštelės, dovanotos Sunijo Atėnei, fragmentas. Ant jos pavaiz- 
duoti jūreiviai laive bei vairininkas. Analato meistro darbas. Apie 700 m. pr. Kr. Ilgis 
16 cm. (Atėnai) 


mas frizais aplink indą. Dažniausiai piešiami gyvūnai (liūtai, ožiai, jaučiai ir 
paukščiai), be to, kai kurios naujos pabaisos, taip pat atėjusios iš Rytų — 
sfingės, grifai ir panašios būtybės. Jos, kaip ir liūtai, jau buvo pasirodžiusios 
ant geometrinių vazų, bet tada jų formos būdavo geometrizuotos [20]. Dabar 
aiškiai matyti naujos vaizdavimo taisyklės: kūnai papilnėję, nasrai plačiai 
išžioti, iš burnos kyšo liežuvis, išsišovę šonkauliai ir raumenys. Vis dar sekama 
kai kuriais rytietiškais modeliais: siriškas liūto tipas užleidžia vietą smailiano- 
siam asiriškajam. Foną užpildo mažos taškinės rozetės arba abstraktūs moty- 
vai, panašiai kaip geometrinėse vazose, kurias puošdamas dailininkas liniji- 
niais raštais užpildydavo tuščius tarpus. Dažniausiai aplink vazą išpiešiami 
vienodai žingsniuojantys gyvūnai, bet kartais jie sudaro heraldines grupes, 
žvelgdami į vienas kitą per viršūnę augalo, simbolizuojančio rytietišką Gyvy- 
bės medį. Tik labai mažai scenų vaizduoja žmones, tačiau apie VII a. pr. Kr. 
vidurį jau matome daugiau herojinio epo epizodų bei keletą mūšio scenų, 
atspindinčių naujausią hoplitų kovos taktiką: bronza apsišarvavę kariai dar- 
niomis gretomis žengia į mūšį [44]. Augaliniai frizai — rytietiškas lotosas su 
pumpurais ar palmetė — piešiami ant indo išplatėjimo, o po pagrindiniu 
frizu dažnai būna mažesnių ornamentų, kuriuose rikiuojasi gyvūnų eilės ar 

43 Protokorintinis indelis kvepalams — 
aribalas su liūto galvos formos kakleliu. 
Vos 7 cm aukščio vazelė iš Tėbų papuošta 
augalų, kovos scenų, raitelių, kiškio me- 
džioklės ir spindulių frizais. Apie 650 m. 
pr. Kr. (Londonas 89.4-18.1) 


44 Protokorintinės Chigi vazos iš Romos 
detalė: skambant fleitoms hoplitai stoja į 
mūšį. Laisviau naudojamos spalvos (raudo- 
na, ruda ir balta) ir nebėra įprastų gyvūnų 
frizų. Apie 650 m. pr. Kr., puošta to paries 
tapytojo kaip [43]. Rasta Vejuose. Frizo 
aukštis 5 cm. (Roma, Villa Giulia) 


45 Protoatikiné vaza su sfingėmis, lumz- 
deliais grojančiu muzikantu, šokėjais bei 
kovos vežimais. Ornamentams Atėnų 
meistras naudoja punktyrus ir laiptelius, 
be to, kontūrinį piešinį, įbrėždamas kai 
kurias linijas (žirgų kūnų kontūrai ir kar- 
čiai). Analato meistro darbas. Apie 690 m. 
pr. Kr. Aukštis 80 cm. (Luvras CA 2985) 

vaizduojama kiškių medžioklė. Nuo indo pagrindo kylantys spinduliai pri- 
mena smailius lotoso žiedlapius, kurie puošia daugelio Rytų bei Egipto gaub- 
tadugnių vazų apačią. 

Rytietiskos pakraipos Atėnų vazų tapyba nedaug skiriasi nuo ankstesnio- 
jo stiliaus. Atsiranda naujų raštų bei temų, bet pamažu. Juodafigūrė tapyba 
čia neprigijo. Užuot piešęs nuspalvintą siluetą, atėnietis meistras kūno dalis, 
pvz., galvą [42], o galop ir visą kūną vaizduoja linijų kontūrais. Detales jis 
paryškina baltais dažais (korintiečiai labiau mėgo raudonus), o vietomis jas 
ir išraižo. Pačios figūros — net rytietiškos sfingės ir graikiški kentaurai — vis 
dar vaizduojami geometriniu stiliumi: kūno formos bei veido bruožai kam- 
puoti [45]. Tarpus užpildantys ornamentai irgi artimi geometriniam stiliui, 
o augaliniai raštai sukurti ne mėgdžiojant gamtą kaip Korinto vazose, bet 
perkurti į geometrinius modelius. 

Palyginti su protokorintine keramika, šios Atėnų vazos, vadinamos pro- 
toatikinėmis, iš pirmo žvilgsnio atrodo primityvesnės ir pasenusios. Ir iš 
tiesų jos nebuvo taip paplitusios graikų pasaulyje nei turėjo tokios įtakos 
meno raidai kaip korintiškosios. Tačiau kai kurios įsidėmėtinos ir reikšmin- 


46 Viršutinė „Melo“ (galbūt Paro salos) vazos dalis. Ant kaklelio nupieštos moterys, stebin- 
čios kovą dėl ginklų. Ant korpuso matyti pusė lyra grojančio Apolono figūros. Sparnuotais 
žirgais pakinkytame vežime stovi galbūt Artemidė ir Lėtonė. Nuogos vyrų kūno dalys nuspal- 
vintos rudais vandeniniais dažais. Apie 620 m. pr. Kr. Kaklelio aukštis 22 cm. (Atėnai 3961) 


47 Lėkštė iš Taso salos (Šiaurės Graikija), turbūt pagaminta Nakso saloje. Belerofontas ant 
sparnuoto žirgo Pegaso puola Chimaira — pabaisą su liūto kūnu, iš nugaros išaugusia ožio 
galva ir gyvatės uodega. Apie 650 m. pr. Kr. Skersmuo 28 cm. (Tasas) 


gos jų ypatybės atsveria minėtus trūkumus. Pirma, jose lieka neužmirštas 
geometrinių antkapinių vazų monumentalumas. Kartais ant jų išpieštos fi- 
gūros aukštesnės nei pusės metro, taigi jas kūrę meistrai turėjo spręsti tapy- 
bos problemas, su kuriomis niekad nesusidūrė miniatiūrinių Korinto vazų 
tapytojai. Antra, greta neišvengiamai įsiterpiančių rytietiškų gyvūnų ir pa- 
baisų vaizduojant žmogaus kūną buvo tęsiamos pasakojamųjų, arba žanri- 
nių, scenų tradicijos. Trečia, ši technika leido daug išradingiau derinti tam- 
sius ir šviesius plotus, išlaikant jų pusiausvyrą ir bendroje piešinio kompozi- 
cijoje, ir kiekvienoje atskiroje figūroje. Ši tendencija sustiprėja VII a. pr. Kr. 
viduryje, ėmus naudoti baltą spalvą vadinamajame juodos ir baltos tapybos 

apakina nugirdytą vienakj kiklopa Polifemą (štai kodėl jis laiko taurę). Odisėjas iš 
kūno spalva. Vaizduojant paukus, barzdą ir pirštus naudota šiek tiek įbrėžimų. 


sios spalvos — juoda ir balta. Apie 650 m. pr. Kr. Figūrų aukštis apie 4 


49 Asotis su grifo galva iš Aigi- 
nos salos. Tapytas vienoje iš 
Kikladų salų. Liūtas, dorojantis 
auką — rytietiškas motyvas, bet 
besiganantys arkliai kilę iš proto- 
geometrinio graikų meno. Grifo 
idėja perimta iš bronzos dirbinių, 
pvz., [34]. Atkreipkime dėmesį į 
augalinius priedus prie geometri- 
nių trikampių ant vazos pagrin- 
do. Apie 675 m. pr. Kr. Aukštis 
39 cm. (Londonas 73.8—20.385) 


stiliuje [48]. Atsiranda stimulas išbandyti kitas spalvas bei spalvų mišinius, 
nudažant jais nuogas kūno dalis ar drabužius. Šitoks spalvingumas — lig šiol 
neregėtas graikų keramikoje, bet jis primena jau minėtus Apolono šventyk- 
los Terme metopus. Spalvota vazų tapyba gyvavo gana trumpai, nes kėlė 
nemažai techninių sunkumų. VII a. ir VI a. pr. Kr. pradžioje ji buvo papli- 
tusi ne tiek Atėnuose, kiek salose, kuriose gaminta analogiško stiliaus bei 
technikos keramika. Krėtoje, taip pat kitose salose buvo gaminamos vazos 
su gyvūno ar žmogaus galva virš kaklelio. Antai ąsočio iš Aiginos [49] kakle- 
lį užbaigianti grifo galva pakartoja iš bronzos dirbinių mums pažįstamą šios 


pabaisos tipą. 

50 Laukinio ožio stiliaus vaza (nors ožių ir nėra) iš Rytų Graikijos. Tipiškas rytietiškas 
lotoso su pumpurais frizas, bet gyvūnai čia spalvingesni negu paprastai. Apie 580 m. pr. 
Kr. (Viena IV.1622) 


Nepaisant Korinto artumo, kai kuriose Peloponeso vietose, pavyzdziui, 
Arge, irgi sutinkamas kontūrinio stiliaus piešinys. Galimas daiktas, išeiviai 
Argo meistrai supažindino su šiuo stiliumi graikų kolonijas Sicilijoje. Kai 
kuriose salose kontūrinis polichrominis stilius kurį laiką gyvavo VI a. pr. 
Kr. [46, 47. 

Rytų Graikijos miestai, ne taip greit atsisakę geometrinių ornamentų bei 
figūrų, mėgo paprastesnę kontūrinę tapybą. Dekoratyvus frizas, susidedan- 
tis iš gyvūnų motyvų ir pavadintas laukinio ožio stiliumi pagal dažniausiai 
vaizduojamą žvėrį, įsigalėjo maždaug VII a. pr. Kr. viduryje, galbūt pir- 
miausia Jonijoje, nors ilgą laiką vadintas rodiškuoju. Jis yra gana kuklus ir 
labai skiriasi nuo žemyno Graikijos stilių. Manoma, jog jam įtakos turėjo 
rytietiškų gobelenų raštai. Laukinio ožio stilius taip pat ilgai išsilaikė — gyva- 
vo ir VI a. pr. Kr. [50]. 


KITI MENAI 


Rytų įtakos paveikto graikų meno normos, aiškiausiai matomos vazų tapy- 
boje, paveikė ir kitos paskirties bei iš kitokių medžiagų sukurtų meno dirbi- 
nių puošybą. Šalia tapytų indų dar būna didelių molinių ąsočių, puoštų 


51 Molinės reljefinės vazos, 
rastos Mikono saloje, kaklelis. 
Ant jo pavaizduotas Trojos 
arklys su ratukais. Arklio vi- 
duje pasislėpę graikai matomi 
lyg langeliuose, pro kuriuos 
jie laiko iškišę savo ginklus. 
Kai kurie jų jau išlipę iš ar- 
klio. Ant vazos korpuso pa- 
vaizduoti Trojos paėmimo 
vaizdai. Apie650 m. pr. Kr. 
Frizo aukštis 35 cm. (Miko- 


mac) 


52 Pabaisa gorgonė su savo vaiku, sparnuotu žirgu Pegas 


Sirakūsų aukurą iš galo ar šono. Jos poza 


principą, pagal kurį vaizduojama bėganti ar skrer 


gaus bruožų mišinys. Apie 600 m. pr. Kr. Aukštis 55 cm 


53 Išpjaustyta bronzinė plokštelė, 
puošta žemu reljefu ir raižytomis detale- 
mis — Krėtai būdingas tipas. Vaizduoja- 
mi du medžiotojai, vienas ant pečių ne- 
ša kalnų ožį. Apie 630 m. pr. Kr. Aukš- 
tis 18 cm. (Luvras MNC 689) 


54 Išpjaustyta bronzinė plokštelė su 
raižytomis detalėmis iš Olimpijos. Mo- 
tina grifė su savo jaunikliu. Galbūt tai 
buvo medinio skydo emblema. Apie 
600 m. pr. Kr. Aukštis 77 cm. (Olim- 


pija) 


žemais reljefais. Jie geriausiai žinomi Krėtoje, Bojotijoje bei graikų salose. 
Ranka lipdytuose ar įspaustuose reljefuose matome keletą siužetų repertua- 
ro naujovių, tarp jų — Trojos arklio mitą [57]. Dailiems mažiems indeliams, 
skirtiems laikyti kvapiuosius aliejus, suteikiamas gyvūno arba galvos pavida- 
las. Jie primena jau mūsų matytas vazas, kurių kakleliai užsibaigia grifo ar 
liūto galva. Molinės ar bronzinės figūrėlės atspindi stambesnių akmens dir- 
binių stilių. Pradedamos gaminti išpieštos molinės plokštės, kurios medines 
pastato dalis saugodavo nuo irimo arba puošdavo šventyklas bei aukurus 
[52]. Bronzinėmis plokštelėmis būdavo dengiamos baldų ir ginklų dalys. 
Ankstyva kalstymo technika vaizduoti augaliniai raštai bei daugiafigūrės sce- 
nos. Kitas būdas — kai kalstymas derinamas su raizytomis linijomis. Geriausi 


55 (Viršuje) Salose pagaminta 
gema iš serpentino, vaizduojan- 
ti liūtą ir delfiną. Apie 600 m. 
pr. Kr. Ilgis 2,2 cm. (Paryžius 
BN N 6) 


56 Auksinis medalionas. Ant 
vainiklapių priešais viena kitą 
išdėstytos musių, jaučio galvų ir 
žmogaus (daidališkojo tipo) gal- 
vų poros. Turbūt pagamintas 
vienoje iš graikų salų (Melo sa- 
loje?) apie 625 m. pr. Kr. Plotis 
4 cm. (Paryžius BN) 


pavyzdžiai — Krétoje pagamintos dekoratyvinės plokštelės [53] bei keletas 
skydų emblemų, rastų Olimpijoje. Vienoje jų matyti, kaip savitai graikai 
priima rytietišką baidyklę, tarsi nuramdydami ją ir prijaukindami: motina 
grifė žindo savo jauniklį [54]. 

Akmeninius antspaudus, pradėtus graviruoti geometrinio laikotarpio pa- 
baigoje, Peloponese pakeitė pagaminti iš dramblio kaulo. Tuo tarpu salose 
netikėti radiniai padėjo atsirasti naujai svarbiai raižytojų mokyklai, kuri pra- 
tęsė akmens antspaudų tradiciją. Tie radiniai — tai puikūs mikėniškojo bei 
minojinio laikotarpio antspaudai, aptikti plėšiant kapus bei dirbant žemę. 
Melo salos meistrai pradėjo mėgdžioti rastų akmeninių antspaudų formas, 
o netrukus, ištobulinę techniką dirbdami su minkštesnėmis uolienomis, — ir 
būdingiausius piešinių motyvus. Vis dėlto jie daugiausia vaizdavo Rytų gy- 
vūnus bei baidykles, kurie dominuoja ir salose pagamintų vazų puošyboje 
[55]. Šios salose padarytos gemos, anksčiau klaidingai laikytos priešistorinė- 
mis, atskleidžia raižybos meno raidą maždaug iki VI a. pr. Kr. vidurio, kai iš 
naujo šaltinio atėjo naujos formos ir prasidėjo vaisingesnė tradicija. Salose 
bei Rytų Graikijoje klestėjo dar viena meno šaka — auksakalystė. Graikų 
auksakaliai tobulai panaudojo naujai įvaldytos technikos galimybes ir sukū- 
rė vienus nuostabiausių iš visų žinomų Antikos juvelyrinių dirbinių [56]. 


SKULPTŪRA 


Mažai tėra žinoma apie stambesnius šio ankstyvo laikotarpio meno kūri- 
nius. Galbūt sienas puošdavo piešiniais, bet apie juos galime tik spėlioti iš 
numanomos jų įtakos vazų tapybai. Toji įtaka, žinoma, galėjo ateiti ir iš 
kitur. Tikrai turėjo būti medinių skulptūrų, nes literatūroje minimos seno- 
vinės medinės kulto statulos (xoana). Galbūt jos buvo didžiulės, bet grei- 
čiausiai labai primityvios. Neišliko jokių medžio dirbinių, išskyrus keletą 
skulptūrėlių, rastų Samo saloje, vandens užlietoje Heros šventyklos dalyje 
[57]. Medinių skulptūrėlių iš Drero (Krėta) kaltstytos bronzos danga savo 
forma primena kitus VIII a. pr. Kr. rytietiško stiliaus dirbinius iš bronzos ir 
aukso. 

Minkštą kalkakmenį galima skobti kone taip pat lengvai kaip medį. Ke- 
letas ankstyvojo rytietiško stiliaus reljefų rasta ir Krėtoje. Viena iš technikos 
naujovių, atėjusių iš Rytų, buvo formadėžės molio plokštėms bei figūroms 
lipdyti. Ši masinės gamybos priemonė padėjo sukurti figūrų, ypač jų veido, 
proporcijų kanoną bei stereotipą. Sukurtasis modelis artimas nuogai Rytų 
deivei Astartei, vaizduotai plokštelėse, kurių keletas pasiekė graikų pasaulį. 

57 Medinė įsimylėjėlių pora iš Samo Herajono. Dievas ir deivė — galbūt Dzeusas ir Hera, 
tarp jų galvų — erelis. Stipriai orientalizuotas graikiškas stilius. Apie 620 m. pr. Kr. Aukštis 
18 cm. (Samas) 


58 Bronzinė ėriuką nešančio vyro statulėlė iš Krėtos. Veidas daidališkų bruožų, apranga 
krėtiška. VII a. pr. Kr. pabaiga. Aukštis 18 cm. (Berlynas 7477 


59 Kalkakmenio statulėlė (Auxerre deivė). Tipiški daidališki veido bruožai susukti t tarsi 
ub 


peruko plaukai. Ant suknelės įrėžtos linijos vaizduoja audinio raštą. Pečius 
skara. Apie 630 m. pr. Kr. Aukštis 62 cm. (Luvras 3098 


Jas imta mėgdžioti, o pati deivė netrukus aprengta ir sutapatinta su Afrodi- 
te. Tačiau lengvai atpažįstamų graikiškų bruožų veidas — gyvas ir prakaulus, 
nepanašus į putlų rytietišką. Šitoks tipas — vadinsime jį daidališkuoju pagal 
mitinio meistro Daidalo vardą — būdingiausias molinėms figūroms bei plokš- 
tėms, atspaustoms naudojant formadėžes, o kartais ir bronzos [58], dram- 
bliakaulio dirbiniams, aukso papuošalams, akmeninėms lempoms. Itin svar- 
bu, kad jis taikytas ir kalkakmenio statulėlėms. Tai būdavo arba atskiros, 
statiniams nepriklausančios figūros [59], arba šventykloms puošti sukurtos 
stovinčios ar sėdinčios statulėlės, kaip vėliau Prinijuje (Kréta). Šitokia puo- 
šyba atsiranda kaip tik aptariamuoju laikotarpiu. 

Tokia meno mada vyrauja apie VII a. pr. Kr. vidurį ir kiek vėliau. Vis 
dėlto net pačios stambiausios daidališkuoju stiliumi atliktos figūros nevirši- 
jo dekoratyvinės skulptūrėlės dydžio [59], kol naujų įtakų veikiamas pasi- 
keitė skulptūros mastas. Turime atsigręžti į Egiptą — paprastai pripažįstama, 
jog tolesnė graikų skulptūros fazė daug kuo siejasi su Nilo slėnio menais. 
Atskirai kiekvieną naujovę — dydžio, pozos, technikos — galėtume kildinti iš 
pačių graikų meninės patirties, tačiau apskritai, ir dar turint galvoje įtikina- 
mai paliudytą šio laikotarpio graikų pasaulio pažintį su Egiptu, tampa aiš- 
ku, jog svarbiausio įkvėpimo šaltinio reikia ieškoti ten. 

VII a. pr. Kr. viduryje graikų samdiniams buvo leista apsigyventi Nilo 
deltoje ir netrukus rytų graikai bei Aiginos gyventojai įkūrė prekybos miestą 
Naukrarį. Šitaip graikai ir jų amatininkai užmezgė glaudesnį ryšį su Egipto 
menu. Artimų ryšių tarp šių kraštų būta dar bronzos amžiuje, bet vėliau jie 
susilpnėjo, liko tik šiokia tokia prekyba ir smulkių egiptietiškų niekučių 
gamyba Rodo saloje. Matyt, VII a. pr. Kr. graikams didžiausią įspūdį darė 
tai, ko nesukurdavo jų pačių menininkai — milžiniškos egiptiečių akmeni- 
nės statulos ir architektūra. To pakako, kad graikų skulptoriai pasuktų nau- 
ja vaga. Egipto menas jiems metė dvejopą iššūkį — dydžiu ir medžiaga, ka- 
dangi egiptiečiai statulas dažniausiai darė iš kiečiausių uolienų — porfyro ir 
granito, be to, kur kas didesnes nei natūralaus dydžio. Graikai pradėjo nau- 
doti puikų baltąjį marmurą, kurio visur randama jų salose. O statulų dydis, 
matyt, nebuvo itin didelė naujovė. Mat jau nuo seno šventyklą graikai laikė 
dievo ar bent jo atvaizdo namais (oikos). Garbinama statula veikiausiai atiti- 
ko pastato dydį, taigi Graikijoje jau seniau turėjo būti didelių medžio skulp- 
tury. Egiptiečiai kūrė statulas brūžindami kietą akmenį, mat jų skulptoriai 
neturėjo geležinių įrankių. O graikai naudojo grūdintos geležies įrankius, 
kuriais kaldavo marmurą. Pirmuosius naujuoju stiliumi kūrusius skulpto- 

60 Dubuo ritualiniams apsiplovimams (perirrhanterion) iš Istmijos, netoli Ko- 
rinto esančios Poseidono šventyklos. Moterys, galbūt Artemidės figūros, stovi 
ant liūtų ir laiko juos už pasaito ir uodegos. VII a. pr. Kr. pabaiga. Rekonstruo- 
tas piešinys. Aukštis apie 1,26 m be pagrindo. (Korintas) 


rius žmonės prisiminė buvus krėtiečius. Išties Krėta turėjo akmens skulptū- 
ros tradicijas, tačiau neturėjo baltojo marmuro, todėl naujos mokyklos ne- 
truko susikurti salose, kuriose buvo ne tik marmuro, bet ir šlifavimui reika- 
lingo korundo (Naksas). Egiptiečiai statulų formas išgaudavo pagal linijas, 
nupieštas ant apdorojamos akmens plokštės, laikydamiesi nusistovėjusio, apy- 
tikriai realistinių proporcijų kanono. Kurį laiką graikai galbūt irgi taikė šį 
metodą, bet tai sunku nustatyti. 

Naujosios baltojo marmuro žmogaus dydžio ar aukštesnės skulptūros te- 
bėra daidališkojo stiliaus, nes jo normos graikų meistrams tuo metu buvo 
vienintelės priimtinos vaizduojant moters figūrą. Seniausi išlikę marmuro 
statulų pavyzdžiai yra iš Samo ir Delo (Nikandro votyvinės dovanos). Mo- 
terų statulėlės per vienos kartos amžių beveik nesikeičia, išskyrus mažas mar- 
murines deives tarp liūtų, laikančias dubenis vandeniui — periranterijus [60]. 
Jų kilmės ir idėjos turbūt reikia ieškoti Peloponese. Vyrų statulų galvos iš 

pradžių išlaiko daidaliskojo stiliaus bruožus, bet kūnas jau vaizduojamas 
nuogas (kartais perjuostas diržu). Galūnės ilgos, viena koja, truputį atstatyta 
į priekį, suteikia laikysenai stabilumo, primenančio bronzines statulėles. Šiuo 
požiūriu jos nekartoja Egipto akmeninių figūrų, stovinčių tiesiai, visiškai 
vertikalia nugara, atgal atitrauktomis kojomis ir būtinai prilaikomų atra- 
mos — laisvai stovėti galėjo tik mažos ir iš minkštesnių medžiagų, pavyz- 
džiui, medžio, išdrožtos egiptiečių figūros. Seniausios tokių jaunuolių — kū- 
rų (kouroi) statulos rastos salose, o žymiausios, apie 600 m. pr. Kr. ir kiek 
vėliau, — Atikoje. Šioje pradinėje stadijoje anatominés detalės — ausys, kelių 
girnelės, šonkauliai — vaizduojamos pagal taisyklingą šabloną, organiškai ne- 
susijusios su kūnu, o pats kūnas keturkampis, rodos, ką tik išvaduotas iš 
plokštės, iš kurios jis stropiai iškaltas. Kai kurie kūrai išties kolosalaus dy- 
džio: keletas jų — apie trijų metrų aukščio, o Nakso salos gyventojų padova- 
notasis Delo šventyklai — net aštuonių metrų. 

Monumentalioji akmeninė graikų architektūra, kaip ir skulptūra, sietina 
su Egiptu. Poveikis buvo juntamas maždaug tuo pačiu metu, tačiau archi- 
tektūra rutuliojasi lėčiau, tad jos raidą išsamiau aptarsime kitame skyriuje. 
Vis dėlto dabar privalu ją paminėti, nes šiedu fenomenai ženklina svarbų 
graikų meno raidos etapą: atsiranda naujos meno rūšys, leidusios graikų 
menininkui atrasti labiausiai jį tenkinančias raiškos priemones. 

VII a. pr. Kr. meno margumynas — ir klaidus, ir nuostabus. Suklesti vie- 
tinės mokyklos, jtvirtinusios ir skleidusios savitą naują stilių. Įvaldomos naujos 
technikos. Graikų menininkai gauna žinių apie milžiniškus, jstabius senes- 
nių civilizacijų kūrinius, užmezga nuolatinius ryšius su tomis kultūromis. 
Jie perima ir perkuria svetimšalių meno formas, vadovaudamiesi savo įgim- 
tu stiliaus pojūčiu bei polinkiu į apibrėžtumą. Tuose kraštuose, iš kurių 
graikai mokėsi, menas buvo kuriamas pagal nusistojusius stereotipus ir ten- 
kino karalių rūmų bei dvasininkų reikmes. Be abejo, nedidelių Graikijos 
miestų valstybių gyvenimas kur kas labiau skatino amatų atsinaujinimą, nei 
būtų galėjusi leisti monolitinė visuomenė. Tuo galima paaiškinti daugelį 
naujovių bei raidos spartą. Tačiau buvo laikas, kai svetimi stereotipai galbūt 
gniaužė dar spartesnę pažangą. Turiu galvoje formadėžės viešpatavimą bei 
kompromisų nepažįstančius raižytus piešinius. Vis dėlto pažintis su Rytais 
ir Egiptu lėmė pažangą. Šiuo laikotarpiu Graikija ne kitus mokė, bet mokėsi 
pati. Tačiau svarbu nepamiršti ir tradicijų — jos daug senesnės negu iš užjū- 
rio atėjusių naujų idėjų įtaka. Kaip tik tradicijos naujoms idėjoms suteikė 
pavidalą, kuriame galime įžvelgti klasikinio meno ištakas. 

61 Marmurinis kūras (Aouros), pastatytas Sunijo Poseidono garbei (veido dalis su nosimi, 
kairioji ranka ir koja rekonstruoti). Apie 590 m. pr. Kr. Aukštis 3 m. (Atėnai 2720) 


TRECIAS SKYRIUS 


Archajinis graiku menas 


Šeštas šimtmetis regėjo žemyno Graikijos polių stiprėjimą ir klestėjimą, val- 
dant geravaliams (ar bent jau ne „tironiškiems“ dabartine prasme) tiranams. 
Jų valdžią amžiaus pabaigoje pakeitė santvarka, pagrįsta savitos demokrati- 
jos principais (tiesa, tik Atėnuose). Tik rytų graikai iš pradžių smarkiai ken- 
tėjo nuo lidų, vėliau — nuo persų, bet tai vargu ar prislopino jų meninę 
veiklą, o daugelio Rytų Graikijos išeivių pasklidimas po Vakarų Graikiją ir 
Etruriją davė puikių vaisių. Tiranai buvo dosnūs menų globėjai: įgyvendi- 
nami didingi menininkų sumanymai stiprino valdovų padėtį ir leido užimti 
fiziniu darbu tuos, kurie galėjo reikšti nepasitenkinimą. Miestai valstybės 
buvo nepriklausomi vienas nuo kito, dažnai kariavo tarpusavyje, tačiau tuo 
pat metu brendo tautos savimonė, imta jausti skirtumą tarp graikų ir visų 
kitų — barbarų, kurių kalba priminė beprasmį barškėjimą („bar bar“). Au- 
gant polių gerovei, drauge plėtėsi prekyba su Viduržemio jūros pakrančių 
kraštais, sparčiai didėjo graikų kolonijos Sicilijoje, Pietų Italijoje bei Juodo- 
sios jūros pakrantėse, įsteigtos ankstesnių kartų, kurios juto žemės stygių 
namie. Tai turėjo ir neigiamų pasekmių: graikai įgijo priešų užjūrio kraš- 
tuose — kaip tauta (kadangi jie keliaudavo bendruomenėmis), o ne kaip at- 
skirų valstybių atstovai. Vakaruose jų prekybos varžovai bei partneriai buvo 
kartaginiečiai ir etruskai, rytuose — naujai susikūrusi persų karalystė. Su ja 
Va. pr. Kr. pradžioje graikams teks ginklu išbandyti jėgas. Jie atlaikys šiuos 
susirėmimus ir bent jau kurį laiką atitolins pavojus iš svetur, tad, kaip pa- 
prastai, vienintelis jų rūpestis liks tarpusavio nesutarimai. O ligi tol daugiau 
nei šimtmetį graikų pasaulio menai bei įvairios jų mokyklos artėjo prie ben- 
dro stiliaus, kurį paprastai nulemdavo vieno miesto, pirmavusio kurioje nors 
amatų srityje, įtaka: keramikos stilių diktavo Atėnai, metalo dirbinių — Pe- 
loponeso poliai. Vis dėlto vietos skirtumai dar lengvai pastebimi. Kitas svar- 
bus VI a. pr. Kr. meno bruožas — didelis rytų graikų, dirbusių toli nuo namų 
(dauguma jų turėjo bėgti nuo persų) indėlis. 

Išlikę šio amžiaus monumentaliojo meno paminklai — architektūra ir skulp- 
tūros, kaip ir vėlesniųjų šimtmečių palikimas, stebina nepaprastu įspūdin- 

gumu. Išties kai kurių to meto Rytų Graikijos statinių mastas liko nepra- 
lenktas per visą klasikos laikotarpį. 


ARCHITEKTŪRA 


Šventyklos buvo vieninteliai visuomeniniai pastatai, kurių svarba skatino 
tobulinti konstrukciją ir planą. Mes nežinome, ar kitų miestų rūmai galėjo 
varžytis su ankstyvojo laikotarpio Leukandų statiniu [13], skirtu, matyt, val- 
dovų šeimai. Kitais atvejais graikus tenkino visai paprasti pastatai iš plytų ar 
akmenų, be jokių puošmenų, išskyrus siaurą frizą, kartais puošusį sienas 
rytietišku būdu. Egipte graikai išvydo masyvius akmeninius statinius bei 
akmens kolonas su raižytais kapiteliais. 

Jau VII a. pr. Kr. Graikijoje bent viena šventykla (Samo Herajonas) tik- 
rai buvo apsupta kolonados. Graikai netruko pasinaudoti idėja ir ištobulinti 
architektūros elementą, kuris yra jau Leukandų statinio neatsiejama dalis. Iš 
pradžių kolonų paskirtis turbūt buvo išskirti šventyklą kaip dievo namus iš 
kitų pastatų, apsupant ją dengta galerija, einančia aplink vidinę patalpą, 
kurioje stovėjo dievo statula. Praktinė jų paskirtis buvo laikyti stogą ar jo 
atbrailas, o dengta vieta tarp kolonados ir sienų, kaip vėlesnės stojos, buvo 
patogi stebėti procesijas. Iš Rytų atėjo akmeninių bazių ir ornamentinių 
puošybos detalių modeliai, kuriuos taikė Jonijos architektai, bei kartais šven- 
tyklų portikuose vietoj kolonų statomos skulptūros. 

Pagrindinių akmeninių architektūros orderių [62, 63] ištakos Graikijoje 
siekia VII a. pr. Kr. Žemyno Graikijoje susiformavo dorėninis orderis su 
paprastomis kolonomis, primenančiomis Mikėnų ir Egipto pavyzdžius: pa- 
galvės formos kapitelis, kamienas su kaneliūromis ir jokios bazės. Viršutinė- 
je orderio dalyje (antablemente) yra frizas, sudarytas iš pakaitom einančių 
triglifų (vertikalių reljefinių ruoželių) ir metopų (iš pradžių puoštų pieši- 
niais, vėliau reljefais), pakeitusių ankstesnes medines pastato dalis. Paprastai 
triglifas būdavo virš kolonos centro, dėl to galėjo būti nelengva projektuoti 
kampus, nors „triglifų problema“ patiems graikams, ko gero, kėlė mažiau 
rūpesčių nei dabartiniams mokslininkams. Rytų Graikijoje ir salose susifor- 
mavo antras iš pagrindinių akmens orderių, jonėninis, kurio dekoratyvios 
formos pasiskolintos iš rytietiško stiliaus graikų meno. Jonėnines kolonas 
puošia voliutos bei augaliniai motyvai, kuriais Artimuosiuose Rytuose bū- 
davo dekoruojami nebent mediniai ir bronziniai baldai. Kapiteliai su voliu- 
tomis sutinkami ir Kipre bei Foinikijoje, tačiau ten jie niekada nebuvo vien- 

62 Orderiai. Dorėninis susiformavo apie 600 m. pr. Kr., jonėninis — VI a. pr. Kr. viduryje. Jo 
frizas gali būti skulptūrinis (A) arba dentiliy eilė virš dekoratyvinių karnizų (B). Abu gali būti 
taikomi tame pačiame pastate skirtingose vietose (Erechtėjonas), o nuo IV a. pr. Kr. derinami 
drauge. Apačioje — tipiškos dorėninės šventyklos planas (Afajos šventykla Aiginoje) 

63 Dorėninė Heros šventykla (vadinamoji basilika) Peste, Vidurio Italijoje. Ankstyvas cigaro 


pavidalo kolonų su išgaubtais kapiteliais pavyzdys. VI a. pr. Kr. vidurys 


tiso architektūros orderio dalis. Pirmieji kapiteliai, žinomi iš Smirnos [64] 
ir Fokajos radinių, yra varpo pavidalo, puošti reljefiniais lotoso žiedų bei 
vienas kitą dengiančių lapų raštais. Vėliau atsiranda ajolietiskas kapitelis su 
voliutomis, kylančiomis iš kolonos kamieno [65]. Jį pakeičia platesnis jonė- 
ninis, kurio voliutos galiausiai susijungia. Jonėninės kolonos kamienas turi 
daugiau kaneliūrų nei dorėninės, o ilgainiui tarp jų atsiranda plokščios briau- 
nos. Be to, yra bazė — gaubti torai ir diskai su tankiais grioveliais, panašiai 
kaip kruopščiai tekintuose mediniuose balduose, iš kurių ir perimta ši idėja. 
Kai kurios seniausios jonėninės kolonos buvo votyvinių statulų postamen- 
tai. Pavyzdžiui, ant kolonų buvo uzkeltos Delfams [66] ir Delui Nakso salos 
dovanotos sfingės. Jonėninio orderio pastatų viršutinė dalis virš kolonados 
paprastesnė nei dorėninio. Svarbi ypatybė yra vientisas frizas, kartais puoš- 
tas figūromis, kartais lygus su išpjaustytais danteliais (dentilėmis). Kita ver- 
tus, jonėniniame orderyje daugiau įvairovės, įmantrių ornamentų ir puoš- 
menų [67]. Greta dorėninio jis atrodo puošnus ir perkrautas. Šį kontrastą 
sėkmingai panaudojo klasikinio laikotarpio meistrai bei vakarinių kolonijų 
architektai. 

Svarbus yra persidengiančių lapų raštas ant ankstyvojo laikotarpio kapi- 
telių. Apvalaini lapai ir tarp jų esantys žiedlapių galiukai tapo ovolo, arba 
kiaušinio ir smaigo, ornamentu (nepaisant mūsų pagarbos Ruskinui, šis or- 
namentas nesietinas su kiaušiniais), o gebenės lapai — lapo ir smaigo mode- 
liu. Jais puoštų karnizų profiliai atkartoja lapų formas: apvalus — ovolo, S 
formos — lapą ir smaigą (cyma recta arba cyma reversa, nelygu koks elementas 
išsiskiria — įdubęs ar išgaubtas). Tokiais raštais puošti karnizai atsirado jonė- 
niniame orderyje, bet taikyti ir dorėniniam, kurio įprasti karnizai buvo plokšti 
(puošti tiesių linijų meandru) arba egiptietiški atsikišę cavetto (puošti suap- 
valintais liežuvėliais). 

Orderiai keitė šventyklos išorę, o viduje liko ankstesnis ir paprastas jos 
planas: portikas ir vidinė patalpa (cella), bet nuo šiol ją visada supo kolona- 
da ar bent fasadą laikė kolonos. Mažesnius pastatus, tokius kaip lobynai bei 
paviljonai, kuriuos vienas kitas polis statydavo panhelėninėse šventovėse, 
tik iš priekio puošdavo kolonos, o kai kurių Delfuose pastatytų jonėninio 
stiliaus lobyny portikuose vietoj kolonų regime moterų skulptūras. Kita ver- 
tus, pačius didžiausius statinius kartais juosė dvi kolonų eilės iš šonų ir net 
trys iš priekio (pvz., Samo ir Efeso šventyklas). Šventyklos viduje dar buvo 
kolonų, laikančių stogą. Iš pradžių jas statydavo išilgai centrinės pastato ašies, 
vėliau — dviem eilėmis, sudarančiomis į navą panašų perėjimą, vedantį prie 

64 Kolonos kapitelis iš nebaigtos 
statyti Atėnės šventyklos senojoje 
Smirnoje, lidų sugriautos apie 600 
m. pr. Kr. Jį dengia lapų raštas, 
kuris vėliau sutinkamas jonėninio 
orderio kapiteliuose tarp voliutų. 
Aukštis 62 cm. (Izmiras) 


65 Ajolietiškas kapitelis iš Lesbo. 
Apie 560 m. pr. Kr. Aukštis 58 cm. 
(Stambulas 985) 


66 Nakso salos Delfams dovanota 
sfingė. Archajinio laikotarpio votyvi- 
nės dovanos, ypač sfingės ir koros, 
dažnai stovėdavo ant kolonų. Tai 
viena pirmųjų kolonų su jonėniniu 
kapiteliu, kurį puošia plačiai viena 
nuo kitos nutolusios įgaubtos voliu- 
tos. Apie 560 m. pr. Kr. Sfingės 
aukštis 2,25 m. (Delfai) 


67 Efeso Artemidės šventyklos priekinė pu- 
sė žiūrint iš šono. F. Krischeno rekonstruo- 
tas piešinys. Šventykla suprojektuota VI a. 
pr. Kr. 5 dešimtmetyje, baigta statyti šimt- 
mečiu vėliau. Reljefiniai kolonų būgnai gal- 


būt turėtų stovėti jų viršuje 


dievo statulos. Aukuras stovėjo lauke, priešais šventyklos duris, paprastai 
rytų pusėje. Tai buvo paprastas stačiakampis, viršuje išraižytas granito lui- 
tas, o rytinėje Graikijoje — monumentalus statinys su plačiais laiptais, ve- 
dančiais prie aukojimams skirtos pakylos. Ten, kur šventyklos išorės apdai- 
lai dar buvo naudojamas medis, jį saugojo dažyta molio danga, be to, stogą 
dengė didžiulės molinės čerpės, pradėtos gaminti VII a. pr. Kr. Tačiau daž- 
niausiai šiuo laikotarpiu sienas statydavo vien iš akmens: stačiakampių tašy- 
tų plytų, tiksliai dedamy viena prie kitos, arba — kai kurių namų bei terasų — 
iš daugiakampių, vadinamųjų lesbiškų blokų su išgaubtu kraštu, taip pat 
tiksliai dedamų vienas prie kito. Jonėninio orderio statinius gausiai puošda- 
vo įmantriai raižyti karnizai: aplink duris, išilgai sienų viršaus [68], ant nu- 
tekamųjų latakų ir virš kolonų, kartais net ant pačių kolonų. Panašūs karni- 
zai su augalų bei voliutų raštais pasikartoja smulkesniuose bronzos bei mo- 
lio dirbiniuose, taip pat tapyboje. Tai helėnizuotas VII a. pr. Kr. rytietiškų 
augalinių motyvų variantas. Karnizai, kaip ir orderiai, pergyveno pastatų 
tipus, kuriems jie buvo sukurti, ir atėjo iki mūsų laikų. 

68 Iškaltais raštais puoštas 
frizas iš archajinio Delfų 
lobyno: viršuje — lapo ir 
smaigo ornamentas, žemiau 
— karolio-ritės ir lotoso- 
palmetės. VI a. pr. Kr. 
pabaiga. (Delfai) 


Apie skulptūrinį šventyklų dekorą dar kalbėsime toliau šiame skyriuje. 
Kol kas kalbėjome tik apie šventyklas. Mat akmeniniai orderiai sukurti kaip 
tik dievų namams, o ne privatiems pastatams, galėjusiems pasigirti nebent iš 
išorės dažytomis sienomis. Gal tik kai kurių tirany namai buvo puošnesni. 
Graikai įspūdingai puošdavo ir stojas — stogu dengtas kolonų galerijas bei 
vartus, vedančius į šventoves. O viešieji pastatai, teismų rūmai, teatrai tik 
gerokai vėliau sulaukė panašaus dėmesio. 


SKULPTŪRA 


Per visą aptariamąjį laikotarpį tarp apvaliųjų skulptūrų liko nepakitusios 
nuogų jaunuolių (kouroi) figūros: vienoda laikysena, simetriška stovėsena, 
prie šonų prispaustos rankos, viena koja per žingsnį atstatyta į priekį [67, 
70), tad patogu juos laikyti tarsi matu, padedančiu stebėti technikos bei 
raiškos pokyčius, įvairiai pasireiškiančius kitose skulptūrose. 

Ilgą laiką kūrai laikyti Apolono atvaizdais, bet iš tiesų tik keletas vaizduo- 
ja šį ar kita dievą. Daugelis jų statyti kaip dievo tarnai (tarp seniausiųjų yra 
keletas kolosalaus dydžio), o kiti atstojo antkapinius paminklus, žinoma, ne 
portretinius. Įrašai ant statulų ar jų postamentų padeda nustatyti, ką jos 
vaizduoja. Aišku, kad tai yra savaip idealizuotos figūros, neatspindinčios 
vaizduojamojo asmens amžiaus ar profesijos. Vis dėlto VI a. pr. Kr. pakilus 
marmuro apdorojimo lygiui, išnyksta panašumas į akmens plokštę, būdin- 
gas ankstesniems kūrams. Be to, atsirado naujų įrankių. Egiptiečiai minkš- 
toms uolienoms apdoroti naudojo lenktus varinius kaltus. Pasigaminę gele- 

69 Marmurinis kūras iš Tenė- 
jos, Pietų Graikijos. Apie 550 
m. pr. Kr. Aukštis 1,35 m. 
(Miunchenas 168) 


70 Marmurinis kūras iš kapi- 
nyno netoli Atėnų (Anaviso). 
Ant jo postamento įrašytos 
eilės: „Stabtelk ir paliūdėk prie 
mirusio Kroiso kapo. Laukinis 
Arėjas jį parbloškė besikaunantį 
priešakinėse eilėse.“ Apie 530 
m. pr. Kr. Aukštis 1,94 m. 
(Atėnai 3851) 


71 Marmurinė vyro, nešančio 
veršelį, figūra (Moschoforas), 

kažkokio [Rh]ombo skirta Atė- 
nų akropoliui. Apie 560 m. pr. 
Kr. Rekonstruotas visos figūros 


aukštis 1,65 m. (Akr. 62) 


žies kaltus, graikai galėjo jais apdoroti marmurą. Daugelio iš Egipto meno 
perimtų bruožų, aptartų ankstesniame skyriuje, graikų skulptoriai dabar at- 
sisakė, išskyrus kai kurias ne itin reikšmingas pozas. Jie ima tikroviškiau 
vaizduoti anatomines detales ir geriau jas derina su visa kūno mase bei sudė- 
jimu. Antrame amžiaus ketvirtyje į madą įeina vadinamoji archajinė šypse- 
na [69]. Vėliau ji kiek atsipalaiduoja, lūpos išsilygina, kartais įgauna rūška- 
ną išraišką. Pagal tradiciją statuloms suteikiama pabrėžtinai džiaugsminga 
veido išraiška, kurią galbūt vertino skulptorius, bet ji, mūsų supratimu, ne- 

labai derinasi su laidotuviy bei votyviniu menu. Vargu ar galime priskirti ja 
prie tų negausių emocijų apraiškų, įžvelgiamų archajinių statulų veiduose. 
Skulptūra keitėsi ne dėl sąmoningų pastangų, bet dėl natūralios atrankos, 
paliekant tas formas, kurios atrodė geriau atitinkančios statulos paskirtį. At- 
ranka savaime lenkė į didesnį tikroviškumą [70]. Taigi laikotarpio pabaigo- 
je įdėmiau įsižiūrima į gyvą modelį. Gyvumas tampa toks pat svarbus kaip 
ir simetrija. Pagaliau į žmogaus kūną imta žiūrėti kaip į visumą, o ne atskirų 
dalių sumą (pastarasis požiūris laikėsi, kol buvo nuolat kartojamos nusisto- 
vėjusios pozos ir formos). Naujas stilius galėjo išsirutulioti tik ėmus taikyti 
modeliavimo techniką, kuriant figūrą iš vidaus į išorę, o ne iš išorės į vidų. 
Tokius bandymus skatino noras išlieti iš bronzos stambias skulptūras, ku- 
rias pirmiau reikėjo nulipdyti iš molio. Sukurti modeliai, naudojant įvairius 
matavimo būdus, be vargo galėjo būti pakartoti kalant akmenį, o gautas 
rezultatas visiškai skyrėsi nuo ankstesnių akmens dirbinių. Apie liejimo tech- 
nikas dar kalbėsime vėliau šiame skyriuje, mat nuo jų prasideda klasikos 
perversmas. Pirma turime apžvelgti kitus šio šimtmečio skulptūros kūrinius. 
Ne visos VI a. pr. Kr. vyrų skulptūros išlaiko kūrų pozą. Yra ir laisvai 
stovinčių, kaip antai garsusis Moschoforas (vyras, nešantis veršelį) iš Atėnų 
akropolio [77] bei nemažai išlikusių raitelių. Vieno iš jų — vadinamojo Ram- 
pino raitelio [74] veide matome archajinę šypseną ir nepaprastai kruopštų 
marmuro modeliavimą: lygūs, švelniai išlenkti veido paviršiai sueina į ryš- 
kius akių bei lūpų iškilimus, kurie turėjo būti dar ryškesni, kadaise žėrėję 
spalvomis ryškiai šviečiant saulei. Įspūdį stiprina ir rūpestingai iškalinėti šio 
jauno Atėnų dabitos plaukų bei barzdos garbiniai. O ąžuolo lapų vainikas 
liudija jo sėkmę sporto žaidynėse. Suardytas griežtas skulptūros frontalu- 
mas: galva kiek palenkta žemyn ir į šoną, tarsi žvelgtų į žiūrovą, einantį pro 
arklį iš priekio. 
komąją priemonę lavinant modeliavimo bei komponavimo įgūdžius. To- 
kioje visuomenėje, kur moterys viešai nesirodydavo taip išsirengusios kaip 
daugelis šiandien, visiškai nenuostabu, kad moters figūros studijos skulprū- 
roje nebuvo įprastos, kol įvaldyta technika leido sėkmingiau atskleisti nu- 
manomas kūno apybraižas. Kitaip, kaip matysime, buvo vazų tapyboje. Ar- 
chajinės skulptūros kūrėjui moterys buvo ne kas kita, tik drabužių nešioto- 
jos. Jų veidai retai kada dailesni ar patrauklesni nei vyrų, net šukuosenos ne 
visada puošnesnės. Tačiau įvairiais raštais gulančios sunkios ir tiesios, vė- 

duokle išsiskleidusios drabužio klostės ar suraukti vingiuojantys medžiagos 
apvadai skatino skulptorių, pasitelkiant vaizduotę ir skonį, kurti įvairius jų 
modelius. Domėjimasis moterų drabužiais atitinka vyro kūno sandaros stu- 
dijas. Krūtys parodomos, bet jomis ne itin žavimasi. Vėlesnėse mergaičių 
(korai) statulose glotniai apgulanti drabužio medžiaga išryškina kojas ir sėd- 
menis, tarsi jie būtų nuogi, tačiau rankų gestas ir poza iš pat pradžių planuo- 
ti taip, kad paprasčiausiai sukurtų apatinėje kūno dalyje įstrižai krintančių 
klosčių ornamenta. Viena seniausių statulų iš Atikos [73], palyginti su tikra 
moters figūra, yra ištįsusi ir griozdiška, ją pagyvina tik raiškus veido mode- 
liavimas ir paprasta drapiruotė. Ji dėvi storo audinio peplą [72]. Šį drabužį 
apsivilkusi ir viena gražiausių iš Atėnuose rastų mergaičių, vadinama Kora 
su peplu [76]. Vis dėlto šis apdaras negalėjo visiškai patenkinti archaikos 
skulptoriaus pomėgio kurti raštus. Nauja mada ir naujas drabužių vaizdavi- 
mas skulptūroje draugę atkeliavo iš užjūrio. Šįkart Rytų Graikijos skulpto- 
riai mėgino įvairiau perteikti drabužio paviršių, pažymėdami klostes įrėžto- 
mis banguotomis linijomis arba viena prie kitos prigludusiomis negiliomis 
įpjovomis. Lengvesnis bei platesnis chitonas, atėniečių merginų dėvėtas ir 


72 Archajinių drabužių modeliai 

kaip apatiniai marškiniai, labiau tiko skulptoriaus sumanymui, nes jo ran- 
koves ir skvernus buvo galima surinkti į daugybę klosčių. Dar labiau įvairin- 
dami kostiumą, menininkai užvilkdavo sijoną, vėliau išryškinsianųį kojas, 
įstrižai viršutinės kūno dalies permesdavo apsiaustą — himatija, kad atsvertų 
per kojas einančias klostes, pagaliau jmantriais raštais išpiešdavo siuvinėtus 
drabužių apvadus. Šios naujos koros su chitonais turėjo įtakos skulptūrų 
stilistinei grupei, žinomai iš Akropolio radinių, sukurtų maždaug VI a. pr. 
Kr. viduryje ir vėliau [77]. Iš paženklintų postamenty bei kai kurių skulptū- 
rų stiliaus matyti, kad Rytų Graikijos skulptoriai (tokie kaip Archermas iš 
Chijo salos) tuo metu dirbo Atėnuose. Dėl šių meistrų (daugiausia jonėnų 


73 Berlyno deivė iš Atikos apylinkių ka- 
pinyno (Keratéjos). Ji laiko granato vai- 
sių ir dėvi galvos dangalą polos. Apie 
570-560 m. pr. Kr. Aukštis 1,9 m. 
(Berlynas) 


74 Rampino raitelis — viena iš dviejų 
skulptūrų, dovanotų Atėnų akropoliui. 
Jo galva buvo išvežta iš Atėnų į Paryžių 
pirmiau, nei kasinėjant buvo atrastas kū- 
nas. VI a. pr. Kr. vidurys. Galvos aukštis 
29 cm. (Luvras 3104, Akr. 590) 


bei salų gyventojų) kūrybos įtakos kai kurių korų veidai tampa moteriškes- 
ni. Archajiniam laikotarpiui artėjant prie pabaigos, vis daugiau dėmesio ski- 
riama po drabužiu paslėpto kūno formoms, ir korų bruožai, kaip ir kūrų, 
keičiasi. Be korų, vienintelis moters tipas yra naujas personažas — sparnuota 
Nikė (Pergalė) [75], kuri taps papuliaria memorialinių paminklų dalimi at- 
einančiais šimtmečiais. 

Visos šios apvaliosios skulptūros yra nusistovėjusių modelių ir nepasižy- 
mi pozų įvairove. Veikė daug vietinių mokyklų, dariusių tokias statulas, 
kurių stilių nebūtinai lėmė Atėnų ar rytų graikų įtaka. Apie pastarųjų vaid- 
menį jau buvo užsiminta. Jų polinkis vaizduoti kūrus su drabužiais ir ap- 
skrita galva labiau nepaplito, bet kitais atžvilgiais nuo VI a. pr. Kr. vidurio 
jie buvo įtakingesni nei Atėnų skulptoriai. 

Sudetingesniy skulptūrinių kompozicijų turime ieškoti reljefuose, ypač 
puošusiuose pastatus. Graikijos skulptūra ir architektūra idėjų sėmėsi iš to 
paties šaltinio ir visada ėjo ranka rankon. Architektūra niekad nebuvo vien 
tik pakyla skulptūroms, o skulptūros — vien puošmena: jų išdėstymas leido 
geriau susieti pastato dalis, o tema, dažnai reiškianti svarbias religines ar 
politines idėjas, papildydavo šventyklos sakralumą nauju turiniu. Dorėni- 
nio orderio statiniuose stačiakampius metopus skulptorius užpildydavo at- 
skiromis reljefinėmis grupėmis iš dviejų ar daugiau figūrų. Įprastas motyvas 
— kova, kartais persekiojimas, o kai kada veiksmas perkeliamas iš vieno me- 
topo į kitą. Visą reljefų grupę gali sieti viena tema, pvz., argonautų mitas, 
pavaizduotas ant Sikiono lobyno [78], arba Tesėjo ir Heraklio žygiai — ant 
Atėnų lobyno Delfuose. Kai kurių senųjų metopų kompozicija ypač drąsi: iš 
priekio pavaizduoti raiteliai, išdidžiai žygiuojantys herojai, besivarą pavog- 
tus gyvulius, žmonių dvikovos ar žmogaus ir pabaisos grumtynės. 

Platūs žemi trikampiai stogo galuose — frontonai — dailininkus ir archi- 
tektus vertė gerokai pasukti galvą, kaip užpildyti šį plotą. Iš pradžių jų cen- 
tre stovėdavo įspūdinga skulptūra, iš šonų apsupta kitų įvairaus dydžio figū- 
ry ar jų grupių, išdėstytų kampų link. Seniausias mūsų turimas pavyzdys yra 
frizas iš Korfu salos Artemidės šventyklos, kurio centre — didžiulė Gorgonė. 
Kartais visa kompozicija remiasi viena tema, tačiau tolyn nuo centro mažė- 
jantis frontono aukštis neleidžia išlaikyti vienodo figūrų dydžio, ir kai kada 
jos atrodo gana juokingai. Ypač mėgstama kampuose vaizduoti parblokštų 
karių kūnus arba baidykles su žuvies ir gyvatės uodega. Tokiu principu vaiz- 
duojami uodegomis susipynę herojai ar daimonai iš Atėnės šventyklos Atėnų 

75 Nikė iš Delo salos, ankstyviau- 
sia iš sparnuotos pergalės deivės sta- 
tulų. Ji turėjo sparnus ant nugaros 
ir užkulnių. Dėvi peplą ir chitoną, 
susegtą apvaliomis segėmis. Įrašas 
ant postamento sako, jog; „toliašau- 
dis [Apolonas gavo šią] puikią skulp- 
tūrą, [padarytą] įgudusio Archermo, 
buvo skulptorius iš Chijo salos, dir- 
bęs ir Atėnuose. Apie 550 m. pr. 
Kr. Aukštis 90 cm. (Atėnai 21) 


akropolyje frontono [82]. Šios, kaip ir daugelis kitų ankstyvųjų architektū- 
rinių skulptūrų, iškaltos iš kalkakmenio, kurio paviršių reikalui esant išly- 
gindavo tinko sluoksniu ir ryškiai nuspalvindavo. Foną dažydavo sodria mė- 
lyna ar raudona spalva, kad frontono šešėlyje išsiskirtų šviesesnės figūros. 
Baigiantis archajiniam periodui, visas figūras, išskyrus centrinę, pradėta vaiz- 
duoti vienodo dydžio, o mūšių scenose (pvz., Aiginoje ir Atėnuose) žmonės 
rodomi palinkę, krintantys ar gulintys, kad šitaip užpildytų nepatogiai smai- 
lėjančius frontono kampus [79, 80). 

Jonėninio orderio pastatuose skulptūros įkomponuojamos laikantis ne 
tokių griežtų taisyklių, laisviau reiškiasi individualus kūrėjo bei vietos žmo- 

je) Kora su peplu (pep! rai buvo 
pridėti atskirai. Jos plaukai ir lūpos buvo nudažyti raudonai, blakstienos ir antakiai — juodai, o 
drabužio raštai — žaliai. Apie 530 m. pr. Kr. Trys ketvirčiai natūralaus dydžio. (Akr. 679) 


kropolio. Jonijos meistro, galbūt iš Chijo salos, darbas. Ji dėvi chi- 


s, be to, mėlynai ir raudonai buv žyti drabu- 


ūralaus dydžio. ( 5) 


78 Metopas iš Sikiono lobyno 
Delfuose. Kastoras ir Polideukas 
(Dioskūrai) bei Idas ir Linkėjas 
(neišlikęs) pavogė galvijus per 
argonautų žygį. Herojai ir galvi- 
jai žengia koja kojon, gyvuliai 
užtverti ietimis. Fone buvo įra- 
šyti vardai. Apie 560 m. pr. Kr. 
Aukštis 62 cm. (Delfai) 


nių skonis. Iš milžiniškos Efeso Artemidės šventyklos išlikusios tik reljefų, 
puošusių apatinius kolonų būgnus, nuolaužos, nutekamojo stogo latako fri- 
zai ir galbūt celės siena. Geriau išlikęs Sifno salos gyventojų Apolonui pa- 
skirtas lobynas Delfuose, statytas apie 525 m. pr. Kr. Portiką vietoj kolonų 
laikė koros, aplink duris ir palei nutekamajj griovelį ėjo augalinių motyvų 
raižiniai, o per visas keturias sienas, kiek žemiau stogo — daugiafigūriai fri- 
zai. Juose labai skirtingai susidorota su siužetinės kompozicijos sunkumais. 
Čia galima įžvelgti dviejų gerokai skirtingo temperamento skulptorių braižą 
(rytinėje ir šiaurinėje sienose — vieno, vakarinėje ir pietinėje — kito). Siauri- 
nėje pusėje pavaizduota dievų kova su gigantais [8/]. Reljefe taip tiršta figū- 
rų, kad lieka neaišku, kas su kuo kaunasi akis į akį. Vakarinėje sienoje Pario 
teismas pavaizduotas trijų dalių frize, išdėstytame trijuose fasado tarpsniuo- 
se. Kiekvienoje dalyje — viena iš besivaržančių deivių su savo vežimu, mitinis 
pasakojimas perteikiamas jų judesiais. Rytiniame frize — Trojos karo epizo- 
das: vienoje pusėje matome dievus, susirinkusius pasitarti Olimpe, kad nu- 
spręstų herojų dvikovos baigtį, o Trojos lygumoje vykstanti dvikova pavaiz- 
duota kitoje frizo pusėje. Galop išlikusiame pietinio frizo fragmente mato- 
ma procesija galėjo taip pat būti mitinio veiksmo dalis. 

79 Rekonstruotas rytinis Afajos šven- 
tyklos Aiginoje frontonas. Viduryje 
Atėnė stebi mūšį ties Troja — galbūt 
ankstesnįjį, kuriame dalyvavo Heraklis. 
Kovotojų figūros atsiskyrusios nuo 
plokštumos, o jų pozos gerai įkompo- 
nuotos į nepatogų trikampio plotą. Apie 
490-480 m. pr. Kr. Aukštis frontono vi- 
duryje 4,2 m. (Miunchenas) 


80 Heraklis su liūto galvos šalmu iš ry- 
tinio Aiginos šventyklos frontono (žr. 
[79]). Aukštis 79 cm. (Miunchenas) 


81 (Apačioje) Sifno lobyno Delfuose 
šiaurinio frizo dalis. Dievų kova su gi- 
gantais. Dievai puola iš kairės (graikai 
šioje pusėje vaizduodavo nugalėtojus). 
Figūros buvo įvardytos. Kairėje — He- 
faistas, pučiantis dumples, kad įkaitintų 
anglis. Figūra su žvėries kailiu — Dioni- 
sas, toliau — Temidė liūtais pakinkytame 
vežime, jo priekyje — Apolonas ir Arte- 
midė. Apie 525 m. pr. Kr. Aukštis 

63 cm. (Delfai) 

82 Iš kalkakmenio išdrožta skulptūrų grupė Atėnės šventyklos Akropolyje frontono kampe — trys 
sparnuoti vyrų torsai, užsibaigiantys susipynusiomis gyvačių uodegomis. Jie įvairiai aiškinti pagal 
simbolius, kuriuos laiko rankose: vandens srovę, javus ir paukštį. Jų plaukai ir barzdos — mėlyni, 
akys — juodos, oda — gelsva, o ant plunksnų bei žvynų matyti raudonų ir juodų dažų pėdsakai. Apie 
550-540 m. pr. Kr. Priešakinės figūros aukštis 71 cm. (Akr.) 


Pagaliau akroterijais — apvaliosiomis skulptūromis ant kampinių fronto- 
no atbrailų bei kraigo — puošti ir dorėninio, ir jonėninio stiliaus pastatai. 
Paprastai šios figūros būdavo baidyklių — sfingių, grifų ar gorgonių, kar- 
tais — tiesiog didžiulių įmantrių augalų atvaizdai. 

Visiems šiems pastatams skirtos skulptūros yra kone visiškai apvalios, ypač 
laikotarpio pabaigos frontonuose, bet jų pozos ir grupavimas kur kas sudė- 
tingesni nei savarankiškų pavienių statulų. Yra ir keletas savarankiškų grupi- 
nių archajinių skulptūrų, daugiausia iš Rytų Graikijos — jos stovi petys į 
petį, lyg futbolo komanda, nejsitraukusios į jokį veiksmą. Reljefinę skulprū- 
rą verčiau lyginti su figūrine keramikos tapyba, nes išties daugelį archajinio 
periodo reljefų savybių lengva paaiškinti, ant neapdoroto akmens luito įsi- 
vaizduojant išpieštas linijas, nuo kurių skulptorius pradėjo savo darbą. Ten, 
kur reljefas žemas, visos detalės iškeltos į pirmąjį planą, net jei pavaizduotos 

viena kitą užstojančios figūros. Tik labai iškiliuose kai kurių metopų bei 
frontonų reljefuose, kurių figūros beveik arba visiškai atsiskyrusios nuo plokš- 
tumos, matome iškaltas tikras apvaliąsias skulptūras, nors jas galima apžiū- 
rėti tik iš trijų pusių. 

Žemais reljefais, paryškintais spalvomis, graikai puošdavo ir kitos rūšies 
paminklus — antkapinius akmenis. Daugiausia jų surasta Atėnuose ir jų apy- 
linkėse. VI a. pr. Kr. antkapiai buvo aukšti stulpai — stelos su sfingėmis 
viršuje [83]. Bet netrukus juos imta raižyti reljefais, vaizduojančiais mirusį- 
jį. Jaunuoliai vaizduojami kaip atletai, metantys diską ar laikantys indelį 
aliejui, vyrai — kaip kariai [84], stovintys visu ūgiu. Kai kurios jų detalės 
labai primena kūrus iš profilio. Vienas jaunuolis pavaizduotas su seserimi, 
kitame akmens fragmente matome motiną su vaiku, bet paprastai ant siau- 
ros stelos iškalama tik viena figūra. Šie reljefai vaizduoja mirusiuosius, bet 
nėra jų portretai. Vis dėlto labiau nei antkapiniai kūrai jie leidžia diferenci- 
juoti vaizduojamus žmones pagal amžių bei profesiją. Skirtingai perteikia- 
ma jaunystė (atletas), branda (karys) ir senyvas amžius (ant lazdos rymantis 
žmogus, lydimas šuns), o mėsingus veido bruožus galėtume laikyti apiben- 
drintu kumštininko portretu [85]. 

Maždaug 530 m. pr. Kr. ant antkapinių akmenų stovėjusias sfinges pa- 
keičia paprastesnės palmetės formos smailės. Tai dar vienas Rytų įtakos Atė- 
nams pavyzdys, mat tokia stelų rūšis Jonijoje jau buvo žinoma viena karta 
anksčiau, nors ten paprastai stulpų neraižydavo reljefais. Tokio tipo antka- 
piai — aukšti siauri stulpai — Atėnuose išnyko prieš Persų karus, tačiau išliko 
salose. 

Graikai puošė reljefais ir kitokius paminklus, pvz., statulų bei stelų pa- 
grindus. Keletas jų rasti svarbiausiose Atėnų kapinėse. Šiuose reljefuose pa- 
vaizduotos atletų grumtynių scenos [87] ir pramogaujantys jaunuoliai. Be 
to, reljefus dovanodavo šventykloms. Juose gali būti vaizduojami dievai ar- 
ba jų garbinimo apeigos, kur tarp garbintojų numanome esant ir reljefo 
dovanotoją, o kai kada jis rodomas vienas. Geriausi votyviniai reljefai buvo 
tvirtinami prie akmens luitų arba statomi ant stulpų. Juk, kaip žinoma, graikų 
šventovėje (be pačios šventyklos) didžiąją dalį papuošimų sudarė privačios 
dovanos, išstatomos garbingoje arba mažiau matomoje vietoje pagal jų dydį 
ir vertę arba pagal dovanotojo padėtį bei populiarumą. Atskiras votyvinių 
daiktų grupes sudaro liūtų skulptūros (Delas) ir sėdinčios figūros (Didima), 
kurios Egipto papročiu būdavo statomos šalia kelio, kuriuo eidavo procesi- 

83 Marmurinė sfingė nuo antkapinio akmens 
viršaus iš kapinyno, esančio netoli Atėnų (Spa- 


tos). Ji dėvi galvos dangalą polos. Apie 550 m. pr. 


Kr. Aukštis 46 cm. (Atėnai 28) 


84 Aristijo antkapinis akmuo iš Atikos (Velani- 
deza), pasirašytas skulptoriaus Aristoklio. Fonas 

buvo nudažytas raudonai, o ant figūros išlikusios 
raudonų ir mėlynų dažų spalvų žymės. Šarvų or- 


namentai rodo, kur būta spalvų. Apie 510 m. pr. 


Kr. Aukštis be postamento 2,4 m. (Atėnai 29) 

85 Antkapio iš Atény fragmentas: 
kumštininko galva apdauzytomis au- 
simis ir raiščiais aprištos rankos. 
Apie 540 m. pr. Kr. Aukštis 23 cm. 
(Atėnai Ker.) 


86 Marmurinis lūras iš Mileto kapinyno. Nuo VII a. pr. Kr. liūtų figūros žymėjo kapus. 
Apie 550 m. pr. Kr. Ilgis 1,76 m. (Berlynas) 


jos. Be to, liūtų figūros dar žymėjo kapus. Atsisakę grėsmingo rytietiško 
žvėries tipo, Rytų Graikijos skulptoriai ėmė mėgdžioti jaukesnį egiprietišką 
liūtą, taikliai perteikdami storą kailį ir karčių sruogas [86]. Neturime pa- 
miršti, kaip puikiai graikų menininkai gebėjo pavaizduoti gyvūnus. Taigi 
privačių asmenų ar polio užsakymai architektams bei skulptoriams — svar- 
bus archajinio laikotarpio bruožas. Menininkas samdomas darbui, kuriuo 
siekiama įtikti ar paveikti mirtinguosius bei dievus. 

Aptartosios monumentaliojo meno rūšys, jau gerokai įsigalėjusios Grai- 
kijoje archajiniu laikotarpiu, neabejotinai užima garbingesnę vietą nei kitas, 
vis dar gausiausias mūsų turimos informacijos apie graikų meną ir skonį 
šaltinis — vazų tapyba. 


87 Reljefas ant statulos, žymėjusios kapą Atėnų kapuose, postamento. Po Persų karų pa- 
skubomis atstatant gynybines Atėnų sienas, šis akmuo buvo panaudotas statybose. Reljefe 
pavaizduoti besimankštinantys atletai: startui pasirengęs bėgikas, imtynininkai ir jaunuo- 
lis, tikrinantis savo ieties smaigalį. Apie 510 m. pr. Kr. Ilgis 82 cm. (Atėnai 3476) 


VAZU TAPYBA 


Molinių vazų puošybai dažniausiai nereikėjo didelio meistriškumo, nors kai 
kurie šio amato meistrai buvo puikūs piešėjai. Jų prekės nebuvo brangios 
(pardavęs dailią nedidukę vazelę meistras uždirbdavo pragyventi vieną die- 
na), bet kai kurių meistrų, iš pradžių Korinto, o vėliau Atėnų gaminiai už- 
kariavo rinką visame graikų pasaulyje ir už jo ribų. Daugeliui ši keramika 
turėjo atrodyti tokia pat nepaprasta ir buvo taip pat pageidaujama, kaip vos 
pasirodęs kinų porcelianas europiečiams. Ne visur ji buvo naujovė, o ir vie- 
tinės mokyklos Graikijoje gyvavo beveik visą VI a. pr. Kr., tačiau atėniečiai 
puodžiai užkariavo turtingas Etrurijos bei vakarinių graikų kolonijų rinkas 
ir išsilaikė jose, kol vietiniai Pietų Italijos amatininkai ėmė rimtai su jais 
konkuruoti. Matyt, ypač viliojo indų kokybė, jų graži blizganti juoda spalva 
bei patrauklus figūriniu piešiniu perteiktas pasakojimas. Šitokia masinė pre- 
kyba dūžtančiais daiktais turėjo atnešti pirkliams nemažus pinigus. Dėl savo 
išliekamųjų savybių keramika mums yra svarbi tyrinėjimų sritis — ir dėl jos 
pačios, ir dėl jos teikiamų žinių apie aukštesniuosius menus. 

VII a. pr. Kr. pabaigoje atėniečiai vazų piešėjai nepaprastai pamėgo juo- 
dafigūrę tapybą, jau šimtmetį gyvavusią Korinte. Drauge su ja atėjo korin- 
tiškojo stiliaus gyvūnų frizai, tad ištisa puodžių karta, o gal ir jų įpėdiniai 
puošia vazas gyvūnų — liūtų, ožių, šernų, sfingiy — virtinėmis. Tačiau nebu- 
vo pamirštas ir Atėnų keramikos monumentalumas: Korinto vazose neran- 
gios būtybės klajojo pasimetusios rozečių labirinte, tuo tarpu atėniečiai žvė- 
ris vaizdavo kruopščiau. Neso meistras vienas pirmųjų Atėnuose ėmė tapyti 
juodafigūre technika. Jis ir toliau ant masyvių antkapių vazų kruopščiai ir 
raiškiai piešė didelius žvėris — kitaip nei Korinto vazose. Daugelyje vazų 
šalia gyvūnų vaizduojamos pasakojamosios scenos — paprastai ant tos pat 
indo vietos kaip ir anksčiau. Kokio pripažinimo sulaukė ši naujo stiliaus 
Atėnų juodafigūrė keramika, matyti iš to, jog netrukus ji prasiskverbė į rin- 
kas, lig tol valdytas Korinto. 

Mes tegalėjome pavadinti dailininką Neso meistru. Nedaugelis senovės 
tapytojų bei puodžių palikdavo savo ženklus, ir tai tik ant mažos dalies dar- 
by. Tačiau vazų tapybos specifika — aukštas stilizacijos lygis ir tai, kad išlieka 
gausybė jos pavyzdžių, — leidžia ištisas piešinių grupes priskirti vieno ar kito 
meistro rankai, remiantis „rašysena“, paprastai atsispindinčia nežymiose de- 
talėse. O patikrinti, ar teisingai priskirta, galima pagal tuos negausius pa- 
ženklintuosius darbus. Tai leidžia nauju požiūriu peržvelgti tyrinėjamą me- 


88 Atėnietiškos amforos detalė. Jos autorius — Gorgonės meistras, Neso meistro mokinys. 
VI a. pr. Kr. pradžia. (Luvras E 187) 


dziaga, bet daznai esame priversti vietoj tikry vardy vartoti pravardes, tokias 
kaip „Neso meistras“. 

VI a. pr. Kr. pradžioje Neso meistrą pakeitė kiti panašaus stiliaus meni- 
ninkai, piešę gyvūnų frizus drauge su pasakojamosiomis scenomis [88]. Ta- 
čiau apie 570 m. pr. Kr. atėniečių domėjimasis žmonių figūromis labiau nei 
gyvūnais pradeda imti viršų. Vadinamąją Francois vazą [89, 90] — etruskų 
kape rastą kraterą (indą, kuriame vyną miešdavo vandeniu) — iš abiejų pusių 
juosia šeši daugiafigūriai frizai. Tik vieną jų užima gyvūnai — medžiojantys 
grobį bei heraldiškai stovintys abipus augalo. Kituose frizuose bei ant ranke- 
nų daugiau nei du šimtai figūrų dalyvauja mitologinėse scenose. Beveik vi- 
sos jos, taip pat kai kurie daiktai įvardyti užrašais. Abu — ir puodžius Ergoti- 
mas, ir dailininkas Kleitijas — paženklino savo dirbinį. Nuo šiol gyvūnų fri- 
zams tenka pagalbinė vieta ir gerokai padidėja mitologinių temų repertua- 
ras. Net ir gorgonėjonas, VI a. pr. Kr. pieštas apskritame ir plokščiame dau- 
gelio taurių bei lėkščių paviršiuje, yra mitinio žygdarbio (irgi dažnai vaiz- 
duoto ant vazų) rezultatas: Persėjas stoja į kovą su gorgone Medūsa ir nuker- 
ta jos galvą, į kurią pažvelgusieji suakmenėja tiesiogine prasme. Pamėgę vaiz- 
duoti mitų scenas atėniečių meistrai pradėjo masiškai gaminti vazas — atro- 
do, didžioji jų dalis buvo skirta parduoti kituose kraštuose [9/]. 


89, 90 Francois vaza — krateras su rankenų voliutomis. Seniausias gerai išlikęs atėnietiškos vazos, 
ištisai išpieštos mitinėmis scenomis, pavyzdys. Iš Kjusio. Apie 570 m. pr. Kr. Aukštis 66 cm. 
Detalėje (apačioje) matome laivą, vykstantį paimti Tesėjo ir kitų atėniečių, išgelbėtų nuo Mino- 
tauro. Vienas nekantrus jūreivis jau šoko plaukti krantan. Dešinėje prasideda pergalės šokis. Visos 
figūros, palyginti su kitais to laikotarpio piešiniais, yra neįprastai gyvos. (Florencija 4209) 

užrašyti. (Berlynas F 1704) 


Amasio meistro atėnietiška amfora. Dionisas su šokančiomis 


92 
530 m. pr. Kr. Aukštis 44 cm. (Bazelis) 


ré Eksekijo amfora, ant kurios pavaizduotas Achilas, ties Troja nuzudan- 

93 Artenietiska juodai 


tis amazonių karalienę Pentesilėją. Iš Vulčio. Apie 540 m. pr. Kr. 


94 Atčnietiškos Mažojo meistro taurės (band cup tipo) detalė: liūtai ir leopardai užpuolę bulių ir 


mulą. Apie 540 m. pr. Kr. (Oksfordas 


Naujieji dailininkai pasiekė didelio meistriškumo piešiniais puošdami stalo 
indus (didžiulės antkapinės vazos jau buvo išėjusios iš mados). Antai lanks- 
čios Amasio meistro figūros [92] netikėtai pavaizduotos su žaviu humoru. Ir 
puodžiaus darbas čia labai savitas, tad galimas daiktas, jog Amasio meistras 
buvo reto savitumo tapytojas ir keramikas. Visiška priešingybė yra jo amži- 
ninkas (gyvenęs antroje šimtmečio pusėje) Eksekijas, kurio figūros, nupieš- 
tos kone klasikiniu stiliumi, kupinos įspūdingo orumo [93]. Šie meistrai 
puošė amforas (indus vynui ar alyvų aliejui), hidrijas (indus vandeniui) bei 
kraterus (indus, skirtus vyną miešti vandeniu). Ant taurių matome labiau 
miniatiūrinius piešinius, primenančius protokorintinių vazų stilių. Papras- 
tai graikiškos taurės iš šonų turi dvi horizontalias ąseles. Korintiškas taures 
su giliu įdubimu Atėnuose pakeitė kitoniškos: su plačiu negiliu įdubimu, 
ant aukštos platėjančios kojelės — lyg mūsų laikų vyno taurės. Jų viršutinis 
kraštas gali būti nenudažytas, papuoštas mažomis figūromis ar jų grupėmis 
(lip cup tipas) arba nudažytas juodai, o figūros nupieštos žemiau, tarp ranke- 
nų (band cup tipas). Taurės viduje apskritimu būna aprėminta nupiešta fi- 
gūra ar jų grupelė, o visas likęs indo paviršius padengtas sodriu, gražiai bliz- 
gančiu juodu laku, kuris yra viena patraukliausių visų gerų atėnietiškų vazų 
ypatybių. Tokie yra vadinamųjų Mažųjų meistrų puošti indai [94]. 

Vėlesni VI a. pr. Kr. dailininkai tapė šiurkštoku, gyvesniu, kartais sche- 
matišku stiliumi. Retsykiais jiems pavyksta suderinti Eksekijo preciziškumą 
su nauju gyvybingumu, bet čia jau juntama kitos vazų tapybos technikos 
įtaka — raudonfigūrės, prie kurios mes netrukus prieisime. Prieš tai turime 
pridurti, jog ne visos gražiosios VI a. pr. Kr. vazos pagamintos Atėnuose. 
Maždaug iki 550 m. pr. Kr. korintiečiai toliau rimtai varžėsi su Atėnų meist- 
rais, o kai kuriais atžvilgiais net įkvėpdavo jiems naujų idėjų — figūrinių 
scenų formas ar temas. Didesnio puošnumo korintiečiai pasiekdavo vari- 
juodami spalvas, kurioms atėniečiai niekad neskyrė daug dėmesio, teikdami 
pirmenybę laisvesnei kompozicijai, o detales paryškindami įraižomis. Svar- 
biausia Korinto puodžių kvartalo produkcija buvo eksportui skirta tapyta 
keramika, ypač spalvingi kraterai, siunčiami vakarų link į Etruriją [96]. Ir 
toliau tebelieka mįslė, kodėl korintiečiai liovėsi tape tokias vazas — jų koky- 
bė nebuvo suprastėjusi, tad vargu ar tai paaiškinama vien atėniečių konku- 
rencija. Vis dėlto netrukus Atėnų puodžiai (tokie kaip Nikostenas) užka- 
riaus naujas rinkas specialiai joms sukurtais eksporto modeliais, kuriuose 
pamėgdžios formas, priimtinas etruskų pirkėjams. 

Kitos mokyklos, daugiau ar mažiau priklausomos nuo Korinto ar Atėnų 

95 Chijo saloje pagaminta taurė. Forma, sienelių storis ir dailus paviršius būdingi šios 
rūšies indams, eksportuotiems į daugelį kraštų. Ši taurė yra iš graikų kolonijos Libijoje 
(Taucheira). Apie 560 m. pr. Kr. Aukštis 18 cm. (Tokra) 


įtakos, gamino juodafigūres vazas vietos rinkai. Spartos taurės turėjo šiokį tokį 
pasisekimą užjūryje, bet jas puošiančios figūros, nors dažnai itin kruopščiai iš- 
pieštos, atrodo sustingusios ir negyvos. Rytų Graikijos mokyklos, išlaikiusios se- 
nąjį kontūrinį laukinio ožio stilių, irgi gamino juodafigūres vazas, paprastai per- 
krautas ir itin spalvingas, bet tarp jų pasitaiko labai žavių ir originalių taurių 
[95, 97). Ir rytiečių, ir Spartos taurių piešiniuose dažnai matome painias, nei iš 
viršaus, nei iš apačios griežtai neapibrėžtas kompozicijas, kurių paprastai vengė 
Atėnų dailininkai, o taurės viduje pavaizduota scena užima didesnį plotą [98]. 
Pietų Italijoje, galbūt Redže, Chalkidės puodžiai buvo atidarę parduotuvę ir 
prekiavo šiokią tokią paklausą Italijoje bei Sicilijoje turėjusiomis vazomis, kurių 
piešiniuose kitų mokyklų motyvai dera su nuostabiu piešinio jautrumu bei raiš- 
kiu linijų taupumu [99]. Iš Rytų Graikijos atsikėlę amatininkai, turėję pasiseki- 
mą Etrurijoje, sukūrė savitas vietos juodafigūrės keramikos mokyklas. Antai meist- 
ras iš Jonijos, dirbęs Cerėje (dab. Cerveteris), sukūrė grupę šventiškai spalvingų 
hidrijų, turėjusių paklausą tarp vietos gyventojų. Jis perteikia mitą su neįprastu 
humoro jausmu bei vaizduote [100], o kai kurie jo siužetai nebūdingi įprastam 
vazų tapytojų repertuarui: galbūt jie paveikti rytietiškos tapybos tradicijų, ku- 

96 Korintiškas krateras, ant kurio nupiešta sutuoktinių pora dvira 
vai naudoja raudoną ir baltą spalvas, o baltuose ploteliuose de 
parausvintas, siekiant pabrėžti polichromiją. Trijų mergelių mei 
560 m. pr. Kr. Aukštis 42,5 cm. (Vatikanas MGE 126) 


a Samo saloje, Det ra 


medžių. Kz 


97 Rytų graikų Mažojo meistro taurė, turbūt pa 


ne išraižytos, bet paliktos nenuspalvintos. Žmog 


98 Spartos meistrų juodafigūrė taurė. Belerofontas puola Ch 
priešais herojaus žirgą Pegasą. Apie 550 m. pr. Kr. Skersmuo 


tapytojų repertuarui: galbūt jie paveikti rytietiškos tapybos tradicijų, kurių 
keramika neperėmė. 

Nors jau iš pirmo žvilgsnio galima pajusti visų šių mokyklų, taip pat 
atskirų Atėnų menininkų savitumą, vis dėlto juodafigūrėje tapyboje paste- 
bime ir tvirtai nusistovėjusias normas bei pamažu įsigalinčią visuotinę sti- 
liaus vienovę. Pagrindinis šio stiliaus elementas ir toliau lieka juodas siluetas 
su išraižytomis detalėmis. Kur kas dažniau nei septintame šimtmetyje nau- 
dojama raudona spalva: ja dažomi plaukai ir barzda arba drabužiai, o anks- 
tyvojoje juodafigūrėje keramikoje kurį laiką raudonai spalvino įdegusius vy- 
rų veidus. Moterų veidai ir kūnai baltai tapomi juodame siluete, kurio tam- 
sumą paryškina išbrėžtos linijos. Be to, baltai piešiami drabužių raštai. Ši 
taisyklė — vyrams raudona, moterims balta spalva — galioja ir Egipto mene, 
pagaliau ji atspindi tikrovę. Visos figūros vaizduojamos griežtai tik iš profi- 
lio, nors krūtinės ląstą, ypač judančių žmonių, paprastai lengviau parodyti 
iš priekio. Bėgimą ar skrydį išreiškia tam tikra poza: kojos sulenktos per 
kelius, alkūnės atmestos aukštyn. Akys (vyrų — apvalios, moterų — migdoliš- 
kos) Atėnų vazose piešiamos lyg iš priekio net ir veido profilyje. Kūnai ir 
galvos retai kada piešiami iš priekio, nebent keistų ar baisių būtybių, tokių 
kaip satyrai, kentaurai ir gorgonės, arba žmonių, kurie, rodos, ieško stebėto- 
jo užuojautos. Lygiai kaip marmurinių korų drabužiai, antroje amžiaus pu- 
sėje keičiasi ant vazų nupieštų moterų apdarai: plačias kūną siaučiančias klos- 
tes keičia įmantriais raštais gulantis audeklas ir apvadų zigzagai. Jausmus 
išreiškia judesiai: rankomis iš skausmo raunami plaukai, mojama atsisveiki- 
nant, nuoširdų pokalbį ar nesuvaldomą džiaugsmą lydi iškalbingi gestai. 
Retkarčiais perteikiamos ir tokios veido išraiškos detalės kaip suraukti ant- 
akiai ar kietai sukąsti dantys. Moterų amžius neskiriamas, tik retkarčiais 
piešiamos solidžios matronos. Vyrų barzda reiškia brandą arba aukštą padė- 
tį, o žili plaukai ar praplikusi galva — senyvą amžių. 

Dažniau pasitaikančios scenos irgi piešiamos pagal tam tikras taisykles. 
Retai kada dailininkas imasi jas keisti ar visiškai naujai vaizduoti — tarkim, 
Pario teismą ar kario išvykimą. Vaizduojama scena neapibrėžiama nei laiko, 
nei erdvės požiūriu. Pagal atributus bei pozas nurodydamas veikėjų vaidme- 
nis, dailininkas ne tik atpasakoja patį įvykį, bet ir primena žiūrovui, kas 
buvo prieš tai ir kas bus ateityje. Šis vaizdavimo būdas dažnai vadinamas 
sinoptiniu (apžvalginiu), bet toks pavadinimas reikštų, kad menininkas ap- 
galvotai rinkdavosi svarbią detalę, o tai turbūt retai pasitaikydavo. Toks bū- 
das gyvavo įvairiais laikais ir įvairiuose pasaulio kraštuose — net kinemato- 

99 Chalkidės meistrų juodafigūris krateras su gaidžiais, gyvatėmis ir būdingu apvalių pum- 
purų frizu. Iš Vulčio. Apie 530 m. pr. Kr. Aukštis 37 cm. (Viurcburgas 147) 


grafija neatmetė jo kaip atgyvenos. Dažnai ir simetriškos ar heraldiškos kom- 
pozicijos, rodos, nesusijusios su pasakojimu, vaizduojamos ne šiaip sau. An- 
tai bronzinėje plokštelėje iš Olimpijos pavaizduotas karys tarp kentaurų, — 
suprantame, jog tai Kainėjas, kentaurų sugrūstas į žemę. Ant indo iš Spartos 
dvi baidyklės stovi piestu virš herojaus — užuot tikroviškiau pavaizdavęs dvi- 
kovą, dailininkas šitaip parodo Pegasą ir Belerofonta, besikaunantį su Chi- 
maira [98]. Bet nepaisant visų taisyklių, pasireiškia kiekvieno autoriaus su- 
manumas bei fantazija. Vazų tapyboje vyrauja mitinės scenos, ypač tokių 
populiarių herojų kaip Heraklis žygdarbiai [707]. Kiek „oficialiau“ vaiz- 
duojami dievai ar jų grupės. Nemaža dalis vazų skirta puotoms, tad supran- 
tama, kodėl ne vieną jų puošia vyno dievo Dioniso atvaizdai. Jo palydoje 

100 Hidrija, pagaminta graikų meistro Etrurijoje, Ceres mieste. Heraklis atveda Euristėjui Hado 
šunį Kerberą. Iš išgąsčio Euristėjas įšokęs į didžiulę amforą. Apie 510 m. pr. Kr. Aukštis 43 cm. 
(Luvras E 701) 


yra viena labiausiai mėgstamų archajinio meno figūrų — satyras. Vienas se- 
novės poetas pavadino satyrus beviltiškais dykaduoniais. Kaip tik šešto šimt- 
mečio menininkai savo kūriniuose ėmė ieškoti vaidmens šioms būtybėms ir 
nusprendė per juos kaip vyno dievo Dioniso tarnus parodyti atstumiančias 
žmonių silpnybes bei nevaržomai tenkinamas aistras. Apskritai senovės grai- 
kai mėgo per antgamtines būtybes parodyti ne pačias gražiausias savo amži- 
ninkų gyvenimo puses. Ypač būdavo mėgstama pašiepti vyrų nesėkmes ata- 
kuojant priešingą lytį. Satyrams skirtas vaidmuo tampa subtiliu visko, kas 
žmogiška, komentaru ir leidžia menininkui išreikšti požiūrį į žmonių elgesį, 
lyčių santykius, net religiją, kurią vargu ar perteiksi kitaip negu įvaizdžiais 
[102, 107—109). Galbūt satyrų išvaizda atsirado iš kentauro — pusiau žmo- 
gaus, pusiau arklio — pavidalo, nes satyras iš esmės tėra sutrumpėjęs kentau- 
ras: gauruota galva, arklio ausys ir uodega, dvi žmogaus arba arklio kojos. 
Kentaurai mėgo vyną ir moteris, satyrai — dar ir dainas, o kaip Dioniso paly- 
dovai jie atliko svarbų vaidmenį ankstyvojoje graikų teatro raidos pakopoje. 
Visas šias mitologines scenas nesunku aiškinti vien graikų pomėgiu kurti 
spalvingus pasakojimus. Iš tiesų tik nedidelė jų dalis išreiškia gilesnį religinį 
jausmą. Tačiau ir kitos senosios kultūros, ir vėlesnės, klasikinės, dailės bei 
literatūros kūrėjai laisvai naudojosi mitu kaip metafora, atskleidžiančia to 
meto žmonių gyvenimo bei politikos problemas. Neturint aiškių nuorodų 
tekstuose, neįmanoma tvirtai teigti, jog šitaip buvo ir archajiniu laikotar- 
piu, bet galima numanyti, kad Heraklio kaip Atėnės globotinio autoritetu 
naudojosi Atėnų valdovai, patys pretendavę į Atėnės globą. Jie greičiausiai 
remdavosi mitiniais (graikų supratimu — istoriniais) įvykiais ar net juos pra- 
manydavo, savo naudai aiškindami aplinkybes bei jteisindami savo politi- 


101 Aténietiskos juodafi- 
gūrės amforos detalė. Jos 
atorius Psiaksas tapė ir 
raudonfigūre technika. 
Heraklis stengiasi plikomis 
rankomis nurungti Nemė- 
jos liūtą, kurio kailio ne- 
žeidžia jokie ginklai. Iš 
Vulčio. Apie 520 m. pr. 
Kr. (Brešija) 


nius veiksmus. Pavyzdžiui, Peisistratas susigrąžino valdžią surengęs savotiš- 
ką spektaklį, kai tariamoji Atėnė iškilmingai įvežė jį į Akropolį. Tokią mintį 
aiškiai galėjo inspiruoti vazų tapybos scenos, kuriose Heraklis Atėnės veži- 
mu įvežamas į Olimpą. VI a. pr. Kr. pabaigoje Heraklis ir toliau liko popu- 
liarus, tačiau atėjus naujam šimtmečiui jis turėjo nusileisti kitam numylėti- 
niui, kuriam rodomas dėmesys buvo kur kas aiškiau politiškai motyvuotas. 
Heraklio varžovas, vietinis herojus Tesėjas, simbolizavo naująją demokrati- 
ją. Visi šie pokyčiai atsispindi to meto vazų tapyboje. 

Be mitinių įvykių, nevengta vaizduoti ir kasdienio gyvenimo: vestuvių, 
laidotuvių, paplepėjimų prie šaltinio, merginimo bei meilės ir, žinoma, iš- 
gertuvių scenų. Puikiausius ir gausiausius šių temų pavyzdžius randame jau 
kita, raudonfigūre technika pieštose Atėnų vazose, kurios išstūmė juodafi- 
gūrę vazų tapybą. 

Juodafigūriai indai dar tebegaminami V a. pr. Kr., bet šiai nykstančiai 
technikai lieka šalutinis vaidmuo. Tik kai kurios tradicinės apdovanojimams 
skirtos vazos (Panatėnajų amforos) visam laikui išsaugojo senąją techniką — 
jos neužleido vietos vazoms, tapytoms vadinamuoju raudonfigūriu stiliumi. 
Ši visiškai kitokia nei juodafigūrė technika atsiranda Atėnuose apie 530 m. 
pr. Kr. Dabar jau ne figūros, bet fonas dažomas juodai, tad figūros išlaiko 
rausvą molio spalvą (ji gali būti paryškinta), o jų detalės, kurias anksčiau 
išraižydavo, dabar piešiamos linijomis. Taigi vėl įsigali Rytų įtakos laikotar- 
piu vyravęs kontūrinis piešinys, kuris niekada nebuvo visiškai užmirštas — 


102 Raudonfigūrė taurė, pasirašyta Fintijo. Didžiulis satyras ginasi užpultas nedidukės nuogos 
moters. Apie 510 m. pr. Kr. (Karlsrūhė 63.104) 


103 Aténietiskos raudonfigūrės amforos detalė. Deivė Artemidė apsivilkusi chitoną ir himatija, 
pasipuošusi vainiku ir auskarais. Indą kūręs Andokido meistras tebenaudoja įrėžtas linijas: jomis 
pažymėti plaukų kontūrai. Rankoje deivė laiko stilizuotą gėlę ir ramiai stebi savo brolio Apolono 


2159) 


bei Heraklio dvikovą. Iš Vulčio. Apie 525 m. pr. Kr. (Berlynas F 2 


104 Eufronijo raudonfigūris krateras. Vienas atletas persiriša penį, kitas trenerio padedamas 
bando diską, trečias lanksto drabužį. Apie 510 m. pr. Kr. Plotis 44,4 cm. (Berlynas 2180) 


net kai kurių juodafigūrės tapybos dailininkų (tokių kaip Sofilas ir Amasio 
meistras). Teptukas — daug subtilesnis įrankis nei raižiklio smaigalys, ir nors 
iš pradžių figūrų bei detalių vaizdavimas nedaug tesiskiria nuo juodafigūrės 
technikos, ilgainiui lankstesne linija pradedama tikroviškiau vaizduoti žmo- 
gaus kūną bei drabužius. Įtakos turėjo ir tai, kad figūros kontūru tapo linija, 
o ne tamsaus silueto kraštas. Spalva iš esmės netenka svarbos, lieka tik neryš- 
kūs, retkarčiais paauksinami raudoni ir balti atspalviai. Piešinį paįvairina 
nežymios kūno detalės, smulkios rūbų klostės bei plaukų sruogos perteikia- 
mos lengvais potėpiais, o greta jų — ryškiomis reljefiškomis linijomis brėžia- 
mi bendri kontūrai. Vyrus ir moteris dabar skiria ne spalva, bet veido bruo- 
zai, apranga ir kūno sandara. Po įmantriomis apdaro klostėmis lengvai įžiū- 
rimos kūno linijos. Randame daugybę raiškių, apčiuopiamų nuogo moters 
kūno studijų, kurių tuščiai ieskotume šio laikotarpio skulptūroje. Kruopš- 
čiau vaizduojami ir vyrų raumenys. Tikroviškai atrodo staigus perėjimas nuo 
krūtinės ląstos, matomos iš priekio, prie šonu pasuktų klubų, o netrukus 
sėkmingai pradedama vaizduoti iš nugaros trim ketvirčiais pasuktą kūną bei 

105 Molinė plokštė iš Atėnų akropolio. Galbūt ją tapė garsus vazų piešėjas Eutimidas. Ant jos 
buvo užrašyta: „Megaklis yra gražus“, bet vardas ištrintas ir pakeistas kitu — Glaukito, galbūt po to, 
kai Megaklis buvo ostrakizuotas. Apie 500 m. pr. Kr. Plotis 50 cm. (Akr. 1037) 


106 Epikteto 
raudonfigūrė lėkštė. Iš 
Vulčio. Apie 510 m. pr. 
Kr. Skersmuo 18,7 cm. 
(Londonas E 137) 


107 Onesimo raudonfigūrės 
taurės vidus. Apimtas geismo 
satyras sėdi ant smailios amfo- 
ros. Iš Orvieto. Apie 500 m. 
pr. Kr. (Bostonas 10.179) 


žvelgiant tam tikru rakursu „sutrumpėjusias“ galūnes. Ilgainiui ir akis pra- 
dedama taisyklingai piešti veido profilyje, bet vis dar vengiama vaizduoti 
veidą iš priekio ir labai retai kada mėginama pakreipti galvą trim ketvirčiais. 
Yra net keletas atvejų, kai figūros truputį patamsinamos, linijiniam pieši- 
niui siekiant suteikti masės įspūdį. Per vienos kartos amžių naujoji tapybos 
technika padarė didesnę pažangą, siekiant tikroviško vaizdavimo, negu juo- 
dafigūrė — daugiau nei per šimtmetį. 

Seniausio raudonfigūrės keramikos piešėjo Andokido meistro [103] va- 
zas dar puošia scenos, jo paties ar jo partnerio atliktos juodafigūre technika. 
Ir kiti meistrai gamino tokias „dvikalbes“ vazas. Naujasis stilius darė poveikį 
senajam, nekalbant apie tai, kad pamažu jį visiškai išstūmė. Pavyzdžiui, silu- 
etas dabar dažniau apvedamas įrėžta linija [701]. Vaizduojami siužetai ir 
pasakojimai lieka tie patys, tačiau įsivyrauja tam tikri mitai, daugėja žanri- 
nių scenų, vaizduojančių atletus bei puotas. Daug aiškiau pasiskirsto daili- 
ninkai, piešiantys stambius ar smulkius indus (paprastai taures). Pirmasis 
raudonfigūrės keramikos gyvavimo pusamžis davė daug garsių meistrų. Iki 
500 m. pr. Kr. dirbo tokie dailininkai kaip Eufronijas [704] ir Eutimidas, 
piešę klasikiniu stiliumi, kuris šiek tiek panašus į Eksekijo, o pagal tikslumą 

108 Durio raudonfigūris vy- 
no aušiklis (psykter). Besi- 
linksminantys satyrai. Iš Cer- 
veterio. Apie 480 m. pr. Kr. 
Aukštis 29 cm. (Londonas E 
768) 


109 Brigo meistro raudonfi- 
gūrė taurė. Satyrai taikosi už- 
pulti deivę Herą. Hermis ne- 
drąsiai bando įsiterpti, o He- 
raklis jėga juos išvaiko. Iš Ka- 
pujos. Apie 480 m. pr. Kr. 


Skersmuo 27,5 cm. (Londo- 


nas E 65) 


ir linijų plastiką gali būti lyginamas su geriausiomis savo meto skulprūro- 
mis. Šie dailininkai, vadinami pradininkais, daugiausia puošė stambias va- 
zas. Galimas daiktas, kad Eutimidas sukūrė ir dar didesnį kūrinį — Atėnų 
akropolyje rastą molinę plokštę, kurioje vaizduojamas karys, nupieštas iš 
dalies kontūrine, iš dalies juodafigūre technika [105]. Iš jo bendraamžių, 
daugiausia dirbusių su mažais indais, minėtini Oltas, sv eikos nuovokos ir 
lakoniško stiliaus dailininkas, bei Epiktetas, kurio figūros primena pieštą- 
sias ant stambių vazų, tik subtiliau pavaizduotos [106]. Žymiausi aptaria- 


mojo laikotarpio pabaigos vardai (tiksliau, pravardės) yra Berlyno meistro ir 

111 Šokančios mainadės 

112 Votyvinė tapyta medžio plokštė, rasta uoloje Pitsoje, netoli Korinto. Korintiško stiliaus 
piešinys ir korintiški užrašai. Aukojimo scena. Apie 530 m. pr. Kr. Ilgis 30 cm. (Atėnai) 


Kleofrado meistro. Pirmasis ypač mėgo įspūdingas pavienių figūrų studijas 
ar mažas jų grupes. Jis bene meistriškiausiai buvo įvaldęs keistą techniką, 
kuria naudojantis figūros tarsi ištraukiamos į pirmąjį planą iš juodo kaip 
rašalas fono [110]. Kleofrado meistrui, kuris, sprendžiant iš jo temų, buvo 
kiek intelektualesnis, nestigo nuosaikios jėgos, o daugelis jo piešinių patrau- 
kia originalumu bei raiškumu [7177], būdingesniu taurių piešėjams. Iš pasta- 
rųjų keletas aukščiausios klasės meistrų dirbo Atėnuose pirmaisiais V a. pr. 
Kr. dešimtmečiais. Jie tapė naujoviškus kilikus — negilias atviras taures aukš- 
ta kojele. Beveik plokščias taurės vidaus apskritimas prašyte prašėsi puošia- 
mas. Jame tapytas piešinys pamažu atsiveria priešais vyną geriančio žmogaus 
akis. Iš išorės taurę juosia du platūs lankai, išpiešiami frizais, kurie geriausiai 
matyti, kai kilikas kabo ant sienos (jo kojelės pagrindo skersmuo tiksliai 
apskaičiuotas, kad neužstotų piešinio). Onesimas subtiliai laviruoja tarp iš- 
likusios archajinės energijos ir vėlesnį laikotarpį charakterizuojančio orumo, 
ypač būdingo jo vėlesniems dabams. Duris, gana smulkmeniškas, bet eks- 
presyvus dailininkas, irgi nuėjo ilgą kūrybos kelią. Šioje knygoje regime jo 
psikterą — aušiklį [708]: į jį pripildavo vyno ir pastatydavo į didesnį indą su 
šaltu vandeniu ar sniegu. Tarp garsiųjų Brigo meistro vazų išsiskiria grupė 
puikių indų su Dionisijų [ 109], išgertuvių epizodais, kuriuose kandžiai vaiz- 

113 Kapo piešinys iš Elma- 
lio, persų valdytos Likijos 
(pietvakarių Turkija). Sužetai 
iš dalies rytietiski, iš dalies 
graikiški, o piešinio stilius tu- 
rėtų būti artimas neišlikusiai 
rytinių graikų monumenta- 
liajai tapybai. Apie 500 m. 
pr. Kr. 


duojami girti, įsikarščiavę ar išglebę jų dalyviai, bei kiek oficialiau perteikto- 
mis didingomis mitologinėmis scenomis. 

Turime suprasti, kad žodis „tapyba“ ne visai tinka raudonfigūrei technikai 
apibūdinti. Joje beveik nėra spalvų, o įvairaus ryškumo tonų ne daugiau, 
negu galima išgauti pieštuku linijiniame piešinyje. Tačiau Eutimido tapyta 
plokštė [705] rodo, kaip turėjo atrodyti didesnio masto darbai. Matyt, šviesus 
fonas buvo būtina taisyklė kuriant piešinius ant sienų bei medinių lentų. 
Pastarųjų išliko vos viena kita [712], tad turime pasižvalgyti po graikų pasaulio 
pakraščius — Italiją ir Anatoliją [713], kad jsivaizduotume, kaip turėjo atro- 
dyti didieji to laikotarpio tapybos darbai. Atrodo, kad pagal juose vyraujan- 
čias normas jie mažai tesiskyrė nuo didesniųjų vazų piešinių, tik labiau pasi- 
žymėjo tikroviškumu, kurį teikė šviesus fonas bei platesnė spalvų paletė. 

114 Molinė stogo puošmena iš 
Gelos (Sicilija). Šiuo laikotarpiu 
satyrai dažnai vaizduojami su 
žmogaus ausimis, bet šis — dar 
su gyvulio. V a. pr. Kr. pradžia. 
Aukštis 19,5 cm. (Gela) 


115 Berišančio plaukus jaunuo- 
lio formos molinė vaza. Turbūt 
atėnietiška. Rasta Atėnuose. 
Apie 530 m. pr. Kr. Aukštis 


25,5 cm. (Agora P 1231) 


KITI MENAI 


Antika mums paliko nesuskaičiuojamą daugybę smulkesnių molio, bronzos 
ar brangesnių medžiagų dirbinių, kuriems menininkai negailėjo kruopštaus 
darbo. Jų puošybos stilius bei tematika panašūs į stambesnių ir geriau žino- 
mų meno kūrinių, tokių kaip skulptūros bei tapytos vazos. Tačiau kartkar- 
tėmis su medžiaga, technika ar daikto paskirtimi susiję ypatingi reikalavi- 
mai arba iš svetur ateinančios idėjos skatino kūrėjus ieškoti naujų meno 
formų. Atrodo, kad šiuos dirbinius pirkdavo ne tik turtingieji pirkėjai. 
Molinės figūrėlės, masiškai lipdomos formadėžėmis ir prieš išdegant pa- 
prastai nudažomos, buvo įprastos votyvinės dovanos šventovėms. Savaime 
suprantama, niekas joms neskirdavo garbingos vietos, o kas kiek laiko išneš- 
davo lauk arba užkasdavo, kad būtų vietos naujoms. Tokios pačios vyrų, 


116 Bronzinio reljefo, puošusio skydo diržą, pieši- 
nys. VI a. pr. Kr. ant tokių plokštelių dažnai vaiz- 
duoti mitiniai siužetai, paplitę Piety Graikijoje, — ne 
visada tie patys kaip atėnietiškose vazose. Klitaim- 
nestra ir Aigistas nužudo Agamemnoną. Iš Olimpi- 
jos. Apie 560 m. pr. Kr. Plotis 7,2 cm. (Olimpija) 


117 (Apačioje) Bronzinis antkrūtinis iš Samo salos. 

Heraklis kaunasi su trikūniu Gerionu. Rytų Graiki- 
jos meistrai ant bronzinių plokštelių (nedaug jų teiš- 
liko) mitines scenas interpretavo laisviau negu vazų 

piešėjai. Apie 610 m. pr. Kr. (Samas 2518) 


moterų, dievų ar gyvūnų statulėlės galėjo būti ir atnašos kapams, ir vaikų 
žaislai, ir namų papuošalai. Pirminiai modeliai, pagal kuriuos darydavo for- 
mas, dažnai galėjo būti dailūs mažosios skulptūros kūriniai, kurių vertę men- 
kai teatspindi ta gausybė dekoratyvinių figūrėlių, randamų per archeologi- 
nius kasinėjimus bei matomų muziejuose. Savitą grupę sudaro vazos tipo 
tuščiavidurės figūrėlės, naudotos kvepalams laikyti [//5]. Panašūs buteliu- 
kai gaminti jau VII a. pr. Kr. ir dar patobulėjo VI a. pr. Kr. Nedidelius 
pastatus puošė apskritos ar reljefinės molinės figūros, turėjusios apsauginės 
dangos, akroterijų, nutekamųjų stogo latakų galų paskirtį. Kai kurie jų, ypač 
iš Vakarų Graikijos sričių (Sicilijoje ir Pietų Italijoje) [774 — tikri meno 
kūriniai. Tie kraštai neturėjo gero balto marmuro, todėl čia ištobulėjo di- 
džiosios bei mažosios molio skulptūros technika. 

Svarbi įvairių daiktų puošmena buvo raižytos arba kalstytos bronzinės 
plokštelės (ypač išsiskiria darytos pietų graikų). Jomis puošdavo vidinėje 
hoplity skydų pusėje įtaisytus diržus [776] ar antkrūtinius iš Samo salos 
[117], teikiančius daug medžiagos apie rytų graikų pasakojamąjį stilių. 


118 Tuščiavidurė lieta (tiesioginiu 
būdu) bronzinė Apolono statula iš 
Pirėjo uosto, atrasta drauge su vėles- 
nėmis statulomis, matyt, buvusiomis 
en route į Italiją, bet nepasiekusiomis 
kelionės tikslo dėl Sulos įsiveržimo į 
miestą 86 m. pr. Kr. Kairėje rankoje 
Apolonas laikė lanką, dešinėje — pla- 
čiadugnę taurę — fialę. Apie 520 m. 
pr. Kr. Aukštis 1,92 m. (Pirėjas) 


Vientisas bronzines figūrėles išliedavo pagal modelius, panašius į tuos, 
pagal kuriuos darydavo molinių statulėlių formas, tik dailesnius (vaškinius, 
o ne molinius). Išskyrus retus atvejus, kai formas palikdavo pakartotiniam 
naudojimui, šie modeliai buvo vienkartiniai, nes suirdavo liejant skulptūrą. 
Jau archajinio laikotarpio pabaigoje iš bronzos imtos lieti ir stambios, net 
žmogaus dydžio statulos [718]. Naudojant cire perdue liejimo techniką, na- 
tūralaus dydžio modelis apdedamas moliu. Modelis prarandamas, kai tie- 
siogiai ant jo liejama figūra. Tačiau liejant netiesioginiu būdu, padaromos 
formos, kurias galima naudoti keliskart, norint atitaisyti nevykusį liejinį. 
Cire perdue technika liejamos skulptūros buvo lengvos, tuščiavidurės, iš plo- 

119 Bronzinis krateras iš Vikso (Prancūzija). Indo graižas, rankenos, kojelė ir figūros ant kaklelio 
išlietos atskirai ir pritvirtintos vietoje. Spartos stiliaus darbas. Apie 530 m. pr. Kr. Aukštis 1,64 m. 
(Satijonas prie Senos) 


120 Bronzinė lieta puotaujančio vyro figūra, puošusi bronzinio indo graižą. Apie 520 m. pr. Kr. 
Ilgis 10 cm. (Londonas 1954.10—18.1) 


no metalo sluoksnio. Mat liejimo metu vašką, dengusį vidinį formos pavir- 
šių (arba modelio išorinį paviršių), pakeičia bronza, o figūros vidus būna 
užpildytas medžiaga, kurią galima lengvai suskaldyti ir išimti. Jau esame 
minėję, kokį svarbų vaidmenį graikų meno istorijoje atliko didžiosios skulp- 
tūros liejimo technika bei jos teikiamas modeliavimo lankstumas. 

Kai kurios bronzinės figūrėlės yra savarankiški kūriniai — votyviniai ar 
dekoratyviniai, bet dažniau jos puošė kitus dirbinius, ypač bronzines vazas 
[120]. Suprantama, bronziniai indai buvo vertingesni nei moliniai, deja, jų 
nedaug teišliko. Didžiulių kraterų korpusus graikai iškaldavo ir prie jų pri- 
derindavo lietas detales, pavyzdžiui, viršuje suapvalintas uzsuktas rankenas, 
užsibaigiančias gorgonės galvomis ties ta vieta, kur rankena priglunda prie 
indo, įmantrių smulkių raštų lankus aplink taurės kraštą bei kojelę, kartais — 
gyvūnų, karių ar raitelių reljefus aplink kaklelį. Tačiau ant korpuso nebūda- 
vo jokių lietų papuošimų — čia molinių vazų meistrai piešdavo įvairias sce- 
nas. Puikiausi tokie dirbiniai rasti kraštuose, į kuriuos jie buvo eksportuoja- 
mi. Didžiausias — kone šešių pėdų (maždaug dviejų metrų aukščio) — ir 

121 Sidabrinis ąsotis lietomis ran- 
kenomis iš lidų kapavietės Turkijoje. 
Apie 525 m. pr. Kr. Aukštis 18 cm. 
(Ankara, grąžinta iš Niujorko) 


visiškai išlikęs krateras gulėjo keltų princesės kape Vikse, prie Senos upės 
[719]. Mažesnių bronzinių indų korpusai kartais būna raižyti ornamentais, 
o lietas jų rankenėles puošia galvos, gyvūnų figūros ar palmetės. Kartais gy- 
vūno ar jaunuolio kūnas atstoja ąsočio rankeną. Idėja suteikti veidrodžio ar 
indo rankenai žmogaus pavidalą atėjo iš Egipto. Graikiškus veidrodžius (vaiz- 
dą atspindėjo nublizgintas arba pasidabruotas bronzinis skritulys) laikan- 
čios mergaitės kartais būna nuogos, kaip ir jų egiptietiskos giminaitės. Mi- 
nėtų bronzinių daiktų formas bei stilių lengvai pritaikė sidabrakaliai, bet jų 
dirbinių, suprantama, išliko mažiau [727]. Atsiradus monetoms, sidabro 
lydiniai įgijo pinigų vertę, drauge sidabriniai indai darėsi vis labiau įprasti 
ant turtingųjų stalo. Klasikos laikotarpiu net imta su panieka žiūrėti į pagy- 
rūnišką jų demonstravimą. 

Didelių naujovių atsiranda gemų raižymo mene: pradėta naudoti naujas 
medžiagas bei naują techniką. Iš Artimųjų Rytų atkeliauja kietesni akme- 

122 Agatinio skarabéjo intali- 
ja, vaizduojanti pusiau gulintį 
satyrą su taure ir vaza. Apie 
530 m. pr. Kr. Ilgis 2,2 cm. 
(Londonas 465) 


nys — karneolis, chalcedonas, agatas, o drauge su jais tekinimo staklėms pri- 
taikomas pjovimo ratas, lengviau įveikiantis kietesnes medžiagas, nenaudo- 
tas Graikijoje nuo bronzos amžiaus. Patys populiariausi yra skarabėjo pavi- 
dalo antspaudai — šio vabalo forma atėjusi iš Egipto. Raižytas akmuo jstato- 
mas į pakabuką arba pritaisomas prie žiedo taip, kad galėtų sukinėtis. Atro- 
do, šias naujoviškas gemas pradėjo graviruoti rytų graikai, galbūt Kipre, kur 
turėjo būti nemažai foinikų ir drauge juntama jų meno įtaka. Vis dėlto, 
išskyrus medžiagą ir techniką, kitais atžvilgiais Rytų poveikis buvo visai men- 
kas, ir netrukus rytinėje Graikijoje išsiskiria vietos mokyklos, gaminančios 
puikias intalijas, išlaikiusias gryną vėlyvosios archaikos stilių [ 122]. Artimas 
gemų raižytojo darbui yra monetų spaudų gamintojo amatas [123]. Elektro 


123 Sidabrinė moneta iš Nakso (Sicilija) su Dioniso galva ir elektro moneta su sparnuota 
moterimi iš Kiziko (Propontidė). VI a. pr. Kr. pabaiga. 


124 Kritijo berniukas, taip pavadintas dėl to, kad jo galva panaši į Harmodijo galvą iš Kritijo bei 
Nesioto skulptūrinės grupės Tirano žudikai [763]. Iš Atėnų akropolio. Apie 480 m. pr. Kr. Aukš- 
tis 86 cm. (Akr. 698) 


(baltojo aukso, t. y. aukso ir sidabro lydinio) monetos pirmiausia, turbūt VI 
a. pr. Kr. pradžioje, pasirodė Mažojoje Azijoje ir Rytų Graikijoje, o archaji- 
nio laikotarpio pabaigoje jau didžioji dalis svarbesnių graikų miestų (išsky- 
rus Spartą, išsižadėjusią sidabro, šio blogybių šaltinio) kaldino savo sidabri- 
nius pinigus. Kai kurios monetos sumanymo subtilumu prilygsta geriau- 
sioms gemoms, nors joms stinga smulkučių detalių. Be to, savaime supran- 
tamas pinigų meninės formos konservatyvumas trukdė sparčiau keistis jau 
įsigalėjusiam monetų stiliui bei tipui. Šiuo požiūriu mažesni poliai neretai 
pasižymėjo didesne pinigų įvairove bei originalumu. Kaip ir ovalus skarabė- 
jų paviršius, taip ir monetų apskritumas kelia tam tikrų komponavimo sun- 
kumų, bet su jais graikų meistrai puikiai susidorojo, panašiai kaip kerami- 
kos tapytojai, puošę taurių vidų (tondo). Yra nemažai reikšmingų smulkiųjų 
meno kūrinių, bet dažnai jie užmirštami, tradiciškai teikiant pirmenybę įspū- 
dingesnio dydžio darbams. 

Iki V a. pr. Kr. pradžios jau susiformavo visos svarbesnės meno rūšys, 
būdingos klasikinei Graikijai, įvaldytos jų technikos. Iš tiesų dauguma kla- 
sikinio meno ypatybių, o svarbiausia — tikroviškumo bei idealo derinys ima 
reikštis kur kas anksčiau. Jeigu svarbiausiu skulptūros persilaužimu laikysi- 
me bauginančios kūrų simetrijos atsisakymą, turime prisiminti, kad jis įvy- 
ko jau Persų karų metu. Turime galvoje ne gyvas reljefinių figūrų bei archi- 
tektūrinių apvaliųjų skulptūrų pozas, bet tokias statulas kaip Kritijo berniu- 
kas iš Atėnų akropolio [724]. Kaip ir kūras, šis jaunuolis stovi tiesiai, bet 
neįsitempęs, svorį perkėlęs ant vienos kojos, palenkta galva, truputį kilstelė- 
jęs klubą, o jo kūnas švelniai išlinkęs. Jį sukūręs skulptorius jau sugebėjo 
pavaizduoti žmogaus kūną kaip kaulų ir raumenų struktūrą, o ne marionetę 
sustabarėjusiomis galūnėmis. 

Kai persų karvedžiai, pralaimėję mūšį ties Platajomis (479 m. pr. Kr.), 
bėgdami paliko lobius palapinėse, rytietiški objets de luxe vere akį vien tuo, 
kad tai buvo krūva aukso. Tačiau tarp jų buvo mažai meno dirbinių, galėju- 
sių nustebinti graikų menininkus. Netrukus Graikija su kaupu atmokes skolą 
Rytų menams, kurių poveikį aptarėme antrame ir trečiame šios knygos sky- 
riuose. 

125 Apolonas iš Dzeuso šventyklos Olimpijoje frontono (detalė). (Olimpija) 


KETVIRTAS SKYRIUS 


Klasikinė skulptūra ir architektūra 


Persų karai nuniokojo Atėnus. Įsibrovėliai degino šventyklas, griovė pamin- 
klus. Nors netrukus miestas vėl suklestėjo, o dėl gebėjimo deramai pasiprie- 
šinti barbarams įgijo pranašumą prieš nemažą dalį graikų polių, vis dėlto 
kurį laiką Atėnai turėjo skirti daugiau laiko lėšų ginklavimuisi negu meno 
paminklų kūrybai. Be to, galiojo susitarimas (Platajy priesaika) neatstatine- 
ti griuvėsių, kad jie primintų užpuolikus. Tiesa, ši priesaika turėjo netekti 
galios, galutinai išvijus persus iš graikų žemės. 

Taigi pirmųjų atotrūkio nuo archajinių normų ženklų turime ieškoti ne 
Atėnuose. Garsioji panhelėninė Dzeuso šventoji apygarda Olimpijoje, ne- 
nukentėjusi nuo persų antpuolių, yra tinkamiausia vieta ieškoti naujo, vos 
užgimusio klasikinio stiliaus apraiškų. Daug atsitiktinumų lėmė, kad čia 
išliko nemažai puikių kūrinių, kuriuos sukūrė karta, atėjusi po Salamino 
mūšio. Mat po didžiulio potvynio, Antikos pabaigoje užnešusio vietovę sto- 
ru smėlio sluoksniu, Olimpija buvo ilgam apleista, mažai telankoma ir retai 


126 Rytinio Dzeuso šventyklos Olimpijoje galo rekonstruotas piešinys. V a. pr. Kr. 
6 dešimtmetis 


grobstoma. Iš po smėlio apnašų nelygaus paviršiaus vietovėje pavyko atkasti 
vėlyvąsias gynybines sienas, didesnę dalį Dzeuso šventyklos skulptūrų bei 
šio statinio liekanas, leidžiančias gana patikimai atkurti buvusį jo vaizdą. 


OLIMPIJA IR ANKSTYVOJI KLASIKA 


Dorėninio orderio Dzeuso šventykla buvo didžiausia (daugiau kaip 27 met- 
rų ilgio) žemyno Graikijoje, kol ją maždaug 3 metrais pralenkė Partenonas. 
Ji buvo pastatyta iš paprasto vietos kalkakmenio, padengto tinku, o stogo 
čerpėms bei skulptūroms marmuras vežtas iš Paro salos. Iš išorės šventyklą 
puošė tik akroterijai ant stogo ir frontono skulptūros, o metopai buvo tušti 
[126]. Virš pagrindinio įėjimo esančiame rytiniame frontone buvo pavaiz- 
duoti lemiamoms lenktynėms pasirengę varžovai — Pelopas ir Oinomajas — 
su pakinkytais vežimais. Centre stovi pats Dzeusas, visus pranokstantis ūgiu, 
o kampus užpildo sėdinčios ir gulinčios figūros. Ši statiška, bet įspūdinga 
kompozicija turėjo gilią prasmę žmonėms, žinantiems šventovės įkūrimo 
priešistorę, mitus apie sulaužytas priesaikas ir Dzeuso nubaustas nedoras 
šeimas. Kito frontono centre stovėjo Apolonas [125], stebintis (bet pats ne- 
dalyvaujantis) per vestuves kilusias riaušes tarp Tesalijos lapitų ir girtų ken- 
taurų, panūdusių pagrobti nuotaką ir kitas moteris. Viskas čia pajungta veiks- 
mui kaip ankstesnėse frontoninėse kompozicijose, vaizdavusiose kovas. Die- 
viškosios valdžios idėją išreiškia Apolonas, simbolizuojantis įstatymo galią. 

Praėjęs pro pirmąją kolonų eilę ir pažvelgęs aukštyn į vidinį portiką, lan- 
kytojas išvysdavo abiejose pusėse po šešis skulptūrinius metopus. Jie vaizda- 
vo Heraklio žygius nuo jo pergalės prieš Nemėjos liūtą iki vietos mito apie 
Augėjo arklidžių išmėžimą: herojus prakala skyles sienoje, kad nukreiptų 
upių vandenis tekėti per tvartus. Keturiuose metopuose regime Herakliui 
padedančią jo globėją Atėnę, ir atrodo, kad drauge su atliktais žygiais jie abu 
tampa brandesni [728]. Pagrindinėje salėje (cella) dvi eilės viena ant kitos 
stovinčių dorėninių kolonų sudarė centrinę navą, vedančią prie didžiulės 
Feidijo darbo paties Dzeuso statulos, dengtos auksu ir dramblio kaulu. Die- 
vų valdovas sėdėjo, ištiestoje rankoje laikydamas Nikę. Ši statula, kuri, kaip 
sakė Kvintilianas, „kažką naujo suteikė religijai“, siekė šventyklos lubas. Vė- 
liau šis Feidijo kūrinys buvo išvežtas į Konstantinopolį ir 475 m. sudegė per 
rūmų gaisrą. 

Visos mūsų turimos žinios apie Dzeuso statulą surankiotos iš vėlesnių 
mažesnės apimties kopijų ir laisvų perdirbinių bei keleto molinių formų, 


127 Molinė skulptūrinė grupė - Dzeusas, nusinešantis Ganimedą. Olimpe berniukas taps 
jo vyno pilstytoju. Rankoje jis laiko gaidį — įprastą meilės dovaną. Degtame molyje gerai 
išlikusios ryškios spalvos. Apie 470 m. pr. Kr. Pusė natūralaus dydžio. (Olimpija) 


kuriose buvo liejamos drabužio klostės, neseniai atkastos Feidijo dirbtuvėse 
Olimpijoje (žr. [10]). Kitos marmurinės statulos šventykloje buvo jau 456 
m. pr. Kr., o ši svarbiausioji kultinė statula pastatyta maždaug po dvidešim- 
ties metų. 

Mus ypač domina Olimpijos šventykos frontonai ir metopai, nes leidžia 
pasekti, kaip toli pažengė menas, palyginti su archajiniu laikotarpiu. Ka- 
dangi frontonų ir metopų skulptūros būna užkeltos į pastato viršų, įspūdin- 
giausiai atrodo kaip tik paprastai ir raiškiai iškalti lygūs jų paviršiai. Tačiau 
Olimpijos, kaip ir Partenono, reljefinės skulptūros kur kas labiau detalizuo- 
tos nei būtina, tad žvelgiant nuo statinio papėdės nebuvo maryti viso jų 
subtilumo. Kūnai ir veido bruožai individualizuoti. Heraklio veido išraiška 
rodo skirtingus herojaus jausmus pavojų akivaizdoje, o kovų scenose aiškiai 
pavaizduotas skausmas ir besikaunančiųjų įniršis. Tai nauja graikų skulpti- 
roje, bet, kaip matysime, ši naujovė ne iškart prigijo. 


128 Metopas iš Olimpijos Dzeuso 
šventyklos. Atėnės padedamas Heraklis 
laiko dangaus skliautą, kol Atlantas at- 
neša jam Hesperidžių obuolius. Aukštis 
1,56 m. (Olimpija) 


129 Pranašas iš Dzeuso šventyklos rytinio frontono. Tikroviškai pavaizduotas senstantis 
kūnas ir sielos skausmas. (Olimpija) 


Vyrų figūros stovi kitaip nei anksčiau — laisviau, dalis kūno svorio perkel- 
ta ant vienos kojos — tokia poza šias figūras atitolina nuo archajiniy skulpti- 
rų. Išraiškingai modeliuodamas nuogą kūną, skulptorius vaizduoja įvairaus 
amžiaus žmones, ir kūnas išreiškia nuotaiką taip pat iškalbingai kaip veidas 
[129]. Naująjį stilių aiškiai atspindi molinė Dzeuso ir Ganimedo grupė iš 
Olimpijos [127]: skulptūrų galvos, ypač plaukai, dar šiek tiek primena ar- 
chajinį stilių, tačiau veido bruožams suteiktos naujos formos. Kita puiki 
Dzeuso (ar Poseidono) statula, išlieta iš bronzos, yra kiek didesnė nei natū- 
ralaus dydžio [ 130]. Ji rasta laive, kuris sudužo ties Artemisijo iškyšuliu. Tai 
vienas stipriausių išlikusių ankstyvosios klasikinės skulptūros pavyzdžių. Ji 
sukurta truputį vėliau už Olimpijos skulptūras — matome, kokią pažangą 
padarė skulptoriai, laisviau vaizduodami plaukus bei kūno sudėjimą. Ma- 
tyt, bronzinės natūralaus dydžio statulos bei jų grupės šiuo laikotarpiu buvo 
plačiau paplitusios, nes rasta ir daugiau atskirų jų dalių. Žymiausios statulų 
grupės — garsusis Delfų lenktynininkas iš grupinės kompozicijos [131], o 

130 Bronzinė skulptira iš laivo, nuskendusio ties Artemisijo iškyšuliu (detale). Labiau tikėtina, jog 
tai Dzeusas su žaibu rankoje, o ne Poseidonas su tridančiu. Antakiai ir lūpos buvo inkrustuoti variu, 
o akis atstojo įstatyti akmenys. Apie 460 m. pr. Kr. Truputį didesnis nei natūralaus dydžio. (Atėnai 


131 Bronzinis Delfų lenktynininkas. Jis stovėjo vežime, pakinkytame ketvertu jo vadeliojamų 
žirgų. Šią skulptūrinę grupę dovanojo Gelos (Sicilija) tiranas Polizalas savo pergalei 478 ar 474 m. 
pr. Kr. žaidynėse atminti. Skulptūros akys inkrustuotos stiklu ir akmenimis, lūpos ir galvos raiš- 
tis — variu. Aukštis 1,8 m. (Delfai) 


| dabar prie jo jau galime pridėti ir puikiuosius bronzinius karius iš Riačės 

[4], įspūdinga išvaizda bei atlikimo kokybe pranokstančius net Lenktyni- 
| ninką ir Artemisijo Dzeusą. Tai geriausia, ką turime iš, deja, taip negausiai 
| išlikusių šio laikotarpio skulptūrų. 


| ATĖNAI 


Įmantriai klostuota chitoną, kurį dėvėjo archajinės koros, dabar dažniausiai 
pakeičia storesnis peplas su tiesiu atvartu, krintančiu ligi juosmens, palie- 
| kantis neuzdengtas rankas [72]. Pasikeitusi mada siūlė drabužio modelį, la- 
biau atitinkantį naują laiko dvasią. Šis modelis leidžia apibūdinti ankstyvąją 
klasiką kaip griežto stiliaus laikotarpį. Laisvai krisdamos plačios apdaro klostės 
leidžia įžvelgti po juo esančio kūno kontūrus. Kartais peplą dėvinčių mote- 
| rų figūros atrodo sunkios ir nerangios. Mažai randame tokio stiliaus pavyz- 
džių Atėnuose [132], nes šiuo laikotarpiu atėniečiai nekalinėjo reljefinių 
| antkapių, kuriuose atsiskleidžia itin jiems derantis naujojo stiliaus didingu- 
| mas. Tačiau jų galime ieškoti salose [133]. Čia ir toliau gaminamos siauros 
| antkapinės stelos su palmete viršuje, jau seniau paplitusios Rytų Graikijoje 
ir atėniečių nusižiūrėtos VI a. pr. Kr. Net atradus ir ėmus naudoti prie Atė- 
| nų esančio Pentelikono kalno telkinius, salose, kurios tiekė puikų marmurą 
| skulptūroms, visada buvo garsių marmuro dirbtuvių ir iš jų į šventąją Delo 


salą plaukė brangios votyvinés dovanos. Nepaisant nuolatinės neišvengia- 
mos persų grėsmės, Rytų Graikijos skulptoriai toliau aktyviai plėtojo savo 
tradicijas, vis dažniau prisitaikydami tarnauti persų užkariautiems kaimy- 
nams Lidijoje, Likijoje ir Karijoje. Ir patys persai savo rūmų statybai kvies- 
davosi akmenskaldžius iš Rytų Graikijos. 

V a. pr. Kr. viduryje Atėnai užtikrintai vadovavo didelei polių sąjungai, 
kurią jie buvo sukūrę kovoti su persais. 454 m. pr. Kr. perkėlus į Atėnus 
sąjungos iždą, kuriam visi nariai kasmet mokėjo mokestį, valstybės veikėjas 
Periklis dalį metinių pajamų atidėdavo miesto atstatymui. Pamažu Atėnai 
virto visos Graikijos puošmena. Nepaisant brangiai kainavusių karų, ku- 
riuos ne visuomet laimėdavo Atėnai, ant Akropolio kalvos, žemutiniame 
mieste bei Atikos apylinkėse nesiliovė šventyklų bei viešųjų pastatų staty- 
bos. Amžiaus pabaigoje Atėnų kariuomenę sutriuškino Sparta, tačiau tuo 
metu atvykėlis išvysdavo polio architektūrą visoje grožybėje. 


132 (Kairėje) Votyvinis reljefas iš Atėnų 
akropolio: Atėnė skaito taikos sutartį ar 
mūšyje žuvusių piliečių sąrašą (dėl to poza 
rodo susimąstymą). Pagal atėniečių madą 
jos peplas yra su ilgu, diržu sujuostu atvar- 
tu. Apie 410 m. pr. Kr. Aukštis 48 cm. 
(Akr. 1707) 


133 Merginos antkapinis akmuo iš vienos 
graikų salų, galbūt Paro. Dėžutės, kurią ji 
laiko, dangtelis nukritęs žemėn. Jos peplas 
palaidas — šonai atviri. Apie 450 m. pr. 
Kr. Aukštis 1,39 m. (Berlynas 1482) 


134 Metopas iš pietinės Partenono pusės: kentauro ir lapito dvikova. Atkreipkime dėmesį į kone 
archajiškai pavaizduotą kentauro veidą, primenantį kaukę. Apie 440 m. pr. Kr. Metopo aukštis 
1,2 m. (Londonas) 


135 Atėnų akropolio vartai (propylaea). Viduryje, kiek į dešinę, matyti jonėninės centrinį 
taką rėminančios kolonos, visos kitos — dorėninės. Pastatyti pagal Mnesiklio planą 437— 
432 m. pr. Kr. Priešakinės dalies plotis 18,5 m 


Persų nuniokotą Akropolį atėniečiai visiškai naujai atstatė. Iš vakarų pu- 
sės užkopęs lankytojas atsidurdavo prieš didingus vartus (propylaea) — dorė- 
ninio orderio statinį, kurio centrinį taką rėmino dvi eilės aukštų jonėninių 
kolonų [135]. Ir šiandien į Akropolį parenkame tuo pačiu keliu, tik klasiki- 
nio laikotarpio statinius vėliau papildė išoriniai vartai bei romėnų laikais 
statytas Agripos monumentas. Propilėjų nepuošia skulptūros, tačiau iškart 
galime įvertinti tobulą akmenskaldžių darbą: glotniis sujungimai, tiksliai 
nutašyta kiekviena plokštė ir puikiai panaudotos balto marmuro savybės — 
ar tai būtų lygus paviršius, ar dailūs išlinkimai, ar aštrios briaunos. 

Už Propilėjų stovėjo didžiulė bronzinė Atėnė Promacha — negrąžinamai 
prarastas Feidijo kūrinys. Slove vainikuotoji Akropolio puošmena — Atėnės 
Partenos (Mergelės) šventykla, arba, kaip įprasta ją vadinti, Partenonas, se- 
novėje ne iškart atsiverdavo lankytojo žvilgsniui visu savo dydžiu kaip šian- 
dien. Prie jo besiartinantis lankytojas turėjo pereiti dar pro vienus vartus ir 
perkirsti aikštę [7, 2]. Šventyklos eksterjere, kuris yra grynas doréninio or- 
derio pavyzdys, matyti tas pats linijų tikslumas bei statinio dalių darna, kaip 

136 J. J. Coultono piešinys, 
kuriame paryškintai parodyti 
klasikinio laikotarpio dorėni- 
nės šventyklos optiniai 
patobulinimai 


ir visoje klasikinio laikotarpio graikų architektūroje. Be to, konstrukcijos 
patobulinimai nejučia panaikina degtukų dėžutės įspūdį, būdingą dorėni- 
nės šventyklos architektūrai. Aštuonios priešakinės kolonos vietoj šešių įprastų 
teikia Partenonui neregėto erdvumo ir orumo. Jau ir anksčiau mėginta to- 
bulinti kai kurias daugelio pastatų architektūros detales. Vienas pirmųjų 
tokių bandymų — archajinių kolonų kamienų entasė* [63]. Ji naudota ir 
Partenone, tik daug meistriškiau. Be to, visa platforma, nuo kurios kyla 
kolonos, yra truputį išgaubta. Kolonos kiek palinkusios vidun, o viršutinė 
orderio dalis — atsikiSusi išorėn [136]. Visas šias konstrukcijos jmantrybes 
nesunku nustatyti matuojant, o atidžiau įsižiūrėjus — net pastebėti plika aki- 
mi. Tik matydami pastatus, kuriuose jos netaikytos arba taikytos ne taip 
meistriškai, galime įvertinti, kaip suprastéty Partenono kolonų miškas bei 
sunkus antablementas, jei jų nebūtų. Kiekvieno pastato įspūdingumas ypač 
priklauso nuo taisyklingų proporcijų (pagrindinė 4:9), galiojančių visur — 
nuo bendro statinio plano iki frizo detalių. 

Frontonuose (iš negausiai išlikusių jų figūrų dauguma yra Londone) bu- 
vo pavaizduoti svarbūs Atėnų mitinės istorijos įvykiai: deivės Atėnės gimi- 
mas, dalyvaujant kitiems dievams, bei ginčas tarp Atėnės ir Poseidono dėl 
teisės globoti miestą [137]. Didžiulės šių scenų figūros, sukurtos vėliau nei 
kiti šventyklos reljefai, V a. pr. Kr. 4 dešimtmetyje, rodo, kaip toli pažengė 


* Entasis —gr. „įtempimas“, t.y. išgaubimas, kad kolona atrodytų idealiai tiesi, „įtempta“. 

137 Vakarinės Partenono pusės rekonstrukcija (Bazelis). Frontone pavaizduotas Atėnės ir 


Poseidono ginčas. Neišlikusios figūros atkurtos gana įtikinamai 


skulptoriai, vaizduodami žmogaus kūną bei drabužį, per laiko tarpą, ski- 
riantį Olimpijos ir Partenono frontonus [138]. 

Giliai iškaltos, šešėlį merančios klostės perteikia aplink kūną besivejan- 
čio, kur ne kur raukšlėmis susimetusio drabužio nerimastingą judesį. Au- 
deklas tarsi įgyja savarankišką tūrį ir egzistuoja kone skyrium nuo kūno, 
tačiau tuo pat metu aiškiai numanomos drabužio dengiamos kūno formos. 
Su pasitikėjimu, kurio dar stinga Olimpijos skulptūrų autoriui, vaizduoja- 
mos laisvai gulinčios bei sėdinčios figūros. Jos visiškai atskirtos nuo plokštu- 
mos ir kruopščiai nudailintos ne tik iš priekio, bet ir iš nugaros (nors, užkė- 
lus jas ant pastato, niekas nematė į sieną atsuktos jų pusės). Tai nėra būdin- 
ga visiems graikų šventyklų frontonams, tačiau šis, skirtasis Atėnei, turėjo 
būti tobulas. Tik nedaugelis skulptūrų išliko su galvomis, ir tos smarkiai 
apdaužytos. Tad norėdami suprasti, kaip šios mokyklos menininkai vaizda- 
vo žmogaus veidą, turime pažvelgti į šventyklos reljefus — metopus ir frizus. 

Dar anksčiau nei buvo pastatytos frontonų skulptūros, reljefiniai meto- 
pai apjuosė visą išorinę šventyklos sieną, skirtingai nei Olimpijoje, kur jos 

puošė tik vidinį portiką. Partenono metopai vaizdavo kovų scenas: dievų ir 
gigantų, lapitų ir kentaurų [134], graikų ir amazonių bei graikų ir trojėnų 
susidūrimus užimtoje Trojoje. Kai kurios grupės gana prastai išdėstytos, ki- 
tos, rodos, sulaužo metopo rėmus. Tačiau geriausios tvarkingai sukompo- 
nuotos ir tiksliai išsirenka metopo plote. Visi jie netiesiogiai skelbė atėniečių 
pergalę prieš barbarus. 

Frizas užėmė tą dalį, kurią Olimpijos Dzeuso šventykloje puošė reljefi- 
niai metopai, t. y. už išorinės kolonados esančią vidinę celę. Jis nenutrūksta- 
mai tęsėsi virš abiejų galinių portikų ir išilgai šoninių sienų — bendras jo ilgis 
apie 160 metrų. Frizo tema — pasiruošimas Panatėnajų eitynėms — paimta iš 
mirtingųjų gyvenimo, tad neįprasta šventyklos puošybai. Jame matyti, kaip 
miestas ruošiasi šventei: gatvėmis jodinėja raiteliai [139], priešaky jų žengia 
miestiečiai ir tarnai, vedini aukojimo gyvuliais ir nešini atnašomis. Juos pa- 
sitinka būrys Olimpo dievų bei vietinių Atėnų herojų. Frizo eisena praside- 
da nuo šventyklos kampo, atsigręžusio į pietvakarius, o jos kulminacija — 
šventojo Atėnės peplo teikimas — pavaizduota frizo viduryje, rytinėje sieno- 
je, virš pagrindinių durų. Tai, kad mirtingųjų procesiją pasitinka visa olim- 
piečių šeima, kurios gyvenimo siužetai vyravo šventyklos frontonuose, tarsi 
suteikia herojų statusą atėniečių raitijai, užimančiai didesnę frizo dalį — gal- 
būt tiems piliečiams, kurie pelnė nemirtingumą Maratono mūšio lauke. Ka- 
dangi Partenono frontonai prastai išsilaikę, apie šventyklos skulptūras kūru- 
sių meistrų meną daugiausia galime spręsti iš frizo. Kaip įprasta klasikinei 
skulptūrai, žmonių veidai rimti, mąslūs ir beaistriai. Menininkui dabar ma- 
žai terūpi veide atspindėti jausmus, ir tik retsykiais pasitaiko išraiškos bei 
amžiaus užuominų. Idealizuotas mirtingasis, pasitikintis savimi ir pakilęs 
virš žemiškų aistrų, tampa panašus į dievybę. 

Šventyklos viduje stovėjo Feidijo šedevras — 12 metrų aukščio Atėnės 
statula iš aukso ir dramblio kaulo. Tai pirmoji iš kolosalių chrisoelefantinių 
skulptūrų. Vėliau ta pačia ar panašia technika šis skulptorius sukurs jau pa- 
statytai Olimpijos šventyklai sėdinčio Dzeuso statulą, kuri garsės kaip vie- 
nas iš septynių pasaulio stebuklų. Nuogos Atėnės kūno dalys buvo iš dram- 
blio kaulo, drabužis — iš aukso, inkrustuoto stiklu (Olimpijos Dzeuso — tur- 
būt iš paauksuoto stiklo). Apie šią statulą galime susidaryti šiokį tokį vaizdą 
iš mažesnių jos kopijų bei atskirų detalių, pakartotų kituose dirbiniuose [185]. 
Įmanoma net patikimai atkurti deivės skydą (tikriausiai tai buvo paauksuo- 
tas sidabrinis reljefas), vaizdavusį graikų kovą su amazonėmis [271], 272]. 
Tačiau sunkiai galime įsivaizduoti, kaip ji atrodė palyginti tamsioje patal- 

138 Skulptūrinė grupė iš rytinio Partenono frontono: trys deivės, dalyvaujančios Atėnės gimime. 
Apie 435 m. pr. Kr. (Londonas) 


139 Vakarinės Partenono pusės frizo fragmentas. Raiteliai, besirengiantys Panatėnajų procesijai. 


Apie 440 m. pr. Kr. Aukštis 1,03 m. (Londonas) 


poje, į kurią šviesa patekdavo tik pro duris ir du langus ir atsispindédavo 
negiliame baseinėlyje. Matyt, didžiausią įspūdį darė nepaprastas jos dydis 
bei medžiagų brangumas. Dažniausiai kolosalios skulptūros netenka meni- 
nio subtilumo: prisiminkime Laisvės statulą ar rytietiškus Budas ir palygin- 
kime su Egipto bei Henry Moore'o sulptūromis. Tačiau Atėnės Partenos 
detalės buvo tobulai išbaigtos. 

Nors Partenono skulptūrų stilius rodo neabejotiną pažangą, palyginti su 
Olimpijos kūriniais, ši pažanga krypsta kita linkme, nei galėtume tikėtis. 
Olimpijoje dirbę skulptoriai jau mokėjo beveik tikroviškai pavaizduoti žmo- 
gaus kūną bei drabužius ir tuo pat metu jie buvo linkę rodyti tai, kas indivi- 
dualu, kas šiek tiek nutolę nuo veido ar kūno idealo. Atėnų Partenone vy- 
rauja senasis archajiniam menui būdingas vienodumas bei polinkis ideali- 
zuoti, bet jau darniai sujungtas su gebėjimu visiškai tikroviškai perteikti kū- 
no anatomiją, šiek tiek „pataisytą“, priartintą prie tobulybės. Šiuo požiūriu 
Partenone išlaikytos senesnės tradicijos, tuo tarpu Olimpija šimtmečiu už- 
bėga už akių mėginimams pavaizduoti žmogaus individualybę. Kaip tik nau- 
jasis idealizuotas tikroviškumas įkūnijo klasikos perversmą bei nustatė būsi- 
mus grožio kriterijus, tačiau jis nepajėgė rutuliotis savo paties nustatytose 
ribose. Todėl viena kuri pusė — idealioji ar tikroviškoji — turėjo kisti. 

Partenono stiliaus savitumą lėmė stambios figūros, pagal lipdytus mode- 
lius iškaltos iš marmuro (kitomis aplinkybėmis jas gal būtų lieję iš bronzos). 
Turbūt Feidijas projektavo visus skulptūrinius papuošimus ir lipdė dauge- 
lio jų modelius, tačiau skulptūras kalė kiti meistrai. Tarp jų būta žymių 
menininkų: tarp skirtingu braižu atliktų darbų nesunku atskirti įgudusią, 
nors bevardę ranką. 

Partenono frize pavaizduota procesija tikrovėje eidavo ne prie puikiosios 
jo kultinės skulptūros iš aukso ir dramblio kaulo. Kita, senovinė ir labiau 
garbinama Atėnės statula saugota senesnėje šventykloje, stovėjusioje priešais 
Partenoną. Naujai pertvarkant Akropolį, ją pakeitė neįprastai asimetriška, 
bet išties graži šventykla, mums žinoma Erechtėjono vardu [141]. Jonėninis 
jo orderis, dailūs augalų raižiniai ant kolonų kaklelių bei sienų ir reljefiniai 
frizai statinio išorėje sudarė kontrastą rūsčiam dorėniniam Partenonui, ku- 
ris yra vos už penkiasdešimt metrų. Neįprasčiausia Erechtėjono ypatybė — į 
verandą panašus, bet neturintis įėjimo iš lauko portikas, kurio plokščią sto- 
gą laikė šešios kariatidziy statulos*. Jos atstojo atramas ir teikė statiniui grakš- 


* Viena jų dabar Londone [142], o likusios — Atėnuose. 


140 Atėnės Partenos, stovėjusios Partenono viduje, rekonstruotas modelis Karališkajame 
Ontarijo muziejuje, Toronte 


tumo. Merginų peplai prigludę prie kūnų. Platus drabužis gula lanksčiomis, 
giliai iškaltomis raukšlėmis — skirtingai negu ankstyvosios klasikos skulprū- 
rų su peplais, o tiesios klostės, gaubiančios ištiestąją koją, ant kurios perkeltas 
kūno svoris, primena kolonų, kurių galėtume tikėtis šioje vietoje, kaneliūras. 

Jonėninis Erechtėjono orderis daug labiau skiriasi nuo archajinio laiko- 
tarpio jonėninių šventyklų nei dorėninis Partenonas nuo savo pirmtakų. 
Dabar tampa taisykle kapiteliy voliutose išraižyti įgaubti grioveliai vietoj 
ankstesnių, išskyrus retas ir primityvias išimtis, stambių išgaubtų rantelių. 

141 Jonėninio stiliaus šiaurinis Erechtėjono 
portikas Akropolyje. Po stogo atbraila matyti 
skylės, kur tamsesnio marmuro fone buvo 
pritvirtintos baltos marmurinės frizo figūros. 
Kolonų kapiteliai ir durys daugsyk mėgdžioti. 
Pastatytas 421—405 m. pr. Kr. 


142 Kariatide iš pietinio Erechtėjono portiko. 
Ši, esanti Londone, geriausiai išlikusi. Kitos 
penkios, likusios pastate, dėl žalingo užterštos 
aplinkos poveikio dabar perkeltos į muziejų. 
Apie 410 m. pr. Kr. (Londonas 407) 


Erechtėjono kapiteliuose matyti net dvigubi grioveliai. Kiaušinio ir smaigo 
ornamentas, paprastai jungdavęs voliutas, čia stora linija eina virš voliutų, o 
po jomis — augalų rašto juosta (kaip archajinėje Samo salos šventykloje). 
Šiek tiek skyrėsi ir bazės — Erechtėjone panaudotas Atikoje susiformavęs 
bazės tipas. Aplink kolonų kamienus išilgai eina dvidešimt keturios kaneliū- 
ros su plokščiomis briaunomis, skirtingai nei dorėninėje kolonoje — dvide- 
šimt kaneliūrų su smailiomis briaunomis. Apskritai pagal proporcijas jonė- 
ninė kolona aukštesnė ir grakštesnė už kresną dorėninę, todėl ten, kur masy- 

vi dorėninio orderio kolonada atrodytų slegiančiai sunki, architektai rink- 
davosi jonėninę. Raižyti pastatų karnizai būdavo nuspalvinti, o kai kurie 
dar inkrustuoti spalvotu stiklu. Atrodo, net ir lygių sienų balrumas būdavo 
prislopinamas nutepant klijiniais dažais, kad susilpnėtų akinantis saulės spin- 
desys. Dar pridėkime tikroviškai nuspalvintas skulptūras, ir skirtumas tarp 
to, ką šiandien matome Atėnuose bei muziejuose, ir to, ką regėjo Antikos 
žmonės, taps beveik neįsivaizduojamas. 

Akropolio lankytojas teisingai pasielgtų apžiūros pabaigai pasilikdamas 
nedidukę Atėnės Nikės švenryklėlę, nuo gynybinių sienų bastiono žvelgian- 
čią į įėjimą. Vieta, kurioje pastatytas šis mažas jonėninio orderio statinys, 
vėliau taps tradicine Nikės šventykloms. Tai miniatiūrinis įmantresnio Erech- 
tėjono atkartojimas. Šventovę supo žema akmeninė baliustrada, o ant jos 
iškalinėti reljefai — puikus pavyzdys V a. pr. Kr. pabaigos skulptūros stiliaus, 
pakeitusio sunkoką klasikinį Partenono idealizmą. Stebint Atėnei, Nikės 
veda aukoti gyvulius bei stato trofėjus [143]. Plonytė jų drabužių medžiaga 


143 Atėnė ir Nikė (Pergalė) iš baliustrados, supusios Atėnės Nikės šventyklą Atėnų akro- 
polyje. Apie 410 m. pr. Kr. Aukštis 87 cm. (Akr.) 


144 Atėnų Hefaistėjono vakarinė pusė. Žiūrint viršun pro kolonas, matyti vidinio portiko viršuje 
esantis frizas. Apie 430 m. pr. Kr. 


taip prigludusi prie kūno, jog kai kurias skulptūras drąsiai galime laikyti 
nuogo kūno studijomis — jau anksčiau šitai pastebėjome Partenono fronto- 
no skulptūrose [738]. Permatomas, aplink kūną besivejantis rūbas neslepia 
kūno, bet dar paryškina jo linijas. Jis yra tarsi tūrinis daiktas ir juda skyrium 
nuo kūno. Kaip matome, per penktą šimtmetį drabužio bei žmogaus, ypač 
moters, kūno vaizdavimas gerokai pažengė į priekį. 

Žemutinėje Atėnų dalyje bei miesto apylinkėse (Sunijuje, Ramne, Acharne, 
Torike) pagal Periklio programą iškilo nemažai pastatų. Atėnuose, nuo ne- 
didelės aukštumėlės žvelgdamas į agorą (turgaus aikštę), stovi gerai išlikęs 
Hefaistėjonas (dažnai dar vadinamas Tesėjonu) — anksčiau už Partenoną 
pastatyta, mažesnė ir ne tokia daili šventykla. Jos viduje už išorinės kolona- 
dos irgi ėjo frizas, bet ne ištisas, kaip Partenone, o tik pastato galuose. Vie- 
nas frizas vaizdavo gana įprastą šiuo laikotarpiu siužetą — lapitų ir kentaurų 
kovą. Mūsų nuotraukoje [744 vaizdas pateiktas tokiu kampu, kokiu pro 
kolonų tarpus galėjai matyti tarp kolonadų esančius tokios rūšies reljefinius 
papuošimus, pavyzdžiui, Partenono frizus ar Dzeuso šventyklos Olimpijoje 
metopus. Šitaip žvelgdami, vargu ar galime deramai įvertinti figūrų propor- 

145 Amfaretés antkapinis akmuo iš Atė- 
nų. Ji laiko kūdikį ir kambarinį paukštelį. 
Epitafijoje sakoma, jog antkapis skirtas 
Amfaretei ir jos vaikaičiui. Apie 410 m. pr. 
Kr. Aukštis 1,2 m. (Atėnai Ker.) 


146 (Apačioje) Votyvinis reljefas iš Atėnų 
apylinkių. Herojus Echelas pasigrobia Basi- 
lę. Kitoje plokštės pusėje pavaizduotas upės 
dievas su nimfomis, o įrašas liudija, jog ši 
dovana skirta Hermiui ir nimfoms. Reljefas 
turėjo stovėti ant aukštos kolonos. Apie 410 
m. pr. Kr. Aukštis 75 cm. (Atėnai 1783) 


147 (Dešinėje) Gedinčios moters (vadina- 
mojo Penelopės tipo) skulptūros fragmen- 
tas. Kaip galima spręsti iš kopijų, dešinioji 
jos ranka buvo atremta į kelį, o delnas pri- 
glaustas prie skruosto. Tai — Persepolyje 
rastas originalas, išvežtas iš Graikijos kaip 
karo grobis ar dovana persų karaliui. Apie 
450 m. pr. Kr. Aukštis 85 cm. (Teheranas) 


cijas bei įžiūrėti jy detales. Juo labiau kad apšvietimas, kuris dabar, sugriu- 
vus stogui, nepalyginti geresnis, senovėje turėjo būti aiškiai per silpnas. Rel- 
jefus leido įžiūrėti tik šviesa, atsispindinti nuo gretimų marmuro paviršių. 

Be šventyklų, Atėnai ima statytis ir monumentalius viešuosius pastatus 
[265]: teismo rūmus, tarybos posėdžių sales (bouleuterion), stojas, teikian- 
čias pastogę verslininkų kontoroms bei krautuvėms ar šiaip įvairiems praei- 
viams, o ateityje tapsiančias neatsiejama graikų agorų dalimi. 


KITOS KLASIKINĖS SKULPTŪROS 


Klasikos perversmas skulptūroje sietinas ne tik su Feidijo vardu. Ne mažiau 
žymus Antikos laikais buvo Polikleitas iš Argo, pagarsėjęs mėginimais kano- 
nizuoti naująjį stilių: teoriškai — veikale, pavadintame „Kanonu“, ir praktiš- 
kai — to paties vardo statuloje, mums žinomoje tik iš kopijų (apie ją kalbėsi- 
me vėliau [165]). Ypač garsūs jo atletai, vienodesnių proporcijų nei Feidijo 
statulos, bet ne mažiau idealizuotai tikroviški. Beje, nors mes nuolat krei- 
piame akis į Atėnus (nes kaip tik čia sukurtos ir geriausiai išliko puikiausios 
marmuro statulos), neturime pamiršti ir kitų skulptūros mokyklų, klestėju- 
sių kitose graikų pasaulio vietose. 


Pabaigus daugumą Atėnuose numatytų statybų, skulptoriai vėl ėmėsi ka- 
linėti reljefinius antkapius. Dabar juose paprastai vaizduodavo du žmones: 
sėdinčią moterį su tarnaite ar vaiku arba vyrą, kuris atsisveikindamas moja 
žmonai ranka. Kaip tik šiuose reljefuose galbūt geriausiai matyti klasiki- 
niam menui būdingas ramus orumas [745]. Be to, jie prieštarauja kraštuti- 
nėms nuomonėms apie moters žeminimą klasikiniuose Atėnuose. Šiek tiek 
panašaus pobūdžio yra apvaliosios skulptūros iš raudotojų grupės, paplitu- 
sios iki V a. pr. Kr. vidurio [747]. Jų poza perimta iš Penelopės, liūdinčios 
dėl pradingusio Odisėjo, skulptūros ir pritaikyta vaizduoti mirtingasias rau- 
dotojas. Šiuo laikotarpiu votyviniai reljefai vaizduoja dievus, kartais — mito- 
logines scenas, bet retai kada — patį dievo garbintoją [146]. Savitą grupę 
sudaro reljefai, iškalti virš akmenyje įrašytų sutarčių. Kai kuriuose jų polius 
globojančios dievybės, kurios jasmenina pačius miestus, rankos paspaudi- 
mu patvirtina sutartis, iškaltas po reljefais. 

Kai kurios V a. pr. Kr. skulptūrinės grupės iš nežinomų Graikijos pastatų 
dar Antikos laikais buvo pergabentos į Romą. Vienas tokių frontonų vaiz- 
davo Apolono ir Artemidės išžudytus Niobės vaikus [748], kitas — amazo- 
nomachiją. Mūsų pasirinkta Niobidės skulptūra — geras pavyzdys, kaip pa- 
traukliai vaizduojamas jauno žmogaus kūnas (tai galėjome pastebėti jau Olim- 
pijos skulptūrose). Tačiau jame dar nėra jokio juslingumo, o moters kūnu 
skulptorius ir toliau domisi mažiau nei vyro. Žmogus vyro asmenyje grai- 
kams buvo visų daiktų matas, taigi menininko tikslas — parodyti jį idealiai 
tobulą, nesiskiriantį nuo dievų, kuriuos jis įsivaizduoja turint žmogišką pa- 
vidalą. Atvirai menininkų rodomas didingas dievų, karių ar šiaip mirtingųjų 
nuogumas — tai graikų žavėjimosi puikiai išlavintu vyrišku kūnu natūrali 
išraiška. Tai neturėjo atrodyti keista visuomenėje, kur atletai visada, net ir 
viešai, treniruodavosi nuogi, o vyrų apranga, atrodo, dažnai būdavo mini- 
mali. Idealus moters nuogumas rodomas visai kitaip nei tiksliai detalizuotas 
vyriškas kūnas, ir prireiks nemažai laiko, kol pro klasikinę kaukę ims ryškėti 
moteriškieji bruožai. Nuspalvinant skulptūrą, dar paryškinamas nuogo kū- 
no tikroviškumas — kaip žinoma, drauge su skulptoriais dirbdavo garsūs ta- 
pytojai. Vėliau tai tampa nebe taip įprasta. Laikui bėgant statulos, ypač bu- 
vusios po žeme, prarado spalvas, todėl Renesanso menininkai klasikinį nuo- 
gumą įsivaizdavo tik bespalvį. 

Galbūt mes pernelyg sureikšminame tai, kas vadinama graikišku nuogy- 
bės kultu. Tai susiję su gana paplitusiu ir nekritišku praėjusių šimtmečių 

148 Niobés dukté, besistengian- 
ti užčiuopti į nugarą įsmigusią 
strėlę. Iš frontono skulptūrų gru- 
pės, pervežtos iš Graikijos į Ro- 
mą. Apie 430 m. pr. Kr. Aukštis 
1,49 m. (Roma, Termė 72274) 


požiūriu į visa, kas susiję su klasika, bei perdėtu Renesanso domėjimusi — 
dažnai ne tokiu sveiku kaip graikų — tuo pačiu objektu (t.y. nuogu kūnu) ir 
juslingesniu jo traktavimu. Tačiau, kaip matysime, pasibaigus V a. pr. Kr., 
jau imta naudotis juslingu balto marmuro patrauklumu, ir mūsų žavėjima- 
sis daugiau ar mažiau tikroviškai pavaizduotu nuogu kūnu kyla iš šio patrauk- 
lumo. Tad kiek dabartinis požiūris į klasikinę skulptūrą bei jos vertinimas 
priklauso nuo vertintojo ar mokslininko lyties? Tenka pastebėti, jog kiek- 
viena realistinio meno kūrimo priemonė — fotoaparatas, kino ar videokame- 
ra, polaroidas, internetas — vos pasirodžiusi pradedama naudoti erotiniams 
tikslams. Klasikinis realizmas nebuvo išimtis, ir klasikinių statulų — vyrų bei 
moterų — patrauklumas ir toliau daro poveikį abiem lytims [4 228]. 


KETVIRTAS SIMTMETIS 


IV a. pr. Kr. — neramus metas graikų pasaulyje. Atėnai kaip įmanydami 
stengėsi atgauti savo ankstesnį pranašumą, bet naujai susidariusios sąjungos 
bei naujos jėgos — iš pradžių Tėbai, vėliau makedonai — sunkino ir jų, ir 
Spartos padėtį. Galop Aleksandras Makedonietis per trumpą laiką nuo 336 
m. pr. Kr. iki savo mirties 323 m. pr. Kr. pakreipė graikų gyvenimą bei 
mintis visiškai kita linkme ir pakeitė jų politines nuotaikas. Meno srityje šis 
amžius regėjo svarbių naujovių ir bandymų, nors jie ir neperžengė penkto 
šimtmečio klasikinės tradicijos rėmų. Feidijo bei Polikleito skulptūrų dvasia 
vis dar persmelkusi rimtesnes studijas, kaip antai aukštesniųjų dievybių sta- 
tulas. Daugiau dėmesio skiriama apvaliajai skulptūrai. Galutinai atsisakoma 
ankstesnių pozų, leidžiančių apžiūrėti skulptūrą iš vienos pusės. Kūno posū- 
kis, į priešingas puses nukreiptas žvilgsnis ir judesys arba tokia poza, kuri 
neleidžia iš vienos vietos pakankamai gerai matyti visų skulptūros bruožų, 
kvieste kvietė stebėtoją apžvelgti ją iš visų pusių. Visa tai teikia skulptūrai 
tramdomo nerimo, kuris tik kitame šimtmetyje prasiverš kone barokišku 
laisvumu. Meistriškiau ir virtuoziškiau vaizduojamas drabužis. Tebėra mėgs- 
tamos tarsi peršviečiamos drabužio klostės, pro kurias kūnas atrodo kone 
nuogas. Sukurti tokį statulos apdarą įmanoma tik lipdant pirminį modelį, 
kuris pakartojamas kalant marmurą ar liejant skulptūrą iš bronzos. 
Atrodo, visos anatominės problemos jau išspręstos, tad vaizduojant nuo- 
ga figūrą dėmesys sutelkiamas į raumenų bei kitų audinių sandarą [149]. 
Dėl to pirmąsyk moters kūnui sąmoningai suteikiama jutimiško gyvumo. 
V a. pr. Kr. pabaigoje galėjai pamaryti Afroditę glotniai apgulusiu kūną dra- 
bužiu. Dabar ji jau nuoga, o Praksiteliui pavyko sukurti tokią patrauklią 
Knido deivės kultinę statulą, jog vėlesniais laikais ji tapo nepadorių išpuolių 
objektu, o pažvelgti į ją galėjai tik vogčiomis (mūsų pateiktoje [167] iliust- 
racijoje — romėniška jos kopija). Štai kokį įspūdį galėjo sukelti nagingai iš- 
kaltas ir nugludintas baltas marmuras. Apie tai galime spręsti iš Olimpijos 
Hermio [750]. Kaip jau beveik galutinai nustatyta, tai tik truputį vėlesnė uz 
originalą Praksitelio skulptūros kopija, kurią vaškavo ir blizgino daugelis 
šventyklos tarnų kartų. Glebiai atsipalaidavęs kūnas akimirką dvelkteli mo- 
teriskumu. Šio laikotarpio atletų figūros yra kitokių proporcijų: jų kūnai 
sunkesni, galvos mažesnės — šios Polikleito kanono pataisos sietinos su Lisi- 
po vardu. Pastebime, jog veiduose, kaip ir kūno formose, įprasti klasikiniai 


149 Bronzinė berniuko statula, rasta jūroje netoli Maratono. Akių baltymai padaryti iš 
kalkakmenio, vyzdžiai — iš stiklo, speneliai inkrustuoti variu. Apie 330 m. pr. Kr. Aukštis 
1,3 m. (Atėnai 15118) 

bruožai sušvelnėja, nors nepamirštamos ir Feidijo idealios galvos normos. 
Dievams ir besiilsinčiųjų figūroms galioja tos pačios taisyklės [757]. Paga- 
liau bus suprasta, kad jos netinka vaizduojant aktyviai veikiančius arba stip- 
riai susijaudinusius personažus. 

Giliai įdubusios akys teikdavo veido išraiškai mąslumo — šis bruožas gal- 
būt klaidingai priskiriamas Skopo įtakai. Šį raiškos būdą ėmus taikyti įpras- 
tiems dvifigūriams Atėnų antkapių reljefams, juose vaizduojamas scenas per- 
smelkia įtampa ir pirmąsyk žmonių veido bruožuose, pozose bei judesiuose 
ima atsispindėti sielvartas. Kai kurių antkapių figūros kone visiškai atskirtos 
nuo akmens plokštumos. Nuo jų krintantys tamsūs šešėliai drauge su judria 
grįžtelėjusio kūno laikysena sustiprina erdvės bei emocijų gelmės įspūdį [152]. 

Gretimame puslapyje 


150 Hermis, laikantis kūdikį 
Dionisą. Padarytas pagal Praksi- 
telio originalą, sukurtą maždaug 
340 m. pr. Kr. Statula stovėjo 
Heros šventykloje, Olimpijoje. 
Aukštis 2,15 m. (Olimpija) 


151 Sėdinti figūra, galbūt kultinė 
statula iš Demetros ir Koros šven- 
tyklos Knide. Galva padaryta iš 
atskiro geresnės rūšies marmuro 
gabalo. Apie 330 m. pr. Kr. Aukš- 
tis 1,47 m. (Londonas 1300) 


152 Antkapinis akmuo, rastas ne- 
toli Iliso upės Atėnuose. Atletas su 
savo liūdinčiu tėvu. Greta pavaiz- 
duotas snaudžiantis berniukas ver- 
gas ir šuo. Apie 330 m. pr. Kr. 
Aukštis 1,68 m. (Atėnai 869) 


PORTRETAI 


Vos vieną žingsnį beliko žengti skulptoriui, kad imtų vaizduoti individua- 
lius žmogaus bruožus bei išgyvenimus. Tame garsių karvedžių bei valdovų 
amžiuje patirtis, įgyta vaizduojant tam tikrus jausmus, netrukus imta taikyti 
kuriant individualų portretą. Iš pradžių daugiausia būdavo kuriami didžių- 
jų praeities žmonių, menininkų bei politikų portretai. Kadangi retai pasi- 
taikydavo, kad amžininkai kurtų tokių žmonių atvaizdus, išskyrus nebent jų 
aprašus, tai portretuojamojo veide skulptorius dažniausiai perteikdavo as- 
menybės bruožus, remdamasis žiniomis apie jo temperamentą bei nuveik- 
tus darbus. Graikai kurdavo portretus visu ūgiu, nors mums jie geriausiai 
žinomi iš vėlesnių kopijų, palikusių vien galvas ar biustus. Gerokai ideali- 

zuoti portretai liko viena iš nekintamų graikų meno ypatybių. Aukojant 
tikroviškumą juose stengiamasi išreikšti dorovės nuostatas, tuo tarpu romė- 
nų portreto menas (tiksliau, romėnų portretai, mat paprastai juos kurdavo 
graikų skulptoriai) tą patį rezultatą pasiekdavo ne mažiau efektyviu būdu — 
ryškiu realizmu. 

Dar anksčiau, nei Aleksandras Didysis užsakė rūmų skulptoriui Lisipui 
sukurti jo portretą, graikų pasaulio pakraščiuose jau pasitaikydavo amžinin- 
kų portretų. Antai vienoje iš garsiojo Mausolėjo (žr. toliau) statulų [ 153] 
Karijos didiko veido individualūs bruožai perteikti drauge su etniniu tipu. 


ARCHITEKTŪRINĖ SKULPTŪRA 


Išblėsus Atėnų šlovei bei kaitaliojantis jėgų pusiausvyrai tarp Graikijos po- 
lių, turime kitur ieškoti architektūros, vis mažiau ir mažiau besiremiančios 
Atėnų tradicija, raidos ženklų. Netoli Figalėjos, Basose, pasislėpusi Arkadi- 
jos kalnuose, stovėjo dorėninė Apolono šventykla, projektuota, kaip buvo 
kalbama, paties Iktino — architekto, stačiusio Partenoną. Nors išlikusi iki 
pat stogo, ji buvo nežinoma Vakarų pasauliui iki 1965 m. Atokiai pastatyta 
vietinių meistrų šventykla pasižymėjo visiškai naujomis ypatybėmis: į celę 
vedė šoninės durys, prieš kurias stovėjo kultinė statula. Jonėnines kolonas, 
prigludusias prie vidinių celės sienų, vainikavo unikalaus modelio kapiteliai 
su aukštomis užsuktomis voliutomis, o centre stovėjo vienintelė kolona su 
naujo tipo — korintiniu — kapiteliu [154], turinčiu mazutes voliutas kiekvie- 
name kampe bei akanto lapų vainiką apačioje. Naujasis kapitelis lengviau 
pritaikomas, nes iš visų pusių vienodai atrodo, tad juo imta puošti tokio 
stiliaus kolonas, nors jis labiausiai paplito tik romėniškuoju laikotarpiu. At- 
siradus akanto ornamentui, graikų mene itin paplito augalinis dekoras, nau- 
dotas įvairiais būdais bei įvairiu mastu. Nors Basų šventykla buvo dorėninio 
orderio, jos celės sienas viduje juosė reljefinis frizas. Vienodesnės ir atletiš- 
kesnés jame iškaltų graikų ir amazonių [755], lapitų ir kentaurų figūros 
labai skiriasi nuo klasikinio Atėnų stiliaus, bet kai kurie jų ypatumai nuo 
seno būdingi Pietų Graikijos skulptūrai. Tik drabužiai prigludę prie kūnų 
panašiai kaip V a. pr. Kr. pabaigos Atėnų skulptūroje. 

Naujos šventyklos iškilo ir kitose šventovėse, ypač Pietų Graikijoje. Ta- 
čiau patys įspūdingiausi bei didžiausios įtakos turėję naujoviški statiniai bu- 
vo skirti visai ne graikams. Nuo seno rytinius graikus kaimynai samdydavo 
projektuoti bei statyti puošnius antkapinius paminklus. Likijoje (Mažosios 


153 Karijos didiko (vadinamojo Mausolo) statula iš Halikarnaso Mausolėjo. Graikų skulp- 
torius, dirbęs karams, gerai perteikia etninį tipą, vaizduodamas nehelėniškus bruožus ir 
sutaršytus plaukus. Apie 350 m. pr. Kr. Beveik dvigubai didesnis nei natūralaus dydžio. 
(Londonas 1000) 


154 Apolono šventyklos Basose vidus (F. Krischeno rekonstruotas piešinys). Jonėninės kolonos 
šliejasi prie sienų, o prie galinės sienos, priešais šonines duris (čia jų nematyti), stovi korintinio 


orderio kolona. Apie 400 m. pr. Kr. 


155 Frizas iš Apolono šventyklos Basose vidaus. Graikų kova su amazonėmis. Apie 400 m. pr. Kr. 
Aukštis 63 cm. (Londonas 537) 


156 Halikarnaso Mausoléjo 
piešinys (G. Waywello ir S. Bir- 
do rekonstrukcija) 


157 Frizas iš Mausolėjo. Graikų 
kova su amazonėmis. Skulpto- 
rius raiškiai anatomiškai pertei- 
kia vyrų ir moterų fizinę jėgą. 
Apie 350 m. pr. Kr. Aukštis 

89 cm. (Londonas 1014) 

Azijos pietvakariai) juos statė nuo VI a. pr. Kr. Puikiausias — vadinamasis 
Nereidžių paminklas Ksante. Jis panašus į graikų šventyklą, tik pastatytas 
ant aukštos pakylos, išpuoštas daugybe skulptūrinių reljefų (dabar saugomų 
Londone). O didžiausios šlovės sulaukė Karijos didikui Mausolui Halikar- 
nase pastatytas kapas [156], davęs vardą visiems mauzoliejams (mausolea). 
Tai buvo milžiniškas statinys aukštu piramidės formos stogu, papuoštas di- 
džiulėmis statulomis [1/53], apvaliosios skulptūros frizais bei įprastesniais 
reljefiniais frizais (pastarieji geriausiai išlikę). Tvirta įgudusio meistro ranka 
juose vaizduojami vyrai, moterys bei gyvūnai įvairiausiomis pozomis, o be- 
siplaikstantys drabužiai ne tik išskiria pavienes figūras, bet ir vienija visą 
kompoziciją [157]. Buvo pasakojama, jog Mausolėją puošė žymiausi zemy- 
no Graikijos skulptoriai, ir pastatas iš tiesų buvęs nuostabus, nepanašus į 
kūrinius rytų graikų, kuriems jų kaimynai irgi duodavo užsakymų. Taigi 
graikų skulptoriai neretai dirbdavo iš dalies savarankiškų Rytų karalysčių, 
įeinančių į Persijos sudėtį, valdovams — tai naujas ir nemažos svarbos turėjęs 
ketvirto šimtmečio bruožas. 


KITI ARCHITEKTŪROS KŪRINIAI 


Monumentalioji antkapių architektūra pačioje Graikijoje dar nebuvo žino- 
ma, tačiau įvairėjo kiti monumentalūs pastatai — ir sakraliniai, ir viešieji. 
Teatruose graikai pradėjo statyti įmantrius įėjimus, o skėnė tapo stacionariu 

159 Korintinis kapitelis is 
Epidauro. Tikriausiai tai ar- 
chitekto nubraizytas modelis 
akmenskaldžiams, kurie ture- 
jo pagal jį iškalti Tolo kolo- 


noms skirtus kapitelius 


architektūros statiniu, kuris buvo ir scenos fasadas, ir dekoracija, nors dar 
negalėjo lygintis su romėniškojo laikotarpio teatrais. Kartais prie jos prista- 
tydavo pakylą [158]. Žiūrovams skirtų marmurinių suolų eilės kilo aukštyn 
anksčiau buvusiais tuščiais kalvos šlaitais, puslankiu supančiais lygią „šokių 
aikštelę“ — orchestrą. Ir kolonadoje, ir skėnės fasaduose tebevyravo klasiki- 
niai orderiai, bet vis dažniau naudojami korintiniai kapiteliai. 

Iki Delfų Tolo Graikijoje tebuvo vos kelios apvalios ar apsidinės (pusap- 
valės) šventyklos. Tolą supo įprasta dorėninio orderio kolonada, kurią tarsi 
atsvėrė prie išorinės sienų pusės prigludusios grakščios korintinės kolonos. 
Kitas apvalus pastatas, gydymo dievo Asklepijo šventykla Epidaure — naujo- 
viško stiliaus statinys, išsiskiriantis puošnumu: stambūs, neperkrauti archa- 
jiniai augalų raštai čia virto vešliais krūmais, o kolonų kapiteliai gali būti 
klasikinis korintinio orderio pavyzdys [159]. 

Vis daugiau ir daugiau miestuose statoma monumentaliųjų pastatų, skirtų 
viešoms piliečių reikmėms, — buleuterijų, muzikos salių, stojų, viešbučių. 
Tuo tarpu privatūs statiniai tebėra gana kuklūs. Kukliai, gal net ankštokai 
IV a. pr. Kr. vidurinio sluoksnio žmonės gyveno Olinto (Šiaurės Graikija) 
namuose — jie vienodi, su terasomis, į pietų saulę atgręžtais kiemais, tik 
vieno kito šeimininkas galėjo pasigirti mozaikinėmis grindimis. Tačiau arti- 
nosi rūmų bei prabangių privačių namų laikas, kai nauji viešieji pastatai 
senojoje Graikijoje dažniausiai bus statomi užjūrio valdovų lėšomis. 


158 (Kairėje) Rekonstruotas helėnistinio laikotarpio Priénés teatro vaizdas. Scena pakel- 
ta virš orchestros. Pakylos sienelę sudaro kolonos, jungiamos plokščių, už kurių laiko- 
mos scenos dekoracijos. Teatre tilpo per penkis tūkstančius žiūrovų 


VAKARŲ GRAIKAI 


Daugelį kolonijų Sicilijoje bei Piety Italijoje graikai įkūrė VIII a. pr. Kr. 
pabaigoje bei VII a. pr. Kr. Sparčiai turtėdamos ir augdamos, V a. pr. Kr. 
kolonijos jau įstengė sėkmingai priešintis Kartaginos galybei, o žemyno Grai- 
kijos poliai siekė pelnyti jų paramą kilus vidaus nesutarimams. Jų valdovai 
ir tiranai puikavosi prieš visą Graikiją savo pergalėmis olimpinėse žirgų lenk- 
tynėse [131], o juk nė vienas tų laikų mirtingasis karalius nebūtų galėjęs 
trokšti didesnės šlovės. 

Išorinis vakarinių miestų klestėjimo požymis — jų šventyklos, taip pat 
paviljonai bei dovanos, skirtos didžiosioms Graikijos šventovėms. Vakarų 
architektūroje vyravo dorėninis orderis, derąs su pavienėmis jonėninio sti- 
liaus detalėmis, kartais net visa jonėnine kolona. Kai kuriose šventyklose, 
rodos, sąmoningai lenktyniaujant su didžiosiomis Rytų Graikijos šventovė- 
mis, erdvūs portikai ir kolonados išdėstyti dideliu atstumu nuo celės (pseu- 
dodipteris). Įspūdingiausia yra archajinio laikotarpio architektūra su skulp- 
tūrine puošyba (kaip Peste ir Selinunte), dar gyvavusi V a. pr. Kr., bet vis 
mažiau minima vėlesniais amžiais [160]. 

Vakarų graikai neturėjo gero baltojo marmuro, lengvai prieinamo salų 


gyventojams bei Atikai, tad didieji kūriniai iš marmuro tikriausiai laikyti 


160 Metopas iš C šventyklos 
Selinunte, Sicilijoje. Atėnė pa- 
deda Persėjui, kuris nukerta 
Medūsai galvą. Ši glaudžia prie 
šono savo vaiką Pegasą. Apie 
530-510 m. pr. Kr. Aukštis 
1,47 m. (Palermas) 


161 Kultinė deivės (Demet- 
ros?) statula iš Pietų Italijos ar 
Sicilijos. Veidas ir nuogos kū- 
no dalys iškaltos iš balto mar- 
muro, visa kita — iš kalkakme- 
nio. V a. pr. Kr. pabaiga. 
Aukštis 2,37 m. (Malibu 
88.AA.76) 


„atvykėliais“. Antai [162] iliustracijoje parodyta skulptūra pagal atlikimo 
kokybę lygiuojasi į geriausius to meto darbus, sukurtus pačioje Graikijoje. 
Architektūros paminklai daugiausia statyti iš kalkakmenio ir tinkuoti. Vy- 
ravo molinės statulos. Kurdami ir reljefus, ir skulptūras iš prastesnio akmens 
ar medžio, skulptoriai kartais įstatydavo gero marmuro gabalus, iš kurių 
iškaldavo nuogas moterų kūno dalis [767]. Tokia akrolitinė technika nebu- 
vo žinoma pačioje Graikijoje. Antikos autoriai paliko žinių apie graikų me- 
nininkus, emigravusius į Vakarų kolonijas, taigi daugiau žymių darbų su- 
kurta vietoje nei atvežta iš svetur. Vietinių tikrąja prasme dirbtuvių stiliui 
būdingas konservatyvumas, jam dažnai trūksta Graikijos mokyklų subtilu- 
mo. Tačiau iš archajinių pastatų dekoro sklinda didžiulė pasakojimo jėga. 
Vakaruose atkakliai laikėsi archajinės drabužio bei veido vaizdavimo nor- 
mos, ir griežtasis stilius, Graikijoje atsiradęs V a. pr. Kr. pirmoje pusėje, čia 
gerokai vėlavo. Apskritai Vakarų meistrai paliko nedaug klasikinio stiliaus 
kūrinių. Kur kas didesnis jų indėlis ir svarbesni laimėjimai kitose dailės rū- 
šyse, kurių įtaka išryškės Italijoje. 


KOPIJOS 


Visa, ką anksčiau kalbėjome apie klasikinę skulptūrą, daugiausia paremta 
išlikusiais originaliais kūriniais ir medžiaga, kurią teikia stilius, kontekstas 
bei įrašai ant statulų. Tik nedaugelis išlikusių skulptūrų paženklintos skulp- 
torių parašais arba gali būti atpažintos iš Antikos autorių aprašymų, kuriuo- 
se apibūdinti meno kūriniai ir įvardyti jų autoriai. Tačiau romėniškojo lai- 
kotarpio mokslininkai, enciklopedininkai bei keliautojai įamžino žymių žmo- 
nių, nustačiusių meno kriterijus savo amžininkams, vardus. Jie aprašinėjo 
garsiausius bei didžiausios įtakos turėjusius meno kūrinius, tad kartais pa- 
vyksta atpažinti išlikusias jų kopijas, skirtas patronams iš Romos ir padary- 
tas tiesiogiai sekant originalu. Lygindami kelias tos pačios skulptūros kopi- 
jas arba retais atvejais — kopiją su originalu (plg. [163] ir [29/]), matome, 
kad daugelis jų tikriausiai buvo labai tikslios — joms trūko nebent tikro me- 
nininko rankos prisilietimo, iki galo išbaigiančio kiekvieną detalę ar veido 
bruožą. Kartais kopijuotojas pakoreguodavo pozą ar veido išraišką, be to, 
marmurinėms kopijoms pridėdavo atramas ar ramsčius (pvz., medžio ka- 
mieną), kurių nereikėjo bronziniams originalams. 

Taigi kai kurias naujoves, pastebimas išlikusiuose originaliuose darbuose, 


162 Marmurinė jaunuolio statula iš Motijos, foiniky miesto Sicilijoje. Graikų skulpto- 
riaus darbas. Turbūt tai lenktynininkas, pagrobtas iš Sicilijos graikų miesto. Apie 460 m. 
pr. Kr. Aukštis 1,81 m. (Motija) 

galime sieti su konkrečiais vardais bei mokyklomis. Tai — didžiausia, gal net 
vienintelė kopijų vertė, dėl to ir mūsų knygoje kai kurios jų parinktos kaip 
iliustracijos. Tačiau klystume smulkiai aptarinédami, kaip iškaltos ar išrai- 
zytos marmurinių kopijų detalės, — jos turbūt gerokai nutolusios nuo pirmi- 
nių, dažniausiai bronzinių originalių modelių. 

Vis dėlto patogiau vieną ar kitą laikotarpį, stilių ar konkrečius kūrinius 
sieti su skulptorių vardais. Iš Mirono Diskobolo (Disko metiko) bei Atėnės 
ir Marsijo kopijų matyti, koks svarus jo indėlis, plėtojant aukštąjį klasikinį 
stilių, pakeitusį gana atšiaurias Olimpijos bei kitas, tuoj po Persų karų su- 
kurtas skulptūras. Vadovaujančią Feidijo ranką nesunku įžvelgti išlikusiose 
Partenono skulptūrose, bet iš kitų jo darbų kopijų galime geriau spręsti apie 
skulptoriaus stilių ir užčiuopti bent menką įspūdingiausių prarastų jo kūri- 
nių — garsiųjų chrisoelefantinių statulų — didybės šešėlį. Naujasis Polikleito 
proporcijų kanonas ir pastovus atleto modelis išlaikytas Kanono (Doriforo) 
kopijose [165]. Žinomas pasakojimas apie garsiųjų skulptorių varžytuvės 
Efese (nors tai gali būti ir gido pramanyta istorija) duoda peno mokslininkų 
ginčams dėl galimybės priskirti skirtingas sužeistos amazonės kopijas [ 166] 


163 Kritijo ir Nesioto bronzinės 
grupės Tirano žudikai, pastatytos 
Atėnuose V a. pr. Kr. 8 dešimtme- 
tyje tirano Hiparcho nužudymui 
514 m. pr. Kr. atminti, marmurinė 
kopija. Aukštis 1,95 m. (Neapolis 
G 103/4) 


164 Mirono bronzinio Diskobolo 
(Disko metiko) marmurinė kopija. 
Identifikuota pagal rašytojo Lukia- 
no aprašą. Originalas buvo sukurtas 
apie 450 m. pr. Kr. Aukštis 1,55 m. 
(Roma, Termė 126371) 


165 Polikleito bronzinio Doriforo 
(Ieties nešiko), sukurto apie 440 m. 
pr. Kr., marmurinė kopija. Šioje 
skulptūroje Polikleitas įkūnijo savo 
sukurtąjį vyriško kūno kanoną. Me- 
džio kamieną pridėjo kopijuotojas. 
Aukštis 2,12 m. (Neapolis) 


Feidijui, Polikleitui, Kresilajui ar Fradmonui. Alkamenio Afrodité soduose 


gal buvo viena pirmųjų skulptūrų, dėvėjusi pabrėžtinai permatomą drabužį. 
Tai, ką „praksiteliško“ mes tariamės įžvelgią išlikusioje Olimpijos Hermio 
statuloje [750], patvirtina kitos jam priskiriamos skulptūros bei jų kopijos. 
Jo Knido Afroditė buvo kopijuojama daugybę kartų [167], bet iš visų šių 
kopijų sunku suprasti, kas ypatinga, išskyrus gundančią nuogybę, slypėjo 
originale ir pelnė jam šitokią šlovę. Atrodo, kad Skopo skulptūros alsavo 
didžiule energija. Galbūt jo rankų darbą išsaugojo jo paties projektuotos 
šventyklos Tegėjoje išlikę fragmentai. Lisipo statulų kopijose regime naujus 
žmogaus kūno proporcijų kanonus [768] bei naujai perteiktus garsiųjų he- 
rojų asmenybės bruožus [769]. Iš jų galime spręsti, kaip šis Aleksandro mėg- 


tas skulptorius vengė vienpusio frontalumo, būdingo daugeliui klasikinių 

166 Bronzinės sužeistos amazonės marmurinė kopija. Originalas — viena iš trijų Efese 
stovėjusių amazonių — sukurtas V a. pr. Kr. 4 dešimtmetyje. Vietoj diržo ji susijuosusi 
sutraukytomis vadelėmis. Aukštis 2,04 m. (Niujorkas 32.11.4) 


167 Praksitelio marmurinės Afroditės, padarytos Knidui apie 350 m. pr. Kr., marmurinė 
kopija. Deivė pavaizduota lyg netikėtai užklupta maudantis. Aukštis 2,05 m. (Vatikanas) 


skulptūrų. Be to, žinome, jog Lisipas ir jo brolis pirmieji savo dirbtuvėse 
ėmė naudotis gyvais modeliais — įdomus atspindys to, kas jau buvo minėta 
kalbant apie molio modelių svarbą monumentaliajai skulptūrai. Visi šie vardai 
ir faktai teikia gyvybės skulptūroms, rodos, gaubiamoms anonimiškumo 
skraistės. Bet tai — tik paradinis rūbas, o mūsų klasikinės skulptūros sampra- 
ta turi remtis išlikusiais originaliais kūriniais — su menininkų vardais ar be 


ju, — o ne kopijomis. Vis dėlto dar gana dažnai mokyklose graikų skulptūra 
dėstoma daugiausia remiantis Antikos tekstais bei romėniškomis kopijomis. 
Tad nenuostabu, kad daugelis žmonių menkai apie ją tenutuokia, kol akis į 
akį susiduria su originaliais kūriniais ir atmeta visus tuos paveiksliukus su 
kopijuotojų sukurtais dievais, herojais ir mergytėmis. 


168 Lisipo bronzinio Apoksiomeno, sukurto apie 330 m. pr. Kr., marmurinė kopija. 
Atletas gremžtuku grando aliejų nuo alkūnės. Darant kopiją iš marmuro, prireikė atramų 
kojai ir rankai, o perdėtas vėlesnių laikų drovumas reikalavo pridėti figos lapą. Aukštis 
2,05 m. (Vatikanas) 


169 Lisipo bronzinio Heraklio (Farnese), sukurto apie 325 m. pr. Kr., marmurinė kopija. 
Pavargęs po paskutinio savo žygio, herojus laiko už nugaros Hesperidžių obuolius, kurie 
užtikrins jam nemirtingumą ir sugrąžins jaunystę. Aukštis 3,17m. (Neapolis 6001) 


PENKTAS SKYRIUS 


Kiti klasikinés Graikijos menai 


Kad ir kokią klasikinės Graikijos meno rūšį nagrinėtume, būtinai rasime 
šedevrų. Dar galėtume pridurti, jog nėra tokio laikotarpio, kai graikų meni- 
ninkai nebūtų iki galo atskleidę savo kūrybos galių, ribojamų tik įvaldytos 
technikos bei medžiagos galimybių. Galbūt tą patį galėtume pasakyti ir apie 
kitas šalis bei laikus. Bet Graikijoje, rodos, nebūta nemokšiškų bandymų, 
bejėgio nuosmukio laikotarpių, nors, be abejo, išgyventa nemažai permai- 
nų, ir nebūtinai į gerąją pusę arba gerosios permainos nebuvo ilgalaikės. 
Mes ilgiau apsistojome ties skulptūra ir architektūra tik todėl, kad šios mo- 
numentaliosios dailės rūšys turėjo didesnės įtakos vėlesnei Vakarų meno rai- 
dai. Nepaisant atskirų skulptorių, tapytojų, raižytojų, juvelyrų bei meistrų, 
dirbusių su metalu ar moliu, savito talento, išlieka visa apimanti stiliaus 
vienovė, persmelkianti ištisų menininkų kartų darbus — nesvarbu, kokios 
medžiagos bei apimties. Galbūt tai neturėtų labai stebinti tokioje mažoje 
šalyje kaip Graikija. Tačiau neturime pamiršti daugybės skirtingų meno cen- 
trų ir didžiųjų menininkų, kurių daugelis išmėgino ranką imdamiesi ne vie- 
no amato — jų veiklos sričių yra daugiau, nei mūsų knygoje įmanoma apra- 
šyti ar mūsų protui — aprėpti. Galbūt stiliaus vienovę skatino ir tai, kad 
įvairios votyvinės dovanos didžiosiose panhelėninėse šventovėse būdavo iš- 
statomos viena šalia kitos. Šiaip ar taip, V ir IV a. pr. Kr. skirtingų Graikijos 
mokyklų darbus sunkiau atskirti negu činkvečento (XVI a.) florentiečių ir 


see ye 


MOLINES FIGURELES 


Sąryšį tarp didžiųjų ir mažųjų (šis pavadinimas nederamai juos menkina) 
meno kūrinių įtikinamai rodo molinės figūrėlės, kurios dažnai lygiuojasi į 
didesnės apimties marmuro ir bronzos kūrinius. Žinoma, Graikijoje būta ir 
didelių molinių statulų [727], bet tai archajinio meno palikimas, ir jos gana 
retos. Kur kas daugiau randama mažesnių molio dirbinių, kuriuos dova- 
nodavo šventovėms. Tai stovinčios ar sėdinčios dievų arba jų garbintojų 
figūrėlės. Be jų, nemaža savitai pavaizduotų paprastų mirtingųjų bei gyvū- 
nų. Jų atvaizdus dėdavo į kapus ar aukodavo šventykloms arba tiesiog laikė 

170 Molinė skulptūrų grupė: aktoriai, persirengę 
sene ir seniu. Jie dėvi kaukes, o vyras vilki įprastą ko- 
medijų kostiumą — tai prikimšta tunika, falas ir ap- 
temptos kelnės (plg. [2/0]). IV a. pr. Kr. vidurys. 
(Viurcburgas) 


171 Šokančios mainadės molinė figūra. Ant drabu- 
žių ji užsimetusi elnio kailį, o rankoje laiko tamburi- 
ną. Iš Lokrų (Pietų Italija). Apie 400 m. pr. Kr. 
Aukštis 19 cm. (Redžas 4823) 


172 Molinė plokštelė iš Lokrų. 
Deivė Demetra sėdi laikydama 
javų varpas ir gaidį. Priešais stovi 
Dionisas su taure ir vynuogių ša- 
ka. Apie 460 m. pr. Kr. Aukštis 
26,8 cm. (Redžas) 


namuose — tikriausiai šis paprotys laikui bėgant vis labiau įsigalėjo. Statulė- 
les darydavo naudodami formas bei formų kopijas, taigi daugelis jų gerokai 
nutolusios nuo pirminio modelio. Dar viena iš molio lipdytų votyvinių do- 
vanų rūšis — išgaubtos kaukės, skirtos kabinti ant sienos. Jas matome pavaiz- 
duotas vazų piešiniuose, pavyzdžiui, pakabintas šalia bronzos skulptūrų lie- 
jiko aukštakrosnės. Tai auka dievui, sergstinčiam nuo gaisro [274]. V a. pr. 
Kr. pabaigoje ir visą IV a. pr. Kr. molinės figūrėlės, kaip ir smulkieji bronzos 
dirbiniai, vaizdavo įvairiausius siužetus, kuriuos paprastai palikdavo nuoša- 
ly monumentalias statulas kūrę skulptoriai. Ypač įdomios aktorių figūros 
[170], daug sakančios apie Atėnų teatre nešiotas kaukes ir drabužius, taip 
pat grakščios šokėjų studijos [777] bei laisvos, nevarzomos laikysenos, ge- 
riausiais drabužiais pasipuošusių moterų figūros, itin būdingos vėlesniam 
helėnistiniam laikotarpiui. Labiausiai įgudę buvo Vakarų Graikijos meist- 
rai, gaminę puikias formas tokioms figūrėlėms. Be to, jie tiekė savitus voty- 
vinius dirbinius — reljefines molio plokšteles. Antai svarbus radinys iš Piety 
Italijos Lokrų miesto — ankstyvuoju klasikos laikotarpiu pagamintos plokš- 
telės su apeigų scenomis [772]. Pačioje Graikijoje Melo salos miestai garsėjo 
raižytomis plokštelėmis, vaizdavusiomis mitologines scenas. Vėliau atsirado 
paauksuoti molio ir gipso reljefai, įvairiose graikų pasaulio vietose naudoti 


medinių dėžių bei karstų puošybai. 


173 Rago pavidalo taurė, 
kurios pagrindą sudaro 
skulptūrinė grupė — kroko- 
dilo užpultas negriukas. 
Taurės kaklelį puošia mai- 
nadės ir satyrai. Juntamas 
Sotado meistro, kūrusio to- 
kias keistenybes, stilius. 
Apie 460 m. pr. Kr. Aukštis 
24 cm. (Bostonas 98.881) 


174 Avies galvos pavidalo moli- 
nė taurė. Reljefinė grupė ant 
kaklelio vaizduoja amazonės ir 
grifo dvikovą, nukopijuotą nuo 
metalinio reljefo. Padaryta Pietų 
Italijoje. Apie 350 m. pr. Kr. 
Ilgis 20,8 cm. (Oksfordas 
1947.374) 


Figūrines vazas dažnai drauge gamindavo skulptorius ir tapytojas. Tai 
įmantrios formos — žmogaus galvos, komiškos kaukės, o kartais dar sudėtin- 
gesnio pavidalo taurės [773]. Gyvūnų galvos pavidalo taurėms būdinga Ry- 
tų maniera. Tokios tapytos ar reljefinės molio taurės [174] — brangesnių 
metalinių pakaitalas. Kai kurios jų — ne paprastos taurės, bet ritai, mat gy- 
vulio galvoje pragręžta skylutė. Tai rytietiško gėrimui skirto indo variantas, 
graikų dažniau naudotas per apeigas. Kita gausi gyvūno galvos pavidalo tau- 
rių grupė — rago formos indai. 


METALO STATULĖLĖS 


Tikriausiai savarankiškos metalo figūrėlės naudotos panašiai kaip molinės. 
Ypatingą paskirtį turėjo iš metalo lieti indų bei kitų rakandų priedai. Pra- 
bangių aukso bei sidabro dirbinių mažai teišliko, tad pagrindinis mūsų šal- 
tinis — bronzos dirbiniai, kurie neretai būdavo paauksuoti. Jau nuo archaji- 
nio laikotarpio graikų meistrai liejo vazų rankenas bei kitus dekoratyvinius 
priedus, kurių siužetai mažiau įvairavo nei lig tol: seirėnės puošė rankenų 
apačią, galvos — viršų. Retkarčiais pasitaiko apvaliųjų figūrų ant stambių 
vazų krašto ar išplatėjmo (tai irgi archajinio laikotarpio tradicija), net ištisų 

Gretimame puslapyje 


175 Bronzinis veidrodžio laikiklis. Moteris, 
dėvinti chitoną ir avinti smailias šlepetes, sto- 
vi ant kėdutės su gyvūnų kojomis. V a. pr. 
Kr. Aukštis 24 cm. (Dublinas, Nac. muz.) 


176 Ginkluoto bėgiko (hoplitodromos) bron- 
zinė figūra. Jis stovi įprasta startine poza — 
kiek pritūpęs, suglaudęs kojas. Apie 480 m. 
pr. Kr. Aukštis 16,5 cm. (Tiubingenas, 
Univ.) 


177 Bronzinė statulėlė iš Arkadijos. Panas, 
ranka prisidengęs akis nuo saulės. Klasikinia- 
me mene Panas paprastai vaizduotas panašes- 
nis į žmogų ir su žmogaus galva (žr. [188]). 
Va. pr. Kr. vidurys. Aukštis 9 cm. 

(Berlynas 8624) 


178 Jauno apsiavusio Dioniso bronzinė sta- 
tulėlė. IV a. pr. Kr. Aukštis 22,5 cm. (Luvras 
Br 154) 


reljefinių grupių, pritvirtintų prie vazos korpuso žemiau rankenų. Turime 
išlikusių ir moterų figūrėlių, laikiusių veidrodžius. Jų drabužių bei plaukų 
detalės leidžia nesunkiai atpažinti to paties laikotarpio didžiosios skulptūros 
modelius [ 175]. Dažnai jos stovi ant dailios sudedamosios kėdutės, o aplink 
jų galvas sukinėjasi Erotai. Smulkios gyvūnų figūrėlės bei augalų pynės jun- 
gia tokią rankeną su veidrodžio skrituliu ir raitosi aplink jį. Toks detalių 
perteklius nelabai atitinka dabartinį skonį ir sunkiai derinasi su paplitusia 
klasikinio paprastumo idėja. Išliko daug ir įvairių savarankiškų statulėlių — 
atletų, dievybių, šokėjų figūrų [176-178]. Žiūrėdami į šiuos dirbinius, gal- 
būt pirmąsyk Graikijos meno istorijoje pajuntame, kad menininkas kūrė 
šiuos daiktus be jokios konkrečios paskirties, tiesiog siekdamas pamaloninti 
mirtingųjų akis. Jie reikalingi ne tam, kad puoštų buities ar tualeto reikme- 
nis, ir ne tam, kad dievo šventovėje išdidžiai demonstruotų dovanotojo tur- 
tingumą bei dievotumą. 

179 Auksinė fialė iš skitų kapo Kul Oboje, netoli Kerčės, Kryme. Vyraujantis augalinis 
ornamentas pagražintas gorgonių, gyvūnų ir barzdotų vyrų galvomis, o aplink „bambą“ 
plaukioja delfinai ir žuvys. Rasta tame pačiame kape kaip ir drambliakaulio plokštelė [ 190]. 
IV a. pr. Kr. Skersmuo 23 cm. (Sankt Peterburgas) 


RELJEFINIAI METALO DIRBINIAI 


Mažai težinosime apie reljefinius aukso dirbinius, kol nenuvyksime į graikų 
pasaulio pakraštį, Juodosios jūros pakrančių kolonijas, kur graikai amati- 
ninkai dirbo kilmingiems skitams, dėdavusiems indus į mirusiųjų kapus 
[179]. Net demokratiniuose poliuose, pavyzdžiui, Atėnuose, piniguočiai nuo- 
lat svyravo tarp aistros kaupti krūvas aukso bei sidabro ir viešosios nuomo- 
nės, smerkusios puikybę. Sidabro buvo palyginti lengvai gaunama — iš Grai- 
kijos sidabro kasyklų. Nemenkas jo šaltinis buvo grobis, atimtas iš persų. 
Bet sidabro daug buvo naudojama tenkinant valstybės reikmes — kalant mo- 
netas bei nustatyto svorio lygaus paviršiaus indus, atstojančius didelės vertės 
pinigus. Šie indai buvo dažnai laikomi šventyklų lobynuose, kur juos kruopš- 

180 Paauksuotas bronzinis krateras su sidabro aplikacijomis iš Dervenų, Makedonija. Puoš- 
tas reljefinėmis Dioniso kulto scenomis. Rastas kape, į kurį jis buvo įdėtas kaip pelenų urna. 


IV a. pr. Kr. pabaiga. Aukštis 90,5 cm. (Salonikai) 


181 Bronzinis veidrodžio dangtelis su reljefine scena: girtas Heraklis kėsinasi į zyn¢ Auge. 
Iš Elidės. IV a. pr. Kr. Skersmuo 17,7 cm. (Atėnai) 


čiai surašinėjo, nurodydami kiekvieno svorį. Ypatingą grupę sudaro fialés, 
lėkšti negilūs dubenys su maža iškiluma — „bamba“ centre (mesophalos) — 
maždaug tokio dydžio, kad iš apačios tilptų pirštas. Indo forma atėjusi iš 
Rytų, kur buvo mėgstamos gaubtadugnés taurės be ąselių. Iš vazų piešinių 
matyti, jog fialės Graikijoje paprastai naudotos ritualiniams nuliejimams. 
Kaip galėjo atrodyti tauresnių metalų dirbiniai, turime spręsti iš bronzinių 
pavyzdžių. Jau minėjome iš bronzos lietus dekoratyvinius indų priedus, bet 
daugybė nuostabių dirbinių puošti tuščiaviduriais liejiniais arba kalstytais 
(repoussé), kartais itin iškiliais ir subtiliausiai modeliuotais reljefais. Jų pasi- 
taiko ant vazų [180] bei kitokių daiktų: šalmo antskruosčių, diržo sagties ir 

182 Bronzinis veidrodžio dangtelis su išraižyta scena: Afroditė moko Erotą šaudyti. 
IV a. pr. Kr. Skersmuo 19 cm. (Luvras MND 262) 


apvalių sulankstomy veidrodėlių dangteliy [787]. Vaizdą atspindėdavo iki 
nublizgintas arba pasidabruotas bronzinis veidrodžio paviršius, o kitą jo pu- 
se puošdavo reljefai arba raižiniai [182] — šviesiame fone tamsiomis linijo- 
mis įbrėžtos figūros. Tokie raižyti sidabriniai ir bronziniai veidrodžiai bei 
taurės buvo puikiais reljefais puoštų ir paauksuotų dirbinių pakaitalai, skirti 
pigiajai rinkai. Beje, nepamirškime, jog visi Antikos bronziniai daiktai, tik 
išėję iš meistro dirbtuvės, skaisčiai blizgėjo ir atrodė daug šiltesni, o juos 
puošiantys vaizdai — daug tikroviškesni nei dabar, nuo amžių pažaliavę arba 
nuvalyti moderniais metodais ir įgavę šokoladinį ar pilkšvai varinį atspalvį. 

183 Auksinių au ra — manoma, i§ Tarento. Ar 330 m. pr. Kr. Aukštis 6,5 
donas, 1872.6 

184 ) 

forma rime vid o r r g 


su instrumentais. 330-300 m. pr. Kr. Aukštis ties viduriu 5,9 cn Niujork 


186 Auksinių šukų iš Solo- 
chos (Ukraina) rankenos deta- 
lė. Figūrų proporcijos visiškai 
tokios kaip apvaliųjų skulprū- 
rų. Aukštis 5 cm. IV a. pr. 

Kr. (Sankt Peterburgas) 


JUVELYRINIAI DIRBINIAI 


Jau nuo seno graikų juvelyrai buvo įvaldę filigrano bei granuliavimo techni- 
kas, o V a. pr. Kr. pabaigoje išmoko daryti stiklo ir emalio inkrustacijas. Vis 
dėlto klasikinio laikotarpio juvelyriniai dirbiniai daugiausia vienspalviai, daž- 
niau auksiniai nei sidabriniai [783-185]. Didelis puikių klasikinių aukso 
papuošalų šaltinis yra Ukrainoje kasinėti kapai — tiek graikų kolonistų, tiek 
jų kaimynų skitų, kuriems dirbo graikai meistrai. Antai šukos iš Solochos: 
nuostabi miniatiūrinių auksinių skulptūrėlių grupė vaizduoja vietinės reikš- 
més susirėmimą [786]. V a. pr. Kr. paplito žiedai su antspaudais iš bronzos, 
sidabro ar aukso. Dažniausiai ant jų vaizduojamos sėdinčios ar stovinčios 
moterys su vainikais, mažyčiai Erotai arba Nikės. Turbūt jie labiau naudoti 
kaip papuošalai, o ne kaip asmeniniai antspaudai. Pastaruosius, matyt, atstojo 
mažesni bronziniai žiedai. Turbūt tokius puošnius žiedus dažniau nešiojo 
moterys, tik keista, kad jų nemūvi nė viena moteris to meto vazų piešiniuo- 
se, kuriuose paprastai aiškiai matyti drabužių, papuošalų ar baldų detalės. 
Gemas įstatydavo į žiedus taip, kad jos sukinėtųsi, arba nešiojo kaip ka- 
rolių ar apyrankių pakabukus. Tik baigiantis klasikiniam laikotarpiui gravi- 
ruotus akmenis dažniau įstatydavo į metalinius aptaisus stabiliai. Pasibaigus 
archajiniam periodui, dar kurį laiką buvo populiarūs skarabėjo pavidalo ant- 
spaudai, bet netrukus juos išstūmė plokštesnė skarabėjiška forma išgaubta 

187 Chalcedono gema, pasirašyta Deksa- 
meno iš Chijo. Skrendantis garnys. Iš 
Kerčės (Krymas). Apie 440 m. pr. Kr. 
Ilgis 2 cm. (Sankt Peterburgas) 


188 (Apačioje) Sidabrinė moneta iš Sira- 
kūsų, kurioje pavaizduota nimfos Aretiisos 
galva ir delfinai. Apie 405 m. pr. Kr. Auk- 
sinė moneta iš Pantikapėjo, graikų koloni- 
jos Kryme. Pavaizduota Pano galva. Apie 
350 m. pr. Kr. 


nugarėle. Dabar meistrai dažniau graviruoja didesnius akmenis — chalcedo- 
ną ar baltąjį jaspį, o temų ratas gana ribotas. Itin dažnos sėdinčių moterų bei 
gyvūnų studijos. Išliko vos keleto graverių parašai. Žinome, kad vienas jų, 
Deksamenas iš Chijo, V a. pr. Kr. antroje pusėje raižė raiškius portretus bei 
preciziškai detalizuotas paukščių ir žirgų studijas [187]. Tokios gemos buvo 
paplitusios visoje Persijoje. Daugelis jų pagamintos Rytuose. Jų manieroje 
juntama ir graikiškų, ir rytietiškų modelių įtaka. Taigi kaip tik čia, persiško- 
je Achemenidų karalystėje, probėgšmais pastebime, kaip pasikeitė meno for- 
mų bei idėjų seka, dabar jau atsigręžusi iš Vakarų į Rytus. 


MONETOS 


Akmeninių gemų raižytojai dar nebuvo pasiekę aukšto meistriškumo, kai 
jau klestėjo giminingas metalo graverių menas. Jie gamino metalinius spau- 
dus pinigams kalti[ /88]. Galime įtarti, jog tie patys meistrai raižė ir akmenį, 
ir metalą, tačiau remiantis vien stiliaus panašumais tai sunku įrodyti, nes 
spaudų raižybai užtenka paprastesnės technikos nei gemoms. Be to, pasira- 
šytų spaudų kur kas daugiau nei gemy. Ant daugelio monetų pavaizduotos 


dievų, o vėliau ir valdovų galvos visiškai atitinka didžiųjų skulptūrų stilių. 
Kartais jos atspaustos neįprastai iškiliu reljefu — tai akivaizdus trūkumas, 
turint galvoje tokius dažnai čiupinėjamus ir lengvai nusitrinančius daiktus 
kaip pinigai. Ypač nevykę bandymai parodyti veidą iš priekio. Gausu mone- 
tų su įvairių gyvūnų atvaizdais, daug įvairesniais nei gemose: mat pinigus 
kaldavo masiškai ir skirtingų jų rūšių išliko daugiau, o kiekviena gema — 
nepakartojamas kūrinys. Pinigams būdingas formos konservatyvumas — daug 
patogiau naudotis jau pažįstamomis monetomis. Dėl to kaldinant naujas 
monetas stengiamasi išlaikyti tuos pačius atspaudus. Tačiau net tokių polių 
kaip Atėnai ar Korintas monetų atspaudai pamažu kito. Tuo tarpu kiti miestai 
naujas pinigų serijas kaldavo kaskart kitokiais puikaus darbo spaudais — taip 
laisvai, kaip šiandieninės valstybės leidžia naujus pašto ženklus. Kai kurios 
monetų laidos primindavo tam tikrus įvykius ar bent jau būdavo kaldina- 
mos jų proga, todėl turėjo ir pinigų, ir medalionų bruožų. 


TARY BA 


Iš visų klasikinio laikotarpio monumentaliojo meno rūšių apie sienų ar pa- 
no tapybą žinome mažiausiai, nors Antikos laikais ji buvo ypač vertinama. 
Freskų tapytojus graikai gerbė ir saugojo atmintyje jų vardus, priešingai nei 
vazų tapytojų. Raštuose skaitome apie garsiuosius Polignoto ir Mikono pie- 
šinius ant viešųjų pastatų Atėnuose bei Delfuose, baigtus tapyti dar iki V a. 
pr. Kr. vidurio. Minima, kad jie buvo tapyti keturiomis spalvomis — juoda, 
balta, raudona ir rusva, o Polignotas ypač stengėsi perteikti jausmų ir nuotaikų 
niuansus pozomis ir gestais, kurie buvo neretai kartojami vazų tapyboje ir 
skulptūroje (pavyzdžiui, Penelopės tipas [/47]). Didžiulėse kompozicijose 
dailininkai vaizdavo Trojos paėmimą, požemio pasaulį arba herojiškas mirtin- 
gujy kautynes, pavyzdžiui, Maratono mūšį. Žmonių figūras (turbūt sulig 
puse natūralaus ūgio) išdėstydavo aukščiau ir žemiau po visą piešinio lauką — 
jos buvo vienodo dydžio, neatsižvelgiant į įsivaizduojamą jų nuotolį nuo 
žiūrovo. Toks vaizdavimo būdas turėjo įtakos kai kuriems vazų tapytojams. 

V a. pr. Kr. pabaigos ir IV a. pr. Kr. tapytojai ėmė taikyti svarbią naujo- 
ve — šešėlių žaismą, padedantį perteikti gylį, apimtį bei kurti trompe /oeil 
kompozicijas. Dažniausiai piešiama šešėliuotais kontūrais, bet aprašymuose 
sutinkame kompozicijų, paremtų spalvų bei šviesos ir šešėlių žaismu. Esama 
tik menkų linijinės perspektyvos užuomazgų. Atrodo, didelėse kompozici- 
jose kiekvienas objektas buvo labiau orientuotas į savo paties lygiagrečių 
linijų susikirtimo tašką nei į bendrą centrą. Galų gale toks piešimo būdas 


189 Hadas savo vežimu nusiveža pagrobrą Persefonę. Piešinys ant karališkųjų kapų sienos 
Verginoje (Makedonija). Apie 340 m. pr. Kr. Aukštis 1 m 


190 Išraižyta ir nuspalvinta 
drambliakaulio plokštelė iš 
skitų kapo Kul Oboje netoli 
Kerčės Kryme (iš ten pat ir 
[179]). Atėnė ir Afroditė su 
Erotu virš peties. Iš Pario 
teismo scenos. IV a. pr. Kr. 
Aukštis 22 cm. (Sankt Pe- 


terburgas) 


191 (Apačioje Peizažas su 
medžioklės scena. Iš Filipo 
II (mirusio 336 m. pr. Kr.) 
kapo Verginoje fasado. Frizo 
ilgis 5,6 m. 


192 Purpuro ir aukso audeklas iš Filipo II kapo Verginoje. Fantazija augaliniais motyvais. Plotis 
61,5 cm. (Salonikai) 


labiau tinka žiūrovo žvilgsniui stebint pavaizduotą sceną. Tarp garsiųjų var- 
dy yra ir Dzeuksidas, o IV a. pr. Kr. — Apelis. Šlove jie varžėsi su garsiausiais 
savo laikų skulptoriais. Apie jų darbus nežinome nieko, tik galime spėti, kad 
jų stilius turėjo įtakos to meto vazų tapybai bei tokiems dirbiniams kaip 
Ukrainoje randamos dramblio kaulo plokštelės. Kadaise jos buvo spalvotos, 
nors dabar ant jy likę vien raižyti figūrų kontūrai [190]. Neseniai atrastos 
Makedonijos kapavietės, kurias, be abejo, puošė geriausi Graikijos tapyto- 
jai, teikia daugiau medžiagos apie sienų tapybos raidą nuo IV a. pr. Kr. 
vidurio [189, 191]. Atrastieji piešiniai praskleidžia nežinios širmą ir leidžia 

193 Persėjas išlaisvina Andromedą iš grandinių. Kairėje matyti nužudyta jūrų pabaisa. Iš 
Dioskuridy namo Pompėjuose (sugriautuose 79 m.). Tapyta pagal graikišką originalą, 
siejamą su IV a. pabaigos dailininko Nikijo vardu. Aukštis 1,22 m 


zvilgtereti į vieną didingiausių Graikijos meno reiškinių. Jei apie šias freskas 
būtų daugiau žinoma, savo spalvingumu bei originaliomis kompozicijomis 
jos galėtų neigti įsitvirtinusią nuomonę apie graikų meno paprastumą, jei 
nesakysime — asketiškumą. Kapavietės — tinkama aplinka ir žanrinei tapy- 
bai, ir dekoratyvioms augalinėms kompozicijoms. Panašūs raštai turėjo puošti 
ir audinius: Makedonija dovanoja mums vieną tokį puikų pavyzdį [192]. 

Apie sienų tapybą, kaip ir skulptūras, šiek tiek sužinome ir iš kopijų, 
tačiau jos niekada nebūna tokios tikslios kaip marmure pakartotos statulos. 
Kai kurie Pompėjų bei Herkulanėjaus namuose atidengti I a. sienų pieši- 
niai, atrodo, yra IV a. pr. Kr. ir vėlesnių graikų freskų kopijos [193]. Rem- 
damiesi Makedonijos radiniais, dabar galime geriau įvertinti, kiek kopijos 
nutolusios nuo graikiškųjų originalų. Grobdami Graikijos meno lobius, ro- 
ménai rinkosi ne tik skulptūras, bet ir tapybos kūrinius. 

Duomenų apie tapybą teikia dar vienas šaltinis — maždaug IV a. pr. Kr. ir 
vėlesnės akmenėlių mozaikos, puošusios namų bei rūmų grindis Šiaurės Grai- 
kijoje [194]. Visiškai aišku, kad šie grindų papuošimai (kai kurie — net su 
autorių vardais) nusižiūrėti iš tapytų pano. Tai buvo nauja dailės rūšis, ku- 
riai likimas lėmė puikią ateitį. 


194 Akmenėlių mozaika, puošusi namo grindis Olinte, Šiaurės Graikijoje. Raitas ant Pe- 
gaso Belerofontas taikosi smogti Chimairai. IV a. pr. Kr. vidurys. Detalės plotis 1,25 m. 
(Salonikai) 


VAZU TAPYBA 


Ji ir toliau lieka svarbus šaltinis, teikiantis žinių apie kitų dailės rūšių stilius 
bei siužetus. Visais laikais iškyla aukšto meistriškumo pasiekusių meninin- 
kų, kurie tęsia talentingų pirmtakų darbus. Tačiau Graikijoje šis amatas 
nepergyveno ketvirto šimtmečio. 480 ir 479 m. pr. Kr. persams užėmus 
Atėnus, miesto gyventojai, tarp jų ir amatininkai, pasitraukė iš namų, o 
grįžę turėjo juos iš naujo atstatyti. Netoli puodžių kvartalo (Kerameiko) 
rasti seni šuliniai ir daubos, užversti šukėmis iš puodžių dirbtuvių. Vis dėlto 
vazų gamyba nenutrūko, jų stilius liko toks pat. Toliau dirba tie patys vazų 
tapytojai. Archajinį stilių jų puoštose vazose pakeičia klasikinis linijinis pie- 
šinys. Taurių piešėjai tęsia amžiaus pradžios tradicijas, bet galop atsikrato 
formalaus, kone geometrinio drabužio klostymo bei vingrių audeklo apva- 
dų, būdingų archajiniam menui. Rūbas nevaržomai skleidžiasi laisvesnėmis 
klostėmis. Pagaliau veido profilyje matome iš šono nupieštas akis. Dailinin- 
kas drąsiai perteikia perspektyvoje trumpėjantį vaizdą bei trimis ketvirčiais 


195 Pano meistro tapytas atė- 
nietiškas raudonfigūris indas 
aliejui (pelike). Glotniai susišu- 
kavęs Heraklis bloškia šalin 
Egipto karaliaus Busirio, keti- 
nusio jį paaukoti, afrikiečius 
tarnus. Juodaodžius atpažįsta- 
me iš veido bruožų, apipjaus- 
tymo, o ne pagal odos spalvą — 
raudonfigūrėje technikoje tai 
gana sunki problema, nors kai 
kurie dailininkai su ja susido- 
rodavo. Iš Bojotijos. Apie 460 
m. pr. Kr. Aukštis 31 cm. 
(Atėnai 9683) 


196 Detalė iš Niobidės meistro vazos: graikas 
kaunasi su amazone. Ši užsidėjusi graikiškus 
šarvus ir rytietišką kepurę bei mūvi aptemptas 
kelnes. Iš Gelos (Sicilija). Apie 460 m. pr. Kr. 
(Palermas G 1283) 


pasisukusią figūrą iš nugaros. Toliau ieškoma naujų pozų bei gestų norint 
geriau išreikšti veikėjų jausmus ar net suteikti savitą nuotaiką scenai, kurioje 
anksčiau atsispindėjo tik paprastas, tarsi manekenų atliekamas veiksmas. Au- 
galinis ornamentas tampa pagalbine detale. Iš archajinių raštų, įaustų į dra- 
bužių kraštus bei apvadus, ateina meandrų bei kvadratų juostos, žyminčios 
piešinio kraštus bei žemės liniją [pvz., 107, 108, 196, 206, plg. 90, 103). 

Kai kurie senajai manierai ištikimi dailininkai laikosi archajinio meno 
normų: jų tapytos figūros judėdamos nepraranda negyvo dailumo, kuris 
įgyja gyvybės tik pačių geriausių meistrų rankose. Žymiausias šios tapytojų 
grupės atstovas, Pano meistras, dirbdamas kita maniera, galbūt galėjo geriau 
panaudoti savo kūrybines galias [795]. Tokių dailininkų kaip Altamuros 
meistras ir Niobidės meistras [196] darbuose geriausiai atsispindi monu- 
mentalus to meto skulptūros stilius. Skulptūriškos jų karių bei moterų figū- 
ros artimos statuloms su peplais ir herojams iš Olimpijos skulptūrų, o mū- 
šių scenoms — ir jų siužetui, ir kompozicijai — neabejotinos įtakos turėjo 
sienų tapyba. Niobidės meistras pirmasis ėmė piešti figūras nevienodame 
aukštyje, išdėstydamas jas piešinio lauko viršuje ir apačioje [197]. Šį būdą 
naudojo ir sienų tapytojai, siekdami perteikti erdvės ploų (bet ne gylį) bei 
figūrų tarpusavio ryšius, neįkalindami jų, kaip anksčiau, plokščiame vieno 
aukšto frize. Toks būdas ne itin tinkamas vazų tapybai, tad Niobidės meist- 
ras juo pasinaudoja tik šį vienintelį kartą, bet jį išvysime vėlesnių meistrų 
vazose. 

197 Taurės tipo krater 


rojų susirinkimas, 
galbūt Tesėjas. Fis 


daugelis vėlesnių tokios rūšie 

198 Pentesilėjos meistrui vardą davusi vaza. Achilas prie Trojos nužudo amazonių karalie- 
nę Pentesilėją. Iš Vulčio. Apie 460 m. pr. Kr. Skersmuo 43 cm. (Miunchenas 2688) 


Šviesiausio kolorito vazas aptariamuoju laikotarpiu tapė Pistokseno meist- 
ras [199] ir Pentesilėjos meistras — visas, išskyrus jam vardą davusią vazą 
[198], kurioje iš sienų tapybos pasiskolintą kompoziciją jis jspraude į nepa- 
rankius apskritimo rėmus ir, perkraudamas piešinį detalėmis, suardė jo sub- 
tilumą. Deja, vazų tapytojai per plačiai užsimodavo kurdami kompozicijas, 
kurios retai kada nepriekaištingai dera prie nelygaus vazos paviršiaus. Jų 
darbo privalumus galime įvertinti, tik atskirai žvelgdami į pavienes detales, 
figūrų grupes ar net piešinio fragmentus. Beje, Pentesilėjos meistras vadova- 
vo paprastas taures gaminusiai dirbtuvei, kurioje, atrodo, konvejerio princi- 
pu indus tapė grupė dailininkų. 

Ant stambesnių vazų vaizduojami siužetai dabar dažniau imami iš epinių 
pasakojimų apie graikų kovas su amazonėmis ar kentaurais. Iš dalies tai lė- 
mė sienų tapybos įtaka. Antra vertus, mitai, atspindintys graikų pranašumą 

199 Pistokseno meistro baltasienė taurė. Afroditė skrenda ant žąsies. Iš Kamiro (Rodas). 
Apie 470 m. pr. Kr. Skersmuo 24 cm. (Londonas D 2) 


prieš barbarus bei rytiečius, ypač išpopuliarėjo po graikų pergalės kare su 
persais. Dėl to jie tokie mėgstami ir Periklio laikų Atėnų architektūrinėje 
skulptūroje. Palikę nuošaly negausius keleto taurių tapytojų, išlaikiusių se- 
nąją piešimo manierą, darbus, pasigendame gražios, bet trumpai gyvavusios 
amžiaus pradžios tradicijos puošti taures laisvais ir savitais paveikslėliais, vaiz- 
duojančiais šokius bei išgertuves. Galbūt jų siužetai pernelyg kasdieniški, 
bet jie išvaduoja dailininką nuo mitinių scenų ikonografijos taisyklių, atpa- 
laiduoja jo fantaziją ir leidžia nesuvaržytas žmonių pozas ir kasdienio gyve- 
nimo situacijas perkelti į tauresnę aplinką. Šiame vėlyvosios archaikos kūry- 
binės energijos protrūkyje slypėjo visiškai naujos graikų vaizduojamojo me- 
no fazės perspektyva, bet ją kuriam laikui prislopino klasikinio griežtumo 
matas. 


200 Atenietiskas Achilo meistro baltasienis lekitas, ant kurio nupiešta mūza, sėdinti ant 
Helikono kalno. Užrašas viršuje garbsto Aksiopeita. Apie 440 m. pr. Kr. Frizo su f 


aukštis apie 17 cm. (Miunchenas, von Schoenas) 


201 Baltasienis lekitas (grupė R). Ant jo nu- 
piešti jaunas karys, sėdintis priešais antkapinį 
akmenį, jaunuolis ir mergina, laikanti skydą 
ir šalmą. Kontūrai nubrėžti matiniais dažais. 
V a. pr. Kr. pabaiga. Frizo su figūromis aukš- 
tis apie 22 cm. (Atėnai 1816) 


_ 202 Vazos, davusios vardą Achilo meistrui, 
detalė. Herojus nešasi ant peties ietį. Ties 
krūtine ant jo šarvų pavaizduotas nedidukas 
gorgonėjonas. Iš Vulčio. Apie 440 m. pr. Kr. 
Detalės aukštis apie 7 cm. (Vatikanas) 


Freskų tapytojai vaizdavo žmones baltai nuspalvintame ar tinkuotame 
fone. Raudonfigūrių vazų tapytojai, piešdami kontūrines figūras, vengė blyš- 
kaus molio spalvos, bet mėgindavo baltai nuspalvinti piešinio foną, kaip 
kartais darydavo juodafigūrės keramikos meistrai. Tokie vazų piešiniai, ži- 
noma, panėšėjo į sienų tapybą, bet pačios figūros iš pradžių tapytos ta pačia 
kaip ir raudonfigūrių vazų technika, vengta įvairiomis spalvomis dengti di- 
desnius plotus. Be to, baltas fonas ne visada ilgai išsilaikydavo. Jau V a. pr. 
Kr. antrame ketvirtyje kai kurių taurių vidus buvo dekoruojamas piešiniais 
baltame fone, bet labiausiai ši technika prigijo piešiant lekitus — flakonus 
aliejui. Dažniausiai jie buvo naudojami atnašaujant aukas mirusiesiems, to- 
dėl per visą naudojimo laiką jų nenučiupinėdavo ir net mažai laikydavo 
lauke. Pirmųjų šitaip puoštų lekitų siužetai labai įvairuoja [200] — jie pana- 
šūs į raudonfigūrių vazų ir tapyti tų pačių meistrų. Bet jau antroje šimtme- 
čio pusėje daugumą lekitų puošia su jų paskirtimi susijusios laidotuvių sce- 
nos: praeiviai, lenkiantys kapą, giminės ar tarnai, nešantys mirusiajam atna- 

203 Piešinys iš vazos, davusios vardą Penelopės meistrui di p 

baigto audinio. Greta stovi jos ir Odisėjo sūnus Telen pa 

namo vykstantis Odisėjas. Iš Tarkvinijos. Apie 440 m. pr. Kr. (Kjusis 1831 

204 Meidijo meistro hidrijos detalė. Nimfos ir mažas sparnuotas Himeras 

sinę, kurioje sėdi Faonas su lyra ir Demonasa. Iš Populonijos. V a. pr. Kr. pabaiga. (Florenc 


81947) 


205 Raudonfigūrė Marsijo meistro pelike. Pelėjas užklumpa besimaudančią Tetide. Deivę gi- 
nančios jūrų baidyklės, apsivijusios aplink herojaus kojas, kandžioja jį, tačiau Pelėjui lemta 
| 
kreipkime dėmesį į tr 


Rodas). Apie 350 m. pr. Kr. Aukštis 42,5 cm. (Londonas E 424) 
F 


aimėti, nes Erotas iš anksto skiria jam sėkmę. Tetidės draugės išgąstingai sprunka šalin. At- 


ketvirčiais iš nugaros pavaizduotą figūrą viršuje iš dešinės. Iš Kamiro 


šas [201], mirties scenos, keltininkas Charonas, plukdantis mirusiųjų vėles 
per Stikso upę. Kaip tik tokiems indams pritaikyta nauja technika: figūrų 
kontūrai ir detalės piešiamos ne blizgančia, bet juoda matine spalva, o ant 
drabužių bei kitų detalių užtepamas plonas dažų sluoksnis. Toks polichro- 
minis stilius turbūt labiausiai priartėja prie klasikinės sienų tapybos. Žymus 
dailininkas, tapęs baltasienius lekitus, — Achilo meistras. Kai kurie jo tapyti 
indai gana įspūdingo dydžio — kone pusės metro aukščio. Piešinių siužetai, 
bent jau savo dvasia, artimi vėlesnių antkapinių reljefų temoms, be to, ne- 
mažai sąlyčio taškų galėtume rasti tarp šių vazų tapybos ir Feidijo skulptūrų. 
Deja, baltasienius lekitus nustota kurti pasibaigus V a. pr. Kr. 

Achilo meistras gavo vardą pagal raudonfigūrę vazą su puikiai, kiek dabi- 
tiškai pavaizduotu garsiuoju herojumi [202]. Tarp Achilo meistro amžinin- 
kų, kūrusių Partenono statybos metais, mažiau aukšto lygio menininkų, ne- 
gu sutikdavome anksčiau, bet jų kūryboje matyti tokia pat pažanga kaip to 
laikotarpio skulptūroje. Kaip gilios Partenono frontonų figūrų drabužių klos- 
tės sūkuriais metasi į krūvas, taip ir ant vazų, užuot piešęs tiesias, vienodai 
krintančias drabužio klostes kaip anksčiau, dailininkas nutrūkstančiomis li- 
nijomis ir staigiais užlinkimais perteikia vienur lygaus, kitur susimetusio 
audeklo kritimą. Daugėja mitologinių scenų. Pirmenybė teikiama su Atė- 
nais susijusiems mitams, jie traktuojami ne taip formaliai, nors dar dažno- 
kai pasikliaunama šabloniškomis figūromis bei jų grupėmis [203]. Turime 
nemažai vazų iš V a. pr. Kr. pabaigos. Dabar pirmenybė tenka arba stam- 
biems, efektingiems piešiniams, arba visiškai buitiškoms privataus gyvenimo 
scenoms. Ir vieni, ir kiti motyvai taps pavyzdžiu IV a. pr. Kr. dailininkams. 
Netrukus vazų piešiniuose pamatysime atėnietės kambario detales, jos jude- 
sius prieš veidrodį ar vandens dubenį. Mažyčiai Erotai lyg uodai spiečiasi 
aplink, kad pataisyty neklusny šydą ar palaikytų veidrodį. Net Dionisas 
sumoteriškėja, tampa bebarzdžiu jaunuoliu [206], jo mainadės — šokėjomis, 
nepamirštančiomis gerų manierų, o satyrai — glotniai sušukuotais jų partne- 
riais. Vis dar nematome gamtovaizdžio. Šiaip ar taip, raudonfigūrėje vazoje 
jų beveik neįmanoma pavaizduoti, nebent kažką panašaus į medį ar uolą. 

Paskutiniais V a. pr. Kr. metais, Atėnams tebekariaujant su Sparta ir arti- 
nantis jų pralaimėjimui, kai kurie dailininkai, tarsi bėgdami nuo slogių miestą 
apėmusių nuotaikų, vazų piešiniuose kūrė fantastišką taikų pasaulį, kupiną 
žavesio ir ramybės. Permatomus penkto šimtmečio skulptūrų drabužius va- 
zy tapyboje atkartoja linijų kontūrais nužymėtos prigludusios klostės, glot- 
niai apgulančios figūrą. Pirmąsyk vazų piešiniuose, kuriuose moters nuogu- 

206 Meleagro meistro taurės vidus. Lyra laikantis apgirtes Dionisas linkstančiomis kojo- 


mis žengia prilaikomas moters su tamburinu, o Erotas palydi juos grojimu. Įpylus į taurę 
vyno, sceną juosiantis vynuogienojų vainikas, matyt, likdavo neapsemtas. IV a. pr. Kr. 
pradžia. Skersmuo 24 cm. (Londonas E 129) 


mas pasirodė kur kas anksčiau nei skulptūroje, išvystame kone apčiuopia- 
mai perteiktą kūną ir drabužį. Geriausiai šis naujas požiūris atsispindi Mei- 
dijo meistro bei jo aplinkos tapytojų darbuose [204]. Sustipréja seniai atsi- 
radęs, bet graikams nebūdingas polinkis suteikti žmogišką (paprastai mo- 
ters) išvaizdą personifikuotoms abstrakčioms savokoms. Kai kurios jų iške- 
liamos iki dievų lygio, pavyzdžiui, Afroditei patarnaujanti Peito (Įtikini- 
mas) bei gydymo dievą Asklepiją lydinti Higiėja (Sveikata). Daugelį perso- 
nifikacijų tenka įvardyti, kad visi jas atpažintų (Demokratija, Sėkmė, Pami- 
šimas). Kartais personifikuotos būtybės papildo pasakojimą, apibūdinda- 
mos mitinę sceną, bet dažniau jos tėra vien antraeiliai priedai. 

207 Karnėjos meistro raudonfigūrės 
vazos iš Pietų Italijos detalė. Moteris 
groja Dionisui dviguba fleita. Tankios 
drabužio klostės išryškina jos figūrą 
(palyginkime, kaip tai vaizduoja atėnietis 
meistras [204]). Vėrinys ant moters 
kaklo ir apyrankės — žemi paauksuoti 
reljefai. Iš Tarento. IV a. pr. Kr. pradžia. 
(Tarentas 8263) 


208 Raudonfigūris pūstašonis lekitas 
(indo graižas neišlikęs), pagamintas 
Pietų Italijoje (Apulijoje). Afroditė 
maitina krūtimi ir žaidžia su Erotais, 
kurie lipa iš atidengtos skrynios. Iš 
Tarento. IV a. pr. Kr. pradžia. Aukštis 
18,5 cm. (Tarentas 4530) 


Daugelyje IV a. pr. Kr. vazų akį traukia ne tiek piešinio kokybė, kiek 
siužetas [206], nors ir jis per dažnai kartojasi ir tampa banalus. Sienų tapyba 
gundė dailininkus išmėginti įvairius puošybos būdus: skirtingame aukštyje 
komponuoti figūras, pridėti daugiau ornamentų ar, kiek leidžia raudonfi- 
gūrė technika, siekti didesnės spalvų įvairovės, gausiai naudojant baltą, kar- 
tais — auksinę ir vienu kitu atveju — kitas spalvas. Visa tai drauge su įman- 
triais dekoratyviniais elementais davė nemažai neskoningų, akį rėžiančių dar- 
bų, matyt, turėjusių šiokį tokį pasisekimą. Tačiau tokios rūšies vazų detalės 
neretai džiugina akį nepaprastai ištobulintu linijiniu piešiniu [205]. 

Kol kas šiame skyriuje kalbėjome tik apie atėniečių tapytas vazas. Didžiu- 
lį populiarumą įgijusiai Atėnų juodafigūrei, o vėliau ir naujajai raudonfigū- 
rei keramikai pavyko išstumti visų kitų mokyklų dirbinius iš graikų pasaulio 
rinkos. Iš esmės visos šiuo laikotarpiu graikų naudotos tapytomis figūromis 
puoštos vazos buvo pagamintos Atėnų puodžių kvartale — Kerameike. Be 
atėniečių, vieninteliai vakarų graikai garsėjo raudonfigūrių indų gamyba, 
bet ir jų maniera buvo tiesioginė atėniškosios tradicijos atšaka. Mat V a. pr. 
Kr. Atėnai išsiuntė į Turijus (Pietų Italija) kolonistus. Matyt, su jais į kelią 

209 Raudonfigūrio kratero iš 
Apulijos kaklelio detalė: moters 
galva, apsupta augalų. Apie 330 
m. pr. Kr. (Bazelis S 24) 


210 Peste pagamintas taurės ti- 
po krateras, pasirašytas dailinin- 
ko Astėjo. Scena iš komedijos — 
siužetas ir kostiumai paimti iš 
viduriniosios atikinés komedi- 
jos. Matyt, tai šykštuolis, jėga 
tempiamas nuo savo pinigų dė- 
žės. Kostiumai aprašyti prie 
[770]. Scenos pakylą laiko ne- 
aukštos kolonos. Apie 350 m. 
pr. Kr. Aukštis 35 cm. (Berly- 
nas 3044) 


211 Taurė iš Kabiriono (Bojo- 
tija). Gauruota milžinė (gorila 
ar lamija?) vejasi keliautoją, ku- 
ris skuodžia pametęs savo man- 
tą. Dar du vyrai, palikę arklą, 
gelbstisi medyje. IV a. pr. Kr. 
(Niujorkas 1971.11.1) 


leidosi nemažai puodžių ir keletas piešėjų. Jau antroje šimtmečio pusėje ant 
Pietų Italijos vazų pieštos scenos kokybe gali drąsiai varžytis su geriausiais 
atėnietiškais pavyzdžiais [207, 208]. Tik apie 400 m. pr. Kr. Atėnuose susi- 
formavęs gyvesnis piešinių stilius nebūdingas vakariečių darbams. IV a. pr. 
Kr. Graikijoje ir helėnizuotose Sicilijos bei Pietų Italijos srityse atsiranda 
daugiau vazų tapybos mokyklų. Daugelis jų niekuo neišsiskiria, nebent gar- 
siaisiais ornamentais, kuriuose randa atgarsį nauji sienų tapybos stiliai, mo- 
zaikos ir metalo dirbiniai [209]. Vakariečių meilė teatrui ar bent jau teatra- 
liškumui išryškėja ne vienoje stambioje, groteskiškai perkrautoje ornamen- 
tais vazoje, kurios buvo gaminamos Apulijoje (Italijos „kulnas“). Jas puošia 
vaizdingi paveikslai, kurių daugelis, kaip manoma, vaizduoja aktorių vaidi- 
namas dramų scenas. Dalis piešinių, sukurtų šiose dirbtuvėse, neabejotinai 
yra teatrinės kilmės — juose regime epizodus iš komedijų, daugiausia atkelia- 
vusių nuo Atėnų scenos. Aktoriai, vilkintys prikimštais kostiumais bei užsi- 
dėję kaukes, parodijuoja herojiškus epinius pasakojimus, didingai vaizduo- 
tus Atėnų tragikų. Taigi norėdami susidaryti bent menką Aristofano kome- 


dijų dvasios vaizdinį bei nuspėti po jų atėjusio naujo žanro — viduriniosios 


212 Molinis indas (pyxis) iš Bojotijos su 
augaliniais ornamentais, kurie sutinkami 
ant daugelio vazų, pagamintų Vidurio 
Graikijoje V ir IV šimtmetyje. V a. pr. 
Kr. pabaiga. Aukštis 14 cm. (Reading 
Univ. 26.iv.1) 


atikinės komedijos [2/0] siužetų regimąją išraišką, turime atsigręžti ne į Atė- 
nus, bet į Pietų Italiją. 

Panaši komizmo dvasia — nors paprastai graikų vazose humoras itin retai 
aptinkamas bei atpažįstamas — vyrauja grupėje indų, dovanotų centrinėje 
Graikijoje, netoli Tėbų, esančiai šventovei Kabirionui. Jie tapyti senąja juo- 
dafigūre technika [2/1], kuri niekada nebuvo visiškai pamiršta. Net Atė- 
nuose dar helenistiniu laikotarpiu ja puošė Panatėnajų vazas. 

Dailieji vazų tapybos stiliai Atėnuose neišliko ilgiau kaip iki IV a. pr. Kr. 
pabaigos. Pastangos mėgdžioti sienų tapybą, saistomos griežtų raudonfigū- 
rės technikos apribojimų — juodo fono ir iš esmės dviejų spalvų derinio — 
negalėjo būti vaisingos, tad dailininkai galop liovėsi eksperimentavę. Paties 
žanro galimybės jau buvo išsemtos, todėl vis labiau ėjo į madą metalinės 
vazos. Jų pavidalas bei puošyba buvo mėgdžiojama kuriant molines vazas. 
Jau V a. pr. Kr. paplito pigios, paprastos vazos, dažytos gražia blizgančia 

juoda spalva, mėgdžiojant metalinių indy detales, taip pat taurės bei kiti 
indai, tapyti labai paprastais, bet grakščiais augaliniais raštais [2/2]. Turbūt 
neišvengiamai šiuos paprastesnius indus pradėta naudoti kasdien, o figūro- 
mis puoštų vazų tapytojai atsisakė savo verslo, nes jam reikėjo daug juodo, 
kruopštaus darbo. Nemažai lėmė ir rinkos konkurencija Pietų Italijoje arba 
nesuinteresuotumas. Naujoviškas vazas puošdavo įspaustais nesudėtingais 
raštais, o retsykiais, mėgdžiodami metalo dirbinius, — šablonu išgautais rel- 
jefais. Toks molinių vazų stilius įsivyravo ilgam. 


Apie kitus menus mažai ką težinome. Galbūt buvo medžio drožinių, greičiau- 
siai nedidelių. Audimas ir piešti ant audinių raštai paprastai buvo moterų 
amatai. Galbūt šiuose rankdarbiuose jos vaizdavo ir mitologinius siužetus, o 
kadangi kiekvienas amatas turi savitą ikonografijos tradiciją, gali būti, jog 
audinius puošė scenos, kurių nematyti akmens ar molio dirbiniuose [792]. 
Taigi mūsų nagrinėjamas objektas šiek tiek, kad ir nedaug, gali prisidėti prie 
moterų studijų, nors visada lieka vietos begaliniams spėliojimams. Pirmame 
skyriuje jau užsiminėme apie galimą moterų vaidmenį vis-a-vis geometrinia- 
me mene. Žinome, kad moterys poetės (tiesa, vos keletas) žavėjo ištisas žmo- 
nių kartas. Tačiau kalbant apie dailę sunku nustatyti, kaip jų kūrybingumas 
reiškėsi dekoratyviniame audime ar kuriame kitame iš namų ūkio amatų. 
Tikėtina, kad su žynėmis buvo tariamasi dėl naujos šventyklos puošybos — 
ne dėl apdailos stiliaus, bet dėl skulptūrinių elementų siužeto. Vis dėlto ir 
tai nėra tikra. Maždaug nuo 430 m. pr. Kr. atėnietiškų vazų bei antkapinių 
paminklų ikonografijoje moterys tampa vienu svarbiausių vaizdavimo ob- 
jektų. Ir vazas, ir antkapius, reikia manyti, kūrė vyrai, bet užsakinėjo galbūt 
moterys. Daugybė indų iš anksto buvo skirti moterų buduarams ir tai, kad į 
juose vaizduojamas scenas lengvai įsibrauna Erotas ir Afroditė, kiek daugiau 
pasako apie moters statusą, nei esame įpratę manyti. O dauguma moterims 
patinkančių antkapinių reljefų, rodos, teigia, kokia skaudi moters, tokios 
brangios tėvams, vyrui bei vaikams, netektis. Graikų visuomenėje, kurioje 
bent jau viešai dominavo vyrai, mirtingųjų moterų veikla atsispindi mene 
kaip jokioje kitoje man žinomoje senovės kultūroje (graikams šiuo atžvilgiu 
artimiausia indų kultūra). Tai, rodos, atitinka klasikinėje tragedijoje vyrau- 
jantį moters vertinimą. Mokslo darbams, kuriuose įrodinėjama klasikos lai- 
kais gyvenusių graikių priklausomybė nuo vyrų, matyt, niekada netrūks šiuos 
įrodinėjimus patvirtinančių pavyzdžių. Tačiau platesnis požiūris į tą kultū- 
rą, taip pat ir jos meną galėtų atskleisti keletą įdomių išimčių. 

SESTAS SKYRIUS 


Helénizmo menas 


Žodį Hellenismus ėmė vartoti vokiečių mokslininkai, manę, jog šis laikotar- 
pis ir jo menas — tai graikiškų ir rytietiškų tradicijų lydinys. Monumentalieji 
naujojo amžiaus menai puoselėjami labiau siekiant pamaloninti žmones ir 
jų valdovus, puošti namus ir rūmus negu šlovinti dievus ar valstybę. Votyvi- 
nės dovanos šventovėms aukojamos labiau iš puikybės negu iš pamaldumo. 
Didžiulės įrakos menams turėjo politinė bei visuomeninė to meto atmosfe- 
ra. Šiuos pokyčius lėmė vienas įžvalgus, talentingas ir negailestingas žmo- 
gus, kuris mėgo mokslą, tačiau atrodo, buvo gana abejingas menui. 

Aleksandras Didysis [2/3] pagal tautybę buvo makedonas, bet pagal išsi- 
lavinimą — graikas. Anot jo politinių priešininkų Atėnuose, kilmė jam la- 
biau leido vadovauti vergams nei karvedžiams ir politikams. Vis dėlto savo 
karių — makedonų ir graikų — ginklo jėga jis išplėtė valstybės ribas net ana- 
pus Persijos karalystės, kuri kadaise grasino užvaldyti ir sunaikinti Graikiją. 
Valstybę, kurią persai kūrė maždaug penkiasdešimt metų kariaudami su kai- 
myniniais kraštais, šis svetimšalis pajungė savo valdžiai per dešimtmetį. Kai 
323 m. pr. Kr. Aleksandras mirė Babilone, turėdamas vos trisdešimt dvejus 
metus, Graikija jau buvo prievarta suvienyta, o graikų įtakos ribos siekė nuo 
Juodosios jūros šiaurėje iki Egipto pietuose ir Indo rytuose. Tik vakaruose ją 
sulaikė Kartaginos bei Romos galybė. Visose užkariautose valdose reiškėsi 
genialus graikų sugebėjimas kurstyti vidaus nesutarimus. 

Mirus Aleksandrui, jo sukurta valstybė sumažėjo ir suskilo, tačiau išliko 
jo įdiegtas valdymo modelis. O pati Graikija jau buvo ne vienintelis, net ne 
svarbiausias valdžios bei išteklių centras graikų pasaulyje. Aleksandro sekėjai 
sukūrė savas mažesnes valstybes. Kiekviena jų turėjo savo centrą: Mažoji 
Azija — Pergamą, Artimieji Rytai — Antiochiją, Egiptas — Aleksandriją, Ape- 
ninų pusiasalis — Makedoniją. 

Iš esmės pasikeitė graikų meno stilius, mastas ir turinys. Šių pokyčių kryp- 
tys išryškėjo dar esant gyvam Aleksandrui. Naujuose centruose, kuriuose 
rezidavo karališkosios dinastijos, sparčiai plėtojosi rūmų architektūra — ry- 
tietiškai didinga, kokios Graikija neregėjo nuo Mikėnų laikų. Karalių rūmai 
traukė menininkus iš visų graikų pasaulio kraštų, bet karališkoji globa kėlė 

213 Aleksandro portretas, išgraviruotas turmalino gemoje. Aleksandras pavaizduotas su 
ožio ragais — Dzeuso Amono atributu. Tikriausiai portretas išraižytas netrukus po jo mir- 
ties. Panaudota rytietiška žaliava, o žemiau kaklo yra trumpas indiškas užrašas. IV a. pr. 
Kr. pabaiga. Plotis 2,4 cm. (Oksfordas 1892.1199) 


kitokius reikalavimus nei poliai ar privatūs asmenys, anksčiau remdavę di- 
džiuosius sumanymus. Didingi skulptūros kūriniai dabar skiriami tokiems 
įvykiams kaip pergalės Mažojoje Azijoje prieš galus atminti. Kuriamos nau- 
jų personifikuoty dievybių [2/4] bei sinkretinių graikų ir egiptiečių dievų 
statulos, taip pat skulptūriniai portretai — karališkųjų šeimų ir garbingų pi- 
liečių, nusipelniusių savo kraštui ar valdovams. Pačioje Graikijoje daugelį 
pastatų miestams statydina Makedonijos valdovai, kaip vėliau statydins Ro- 
mos imperatoriai. Iki to laiko, kai Roma užkariaus Graikiją ir padarys ją 
savo valstybės dalimi, tikroji graikų tėvynė turės tenkintis gerokai sumenku- 

| 
siu vaidmeniu meno istorijoje. Miestai ir puikieji jų pastatai, kaip Atėnų 
akropolis, jau seniai buvo baigti — neliko vietos naujiems didingiems archi- 
| tektūros bei miesto planavimo projektams, kokius buvo galima įgyvendinti 
| daugybėje naujai besikuriančių centrų Mažojoje Azijoje, Sirijoje bei Egipte. 
Šiose šalyse net garsius senuosius miestus žmonės palikdavo ir keldavosi į 
netoliese aukštesnėse vietovėse naujai įkurtus helėnistinius miestus, tokius 


kaip Smirna, Knidas, Aleksandrijos bei Seleukijos. 


ARCHITEKTŪRA 


| Garsusis Pergamo miestas (Mazoji Azija), jo pastatai bei statulos, sukurti 
Atalidų giminės karalių pavedimu, galėtų būti kone vadovėlis studijuojan- 


214 Eutichido Tichės (Sėk- 
mės) skulptūros (III a. pr. Kr.) 
kopija. Antiochijos miestą jas- 
meninančios deivės galvą puo- 
šia pilies formos karūna, o prie- 
šais ją plaukia Oronto upės die- 
vas. Daugelio helėnistinių 
miestų personifikacijos buvo 
vaizduojamos kaip kuorais vai- 
nikuotos deivės. (Vatikanas) 


215 Rekonstruotas Pergamo akropolio modelis. (Berlynas) 


čiam helėnizmo architektūrą ir skulptūrą. Nėra aišku, kur stovėjo senasis 
Pergamas, tik, žinoma, ne ant didžiulės kalvos, kelis šimtus metrų iškilusios 
virš Kaiko upės slėnio, kur vėliau helėnizmo laikų valdovai pastatydino savo 
rūmus. Vėjų pustomos uolos viršūnę vėlesni karaliai padarė savo sostine. 
Tokio jos vaizdo, kokį matome piešiniuose ar maketuose [2/5], Antikoje 
niekas nėra regėjęs, nebent pralekiantys paukščiai. Tad verčiau įsivaizduoki- 
me esą atvykėliai, kopiantys prie miesto sienų, o už jų — terasomis vis aukš- 
tyn pro kolonadų virtinę iki par viršaus. Žemutinėje miesto dalyje buvo 
atvira, kolonų apsupta turgaus aikštė — agora. Ją supo stojos — pastatai, nuo 
seno itin svarbūs graikų miesto gyvenime. Už kolonadų dažnai net dviem 
aukštais ėjo krautuvėlių eilės. Stojos buvo ne tik prekybos, verslininkų įstai- 
gų bei viešbučių vieta, bet ir pastogė pasivaikščiojimams bei susitikimams 
(kaip Atėnų filosofams, nuo Margosios stojos gavusiems stoikų vardą). Kaip 
tik Pergamo karalius pastatydino Atėnų agorai naują stoją, dabar atstatytą ir 

216 Atalo stojos, esančios Atėnų agoroje, rekonstruotas pjūvio modelis. Priešais krautuvių 
bei kontorų eiles nusitęsia platūs kolonų atskirti koridoriai. Apatiniame aukšte eina dorė- 
ninių ir jonėninių kolonų eilės, viršutiniame — jonėninių ir Pergamo stiliaus su palmės 
lapais kapiteliais. II a. pr. Kr. Ilgis 115 m, plotis su koridoriais — 20 m. (Agora) 


tapusią muziejumi [276]. Virš Pergamo agoros atviroje aikštėje stovėjo Di- 
dysis Dzeuso aukuras — Rytų Graikijoje seniai žinomo statinių tipo monu- 
mentalus variantas: platūs laiptai, jungiantys į priekį atsikišusius aukštus 
šoninius sparnus [2/9], vedė ant aukštos pakylos. Dar aukščiau įkalnėje sto- 
vėjo Atėnės šventykla. Aikštę aplink ją supo kolonada, pro kurią galėjai pa- 
tekti į biblioteką (žodis „pergamentas“ kilęs iš pergamena charta — „Pergamo 
popierius“). Pačioje kalvos viršūnėje buvo karaliaus rūmai su daugybe kie- 
mų, kareivinių, o vėliau — Romos imperatoriaus Trajano pastatyta šventyk- 
la. Stačiame kalvos šlaite buvo įrengtas teatras, talpinęs apie dešimt tūkstan- 
čių žiūrovų. 

Dar prieš atstatant Efeso Artemidės šventyklą, helėnizmo valdovų lėšo- 
mis iškilo kolosalūs kitų šventovių pastatai. Antai naujoji Kibelės šventykla 
Sardėse išsiskyrė itin puošniu jonėniniu orderiu, ypač kapiteliais. Didimoje, 
netoli Mileto, tarsi milžiniškas kolonų miškas iškyla Apolono šventykla, ku- 
rios griuvėsiai ir šiandien stūkso virš šalia esančio turkų kaimelio. Atvirame 
vidiniame jos kieme stovėjo nedidutė šventyklėlė (adyton). Prieš keletą metų 
ant jos sienų aptikti neryškūs įbrėžimai rodo, kaip architektas grafiškai pa- 

— 0.843 


217 Piešinys ant Apolono šven- 


tyklos Didimoje vidinio kiemo 


sienos. Tai architekto projektuo- 


tos kolonų entasės brėžinys. 


218 (Apačioje) Dekoratyvūs pi- 


liastrų kapiteliai ir frizai, puošę 


Apolono šventyklos Didimoje 


vidinio kiemo sienų viršų. Grifai 


su lyromis, augaliniai raštai, ku- 


riuose vyrauja akantas, bei kiti 


ornamentai. II a. pr. Kr. 


žymėdavo akmenskaldžiams, kur ir kaip daryti kolonų entasę bei kalti kar- 
nizų detales [2/7]. Išorinės jonėninio orderio kolonos siekė beveik dvide- 
šimt metrų. Dauguma jų stovėjo ant daugiakampių bazių, puoštų smulkiai 
kalinėtais puošniais ornamentais. Iš kapiteliy voliutų žvelgė iškaltos galvos 
ir biustai, o karnizuose tarp įprastų augalinių ornamentų buvo įsiterpę skulp- 
tūriniai reljefai [2/8]. Tokį kone barokinj puošnumą dar sutiksime šio lai- 
kotarpio didžiosiose skulptūrose. Kelios šventyklos, pastatytos Mažojoje Azi- 
joje II a. pr. Kr., siejamos su architekto Hermogeno vardu. Jis susistemino 
architektūros proporcijų taisykles, ir jų laikytasi dar ankstyvosios Romos 
imperijos laikais. 

Be šventyklų ir kitų viešųjų pastatų, būta ir kitokių didingų architektūros 
kūrinių, kuriuose, dar išlaikant klasikinių orderių kanonus, įgyvendinamos 


219 Didžiojo Dzeuso aukuro Pergame šiaurinis sparnas. Jonėninės kolonados apačioje eina fri- 
zas, vaizduojantis dievų kovą su gigantais. Daugelio jų vardai užrašyti. Apie 180 m. pr. Kr. Frizo 
aukštis 2,25 m. (Berlynas) 


| gana naujos idėjos. Miesto pastatų architektūra tampa ne mažiau prašmatni 
kaip šventyklų. Antai vis daugiau architektūrinių puošmenų tenka teatrams, 

nors jie dar negali lygintis su romėniškojo laikotarpio antrininkais. Mažiau 
įprasti tokie statiniai kaip Vėjų bokštas Atėnuose su viduje įtaisytu vandens 

laikrodžiu (I a. pr. Kr.) ir Faro salos švyturys Aleksandrijoje — vienas iš sep- 

| tynių senovės pasaulio stebuklų. Apie jį žinome tik iš aprašymų bei apytik- 
| rių jo atkartojimų smulkesniuose meno kūriniuose. Švyturio aukštis siekė 
net šimtą trisdešimt metrų. Apskritai naujoji Aleksandrija galėtų daug pasa- 
kyti apie helėnistinių miestų planavimą, turėjusį įtakos Romos imperijos 
miestams. Deja, įmanoma tik gana fragmentiškai atkurti buvusį jos vaizdą. 
Privačių namų architektūra teikia daugiau galimybių reikštis statytojų 

| išmonei negu anksčiau. Juos stato didesnius ir ištaigesnius, dažniau puošia 
piešiniais bei mozaikomis, bet ir toliau išlaikomas Viduržemio jūros kraš- 
| tams būdingas į vidų orientuotas planas: patalpos grupuojamos aplink vidi- 
nj kiemą, o namo išorėje paprastai nėra jokio architektūrinio orderio nei 


220 Didžiojo Dzeuso aukuro (Pergamas) frizo detalė. Sparnuotą gigantą Alkionėją Atėnė 
laiko pagriebusi už plaukų, o aplink jj apsivijusi didžiulė gyvatė. Apie 180 m. pr. Kr. 
(Berlynas) 


puošto fasado. Todėl net turtingesniuose helėnistinio miesto kvartaluose 
gatvės atrodė tokios niūrios ir vienodos kaip Pompėjuose. Tokiame didelia- 
me ir tankiai gyvenamame mieste kaip Aleksandrija reikia manyti buvus 
daugiabučių nuomojamų pastatų, panašių į tuos, kuriuos matome romėniš- 
koje Ostijoje. Išradus katapultas bei tobulėjant apsiausties įrenginiams, gy- 
nybinės miestų sienos darosi vis sudėtingesnės ir masyvesnės, o grubiai tašy- 
tų akmenų mūras teikia joms rūstaus grožio bei užtikrina tvirtumą. Graikai 
visada buvo geri mūrininkai. 

Lig šiol graikų architektai vengė statyti arkas — galbūt dėl estetinių prie- 
žasčių, nors gerai žinojo jų privalumus. Dabar jos retkarčiais panaudojamos 
tokiose vietose, kur aiškiai krinta į akis: Priėnės agoros vartuose ar gynybi- 
nėse sienose. Kita architektūros detalė — apvalūs skliautai — įprasti Makedo- 
nijos karališkiesiems kapams. Šie statiniai dažnai turėdavo ir puošnų išorinį 
fasadą, nors visus juos dengė pilkapis. O antžeminių kapaviečių ir toliau 
turime ieškoti Mažosios Azijos karalystėse. 


221 Skulptūrų grupės kopija — galas nusi- 
žudo laikydamas mirusios žmonos kūną. 
Originalą — dar didesnę skulptūrų kompo- 
ziciją III a. pr. Kr. Pergamui padovanojo 
Atalas I. Galai (keltai) buvo įsiveržę į Ma- 
žąją Aziją. Graikų liudijimu, jie kovoję 
nuogi. (Roma, Termė) 


ti iš Apolono pa- 


siųstų g S iš Rodo vardus. 
es 5 Aukštis 2,4 


SKULPTURA 


Kalbėdami apie helėnistinio laikotarpio skulptūrą, laimei, galime labiau rem- 
tis originaliais kūriniais nei romėniškomis kopijomis, nors apskritai išliku- 
sių darbų nėra labai daug — tiek jų netrukus bus išvežta ir sunaikinta. Tad, 
norėdami susidaryti galutinį vaizdą, turime atsigręžti į kopijas. Iš tiesų kaip 
tik vėlyvajame helėnizme pradėta kopijuoti klasikos kūrinius, ir ši veikla 
tampa vienu iš svarbiausių helėnistinio požiūrio į meną ypatumų. Mėgdžio- 
ti klasikinį stilių nebuvo svarbiausias helėnizmo menininko tikslas. Vienin- 
telis kelias, kuriuo galėjo žengti skulptorius, išsiverždamas iš ryškiai ideali- 
zuoto realizmo, — tai pasinaudoti juo kuriant dramatišką nuotaiką ir sutelkti 
dėmesį į tai, kas individualu, o ne visuotina. Kitaip tariant, perteikti jaus- 
mus ir nuotaikas ir priartinti portretą prie gyvenimo, nors ir nerodant bjau- 
riųjų jo pusių. 

Pergamas, apie kurio architektūrą jau kalbėjome, paliko ir žymių skulp- 
tūrų. Atrodo, kad Pergame gyvavo svarbi ir savita skulptūros mokykla. Ant 
Didžiojo Dzeuso aukuro karalius Eumenas II (valdęs 197—159 m. pr. Kr.) 
iškaldino didžiulį, visą statinį juosiantį frizą, vaizduojantį dievų kovą su gi- 
gantais (gigantomachiją) [2/9, 220]. Veiksmas aplink aukurą tiesiog virte 
verda, o figūros, rodos, šliaužia, rangosi laiptais aukštyn link aukojimams 
skirtos pakylos. Kurdamas dramatišką veiksmą, skulptorius maksimaliai pa- 
naudoja besiplaikstančių drabužių keliamą įspūdį, bet daugiausia išraiškos 
jėgos reljefui teikia nepaprastai gyvai perteikti įtempti raumenys ir persi- 
kreipę kūnai. Tačiau tuo nepasitenkinama norint išreikšti visą kovos siaubą: 
veidams menininkas suteikė su niekuo nepalyginamo skausmo išraišką. Šia- 
me kūrinyje puikiai atsiskleidžia Pergamo mokyklos stilius, be to, jis aiškiai 
rodo, kuo helėnizmo skulptorius skiriasi nuo savo pirmtako, klasikinio IV 
a. pr. Kr. menininko. Šio brandaus stiliaus pėdsakų jau galima rasti Perga- 
me III a. pr. Kr. karaliaus Atalo I (valdė 241-197 m.) dovanotose skulptū- 
rose, skirtose pergalei prieš galus paminėti. Viena jų grupė — Galas su žmona 
[221] ir garsusis Mirštantis galas (ilgą laiką neteisingai vadintas Mirštančiu 
gladiatoriumi). Kita, Atėnams dovanota skulptūrų grupė — mažesnės graikų 
ir amazonių, atėniečių ir persų, dievų ir gigantų bei galų statulos. Visos jos 
žinomos tik iš kopijų. Jose jau aiškiai matyti dramatizmas, persmelkiantis 
vėliau sukurtas Pergamo aukuro skulptūras, bejėgiškumo bei nevilties išraiš- 
ka, kurios užuomazgų jau matėme IV a. pr. Kr. Atėnų antkapinėse stelose. 
Minėtos figūros ir jų grupės, be abejo, buvo sumanytos kaip apvaliosios 
skulptūros ir gali būti apžiūrimos iš visų pusių. O štai artima joms Laoko- 

223 Atėniečių poros — Kleopatros ir Dioskurido — statulos iš jy namo Dele. 138/137 m. pr. Kr. 


Aukštis 1,67 m 


224 Trumpu apsiaustu apsirengęs berniukas, galbūt atletas (kumštininkas? — jo ausys apdauzytos), 
atsirėmęs į kelią žymintį stulpą. Iš Tralų (Karija). II a. pr. Kr. (galbūt kopija). Aukštis 1,47 m. 
(Stambulas 542) 


onto grupė [222] — viena garsiausių helėnistinio laikotarpio kopijų — skirta 
žiūrėti tik iš vienos pusės. Modeliavimo raiškumu bei skausmo išraiška ji 
gimininga Pergamo aukuro skulprūroms. 

Pradėję pažintį su helėnizmo skulptūra nuo Pergamo stiliaus, matome 
akivaizdų skirtumą tarp naujojo ir ankstesnio meno, tačiau menkai tepaste- 
bime klasikinės tradicijos tęstinumą vaizduojant veido bruožus bei drabu- 
zius. Tai geriau matyti kitų miestų kūriniuose [223]. Atrodo, klasikines tra- 
dicijas labiau plėtojo Aleksandrijos, Rodo bei žemyno Graikijos vietos mo- 
kyklos, bet vargu ar įmanoma tiksliai apibūdinti kiekvienos jų stilių. Ir to- 
liau mėgstama Lisipo įdiegta „įvairiapusė“ savarankiškų skulptūrų poza. Ją 

skulptorius kuria leisdamas drabužio klostėms gulti priešingomis kryptimis, 
išryškindamas net apatinio rūbo raukšles, tarsi viršutinė medžiaga būtų per- 
regima, ir taip pasukdamas kūną, lyg ragintų stebėtoją apeiti aplink statulą, 
apžiūrėti ją iš visų pusių. Drabužis padeda perteikti nuotaiką: ją atitinka 
veržliai besiplaikstantys kovojančių grupių ar skriejančių figūrų rūbai [226] 
arba ramiai be klosčių krintantis drabužis, kokį dėvi mąslesni personažai, 
pavyzdžiui, berniukas iš Tralų [224]. Kaip niekad anksčiau vertinamas įspū- 
dingas skulptūrų dydis, o nauji bronzos liejimo įgūdžiai III a. pr. Kr. pra- 
džioje leido sukurti net tokį milžiną kaip trisdešimties metrų aukščio Rodo 
Apolonas (Kolosas). Jis sugriuvo per žemės drebėjimą, tepraėjus vos pen- 
kiasdešimt metų po to, kai buvo pastatytas. Daugiau nei po tūkstantmečio 
prireikė tūkstančio kupranugarių vilkstinės, kad ištrauktų iš jūros dugno jo 
metalo liekanas. 

Toliau gyvuoja tradicija vaizduoti nuogus vyrus — herojus, dievus ir net 
žymius mirtinguosius, bet ir moters nuogumas tapo įprastas skulptūroje. 


227 (Viršuje) III/II a. pr. Kr. skulptū- 
ros kopija — miegantis Hermafroditas. 
Kūno formos moteriškos, išskyrus 
berniukiškas šlaunis ir lyties organus. 
Ilgis 1,47 m. (Roma, Termė 593) 


228 III a. pr. Kr. skulptūros kopija — 
Afroditė, pritūpusi prie maudyklės. 
Aukštis 1,07 m. (Roma, Termė 
108597) 


229 III/I a. pr. Kr. skulprū- 
rų grupės kopija — Hermafro- 
ditas atstumia satyrą. Aukštis 
91 cm. (Drezdenas) 


230 (Apačioje) Apie 200 m. 
pr. Kr. sukurtos skulptūrų 
grupės, vaizduojančios Polife- 
mo apakinimą, kopija. Pada- 
ryta I a. pr. Kr., vėliau išdės- 
tyta grote įrengtame valgoma- 
jame Sperlongoje, į pietus 
nuo Romos. Visos grupės plo- 


tis apie 9 m. (Sperlonga) 


Jau Praksiteliui pavyko sukurti grožiu pagarsėjusią Afroditę, tačiau helėnis- 
tinės skulptūros — švelniai aptakiais pečiais, mažomis krūtimis ir apvaliais 
klubais — kone įžūliai moteriškos. Šiose naujose moteriškumo studijose to- 
liau rutuliojamas, matyt, dar Praksitelio įvestas švelnus kūno modeliavimas, 
užlyginantis kai kurias detales. Helėnizmo skulptoriai dažnai mėgdžioja Kni- 
do Afroditę, bet atsiranda ir naujų pozų — pavyzdžiui, deivė, pritūpusi prie 
maudyklės [228]. Milo Veneros statuloje [225] senoji poza naujai atkartota 
gyvu ir neramiu kūno posūkiu. Pagaliau lyg tarpininkas, jungiantis vyro ir 
moters bruožus, išreiškiančius paplitusį abiejų lyčių grožio supratimą, yra 
skulptūrose vaizduojamas Hermafroditas [227, plg. 229. 


= 


31 Sėdinčio kumštininko bronzinė statula. Tikroviškai perteikti šiurkštūs veido bruožai 


žytos ausys ir sulaužyta nosis. Kiek didesnis nei natūralaus 


ermė 1055 


232 Miegantis satyras, arba Barberini faunas. Apie 200 m. pr. Kr. sukurtos skulptūros kopija, rasta 
Angelo pilyje Romoje ir Bernini iš dalies rekonstruota. Aukštis 2,1 m. (Miunchenas 2 


233 Filosofo Epikūro III a. pr. 
Kr. portreto kopija. Aukštis 
40,5 cm. (Niujorkas 1911.90) 


Lig tol daugiau kalbėjome apie atskiras figūras, bet šiam laikotarpiui daug 
būdingesnės skulptūrų grupės — galėtume jas vadinti pasakojamosiomis gru- 
pėmis. Jomis ne tik kuriamas veiksmas, bet ir atskleidžiami veikėjų išgyveni- 
mai. Tokios yra galų ir Laokoonto grupės [22/, 222]. Dar vienos didžiulės 
grupės, vaizduojančios, kaip Odisėjas ir jo bendražygiai apakina milžiną Po- 
lifemą, kopija buvo specialiai padaryta romėnų vilos Sperlongoje grote įreng- 
tam valgomajam [230]. Kitose kompozicijose prie medžio pririštas silėnas 
Marsijas beviltiškai laukia, kol beširdis vergas, galandantis peilį, nudirs jam 
odą, o Apolonas nuobodžiaudamas juodu stebi. Gauruotas Panas moko jau- 
nąjį Olimpą groti savo švilpyne. Hermafroditas stengiasi išsisukti iš satyro 
glėbio [229]. Pergamo skulptūros žavi išraiškos ir jausmo tikroviškumu: 
įtikinamai perteikiami kampuoti atleto (kumštininko) [237], suvytę senų 
žmonių (Miuncheno Girta moteris ar Luvro Žvejys) bruožai, pagaliau žavus 
vaikiškumas (Berniukas su žąsimi, Erotai). Miuncheno Miegantis satyras 
įkūnija nuovargį ir atsipalaidavimą [232]. Galingi raumenys, panašiai kaip 
garsiojo Belvederio torso, primena Michelangelo darbus. Ir iš tiesų abu šie 
kūriniai buvo gerai žinomi Renesanso skulptoriams. Satyras taip pat mums 

234 Atėnų oratoriaus ir valstybės veikėjo 
Demosteno portreto kopija. Originalą 
sukūrė skulptorius Polieuktas apie 280 m. 
pr. Kr. (praėjus keturiasdešimt metų po 
Demosteno mirties). Skulptūra stovėjo 
Atėnų agoroje. Rankos buvo sunertos. 
Aukštis 2,07 m. (Vatikanas) 


primena, jog šiuo laikotarpiu tampa ypač populiarios įvairiausios su Dioni- 
su susijusios temos. 

Amžiaus dvasią puikiai atspindi helėnistinis portretas, kuriam pradžią davė 
Aleksandras, paskirdamas Lisipą savo rūmų dailininku. Poetų, filosofų bei 
valstybės vyrų portretai ir toliau daugiausia atskleidžia jų charakterį [233]. 
Perteikti portretuojamųjų — net ir amžininkų — būdą padeda laikysena, kai 
jie rodomi visu ūgiu: liūdnai susimąstęs Atėnų valstybės veikėjas Demoste- 
nas [234], apkūnus sėdintis filosofas, rūsčiai žvelgiantys atletiški valdovai. 


Mes nežinome, kas buvo tasai žmogus, kuris pavaizduotas [235] iliustracijo- 

235 Helėnistinės karalystės 
valdovo bronzinis portretas 
visu ūgiu. II a. pr. Kr. 
Natūralaus dydžio. 

(Roma, Termė 1049) 


236 Bronzinis vyro portretas 
iš Delo. Apie 100 m. pr. Kr. 
Aukštis 33 cm. (Atėnai 
14612) 


je, bet abejotina, ar jam dažnai tekdavo viešai pasirodyti nuogam. Neklus- 
nius jo plaukus, žemą surauktą kaktą ir niekinamai pravertą burną nemalo- 
niai papildo stambus, išdidžiai rodomas kūnas — visa tai įkūnija valdovo 
pasipūtimą. Šis dėmesys portretuojamojo charakteriui, dėl kurio portretas 
tampa savotišku kompromisu tarp tikroviško atvaizdo ir idealizuotos val- 
džios idėjos, dorybių, žmogaus protinių ar fizinių galių studijos, yra skiria- 
masis graikų portreto požymis [236]. Tik romėniškuoju laikotarpiu atsiras 
portretų, tikroviškiau vaizduojančių modelius. 

Demetrijo Faleriečio (valdė Atėnus nuo 317 iki 307 m. pr. Kr.) įsaku 
uždraudus kalti antkapinius paminklus, nutrūko ši puiki reljefinių skulpti- 

medžioklės scena, kurioje pavaizduotas ir Aleksandras, bei graikų kovos su persais scena (matyti 
šioje iliustracijoje). Nejprastai gerai išsilaikiusios spalvos. Apie 315 m. pr. Kr. Aukštis 1,95 m. 
(Stambulas 370) 

238 Votyvinis reljefas, vaizduojantis aukojimo ritualą kaimo šventovėje. Dešinėje — herojus su 
savo sutuoktine, priešais juos — altorius ir prie jo besiartinantys aukotojai. Medžio šakos laiko 
uždangą, prie medžio ant kolonos stovi Apolono ir Artemidės statulos. Iš Korinto apylinkių. 
III a. pr. Kr. Aukštis 61 cm. (Miunchenas 206) 


239 Archelajo iš Priénés sukurtas votyvinis reljefas, vaizduojantis Homero sudievinimą. Apačioje 


kairėje poetą vainikuoja ir šlovina aktoriai bei kiti žmonės. Aukščiau — mūzos ir kiti dievai, dešinė- 
je — poeto statula, galbūt Apolonijo Rodiečio, parašiusio poemą „Argonautika“. II a. pr. Kr. Aukš- 


tis 1,18 m. (Londonas 2191) 

240 (Kairėje) Molinė moters figūra iš Bojotijos 
(Tanagra). Jos apsiaustas nudažytas mėlynai. 
Aukštis 32 cm. (Luvras S 1633bis) 


241 (Viršuje) Paauksuota molinė statulėlės galva. 
Iš Smirnos. Aukštis 12 cm. (Oksfordas 1911.8) 


rų tradicija. Dabar turime atsigręžti į marmurinius sarkofagus, daugiausia 
darytus rytinėse helėnistinėse karalystėse. Ištisi jų frizai bei pavienės figūros 
įkomponuotos į architektūrinę aplinką. Atrodo, kad šis žanras atsirado V a. 
pr. Kr., kai foinikų karaliai iš Sidono, dar buvusio persų karalystės sudėtyje, 
pavesdavo graikų meistrams tokius darbus. Vėliausias iš jų, vadinamasis Alek- 
sandro sarkofagas [237], glaudžiai susijęs su ankstesniais architektūriniais 
reljefais. Klasikinių reljefinių antkapių tradicijos išlieka tik Rytų Graikijoje. 
Be to, atsiranda naujoviškų įvairių rūšių votyviniy reljefų [239] — jau įpras- 
tų, vaizduojančių dievybę, o dažniau — herojų, apsuptą šeimos narių ar mal- 
dininkų, vaizduojamų mažesnio ūgio. Kai kuriuose reljefuose jau matyti 
gamtovaizdžio detalių bei bandymų perteikti perspektyvą, mažinant figūrų 
dy dį. Šiuos raiškos būdus skulptoriai perėmė, tiesa, ne visada sėkmingai, iš 

242 Bronzinė dievo statulėlė. 
Tikriausiai tai tridančiu užsimo- 
jes Poseidonas. Akių obuoliai in- 
krustuoti sidabru, krūtinės spe- 
neliai — variu. II a. pr. Kr. Aukš- 
tis 25,5 cm. (Luvras MND 
2014) 


savo meto tapybos [238]. Arabeskos, puošiančios architektūros dalis bei smul- 
kesnius marmuro dirbinius, ir vešlių augalų frizai ant aukury bei sienų — tai 
paskutinė senųjų rytietiškų raštų raidos pakopa. Ketvirtas šimtmetis jau at- 
sineša naujoviškus augalinius motyvus, paplisiančius ateityje. 


STALTULĖLĖS 


Daugybe drąsių ir originalių kompozicijų pasižymi helėnizmo laikotarpio 
molio ir bronzos figūrėlės. Gaminant molines statulėles, būdavo naudoja- 
masi viena ar net keliomis formomis, taigi gana šabloniški šios rūšies dirbi- 
niai tampa įvairesni. Vadinamosios Tanagros figūrėlės — tai apgalvotas me- 
nininko bandymas perteikti merginos grožį, kuklų žavesį, kiek manieringą 

jos pozą [240]. Nenuostabu, kad šios figūrėlės turėjo didžiulį pasisekimą 
praėjusiame šimtmetyje — jas dažnai (ir meistriškai) padirbinėjo, atkurdami 
buvusias ryškias spalvas ir siūlydavo kolekcininkams. Tanagra, nuo kurios 
kilęs šių figūrėlių vardas, yra vietovė Bojotijoje, kur jos pirmąkart buvo ras- 
tos. Tačiau tokios figūrėlės buvo daromos įvairiose graikų pasaulio vietose, 
žymios mokyklos buvo ir Pietų Italijoje ir Mažojoje Azijoje. Visada garsėjo 
Pietų Italijos centrai, gaminę terakotines skulptireles bei dekoratyvines ploks- 
teles. O štai Mažojoje Azijoje turbūt tik naujų helėnistinių sostinių pavyz- 
dys bei jose klestėję amatai paskatino ir kitus miestus imtis naujos veiklos. 


243 Bronzinė nuogos moters statulėlė iš Verojos, Makedonija. III a. pr. Kr. Aukštis 25,5 cm. 
(Miunchenas 3669) 


244 Bronzinė negriuko statulėlė. Berniukas dainuoja sau pritardamas instrumentu, laiko- 
mu ant dešinės rankos (neišlikęs). II a. pr. Kr. Aukštis 20,2 cm. (Paryžius BN 1009) 


245 Molinė groteskiškos galvos 
kaukė iš Tarento. II a. pr. Kr. 
Aukštis 26,5 cm. (Tarentas 
20068) 


Svarbi paauksuotų molinių figūrėlių grupė, gerai žinoma iš Smirnos radi- 
nių, primena didžiąsias skulptūras [241]. Vis dėlto šios ir daugybė kitų bron- 
zos statulėlių, vaizduojančių dievus ar mirtinguosius [242, 243], nėra vien 
sumažintas stambesnių kūrinių variantas. 

Monumentaliajai skulptūrai būdingas tikroviškumas atsispindi miniatiū- 
rinėse groteskiškose, deformuoty bruožų kaukėse [245] bei pusiau portreti- 
nėse kitataučius vaizduojančiose statulėlėse. Aleksandrijoje maišėsi įvairios 
tautos, be to, makedonų užkariavimai Rytuose leido menininkams įsižiūrėti 
į negraikiškus svetimšalių bruožus. Kaip tik helėnistinio (Ptolemajy) Egipto 
menininkai vaizdavo tipiškus kitataučių — skitų, persų, semitų, negrų — vei- 
dus. Negrų veidai domino dar archajinio laikotarpio graikų menininkus. Ir 
vėliau kiekvieną afrikietį jie vaizduoja negriškų bruožų. Be abejo, helénisti- 
nėje Graikijoje buvo daugiau juodaodžių vergų negu anksčiau. Šio laikotar- 
pio molio ir bronzos figūrėlės kur kas patraukliau vaizduoja žavius negriu- 
kus vergus bei linksmintojus [244]. 


AUKSO PLOKŠTELĖS IR JUVELYRINIAI DIRBINIAI 


Dekoratyviniai metalo priedai puošia tuos pačius dirbinius kaip ir anksčiau: 
vazas, veidrodžius, dėžutes [246]. Karaliams pritiko taurieji metalai, kurių 
naujus išteklius davė užkariauti Rytai bei karo grobis. Išliko daug reljefinių 
taurių, tarp jų ir gyvūno galvos pavidalo. Indų forma išduoda rytietišką sko- 

nį: itin mėgstamos gaubtadugnės taurės, puoštos vešliais augalų raštais [250]. 
Ir toliau taurės bei lėkštės puošiamos aukštais daugiafigūrių scenų reljefais 
[251]. Sunku būtų nubrėžti laiko bei stiliaus ribas tarp indų, pagamintų 
vėlyvojo helėnizmo laikotarpiu Graikijos miestuose, ir kitų, tenkinusių nau- 
jųjų valdovų poreikius Romoje bei jos provincijose. Šiaip ar taip, atrodo, 
kad visus juos darė graikų meistrai. Aktyvi jų tiekėja buvo Pietų Italija, o 
kiti centrai tenkino su graikų pasauliu besiribojančių kraštų — Trakijos [249] 
ir Skitijos — valdovų poreikius. 

Juvelyrikoje svarbesnė tampa spalva, vis dažniau pasitaiko stiklo, emalio 
bei pusbrangių akmenų inkrustacijų. Daugiausia radinių aptikta karališkuo- 
siuose kapuose Šiaurės Graikijoje ir Ukrainoje. Paplito naujos formos diržas 
su tariama dvigubo mazgo pavidalo sagtimi [247] bei naujoviški auskarai — 

246 (Kairėje) Paauksuotas sidabrinės dėžutės dangtelis, rastas netoli Tarento. Nimfa joja raita ant 
? 24 29) 


jūrų pabaisos (eros). II a. pr. Kr. pabaiga. Skersmuo 10 cm. (Tarentas 22 
247 (Viršuje) Auksinė diadema iš Tesalijos. Per vidurį — „Heraklio mazgas“, inkrustuotas grana- 
tais. II a. pr. Kr. Ilgis 51 cm. (Atėnai, Benaki) 


248 (Apačioje) Auksinis ąžuolo lapų vainikas iš Dardanelų. Iš abiejų pusių tarp lapų tupi po 
cikadą, ant sąsagos — bitė (apačioje per vidurį). 350-300 m. pr. Kr. Skersmuo 23 cm. (Londonas 
1908.4—14.1) 


indy radinio Panagurištėje, Bulgarijoje. Turbūt III a. pr. Kr. Aukštis 29 cm. (Plov 


250 Sidabrinė taurė, puošta iškilaus reljefo augalų raštais. II a. pr. Kr. Aukštis 7,6 cm. 
(Toledas 75.11) 


251 Sidabrinė taurė su reljefine scena: satyras, užpuolęs nimfą prie šulinio. II a. pr. Kr. 
Skersmuo 15,6 cm. (Toledas) 


sunkūs pusmėnuliai su žmonių ar gyvūnų galvomis galuose. Su stulbinančiu 
meistriškumu pagaminti auksiniai ąžuolo ar lauro lapų įkapių vainikai [248]. 
Žieduose juvelyrai įtaiso didžiulius apvalius lizdus ir stambius lankelius, o 
juose — figūrinės intalijas. 


MOLINĖS VAZOS 


IV a. pr. Kr. pabaigoje vazų tapybos amatas staiga smuko, tačiau helėnizuo- 
tuose Rytuose išliko paprasčiau puoštų indų, o kai kurie jų išpiešiami įvai- 
riais augalinių ir gyvulinių motyvų raštais — pavyzdžiui, Egipte rastos Had- 
ros laidotuvių vazos (nors jas gamino Krėtoje) [254]. Tik kai kurios Italijos 
mokyklos išlaikė polichrominę piešimo juodame fone techniką [253], arti- 
mą tikroviškam sienų tapybos stiliui, kurio meistrai buvo geriau įvaldę spal- 
vas, šešėlių ir šviesos žaismą [252]. Vis populiaresnės IV a. pr. Kr. tampa 
vienspalvės juodos vazos, forma ir juodo lako blizgesiu kartais mėgdžiojan- 
čios metalinius indus. Šis juodas paviršius, dažnai klaidingai vadinamas gla- 
zūra, iš tikrųjų yra pagal tam tikrą technologiją paruošto molio sluoksnis, 
kuris įgyja neblunkantį juodą blizgesį, kai degant indą krosnyje kaitalioja- 
mas oro slėgimas. Pastaraisiais metais vėl atrasta ši dažymo technika. Ją ne- 

252 Taurės iš Vulčio vidinė pu- 
sė, kurioje nupieštas besiilsintis 
berniukas su vyno gertuve. Jo 
lazda atremta į kelį. Piešinyje pa- 
naudotas šviesos ir šešėlių žaismas 
nusižiūrėtas nuo sienų tapybos. 
Indas pagamintas Etrurijoje. 


III a. pr. Kr. (von Hessen kol. 


sėkmingai bandė perprasti Wedgwoodas, bet vėliau ėmėsi mėgdžioti leng- 
viau išgaunamą blyškesnį juodą Etrurijos bucchero ir daryti reljefines vazas, 
kurių technika irgi atsiradusi helėnizme. 

Ten, kur anksčiau juodos vazos turėdavo lengvai įspaustus ar prilipdytus 
papuošimus, dabar kartais piešiami balti augalų raštai, kaip Gnatijos vazose 
iš Italijos, arba pridedami žemi spiraliniai reljefai (Vakarų pakrantės dirbi- 
niai). Tikriausiai šie papuošimai buvo nusižiūrėti nuo brangesnių metalinių 
vazų. Dar aiškiau jų jtaka pastebima tyrinėjant vadinamuosius Megaros du- 
benis (nors juos gamino visame graikų pasaulyje). Tai pusapvalės juodai ir 
rudai dažytos taurės, padarytos naudojant formas, puoštos žemais augalinių 
bei gyvulinių motyvų reljefais [255], labai panašios į metalines ir glazūruo- 
tas Egipte rastas taures. Retkarčiais, kaip ir ant homerinių dubenų, sutinka- 
me įmantrios kompozicijos mitologines scenas. Tokios puošmenos papras- 
tai būna vinječių pavidalo — figūras ar jų grupes supa augalų ornamentai. To 
paties tipo buvo romėniškojo laikotarpio Arecijaus bei Samo dubenys. 

253 I ėkštė su kovos dram- 
bliu, nupieštu papildoma, 
raudonfigūrei technikai nebū- 
dinga spalva. Iš Kapenos. III a. 
pr. Kr. Skersmuo 29,5 cm. 
(Roma, Villa Giulia 23949) 


254 (Kairėje Molinė hidrija iš Arsino- 
jos (Kipras). Šis tipas labiausiai būdingas 
Prolemajų dinastijos Aleksandrijos kapa- 
vietėms (Hadra). III a. pr. Kr. Aukštis 
37,5 cm. (Briuselis A 13) 

255 (Viršuje) Molinis reljefiskas dubuo 
(vadinamas megariškuoju). Atspaustame 
reljefe matome ožius, stovinčius abipus 
kratero, Tritona, ant liūto jojančią nimfą 
ir kitus motyvus. II a. pr. Kr. Aukštis 

9 cm. (Londonas 1902.12.—18.4) 


256 Skaidraus stiklo dubuo, papuoštas auksiniais augalų lapais. Palyginkime su audeklu 
[ 192]. Iš Kanosos, Pietų Italija. Apie 200 m. pr. Kr. Aukštis 11,4 cm. (Londonas 1871.5—18.2) 


KITI MENAI 


Archajiniu ir klasikiniu laikotarpiais pagal Rytų bei Egipto technologiją grai- 
kai gamino nepermatomą spalvotą stiklą, iš kurio darė mažus buteliukus bei 
įvairias inkrustacijas — įspaudžiamas, įkalamas arba įstatomas į apvijas. Tik 
baigiantis helėnistiniam laikotarpiui išmokta pūsti stiklą. Iš jo gamino pra- 
bangius įvairiaspalvius indus su paauksinimais [256] arba raižytais papuoši- 
mais. Vis dėlto tik Romos laikais stikliai sugebėjo atskleisti visas šios me- 
džiagos teikiamas galimybes. 

Nemažai rasta ir formose lietų stiklo intalijų, jtaisyty į žiedo akute. Anks- 
tesnės sukiojamos gemos, įstatytos į žiedus ar nešiojamos kaip pakabukai, 
dabar visiškai užleido vietą naujoviškiems žiedams su akmenimis. Juose vaiz- 
duojami siužetai mažai įvairuoja: tai portretai, dievai, laisvai stovinčios figū- 
ros [258]. Beveik nelieka siužeto, tačiau anaiptol nesumenkėja jų atlikimo 
technika. Vėliau gaminami žiedai su mažesniais akmenimis, puoštais gana 
nuvalkiotu piešiniu, būdingi ankstyvajam Romos laikotarpiui. Tuo pat me- 
tu atsiranda nauja gemy rūšis — kamėjos. Daugiaspalviais sluoksniais mir- 
gantys akmenys (dažniausiai oniksas, kurio imitacijas lengva pagaminti iš 
stiklo) iškalinėjami reljefais. Įvairias spalvas stengiamasi išdėstyti skirtingais 

258 Žiedo akis iš karneolio. Apolonas su lauro 
šakele atsirėmęs į koloną, ant kurios stovi trikojis. 


III a. pr. Kr. Aukštis 2 cm. (Londonas, Ionides kol.) 


259 (Apačioje) Sidabrinės monetos su Ponto kara- 
liaus Mitridato III (mirė apie 135 m. pr. Kr.) ir 
Egipto karalienės Arsinojos (mirė apie 204 m. pr. 
Kr.) portretais 


sluoksniais, paprastai šviesias figūras komponuojant tamsiame fone. Šia tech- 
nika padaryta ir garsioji Farnese'ų taurė [257], galbūt viena iš Aleksandrijos 
rūmų brangenybių. Jei pažvelgsime į giminingą monetų kalėjų amatą, irgi 
rasime puikių kūrinių, ypač portretų [259]. Anksčiau miestų kalamas mo- 
netas puošdavo idealių bruožų dievai ar vietinės dievybės, o dabar matome 
karalių bei jų šeimos narių portretus — tai be žodžių liudija polių bei demok- 
ratinio valdymo formų nuosmukį. Beje, šis paprotys išliko iki mūsų dienų 
net ir daugelyje respublikų. 


TAPYBA IR MOZAIKA 


Originalios sienų tapybos liekanos tokios pat menkos kaip ir iš ankstesnių 
laikotarpių. Be to, išlikusieji monumentaliosios tapybos kūriniai paprastai 
yra antrarūšiai ir, kaip galime spėti, netipiški. Kita vertus, daugelis romėnų 
namuose rastų sienų piešinių tikriausiai kartoja helėnistinio laikotarpo grai- 
kiškuosius originalus. Tačiau labiausiai prie jų priartėjame, žvelgdami į švie- 
sos ir šešėlių žaismą keliuose tapyba puoštuose antkapiuose, kurie stovėjo 
helénistinio laikotarpio kapavietės Pagasų (dab. Volas) kapinėse, taip pat 
tyrinėdami piešinius, puošusius Makedonijos karališkųjų kapų sienas iš vi- 
daus, o kartais ir fasadą [260, plg. 189, 191]. Juose atpažįstame išties mo- 
dernų tapybos stilių, palyginti su ankstesnėmis klasikos laikotarpio kontūri- 
nėmis figūromis, plonais dažų sluoksniais ir paprasčiausiais bandymais per- 
teikti erdvės gylį. Tada dar aiškiau suvokiame, kiek daug esame praradę 
draugę su originaliais klasikinės Antikos darbais. 

Yra ir kitų šaltinių, kurie leidžia šiek tiek įsivaizduoti, kaip atrodė antiki- 
niai paveikslai. Antai kai kurios Pietų Italijos ir Sicilijos vazos puoštos spal- 
vingais piešiniais, o antkapinių akmenų iš Chijo [263] ir Bojotijos puošyba 
tęsia ankstesnes klasikos tradicijas. Šiurkštaus paviršiaus fone išsiskiria nu- 
gludintos akmens dalys, ant kurių linijų kontūrais išraižyti piešiniai. Tik- 
riausiai šie antkapiai buvo dar ir dažyti. Juose matome medžioklės scenų ar 
šiaip mielų ramaus gyvenimo vaizdų. 

Nuo seno garsėjo Sikiono tapybos mokykla. Vienam jos atstovų, IV a. 
pr. Kr. tapytojui Pausijui, turbūt priskirtini sudėtingi augalų ir lapų orna- 
mentai, tapę svarbia puošybos detale įvairiose meno rūšyse [kaip 192, 209, 
250). Galbūt neatsitiktinai kaip tik Sikionas buvo Lisipo gimtinė, o iš Joni- 
jos kilęs Apelis taip pat mokėsi Sikione. Jis buvo Aleksandro dvaro dailinin- 
kas, garsėjęs savo tapytais portretais bei Afroditės atvaizdais. Kaip atrodė jo 
(taip pat jo sekėjų, kurių vardai dažnai siejami su žymių skulptorių) darbai, 
galime tik numanyti iš Antikos autorių atsiliepimų bei aprašymų. Bet gali- 
me būti tikri, jog kaip tik jie ištobulino tapybos techniką, kuria atlikti Pom- 
pėjų piešiniai. Itin svarbi naujovė, kurios pirmtakas buvo Aleksandro tėvo 
kapą Verginoje puošęs frizas (IV a. pr. Kr. vidurys) [197], — tai gamtovaiz- 
dis, kurio fone imtos vaizduoti veikiančios figūros. Verginos piešinyje pa- 
vaizduotas miškas, kuriame vyksta medžioklė. Kitur tai galėjo būti sodas ar 
šventoji giraitė, kaip dažnai matome reljefuose. Kartais peizažas nustelbia 
veikėjus, nors apie tai sprendžiame tik iš romėniškojo laikotarpio kopijų — 
tapytų ar mozaikinių. Galime spėti, kad jos buvo darytos pagal helėnizmo 
dailininkų originalus [264]. Lig šiol graikų tapyboje labai mažai kreipta dė- 

261 Elnio medziokle. Ak- 
menėlių mozaika iš Aleksan- 
dro sostinės Pelos (Makedo- 
nija), pasirašyta dailininko 
Gnosio. Turbūt tai paveikslo 
kopija. Peloje buvo lankęsis 
ir dirbęs tapytojas Apelis. 
Apie 300 m. pr. Kr. Aukštis 
3,1 m. (Pela) 


262 Aleksandro mozaikos 
detalė. Aleksandras puola 
persų karalių Darėją mūšyje 
prie Iso. Ši mozaika padaryta 
apie 100 m. pr. Kr. viename 
iš namų Pompėjuose, kopi- 
juojant graikišką paveikslą, 
nutapytą apie 300 m. pr. Kr. 
Detalės aukštis apie 60 cm. 
(Neapolis) 


mesio į erdvinį piešinio komponavima — ypač tai krinta į akis lyginant su 
Egipto bei Rytų menais. Tik gana vėlai dailininkai ėmė vertinti gamtovaiz- 
džio grožį. Anksčiau jie daugiausia domėjosi gyvomis būtybėmis. Daug le- 
mė piešinio vieta — plokštė, frizas ar tondas — bei paskirtis, kurią paprastai 
geriau atitikdavo figūros, o ne peizažas. 

Kitą helėnistinės tapybos pakraipą atspindi mozaikinės kopijos. Aleksan- 
dro sekėjų, valdžiusių Makedoniją, sostinėje Peloje randame senąja techni- 
ka — iš spalvotų apvalių akmenėlių padarytų mozaikų. Švino ir molio brūkš- 
niai, apibrėžiantys kai kuriuos kontūrus bei detales (pvz., akis, plaukus), 
paryškina formas [267]. Mūšius vaizduojantys paveikslai buvo populiarūs 
nuo Polignoto bei Mikono „Maratono ties Atėnais“ (V a. pr. Kr.) ir Eufra- 
noro „Mantinėjos“ (IV a. pr. Kr.). Aleksandro mozaika iš Pompėjų [262] — 
tai sienos piešinys, perdarytas į grindų mozaiką. Jame pavaizduota Aleksan- 
dro pergalė prie Iso: jaunasis karalius veržiasi prie persų valdovo Darėjo, jau 
kone apsupto graikų ir makedonų, kurių ilgos ietys užpildo piešinio foną. 


263 Metrodoro iš Chijo antkapinis akmuo. Vir- 
šutiniame frize pavaizduotos dainuojančios seirė- 
nės, antrame nuo viršaus — kova su kentaurais, 
apatiniame — vežimai. Pagrindiniame paveiksle — 
atleto gremžtukas, kempinė ir gertuvė kabo ant 
sienos šalia kolonos, laikančios prizinę vazą. Kai- 
rėje ant kitos kolonos kabo jo drabužiai. Išraižyti 
daiktai ir figūros išsiskiria šiurkštaus akmens fo- 
ne. III a. pr. Kr. Aukštis 89,5 cm. (Berlynas 
766A) 


264 (Dešinėje) Piešinys iš namo ant Eskvilino 
kalvos Romoje. Vėlyvajame helėnizme nutapyto 
piešinio kopija. Gamtovaizdžio fone pavaizduota 
scena iš „Odisėjos“: laistrigonai puola Odisėjo 
vyrus. Aukštis 1,16 m. (Vatikanas) 


Drasus perspektyvos taikymas bei meistriškai perteikiamas apšvietimas su- 
dėtingai, bet nepaprastai aiškiai kompozicijai teikia gelmės pojūtį. Ši mozai- 
ka padaryta iš smulkių akmens bei spalvoto stiklo kubelių (tesserae) — nauja 
technika, matyt, atsiradusia trečiame šimtmetyje. Taigi paveikslas, kuriuo 
sekama, galėjo būti sukurtas IV a. pr. Kr. pabaigoje. 

Nepaisant technikos suvaržymų ir mažos spalvų įvairovės, šie kūriniai 


turėjo didžiulės įtakos vėlesnei tapybai ir mozaikai. 


„Tuomet ir pasibaigė menas“, — sako romėnų rašytojas Plinijus apie heleniz- 
mo pradžią ir turėdamas galvoje ką kita negu mes šiuo atveju. Iš tiesų graikų 
menas nesibaigė. Graikijai tapus Romos provincija, graikų menininkai dirbo 
romėnams Italijoje, o ir helėnistinėse karalystėse bei pačioje Graikijoje darbo 
netrūko. Helėnizmo menininkų genijus sukūrė stilių, kuriuo nostalgiškai atsi- 
gręžiama į klasikinę praeitį. Romos valstybėje — rytuose ar vakaruose — naujovės 
reiškėsi ne tiek kuriant dar nematytas formas, kiek savitai pritaikant senąsias. 
Buvo kuriamos klasikinio stiliaus atmainos. Ilgainiui jose, kaip atrodė, neli- 
ko nė menko klasikos dvasios atšvaito, tačiau dėl to buvo kalti ne tik graikų 
menininkai, bet ir romėnai, meno globėjai. Vis dėlto per visą Romos imperi- 
jos gyvavimo laikotarpį ir vėliau mene išliks graikiškas pradas — ne tik idėjos, 
bet, žinoma, ir išvaizdos prasme. Tačiau tai jau ne šios knygos tema. 

SEPTINTAS SKYRIUS 


Graikų menas ir graikai 


Esame įpratę matyti graikų meną muziejuose ir galerijose, kur jis eksponuo- 
jamas taip pat kaip kiti Vakarų kultūros kūriniai nuo Renesanso iki moder- 
nizmo, kurių dauguma (nors ne visi) ir buvo kuriami tokiam demonstravi- 
mui — įrėminti ar užkelti ant postamento, kad galėtume kiekvienu jų sky- 
rium gėrėtis, net laikantis principo „menas menui“. Nieko panašaus nebuvo 
senovės Graikijoje: ten kiekvienas meno kūrinys turėjo praktinę paskirtį ir 
gyvenimišką aplinką. Taigi nors patiriame estetinį pasitenkinimą, žiūrėda- 
mi į graikišką vazą ar skulptūrą, lygiai kaip į Titiano ar Maillolio drobes, 
tačiau nematome jų tokių, kokios jos buvo sumanytos. Jeigu žavėdamiesi 
graikų menu mes iš tiesų geriau įvertiname visa, ką žinome apie graikus iš jų 
literatūros, jeigu norime palyginti šį meną su kitų kultūrų palikimu, turime 
pažvelgti į jį Antikos žmogaus — dailininko ir rašytojo, skaitytojo ir žiūrovo 
— akimis. Net žiūrėdami į graikų architektūrą — didybės ir grožio kupinus 
griuvėsius, mes matome ją visiškai atsietą nuo antikinės tikrovės, nors ir in 
situ. Kitoks romėnų architektūros likimas: ji geriau išlikusi ir įsikompona- 
vusi į miesto aplinką, pagaliau dar lieka Pompėjai. Ankstesniuose skyriuose 
ne kartą užsiminiau apie šias iš esmės archeologines problemas — statulos 
atskiriamos nuo jų pirminės aplinkos, pamirštamos jų spalvos, neatsižvel- 
giama į menininko sumanymą bei kūrinio paskirtį. Tačiau šalia šių dar yra 
socialinė problema: kad turėtume tikrą miesto ar šventovės vaizdą, dar rei- 
kia pridėti tokius neatsiejamus dalykus kaip minios žmonių (ne turistų, be- 
sidominčių menu), triukšmas, kvapas. Vis dėlto tai, ką regėjo senovės graiko 
akys, nėra visiškai neprieinama mūsų vaizduotei, nes galime pasitelkti kitus 
turimus šaltinius, leidžiančius pažinti graikų visuomenę bei jos istoriją. Gal- 
būt geriau tai įsivaizduosime suvokdami, kokį skirtingą nei seniau vaidmenį 
atlieka Menas mūsų pačių gyvenime. Dabartinių galerijų menas skirtas tur- 
tingiesiems arba nusimanantiems, ir nors jo turinys (jei jis apskritai yra) gali 
tiesiogiai sietis su mūsų patirtimi, žvelgdami į meno kūrinį, mes rūpestingai 
nuo jos atsiribojame. Be to, daug kas priklauso nuo istorinio turinio, auklė- 
jamojo poveikio, kartais ir piniginės vertės. Neatskiriami mūsų kasdienio 
gyvenimo palydovai yra simbolių kalba (kelio ženklai etc.), figūratyvusis 

265 Atėnų agoros vakarinės dalies modelis. Maždaug taip ji atrodė klasikos laikotarpio pabaigoje 
y ag g taip Plo p 80) 


bei helėnizmo laikotarpiu. Užpakalyje ant kalvelės stovi dorėninė Hefaisto šventykla. Žemiau — 
įvairaus plano viešieji pastatai su kanoniniais architektūros orderiais. Apvalus statinys (tholos) yra 
valdžios pareigūnų (pritany) valgykla, už jo — tarybos (boule) posėdžių rūmai buleuterijas (tarsi 
mažas uždaras teatras). Priešais — Metroonas su kolonados fasadu, vedančiu į šventyklą ir valstybės 
archyvus. Už jo — nedidelė Apolono šventyklėlė, toliau — Dzeuso stoja su priekin atsikišusiais 
sparnais, joje — pareigūno, besirūpinančio kulto reikalais, buveinė. (Agora) 


menas, kuriuo siekiama ką nors pristatyti arba kuo nors įtikinti (reklama), 
bei humoras (komiksai ir karikatūros). Esame išlepinti kino, kuris lengvai 
atkuria tikrus žmonių atvaizdus bei poelgius. Kita vertus, kasdieniai daiktai 
yra dizaino meno pavyzdžiai, bet jie tik džiugina akį ir mažai skelbia rimtų 
idėjų, išskyrus tuos atvejus, kai kūrėjas sąmoningai siekia švietėjiškų tikslų 
arba kuria satyrą. Bendriausia informacija, perteikiama pastatais, drabužiais, 
daiktais, rodo turtą bei visuomeninę padėtį. Nagi pasivaikščiokime gatve ir 
pasvarstykime, kokių meno kūrinių joje esama ir kokia jų paskirtis — iš anks- 
to numatyta ar susiklosčiusi savaime. 

Graikiško miesto gatvėje žmogus regėjo visai ką kita. Antai mūsų apranga 
atspindi turtą bei užimamą padėtį. Kai kurie drabužiai pretenduoja (ar ka- 
daise pretendavo) į meną bei didelį meistriškumą. Antikos žmonės vilkėjo 
vienodais, dažniausiai nesiūtais rūbais, kurie skyrėsi nebent spalva ir orna- 
mentais, o ne kirpimu ar medžiaga. Papuošalų, matyt, niekas kasdien nene- 
šiojo. Dabar pažvelkime į miesto aplinką, kuri, aišku, labai priklausė nuo 

vietos ir laiko. Daugelio graikiškų miestų vaizdą lėmė gynybinio akropolio 
padėtis — kartais aukštai iškilęs ir iš visur gerai matomas, kaip Atėnuose ir 
Korinte, kartais užimantis uostą ar prieplauką. Senesni miestai neturėjo taisyk- 
lingo plano ir tik ilgainiui atviros miesto vietos, pavyzdžiui, agoros, įgavo la- 
biau apibrėžtą, dažnai tiesiog stačiakampio formą. Niekas neplanuodavo būsi- 
mojo miesto vaizdo. Stačiakampių kvartalų planas žinomas jau nuo VIII a. pr. 
Kr. (Smirna), juo naudotasi ir kuriant kai kurias naujas kolonijas. V a. pr. Kr. 
pabaigoje architektas Hipodamas įtvirtino kiek įmantresnį planavimą, kvarta- 
lais sugrupuodamas viešuosius bei sakralinius pastatus. Bet šie pastatai, atrodo, 
išsiskyrė ne tiek apgalvotai parinkta padėtimi, kiek dydžiu. Tokio planavimo 
principo laikytasi ir rekonstruojant bei kuriant naujus miestus [266]. 

Ne ką geriau sutvarkytos buvo ir savarankiškos šventosios apygardos, ku- 
rių planą lėmė šventyklos bei aukuro vieta ir prie jų vedantis procesijų kelias 
[269]. Jas tobulinant klasikiniu laikotarpiu šen bei ten jau galima pastebėti, 
jog architektas iš anksto planavo, iš kurios pusės stebėtojas matys pastatus, ir 
derino įvairius stilius (pavyzdžiui, Propiléjai-Erechtéjonas—Partenonas Atė- 


266 Priėnės miesto vaizdas IV a. pr. Kr. (A. Zippeliuso rekonstrukcija). Piešinyje atsispin- 
di miesto suplanavimas kvartalais, paliekant atviras vietas visuomeniniams pastatams. Ant 


kalvos stūkso akropolis 


267 Apolono šventosios apygardos Delfuose vaizdas, žvelgiant nuo Parnaso kalno šlaitų į 
Korinto įlankos pusę 


nuose). Bet dažniausiai tai buvo atsitiktiniai bandymai. Kartais pats vieto- 
vaizdis lemdavo šventovės išsidėstymą, pavyzdžiui, Delfuose [2 Rodos, 
architektai pasinaudodavo juo ne dažniau nei ankstesni menininkai, kol so- 
dy planavimas dar buvo elementarus (prisiminkime lygiagrečias medžių ei- 
les šalia Hefaistėjono Atėnuose). Naujiems helėnistinio laikotarpio mies- 
tams (Pergamas) bei šventovėms (Asklepijo šventovė Koso saloje bei Lindo 
akropolis gretimame Rode [268]) reikėjo didingesnių projektų, pavyzdžiui, 
simetriško išdėstymo, gal kiek nusižiūrėto iš Rytų ir Egipto rūmų bei šven- 
tykly. Vis dėlto gatve einantis graikas nejautė savo miesto architektūrinės 


tobulybės taip, kaip, tarkim, paryžietis ar niujorkietis. Galbūt jo savijauta 


mieste labiau panėšėjo į Florencijos ar Delio priemiesčių gyventojo. 


268 Lindo (Rodas) akropolio modelis, rodantis helénistinio laikotarpio suplanavimą. Akropolis 
stovi ant aukšto iškyšulio ir tarsi žvelgia į jūrą. Plati stoja ir propilėjai veda aukštyn į palyginti 


nedidelę Atėnės šventyklą. (Kopenhaga) 


269 Dzeuso šventosios apygardos Olimpijoje modelis. Centrinėje aikštėje (Altis) stovėjo naujes- 
nė Dzeuso (kairėje) ir senesnė Heros (dešinėje) šventyklos. Apvalus pastatas skirtas Makedonijos 
karališkosios šeimos statuloms (Philippeion). Už aikštės ribų — įvairios įstaigos, viešbučiai, gimna- 


sijai. Dešinėje — lobyny eilė, iškilusi virš įėjimo į stadioną (dešinėje apačioje). (Olimpija) 


Monumentalių statinių architektūriniai papuošimai ir, be abejo, papras- 
tesni, dažnai mediniai jų atitikmenys ant mažesnių pastatų priklausė nuo 
architektūros orderių, kurie, kaip rodo archeologiniai tyrinėjimai, nuo ar- 
chajinio periodo beveik nepakito, nebent keletas nežymių detalių. Savo mies- 
tuose esame įpratę matyti pagal klasikinius orderius suprojetuotus bankų ar 
kitus pastatus, bet, laimei, jų nėra daug. Klasicizmas paprastai reiškia vieno- 
dumą, kuris nepriimtinas didžiajai dabartinio Vakarų pasaulio daliai. Ir ki- 
tuose graikų menuose bei amatuose, — šiame kontekste neturime jų pamirš- 
ti, — nepaisant skirtingų kūrimo priemonių bei įvairaus dydžio, vyravo visa 
apimantis stiliaus vienodumas, kuris mums atrodytų slegiantis, jei ne įky- 
rus: tarsi visas miestas (ne vien tavo namas) būtų suprojektuotas postmoder- 
nizmo ar Art Nouveau principu. Kanoninių orderių taikymas įvairaus dy- 
džio bei paskirties statiniams arba — jei žvelgsime į kitus menus — žavėjimasis 
tikroviškomis žmogaus ir gyvūnų formomis, atrodo, turėjo bent iš dalies 
siaurinti menininkų kūrybinių galių apraiškų įvairovę, kurią mes itin verti- 
name savo pačių ir kitose kultūrose. Tačiau senovės žmogui tai buvo įpras- 
tas reginys ir jis neįsivaizdavo kitokio. Galbūt tuo galima paaiškinti klasiki- 
nio meno ilgaamžiškumą bei gebėjimą lengvai peržengti aplinkos, kurioje 
jis buvo sukurtas, ribas. 

Su stiliaus vienodumu siejasi puiki kokybė bei isbaigtumas, būdingas dau- 
geliui išlikusių meno kūrinių. Išimtį sudaro tik masiškai gaminti daiktai, 
pavyzdžiui, molinės figūrėlės ar paprastos juodafigūrės vazos, tačiau net tarp 
pigių graikiškų molinių taurių nėra menkaverčio šlamšto, o kiekvienas me- 
no raidos laikotarpis, rodos, įstengė optimaliai atskleisti medžiagos bei tech- 
nikos teikiamas galimybes. Dabar mes tai priskirtume įgimtam formos po- 
jūčiui bei meistriškumui — savybėms, kurių geriau ieškoti šiuolaikinėje Itali- 
joje, bet ne Graikijoje, ar kur nors kitur arčiau mūsų, o graikas buvo tiesiog 
apsipratęs su šiais dalykais, jam tai atrodė savaime suprantama. 

Mūsų laikų žmogus gerai pažįsta praeitį ir skiria jį supančius praeities 
stilius — gotiką, karaliaus Jurgio, karalienės Viktorijos laikų. Kažin ar pa- 
prastas graikas išskirdavo iš savo aplinkos senovinius daiktus taip, kaip vė- 
lesni komentatoriai ar gidai, vedžiojantys lankytojus po klasikos paminklais 
garsias vietoves. Be abejo, archajinis stilius labai skyrėsi nuo klasikinio, bet 
nebuvo visiškai jam svetimas, o klasikos laikų graikas matė ne tik archajinius 
statinius bei skulptūras, bet ir bronzos amžiaus reliktus — daugiausia atsitik- 
tinius radinius, kartais ir architektūros liekanas, kaip antai Mikėnų akropo- 
lis [12] ar Atėnų akropolio senosios sienos. Archaikos pėdsakai neišdilo per 

visą klasikos laikotarpį ne dėl kokio ypatingo praeities ilgesio ar estetinės 
nuostatos — šitai niekada nebuvo labai svarbu. Dažnai tai paaiškinama tie- 
siog religiniu konservatyvumu. Vazų tapyboje šis konservatyvumas sąlygojo 
savotišką manierizmą, kai stilius tapdavo kone svarbesnis nei vaizduojamas 
objektas. Nesunku nubrėžti ribą tarp senovinės raiškos, natūraliai gyvavu- 
sios dar šimtmetį po to, kai ją pakeitė nauja, ir archajinio stiliaus sąmoningo 
mėgdžiojimo. Tyčia archaizuoti kūrėjai pradeda tik vėlyvajame helėnizme 
[270], kai buvo pernelyg nutolta nuo pirmykštės dvasios, kad būtų galima 
įtikinamai su ja susitapatinti. Tačiau abiem atvejais sekimas tradicija atitiko 
poreikius ar bent jau sulaukdavo pritarimo, nors rinka ir buvo susiaurėjusi. 
Kiek kitokios prigimties yra susidomėjimas grynąja klasika, kilęs vėlyvajame 
helėnizme (neoatikizmas), nors jį vis dėlto skatino rinka — imlūs romėnai, 
maža to, neabejotinai elitiniai jų sluoksniai. 

Kažin ar daugelis graikų vertino savo senienas labiau nei tą raminamai 
veikiančią klasikinio stiliaus vienovę, kuri juos supo. Literatūroje bei religi- 
joje praeitis buvo visų svarbiausia, bet dailėje nebuvo paisoma archeologi- 
nio tikslumo. Šventyklose saugoti relikvijas, pavyzdžiui, gorgonės dantį, He- 
raklio skydą, herojų kaulus, arba net jas padirbinėti buvo politiškai tikslinga 
ir savotiškai patrauklu. Šitaip atsirado kažkas panašaus į pirmuosius istorijos 
muziejus (bet ne meno galerijas!). Tačiau vaizduojant praeitį nesistengta 
atkurti senoviškų drabužių ir daiktų. Taigi net kupinuose prasmės mitinės 
istorijos vaizduose klasikos laikų graikas matė savo laikų rūbus dėvinčius 
herojus. Tikriausiai dėl to praeities pamokos tapdavo veiksmingesnės: Achi- 
lo ar Antigonės išgyvenimai atrodė artimesni, kai herojai scenoje ar dailės 
kūriniuose buvo šiuolaikiškai apsitaisę. O nesenus istorijos įvykius graikams 
akivaizdžiai priminė trofėjai bei šventykloms dovanoti priešų ginklai. 

Namie, gatvėje, šventyklose, kapinėse bei viešuosiuose pastatuose graikas 
matydavo daugybę žmonių atvaizdų. Jie buvo ne vien dekoratyviniai ele- 
mentai, nors ne kiekvienas prisimindavo, kodėl pasirinktas kaip tik tas siu- 
žetas, arba tema būdavo pernelyg įprasta, kad priverstų praeivį susimąstyti. 
Archajinės statulos žvelgė tiesiai į stebėtoją, kartais kreipėsi į jį užrašu, iškal- 
tu ant postamento ar ant pačios figūros. Vėlesnių laikų skulptūros būdavo 
lyg ir labiau atsiribojusios nuo žiūrovo, bet duodavo daugiau peno apmasty- 
mams. Net ant puodų galėjo būti užrašų, mininčių dailius jaunuolius (ka- 
loi), nepaisant to, kokia scena buvo vaizduojama. Rodos, kiekvienas daiktas 
kvietė suprasti, pasidalyti mintimis. Vaizduojamasis menas buvo įvairaus 
lygio bendravimo — nuo politikos ir moralės problemų svarstymo iki sma- 

270 Archaizuoto stiliaus reljefas, vaizduojantis Dionisą su trimis Horomis (metų laikų 
deivėmis). I a. pr. Kr. Aukštis 32 cm. (Luvras MA 968) 


gaus pasilinksminimo — priemonė, daug veiksmingesnė negu ištartas ar pa- 
rašytas žodis. Žmonės nebuvo labai raštingi, knygos ir kitokie raštai buvo 
sunkiai prieinama retenybė, o literatūros kūrinius viešai skaitydavo papras- 
tai tik vieną kartą — per rapsodų varžybas ar scenoje, ir daugiau niekas jų 
nebeminėdavo, išskyrus saujelę šviesuolių ar kitus rašytojus. Per didžiąsias 
dramų varžybas kasdien žiūrint po penkis ar daugiau vaidinimų, paprastam 
graikui ar net meno žmogui nebūtų užtekę laiko perprasti visai naują dra- 
mos turinį bei siužetą, jie galėjo tik pajusti, ką naujo suteikė rašytojas senai 
temai. Pačios temos — mitai dažniausiai buvo gerai žinomi dar iš motinos 
pasakojimų bei mokyklinių deklamacijų. Tokie pat mums pažįstami Bibli- 
jos pasakojimai, girdėti nuo mažumės. Jei graikų pasakojamuoju menu lai- 
kysime tik tai, kas turi literatūros formą, liksime nesuprate didžiosios dalies 
meno skelbiamų idėjų. Bet vienas dalykas tvirtai sieja visus pasakojamuosius 
menus. Viešasis menas (architektūrinė skulptūra) labiausiai tiko skelbti po- 
litines ir pilietines idėjas plačiąja prasme, t.y. susijusias su kultu, karyba ir 

271 Marmurinis reljefas iš laivo, nuskendusio ties Piréju. Graikas laiko pačiupęs amazonę 
už plaukų. Ši grupė — tai nukopijuota ir naujai pritaikyta dalis kompozicijos, puošusios 
Atėnės Partenos skydą, žr. [272]. Aukštis 97 cm. (Pirėjas) 


kiek mažiau su kasdieniu gyvenimu. Panašios ar lygiai tos pačios idėjos atsi- 
spindėjo ir žemesniuose menuose, tarkim, vazų tapyboje. Tuo tarpu Atėnų 
tragedija nagrinėjo amžinas bendrąsias ir asmenines žmogaus problemas, 
tokias kaip šeimos santykiai, pareiga, kerštas, neapykanta ir atpildas. Tačiau 
tiek vaizduojamojo, tiek scenos meno siužetų šaltinis buvo tas pat — mes jį 
vadiname mitais, bet graikai laikė savo ankstyvąja istorija, kai dievai ir hero- 
jai vaikščiojo žemėje ir bendravo su žmonėmis. Per šią praeitį menininkai 
išreikšdavo požiūrį į dabartį. Apie tai jau ne sykį buvau užsiminęs, bet to 
išties nevalia pamiršti, norint suprasti, kaip graikas suvokė mitinius vaizdus 
ir kodėl jie nuolatos jį supo. Nūdienos problemas kūrėjas perteikdavo ne iš 
tikrovės paimtais vaizdais, bet apibendrindavo ir išreikšdavo jas pasirinkda- 
mas senųjų mitų versijas — panašiai kaip patys mitiniai įvaizdžiai jau seniai 
buvo apibendrinti ir idealizuoti. Šiuo požiūriu graikai išsiskiria iš kitų seno- 
vės tautų, nes tai yra kur kas daugiau nei protėvių kultas. Taigi visa aplinka 
graikui nuolat primindavo ne politikos, karo vadų nuopelnus ar pramogų 
teikėjų išradingumą kaip mūsų visuomenėje, bet jo herojinę praeitį. Tai 
nebuvo tik paprastas mitų atpasakojimas. Kiekviename jų — aiškiai išreikštas 

272 Atėnės Partenos skydo piešinys, rekonstruotas remiantis jo kopijomis, kartotomis įvairio- 
mis priemonėmis (kaip [27/]). Tesėjas ir Atėnų herojai atmuša amazones nuo miesto sienų — 
persų sutriuškinimo 480-479 m. pr. Kr. paralelė. Originalas sukurtas apie 440 m. pr. Kr. 


ar ne — slypėjo moralinis aspektas. Tik besiartinančio helėnistinio laikotar- 
pio menas išdrįso tiesiogiai prabilti apie savo laiką ir žmones. Tačiau net 
helėnizmo laikų valdovo pergalė prieš įsibrovėlius barbarus meno kūriniuo- 
se buvo šlovinama ir tiesiogiai (vaizduojami graikai, nugalintys galus), ir 
mitiniais įvaizdžiais (dievai, nugalintys gigantus). Tai liudijo mažų miestų 
valstybių nuosmukį, naujų karalysčių kilimą bei individualizmo įsigalėjimą. 
Istorija kartojasi: Olivier filmo apie Henriką IV pasirodymas turėjo tapti 
užuomina apie 1944 m. Anglijos įsiveržimą į Europą. 

Ar lengvai klasikos laikų graikas išskaitydavo mitiniais įvaizdžiais skelbia- 
mas idėjas? Mes turime gerokai paplušėti ne tik stengdamiesi jas suprasti — 
net ir aptikti nėra paprasta. „Kinas skirtas pramogai, o rimtas idėjas tegu 
svarsto Vakarų Sąjunga“. Panašios kaip Samo Goldwyno nuomonės galbūt 
laikėsi daugelis graikų. Be to, tą patį dalyką galima suvokti įvairiais lygiais. 
Tarkim, atidengus tokį viešosios architektūros kūrinį kaip Partenonas, turbūt 
jo skulptūromis reiškiamos idėjos (jei ir ne visi jų niuansai) neabejotinai 
buvo suprantamos Atėnų piliečiams, juo labiau kad dauguma atėniečių prisi- 
dėjo prie šventyklos statybos. Jiems nereikėjo kaip mums įdėmiai įsižiūrėti, 
kad suprastų, kas tai — priegalvis ar uzdangalas, rašymo lenta ar lyra, kad pagal 
tai atpažintų figūras bei siužetus. Atėniečiui, gavusiam teisę įžengti į šventyklą, 
joje stovinti puikioji chrisoelefantinė statula [740] įkūnijo gimtojo polio 
gerovę, liudijo jį sergstinčių dievų globą ir priminė mitines pergales [271, 
272). Tačiau pilietinį pasididžiavimą skulptūros stiprino ne ilgiau, nei leido 
tikrovė. Apie 400 a. pr. Kr. pralaimėjusių Atėnų gyventojai Partenono skulp- 
tūrose galbūt matė (ar troško matyti) labiau patį mitą nei su juo siejamas 
idėjas. Dar vėliau skulptūros tikriausiai visiškai prarado savo pirminę prasmę, 
nebent ji būtų buvusi aiškiai aprašyta literatūroje (kiek mums žinoma, to 
nėra buvę). II a. Pausanijas savo pasakojime užsimena apie Partenos statulą 
bei Atėnės mitus šventyklos frontonuose, bet visai nepastebi metopų ir frizo. 

Įvairiais laikotarpiais tas pats mitas stebėtojui galėjo kelti skirtingų aso- 
ciacijų. Antai dievų kovos su gigantais vaizdus jau nuo VI a. pr. Kr. vidurio 
atėnietės įausdavo į Atėnės statulai dovanojamą drabužį. Galbūt todėl, kad 
jame pavaizduota deivė kariūnė atrodė įspūdingiausiai — visada šalia Dzeuso 
ir jos globojamo Heraklio. Apie 525 m. pr. Kr. ant Sifno lobyno Delfuose 
pavaizduotas tas pats mitas galėjo būti tiesiog olimpiečių galios liudijimas 
Apolono — įstatymų teikėjo šventojoje apygardoje. Partenono skulptūrose 
galbūt slypėjo užuomina, kad Atėnų pasipriešinimas išgelbėjo Graikiją nuo 
persų, lygiai kaip dievų pergalė prieš gigantus išsaugojo olimpiečių valdžią 
pasaulyje. Galop Pergamo aukuro reljefuose pavaizduota gigantomachija tik- 
riausiai simbolizuoja kovą su įsibrovėliais barbarais galais. Arba imkime ama- 
zonių mitą. Iš pradžių jos — tolimi, bet pavojingi priešai, vieno iš Heraklio 
žygių tikslas arba trojėnų pagalbininkės kare. V a. pr. Kr. kova su amazonė- 
mis tampa persų įsiveržimo bei sutriuškinimo mitologine paralele. Arba ken- 
taurai: iš pradžių paprasti miškų medžiotojai, sutinkami keliuose mituose, 
kartais net auklėjantys garsius herojus, mokantys juos kilmingajam deran- 
čių menų. Antra vertus, jie nesivaldo padorioje draugijoje ir šiurkščiai nu- 

273 Ledinis Borėjas (Šiaurys) nešasi pagrobęs karalaitę Oreitija. Piešinys ant atėnietiškos 
vazos, apie 475 m. pr. Kr. Sakoma, atėniečiai garbinę Borėją, nes jis dukart jiems pagelbė- 
jes mūšiuose su persų laivynu. Borėjo mitas tučtuojau paplito Atėnų mene ir literatūroje. 


(Miunchenas 2345) 


traukia vestuvių puotą, tapdami barbariško elgesio pavyzdžiu, kuris noriai 
siejamas su persais. (Buvo kalbama, kad persai elgėsi bjauriai kaip kentaurai 
ir atėjo per kentaurų gyvenamus šiaurės kraštus, palaikiusius įsibrovėlių pu- 
se.) Galiausiai kentaurai — tiesiog linksmos būtybės, kurioms nuolat neduo- 
da ramybės Erotas ir Dionisas. Vis dėlto daugumai graikų amazonių ar ken- 
taurų atvaizdai turbūt neturėjo jokios ypatingos prasmės, kad ir kokių tie- 
sioginių ar netiesioginių sumanymų būtų turėjęs menininkas. 

Visuomenė, kuriai skiriama vizualinė ar kitokio pobūdžio informacija, 
turėtų intuityviai ją suprasti. Tarkim, Atėnuose polio galybę įkūnijančios 
deivės globėjos atvaizdus galėjai matyti visur, ypač ant monetų. VI a. pr. Kr. 
Atėnės globoto herojaus Heraklio šlove galėjo naudotis Atėnų valdovai kaip 
savo sėkmės bei užmojų veidrodžiu, užsimindami apie tuos jo žygius, kurie 

jiems buvo parankūs, arba net sugalvodami naujus. Tūkstančiai jo atvaizdų 
ant šventyklų, kasdienių daiktų, pavyzdžiui, vazų, turėjo tapti atėniečiui to- 
kie įprasti, kad jis tiesiog gyveno su jais, nebesiaiškindamas juose slypinčios 
prasmės. V a. pr. Kr. Heraklį išstūmė Tesėjas — naujosios demokratijos he- 
rojus, Atėnų gynėjas nuo amazonių, tapusių mitiniu grobikų persų provaiz- 
džiu. Galbūt naująjį herojų pradėjo garsinti himnai bei deklamuojamoji ly- 
rika, bet su juo siejamas idėjas ypač paskleidė kasdien regimi dailės kūriniai. 
Esama ir daugiau panašių, tik ne tokių žymių istorinių ir kultūrinių reiški- 
nių, kurie panašiai įsitvirtino vaizduojamajame mene [273]. 

Helėnizmo laikotarpiu pamėgstami tie mitai, dievai bei herojai, su ku- 
riais save tapatino helėnistinių monarchijų valdovai. Šių mitinių būtybių 
atvaizdai bei jų gyvenimo scenos buvo ypač svarbi eitynių ir iškilmingų pro- 
cesijų dalis. Stai kodėl vėlyvojo helėnizmo mene toks stiprus Dioniso kultas, 
mat kone kiekvienas valdovas laikė save naujuoju Dionisu. Tokias interpre- 
tacijas įtvirtino ir paminklų menas bei kasdieniai daiktai. Taigi vaizdai, su- 
pę žmogų senovės graikų miesto gatvėje, atspindėjo visuomenės idealus, jos 
istoriją ir religiją. Dabar vargiai galime įsivaizduoti, kokį galingą poveikį 
darė šie kasdieniai regimieji įspūdžiai. 

Lig šiol rašiau apie dievus bei herojus. O kokią vietą mene užėmė pačių 
graikų gyvenimo vaizdai? Vaizduojamajame mene jie niekada nevyravo. Vie- 
šuosiuose paminkliniuose statiniuose, žinoma, irgi retai pasitaiko, išskyrus 
antkapinius ir votyvinius paminklus. Dovanotojas drįso rodyti save besi- 
kreipiantj (ar besikreipiančią) į dievybę, kuri buvo daug didesnė už dovano- 
toją. Kapinės paprastam vyrui ar moteriai buvo bene karčiausius prisimini- 
mus kelianti vieta. Dėl praktinių priežasčių jas išdėstydavo aiškiai matomo- 
je vietoje — palei kelius, vedančius iš miesto. Jokioje kitoje šalyje jokiais 
laikais nerasime taip viešai demonstruojamos pagarbos, kuri dažniausiai ty- 
lomis reiškiama prarastai žmonai, vyrui ar vaikams. Jei pažvelgsime į vazų 
tapybą, kuri bene tiksliausiai atspindi, kokie paveikslai bei siužetai plačiau- 
siai vaizduojami įvairiomis meno priemonėmis, mažai terasime vaizdų iš 
žemdirbio, pirklio gyvenimo ar moters namų ūkio darbų, nieko nesužinosi- 
me apie to meto miesto gyvenimą (tarybos posėdžius, teismus), net ir teatras 
yra reta tema. Tik pačių amatininkų dirbtuvės [274] bei šio luomo gyveni- 
mo smulkmenos [275] geriau atsispindi archajinio laikotarpio mene. Vėly- 
vojoje archaikoje įprastomis puotoms skirtų vazų temomis tapo vaišės, besi- 
linksminančiųjų šokiai (komos), taip pat visai nešališkai perteiktas hetairy 
(hetaira) gyvenimas. Pornografinis graikų menas buvo labiau reportažinis 

nei dirginantis vaizduotę. Dažnai jis nukreipia žiūrovo dėmesį į nesekmin- 
gai besimerginančių satyrų — atėniečio vyro alter ego — nuotykius. Toks me- 
nininkų vyrų dėmesys paskui moteris sekiojančio ir dažniausiai jų panieki- 
namo vyro temai, kuri išduoda nepasitikėjimą savimi, primena dabartines 
televizijos laidas, kuriose vyras rodomas kaip nieko nesugebantis, moters 
valdomas kvailys. Apskritai graikų menas neaukštino vyrų, išskyrus gimtojo 
miesto gynėjus. Tačiau ant antkapinių paminklų pasirodę tikroviški portre- 
tai ir užuominos apie herojišką pomirtinį gyvenimą galbūt leistų manyti 


kitaip. Su graike moterimi — mirtingąja ar heroje — mene elgtasi pagarbiau. 


274 (Viršuje) Piešinys ant atėnietiškos 
vazos: amatininkas renka bronzinę sta- 
tulą. Dirbtuvėje kabo modelių dalys 
bei įrankiai. Vyras kairėje prižiūri ug- 
nį aukštakrosnėje, o berniukas pučia 
dumples. Liejyklos meistro piešinys, 
apie 480 m. pr. Kr. (Berlynas 2294) 


275 Žuvų pardavėjas. Piešinys ant 
Pietų Italijoje pagamintos vazos, IV a. 
pr. Kr. (Cefalu) 


276 Nuogų imtynininkų treniruotė. Piešinys ant Andokido meistro atėnietiškos vazos, 
apie 520 m. pr. Kr. Kairėje treneris gaivina orą gėlių puokštele. (Berlynas 2159) 


Vyro nuogumas mene sietinas ne tiek su herojiškumo, kiek su jaunystės 
ir jėgos idėja. Jis atspindi to meto elgseną, ypač paprotį mankštintis nuo- 
giems [276]. Bet tarp senovės tautų toks vyro vaizdavimas būdingas tik grai- 
kams. Moters nuogumas mene visais laikais turėjo religinį arba erotinį at- 
spalvį, mat viešai moterys nuogos nesirodydavo. Štai kodėl nuogos deivių 
statulos darė tokį stiprų poveikį. Moterų indėlis į didžiuosius darbus, kurie 
vyko už namų sienų (namų ūkio darbams, kuriuos irgi reikėjo nudirbti, 
niekas nerodė pagarbos), neminimas rašytiniuose šaltiniuose ir neatsispindi 
meno paminkluose — matyt, jis buvo išties menkas. Nepaisant vyrų šoviniz- 


mo bei jų dominavimo viešajame, taip pat privačiame gyvenime, graikų dai- 

lininkai bei rašytojai anaiptol neniekino priešingos lyties kūrybinių laimėji- 

mų. Moteris poetes graikai ne tik šlovino, bet ir priskyrė herojų kultui. Abe- 

joju, ar raštai būtų nutylėję kitokius moterų nuopelnus menui. Kita vertus, 

jos turbūt ir neturėjo tiek progų kiek vyrai reikštis už namų sienų. Kaip 

matėme, privati ir net vieša moterų veikla kurį laiką buvo mėgstamas vazų 

tapytojų siužetas [277]. Moterų gebėjimas suprasti ir vertinti viešumoje bei 

buityje meno skelbiamas idėjas priklausė nuo jų išsilavinimo, kuris buvo 
prieinamas tam tikrų luomų moterims, nors ir jų galimybės buvo ribotos. 

Graikų menas vaizdavo ne vien žmogų. Graikai menininkai taikliai per- 

teikdavo gyvūnų formas bei elgseną. Dažnai jie tapdavo turto (gyvulių ban- 

da), padėties visuomenėje (žirgas) įvaizdžiu, rodė medžioklės (elnias, kiš- 

kiai), sporto (gaidžių peštynės) pomėgį ar simbolizavo namų jaukumą (na- 

miniai gyvūnėliai). Augaliniai ornamentai, dažniausiai labai stilizuoti, — šio- 

je srityje nesiekta tikroviškumo, — irgi gana svarbūs: jie pagyvina žmogaus 

i rankų kūrinį, tarsi pagarbiai jį vainikuoja (graikai labiau mėgo lapuočių nei 

gėlių vainikus). Ankstyvojo laikotarpio graikų menininkas prideda gyvatės 

galvą bet kokiai atsikišusiai puošmenai, pavyzdžiui, ant Atėnės aigidės ar 

Hermio lazdos (caduceus) — jis sugyvina kiekvieną daiktą. Mes sakome „va- 

zos kaklelis“, asotis mums atrodo pilvotas. Graikai vartojo tuos pačius ter- 

minus, tik indo kraštą dar vadino lūpa, o išplatėjimą ties kakleliu — pečiais. 


277 Atėnietiškos vestuvės. Piešinys ant vazos, apie 430 m. pr. Kr. (čia piešinys išskleistas). 


Jaunųjų pora nakčia išvyksta iš nuotakos namų. Jie važiuoja dviračiu vežimu (kaip tik 
parengtu šiai progai), lydimi žmonių, kurie neša deglus bei dovanas, taip pat vazą, skirtą 
nuotakos apsiplovimui. (Londonas 1930.12—21.1) 

278 Geriant iš taurės su akimis, 
indas tampa panašus į kaukę: 
kojelė — lyg burna, rankenos — 
tarsi ausys (graikai rankenas 
vadino ota) 


Be to, ant taurės nupiešdavo, tarkim, akis, kad ji taptų panaši į kaukę [278], 
ar kitaip įkvėpdavo daiktui gyvybę. Laivo taranas graikui atrodė kaip puo- 
lančio šerno snukis, šalmo antakiai tapdavo gyvatėmis, o šarvų antkeliai — 
gorgonių veidais. Toks sugyvinimas paprastai labiau būdingas senovės kla- 
joklių (skitų, keltų) negu miesto menams. 

Graikų literatūra nedaug tepasako apie anų laikų dailę. Štai Euripido 
tragedijoje į Delfus atvykusios atėnietės atpažįsta šventyklos skulptūrų siu- 
žetus ir lygina juos su savo išaustais raštais. Kai kurie filosofai, pavyzdžiui, 
Platonas, peikė bet kokį meną, kuris, anot jo, mėgdžiojąs tikrovę, bet ne- 
įstengiąs atskleisti tikrųjų, tobulų formų — idėjų. Menininko veikla nebuvo 
pelninga, kol dideliems, daug kainavusiems užmojams prireikė žmonių, ge- 
rai išmanančių savo amatą (Feidijas), o amatininkų dirbtuvės, gaminusios 
votyvines dovanas, ėmė gauti didelius votyvinius užsakymus. Atrodo, gar- 
siems architektams ir skulptoriams buvo gerai atlyginama, bet jiems dirbę 
akmenskaldžiai, kad ir įgudę meistrai, matyt, tenkinosi vidutiniu uždarbiu. 
Vis dėlto šiuo amatu vertėsi nemažai žmonių, pasiekusių aukšto meistrišku- 
mo. Išlikę klasikos laikų atėniečių vardai, apie kuriuos žinome vien tai, kad 

jie puikiai kaldavo marmuro skulptūras bei jų grupes pagal molinius mode- 
lius, skirtus Erechtėjono frizui (šias žinias mums teikia keletas išlikusių są- 
skaitų). Vargu ar visi jie laikytini menininkais, bet šiems miestų gyvento- 
jams tam tikros rūšies meninė veikla buvo įprastas gyvenimo būdas. Namų 
ūkio amatai buvo kasdienio gyvenimo dalis. Luominėje visuomenėje amati- 
ninkai — puodžiai, juvelyrai, kalviai, akmenskaldžiai — galėjo ir toliau augin- 
ti pasėlius, o baigę sezoninius ūkio darbus imtis amato. Tačiau keramikai 
užkariavus didžiulę vidaus ir užsienio rinką, ištisos puodžių ir piešėjų šei- 
mos, atrodo, atsidėjo vien savo verslui. Vis dėlto jie negaudavo tokio pelno 
kaip pirklys, gabendavęs prekes į tolimus užjūrio kraštus. Puodžiaus darbas 
purvinas ir suodinas, bet žinome, kad archajiniu laikotarpiu ir vėliau būta 
puodžių, savo darbu pelniusių piliečių pripažinimą ir net įstengusių aukoti 
šventovėms prabangias dovanas. Kai kurie amatininkai, kaip juvelyrai bei 
auksakaliai, keliavo iš vietos į vietą, o žaliavos darbui gaudavo iš pačių užsa- 
kovų. 

Daugiau dėmesio skyriau miesto bendruomenei bei jos regimajai aplin- 
kai, kadangi kaip tik ji geriau paliudyta šaltinių. Daugelis graikų miestų 
pagal mūsų mastelius buvo ne didesni už bažnytkaimius, tačiau architektū- 
ros ir dailės kūriniai, kuriuos mes taip vertiname, nestebino jų gyventojų. 
Žinoma, mažesnėse ir atokesnėse gyvenvietėse gyvenimas buvo nelengvas ir 
skurdus. Labiausiai čia akį džiugino vietinės šventyklos — tarsi parapijų baž- 
nyčios, taip pat namų aukurai, kuriuos irgi galėjo puošti tapyta vaza ar bron- 
zinė statulėlė, nė kiek ne prastesnė už sutinkamas Atėnuose ar Olimpijoje 
arba gauta iš užjūrio pirklio. Graikija — maža šalis, graikai — žmonės, linkę 
keliauti. Tai irgi lėmė jei ne gyvensenos, tai bent jau regimosios aplinkos 
vienodumą. Iš esmės žmonės skyrėsi tik tuo, kad valgė ir gėrė iš molinių 
arba iš sidabrinių indų, miegojo ant žemės arba ant inkrustuoto gulto, gyve- 
no tarp mūro sienų, po čerpių stogu arba glaudėsi iš dumblo drėbtoje, šiau- 
dais dengtoje trobelėje. Tačiau net ir tokiu atveju tarp graikų išlikdavo ben- 
drumo pojūtis, kuriuo vargu ar būtų galėjęs dalytis su savo šeimininkais 
Nilo ar Mesopotamijos karalysčių felachas. Galbūt „mažas“ ir yra „gražus“, 
o vadinamoji graikų demokratija — pati geriausia dirva vaisingai menų bei 
amatų sklaidai, kuri buvo skirta visų piliečių auklėjimui bei malonumui. 
Negalime spręsti apie visuomenės gerovę iš to, ar ji naudoja paraką, gydosi 
penicilinu arba turi Socialinę chartiją. Galbūt visuomenės būklę geriau at- 
skleidžia savo piliečiams sukurta regimoji aplinka, atitinkanti jų siekius, vi- 
suomenės reikmes bei skatinanti jos narių bendrumo jausmą. 

ASTUNTAS SKYRIUS 


Palikimas 


Ankstesniuose skyriuose vienur kitur kalbėta apie ypatingą graikų meno po- 
būdį, išskiriantį jj iš kitų senovės kultūrų. Jis anaiptol nėra geresnis jokia 
prasme, bet savitas ir kartu lengvai perimamas kitų tautų. Archajinio laiko- 
tarpio graikų menas dar ne kažin kiek skyrėsi nuo Artimųjų Rytų ar Egipto, 
pastebima jo įraka siekė tik vakarus, Italiją. Tačiau įvykus klasikos perver- 
smui atsivėrė jo galimybės, o Antikos pabaigoje klasikinės raiškos pėdsakų 
jau galima aptikti visur — nuo Britanijos iki Kinijos, nuo Sibiro iki Sudano. 
To pasiekė ne tiek graikai menininkai (išskyrus vakarų kraštus), kiek jų kū- 
riniai, sulaukę gyvo atsako kitose tautose, kurių pačių menas buvo kitokio 
pobūdžio ir pakraipos. Iš dalies tai paaiškinama graikų meno tikroviškumu, 
kuris leidžia lengviau perteikti mintis negu stilizuotos formos, sunkiau suvo- 
kiamos tiems, kurie jų nepažįsta. Kita priežastis — aiškūs privalumai, kuriuos 
teikia nusistovėjusių architektūros orderių dekoratyvinė visuma, geometri- 
nių bei augalinių ornamentų tipai ir nesudėtingomis formulėmis paremtas 
pasakojamasis meno stilius. Šiame skyriuje kalbėsime ne apie patį graikų 
meną, bet pasvarstysime, ką jis davė kitoms kultūroms. Galbūt tai padės 
mums geriau suprasti, kokios jo ypatybės buvo svarbios ir patiems graikams. 


ANTIKOS LAIKAIS 


Graikų menininkai nebuvo tikėjimo skelbėjai. Kitos tautos savo meną drau- 
ge su religija paprastai primesdavo užkariautiesiems. Graikai to nedarė ar 
bent jau darė ne taip sąmoningai kaip islamas ar krikščionybė. Tai, kad 
daugybė graikų meistrų gyveno Italijoje, paaiškina jų įtaką tenykščiam me- 
nui. Tam tikrais laikotarpiais jų būta, tik kur kas mažiau, ir Persijoje bei dar 
toliau į rytus. Tačiau dar didesnės įtakos turėjo į svetimus kraštus keliaujan- 
tys graikų kūriniai bei nesibaigiantis jų kopijų mėgdžiojimas. Prekybos ke- 
liais net pigios graikiškos prekės, pavyzdžiui, tapyta keramika (tiesą sakant, 
pirkėjams ne tokia jau pigi), nukeliaudavo į žemynų gilumą toli nuo Vidur- 
žemio jūros krantų, o prabangos dalykai — kaip dovanos ar kaip prekės — dar 
toliau. Ne visada jas veždavo patys graikai, bet rezultatai buvo tie patys. 

Meno kūriniai bei jy kopijos nebūtinai išsaugo kūrėjo idėjas bei pirminę 
paskirtį. Juk nebuvo muziejinių užrašų nei nuorodų, todėl daug kur aptin- 
kami graikų meno pėdsakai yra laisvų interpretacijų vaisius ir daugeliu atve- 
jų matyti, jog vietos meistrai pasiskolino kaip tik tai, kas jiems jau buvo 
įprasta arba kas jiems leido įtikti savo valdovams, žyniams ar kitiems tautie- 
čiams. 

Archajiniu laikotarpiu rytiniai graikai gyveno greta svetimtaučių kaimy- 
nų Mažojoje Azijoje (dabartinė Turkija) ir gerai pažinojo kitas Artimųjų 
Rytų bei Egipto sritis, kuriose turėjo savo prekybos punktus. Mažąją Aziją 
labiausiai domino jų akmens skulptūra ir architektūra. Nuo VI a. pr. Kr. 
antros pusės persų karalius Kiras savo rūmų statybai samdė Rytų Graikijos 
akmenskaldžius bei jų kaimynus. Galime lengvai atsekti graikų techniką bei 
kai kurias formas persų karališkosios Achemenidų dinastijos rūmų architek- 
tūroje ir skulptūroje. Graikų meistrų ranką rodo archajiškas drabužių klos- 
tymas [279] ir mūrijimo technika. Vis dėlto dar daugiau įtakos turėjo sro- 
vės, atėjusios iš kitų persų valstybės sričių — Mesopotamijos ir Egipto. V ir 
IV a. pr. Kr. kai kuriose Persijos dalyse formavosi mišrus graikiškas ir persi- 


279 Reljefas iš Persepolio. Palyginkime, 
kaip vaizduojamos viena ant kitos gulan- 
čios drabužio klostės [75, 77, 81] 


280 Akmeninis reljefas iš Pešavaro srities Pakistano šiaurėje. Viduryje stovintis vyras bei mote- 
rys apsirengę kaip graikai — tose vietose gyvenusių graikų įtaka. Šis reljefas yra iš I a. budistų pa- 
minklo. Tai gausių Gandaros reljefų pirmtakas. Aukštis 14,5 cm. (Pešavaras) 


281 Molinė Vadžparanio, sergstinčio Budą, 
statula. Figūra priklauso Lisipo sukurtam 
Heraklio tipui, kuoka pakeista žaibu. Rasta 
vienuolyne Hadoje, netoli Kabulo. II/III a.? 


282 Sidabrinė taurė iš Afganistano. Tarp muzi- 
kuojančių beždžionių (rytietiskas motyvas) žmo- 
gus su kuoka puola vyrą, priklaupusį prie šerno. 
Grupė galbūt paimta iš graikų meno, kokios 
nors Heraklio scenos. Pirmieji amžiai po Kris- 
taus. Skersmuo 14,5 cm. (Sankt Peterburgas) 

škas meno stilius: rytietiški siužetai buvo traktuojami graikiška maniera (lais- 
vesne nei rytiečių). Pagal perimtus graikiškus modelius kuriamos tikroviš- 
kesnés gamtos, ypač gyvūnų, formos. 

IV a. pr. Kr. Aleksandro valdomi makedonai ir graikai užtemdė buvusią 
Persijos didybę, o jo bendražygių sukurtose karalystėse toliau maišėsi graikų 
ir Rytų meno elementai. Aleksandras nužygiavo iki pat Indijos, o Baktrijoje 
(Šiaurės Afganistane ir Tadžikijoje, abipus Okso upės) įkūrė nepriklausomą 
graikų karalystę. Nuo viso graikų pasaulio ją skyrė partai, kurie galop išstū- 
mė graikus iš Persijos, tačiau liko jy meno užsakovai [284]. Baktrai veržėsi 
net į Indiją, kur valdė ir kūrė iki pat I a., o graikų menas turėjo įtakos 
besiformuojančiai budizmo skulptūrai [280]. II a. klasikinio meno įtaka čia 
dar labiau sustiprėjo dėl pagyvėjusios prekybos su Viduržemio jūros kraš- 
tais, į kurią savo lėšas įdėdavo romėnai, bet vykdė graikai, daugiausia per 
Aleksandriją. Graikų ir indų meno derinys yra budistinio meno stiliaus pa- 
grindas, kurio pėdsakų vėliau galime aptikti visur, kur tik siekė budizmo 
įtaka: Kinijoje, Korėjoje, Japonijoje. Toji jtaka atsispindi architektūros mo- 
deliuose bei naujai pritaikytuose graikų dievų įvaizdžiuose [287] ir mitų 
pasakojimuose [282]. Tikriausiai iš šio menų derinio pasiskolintas ir stovin- 
čio Budos skulptūrinis tipas, neabejotinai sietinas su antropomorfiniais graikų 
dievais bei laisva poza stovinčiomis figūromis, graikų vaizduotomis su jiems 
būdingu realizmu [283]. Persiją valdžiusi Sasanidų dinastija, pakeitusi par- 
tus Aršakidus, mėgo savaip perteiktus graikiškus siužetus, bet jų laikų meno 
stiliuje labiau atsispindi vietos įtaka. Galop islamas padarė galą tolesnei kla- 
sikinio meno plėtrai, visai išsižadėdamas žmogaus vaizdavimo mene, tačiau 
mielai perėmė ir ištobulino klasikinio meno augalinius motyvus bei gėlių ir 
lapų pynių ornamentus. Žinoma, galima juos laikyti tipiškomis islamiško- 
mis arabeskomis, tačiau vakarietiška jų kilmė nepaneigiama. 

Dabar atsigrezkime į šiaurę, kur apie 600 m. pr. Kr. rytiniai graikai sėte 
sėjo kolonijas aplink Juodąją jūrą. Šiauriniai jų kaimynai buvo klajokliai 
skitai. Jų menas (žvėrių stilius) nepasižymėjo monumentalumu. Nuostabiai 
plastiškų formų stilizuotos gyvūnų figūros buvo visiška graikiškojo stiliaus 
priešingybė. Netrukus graikų meistrai pradėjo daryti savo kaimynams pra- 
bangius dirbinius, paprastai išlaikydami skitams pažįstamus pavidalus, bet 
drauge išreikšdami savo pačių požiūrį į skitus [ 186, 284]. Vietos menai at- 
kakliai priešinosi svetimam graikų stiliui (nors graikai nevaisingai bandė su- 
derinti savo ir skitų stilius), bet Skitijos rinka atvėrė galimybę tokiems grai- 
kų meno aspektams, kurie kažin ar būtų pasireiškę kur nors kitur. Labiau į 

285 Paauksuota graiky darbo sidabriné amfora, rasta kape Chartomlyke, Ukrainoje. Forma grai- 


kiška, bet pridėti sietas bei snapelis, skirti skitų gėrimui iš rauginto kumelės pieno. Ornamentai — 
tai fantastinių helėnistiškų raštų ankstyvoji apraiška. Ant indo išplatėjimo pavaizduotos gyvūnų 
grumtynės bei skitai su arkliais. IV a. pr. Kr. Aukštis 70 cm. (Sankt Peterburgas) 


286 Paauksuota sidabrinė gertuvė iš Borovo, Bulgarija (Trakija). Figūros graikiškos, bet veiksmas 
neįprastas. Forma ir darbas turbūt vietos meistro. Apie 300 m. pr. Kr. Aukštis 18,2 cm. (Rusų 
muziejus) 


vakarus, Trakijoje (į pietus nuo Dunojaus), viskas klostėsi kitaip: vietos me- 
nininkai netrukus ėmė meistriškai mėgdžioti graikų stilių [286], kartais tai- 
kydami jį savo pačių tikėjimo siužetams, kartais tiesiog perimdami graikų 
mitus be žymesnių interpretacijų. 

Nuo VIII a. pr. Kr. antros pusės iki VI a. pr. Kr. vakaruose graikai kolo- 
nizavo Pietų Italijos pakrantę bei rytinę Sicilijos dalį. Tai vadinamoji Di- 

287 Puiki anatominé atleto studija ant 
karneolio skarabėjo iš Etrurijos. Jaunuolis 
tapatinamas su graikų herojumi Tidėju 
(etruskų kalba — Tutas). Apie 470 m. pr. Kr. 
Aukštis 14 mm. (Berlynas F 195) 


džioji Graikija (Magna Graecia). Jos miestai klestėjo, jų valdovai rėmė di- 
džiules statybas, tačiau postūmį šiems užmojams davė iš žemyno Graikijos 
atvykę menininkai. Kad ir kaip norėtume, vargiai galėtume vietos stilių pa- 
vadinti kitaip nei provincine atmaina — iki pat brandžiosios klasikos laiko- 
tarpio, kai Didžiojoje Graikijoje ypač suklestėjo prabangių dirbinių centrai. 
Vietinės gentys, nuo kurių graikai daugiausia laikėsi atokiai, pasitraukė į 
šešėlį, o jų menas buvo be skrupulų helėnizuotas. 

Kiek šiauriau, Etrurijoje, reikalai klostėsi kitaip. Šioje šalyje, turėjusioje 
daug metalo, klestėjo stiprūs ir nepriklausomi miestai. Į ją iš pat pradžių 
kėsinosi ir graikai, ir foinikai, įsikūrę Sardinijoje ir Kartaginoje. Ligi tol 
vietos menas rutuliojosi be didesnių užmojų. Tai, ką vadiname etruskų me- 
nu, iš esmės yra graikų meno bei menininkų poveikio rezultatas, prie kurio 
ankstyvuoju sąveikos laikotarpiu gerokai prisidėjo foinikų menas. Etruskai 
buvo geri mokiniai, kai kuriuose menuose, ypač gamindami prabangos da- 
lykus, veikiai pranokę savo mokytojus. Jie pasinaudojo graikų meno pavyz- 
džiu, suteikdami pavidalą savo dievams, ir perėmė graikų mitus, jų nekeis- 
dami vietos mitų naudai [288]. Kai kuriuos kūrinius sunku atskirti nuo 
graikiškųjų — dabar jau nėra prasmės aiškintis, ar juos kūrę amatininkai bu- 
vo graikai, ar ne [287]. Tačiau nemaža vietos gaminių dalis išlaikė specifi- 
nius bruožus, kuriuos privalu laikyti etruskiškais, nepaisant to, kad viskas 
juos darant, rodos, išmokta iš graikų [290]. Juntamas polinkis naudoti įvai- 
resnes spalvas ir mažiau paisyti figūrų bei ornamentų proporcijų. Tai ne 
provincialumo, bet etruskų skonio apraiškos. Matyt, šių žmonių gyvensena 
ir mąstysena iš esmės skyrėsi nuo graikų. 

(Etrurija). Graiky mito versija: Achilas (kaire- 


ami egzotiški augalai. A 30 m. pr. Kr. 


Irko k ietės Tarkvinijoje. Ji buvo pav. 


290 Etruskiškos raudonfigūrės vazos detalė. Mėgdžiojama aténietiska keramika, bet nu- 


piešta scena neįsivaizduojama Atėnuose: Ganimedas apsinuogina prieš klūpantį su žaibu 
rankoje Dzeusą, o Erotas į juodu ciniškai spokso. IV a. pr. Kr. (Oksfordas 1917.4) 


Helėnizmo laikotarpiu etruskų menas išlieka savitas, bet dėl kontaktų su 
piečiau gyvenusiais graikais bei samdomais jų menininkais patyrė daugiau 
helėniškos įtakos [289]. Laikotarpio pabaigoje ir Etruriją, ir Didžiąją Grai- 
kiją prisijungė Romos valstybė. Ankstyvieji romėnų menai menkai tesiskyrė 
nuo etruskų. Tiesioginė iš pietų sklindanti graikų meno įtaka darė mažesnį 
poveikį negu iš užkariautų Italijos graikų miestų, o netrukus ir iš pačios 
Graikijos plaukiantis karo grobis: metalo dirbiniai, statulos, paveikslai. Jau 
anksčiau šventyklos perėmė klasikinius graikų orderius, o dabar — net ištisus 
frontonus, atgabentus iš Graikijos vietovių [748]. Išlikę graikų architektų 
bei skulptorių, dirbusių Romoje, sąrašai. Senieji vaškiniai romėnų protėvių 
atvaizdai nesiderino su nauja graikiška portreto ir mitinio pasakojimo tikro- 
viškumo samprata, tad romėnai, kaip ir etruskai, be jokių išlygų perėmė 
graikišką raiškos būdą bei mitologiją, nors savo protėviu pasirinko trojėną 
Enėją. Romoje buvo kaupiamos privačios graikų meno kolekcijos, taigi di- 

dėjo meno kūrinių poreikis, kurį tenkino graikų meistrai, nepailstamai ko- 
pijuodami žymiuosius graikiškus originalus [297]. Šios kopijos sudaro di- 

džiąją graikų meno muziejų rinkinių dalį ir yra svarbiausias šaltinis šių die- 
| nų mokslininkams. Tie menininkai buvo išėję helėnistinės manieros mo- 

kyklą, bet visuomenėje paplitęs archaikos, o ypač brandžiosios klasikos po- 

mėgis vertė sąmoningai archaizuoti [270] ir mėgdžioti klasiką [292], vyk- 
} dant naujy uzsakovy pageidavimus. Tuomet ir atsirado „menas menui“, o 
drauge — meno rinka, kurios prototipas buvo nebent vieno kito helėnizmo 
laikų valdovų užsakymai. Kai princepsas Augustas gyrėsi medinę Romą pa- 
vertęs marmurinė, tai reiškė, kad jis pavertė ją graikišku miestu. Tuo tarpu 
jo aplinkos rašytojai romėnai, sėkmingai pritaikę graikų epo bei lyrikos for- 
mas, kūrė daug originalesnius kūrinius negu dailės meistrai. 


291 Senos gipso išliejos fragmentas. Tai 
bronzinės Tirano žudikų skulptūrų gru- 
pės, stovėjusios Atėnų agoroje, galvos 
dalis iš gipso liejinio, buvusio Bajose 
(Neapolio įlanka). Pagal šį modelį buvo 
gaminamos marmurinės kopijos užsako- 
vams romėnams — kaip [ 163]. Aukštis 
20 cm. (Bajos; kopija Oksforde) 


292 Jaunuolio ir moters marmurinė 
skulptūrų grupė. Kartais jie tapatinami su 
Orestu ir Elektra. Stilius artimas anksty- 
vajai bei brandžiajai klasikai, tačiau ši gru- 
pe I a. kūrinys. (Neapolis 6006) 


293 Ankstyvasis krikščionių menas perėmė iš graikų jūrų baidyklės (ketos žr. [246]) pavi- 
dala vaizduojant Jonos banginį. Cia jį matome ant XII a. ambo Ravele 


Romos imperijos dėka klasikinis stilius įsigalėjo daug didesniame plote, 
negu įstengė aprėpti graikų kolonizacija bei prekyba. Kai kurias meno rūšis, 
ypač architektūrą, portretą, tapybą su tikroviška perspektyva, taip pat pasa- 
kojamąją techniką, leidžiančią pavaizduoti ne tik mitus, bet ir nūdienos isto- 
riją, romėnai savaip išplėtojo. Klasikiniai realizmo kriterijai ir proporcijų 
dėsniai tapo nebe tokie griežti, menininkai nebesiekė nei tiksliai pamėgdžioti, 
nei patobulinti gamtą. Rezultatai buvo įspūdingi, dažnai patraukiantys, bet 
retai — jaudinantys, bent jau mus. Nebent tiek, kiek atspindi Romos imperi- 
jos laimėjimus bei pax Romana. Tačiau lengvai perprantamas stilius ir dide- 
lė kūrinių gausybė užtikrino klasikinio meno išlikimą vėlesniais šimtmečiais. 


ANTIKAI PASIBAIGUS 


Egipto menas — seniausias ir vienas savičiausių Viduržemio jūros baseine — 
neprisileido klasikinio graikų meno. Egipto menininkai tvirtai laikėsi nusi- 
stovėjusios raiškos, maždaug keturis tūkstantmečius atspindėjusios jų po- 

žiūrį į gyvenimą, ypač pomirtinį. Jie nusimanė apie tikroviskuma, bet tiks- 
lingai jį ribojo. Gyvenimas jiems buvo įkvėpimo šaltinis, o ne kopijavimo 
modelis, ir šitaip jie pasiekė puikių rezultatų. Net persų, o vėliau graikų ir 
romėnų valdymas mažai ką pakeitė, kol, susidūręs su krikščionybe, žlugo 
senasis tikėjimas. Tada atsirado koptų bažnytinis menas, galop perėmęs kla- 
sikinį stilių ir net pagoniškąją mitologiją — toks keistas šio įstabaus ir savito 
senovės meno istorijos epilogas. 

Atskilusi rytinė Romos imperijos dalis ir iškilusi Bizantijos valstybė regė- 
jo, rodos, sąmoningą pasitraukimą nuo klasikinių pusiau realistinių formų 
prie labiau stilizuotų ir orientuotų į dvasingumą, nors ir toliau gyvavo klasi- 
kinės temos bei stiliai. Šis laikotarpis reikšmingas klasikos palikimui tik to- 
dėl, kad Bizantijos menas gryniausia klasikine savo forma grįžo atgal į vaka- 
rus, į Italiją. O rytuose, taip pat ir klasikos tėvynėje Graikijoje, po to, kai 
VII a. įsigalėjusį islamą dar labiau sustiprino XIV a. susikūrusi Osmanų 
imperija, Antikos meno paveldas buvo kone visiškai užgožtas, nepaisant kry- 
žiuočių įsibrovimų bei atvykstančių italų pirklių. 

Žlugus Romos imperijai, klasikinis menas nedingo nuo žemės paviršiaus, 
tik neteko savo buvusios įtakos, o vakaruose ir šiaurėje įsigalėjo klasikos 
nepaliestas keltų bei klajoklių genčių menas. Viduramžiai anaiptol nebuvo 
tamsūs ir priešiški klasikai, bet paveldo tradicija įvairiu laiku įvairiose vieto- 
se čia nutrūkdavo, čia vėl atsinaujindavo. Antikos literatūrą Viduramžiai 
suprato geriau negu jos dailę. Daugybė literatūros pavyzdžių rodo visišką 
klasikinių įvaizdžių neišmanymą. Jupiterio ir Veneros paveikslai turėjo būti 
atkurti iš naujo. Vis dėlto romaniškajame mene išliko nemažai klasikinių 
ornamentų, kartkartėmis — ir žmonių figūrų, paprastai atėjusių iš romėniš- 
kojo laikotarpio paminklų, o ne iš graikiškosios Antikos. Klasikiniai skulp- 
tūros ir tapybos elementai ne daugiau nei kokia nors Budos statula laikytini 
tikruoju graikų meno palikimu, tačiau visi jie kilę iš to paries šaltinio. 

Italijoje Antikos menas bei architektūros paminklai daug labiau krito į 
akis nei tamsiųjų amžių graikams — jų bronzos amžiaus menas (žr. pirmą 
skyrių). Kai kurie klasikos laikų įvaizdžiai sėkmingai įsitvirtino krikščioniš- 
kajame mene [293]. Atgimęs domėjimasis antikine literatūra skatino įdė- 
miau įsižiūrėti į tai, kas išlikę apčiuopiamu pavidalu, ir tirti, kaip šis paliki- 
mas susijęs su literatūra. Imta daryti brėžinius ir mėgdžioti architektūrą, 
kolekcionuoti skulptūras. Popiežiai ir karaliai statydinosi rūmus, visai nepa- 
našius į Antikos statinius, bet puošė juos klasikiniais orderiais. Ir skulpto- 
riai, ir dailininkai, įsižiūrėję į nuogus antikinių reljefų personažus, juos mėg- 

dziojo vaizduodami ne tik klasikinius, bet ir biblinius herojus — kaip Miche- 
langelo „Dovydas“ [294]. Sekant Antika karaliai vaizduojami kaip dievai ir 
herojai (tik paprastai su drabužiais). Leonardo anatominiai piešiniai galiau- 
siai primena Lisipo darbus, o Michelangelo „Pieta“ — helėnizmo skulptūri- 
nes grupes. Renesansas įdėmiai tyrinėja ir mėgdžioja Antikos bronzos lieji- 
mo techniką bei architektūros laimėjimus. Naudojantis graikų mitologija, 
krikščioniškieji siužetai perteikiami klasikine maniera. Atkuriami vien iš ap- 
rašymų žinomi Antikos menininkų šedevrai, pvz., garsusis Apelio paveikslas 
„Šmeižtas“. Italy ir Europos Renesanso meno koncepcija, paskirtis bei regi- 
masis pavidalas buvo labai tolimas Antikai, bet drauge jis rėmėsi klasikiniais 
modeliais. 

Tai šitokių vaisių davė Antikos paveldo stebėjimas bei rinkimas Italijoje. 
Tolesni tyrinėjimai graikų žemėse suformavo naują požiūrį į graikų archi- 
tektūrą ir mena, papildydami Italijos šaltinių teikiamas žinias. Menininkų 
bei mecenatų kelionės į Graikiją skatino šiuos tyrinėjimus, galų gale inspira- 


294 Michelangelo „Dovydas“. Biblijos 
personažą skulptorius iškala nuogą tarsi 
klasikos herojų (jau anksčiau tokias 
skulptūras kūrė Donatello). 1501— 
1504 m. Aukštis 4,34 m. (Florencija) 


295 Antrasis Jungtinių Valstijų bankas Filadelfijoje (1818-1824). Pastatą puošia graikiš- 


kas klasikinis fasadas, prie kurio priderinti net geležiniai aptvaro pinučiai 


vusius klasicizmo judėjimą, ryškiausiai pasireiškusį XVIII ir XIX a. Klasiciz- 
mo menininkai, remdamiesi išsamiomis architektūros studijomis, daug tiks- 
liau kopijavo klasikos statinius ar jų dalis. Anglijoje graikiškojo atgimimo 
pastatai pranoksta daugelį vėlesnių skurdesnės vaizduotės bandymų naudoti 
klasikinius orderius. Ši mada veikiai paplito Europoje ir Jungtinėse Valsti- 
jose [295], nors reikia pasakyti, kad naujųjų statinių modelis buvo ir graikų, 
ir romėnų architektūra. Net modernizmo ir postmodernizmo architektūra 
kai kuriomis detalėmis bei proporcijomis nuolat grįžta prie klasikinio sti- 
liaus. Vienintelė rimta jo konkurentė yra vietos gotika, kuri, rodos, neper- 
žengė šio amžiaus vidurio ribos. 

Vaizduojamajame mene prigijo klasikinis stilius, siekiant susigrąžinti 
Winckelmanno idealizuojamą senovės Graikijos paprastumą. Jo mokėsi 
skulptoriai, tapytojai, grafikai, siekdami graikų mitui suteikti naują išraišką, 
rinkdamiesi tokius siužetus, kurie niekada nedomino Antikos kūrėjų [296]. 

296 Klasicistinės gemos iš buvusios Poniatowskio kolekcijos. Hermis (Merkurijus) išva- 
duoja Larą iš Hado. Leto paverčia Likijos valstiečius varlėmis. (Atspaudai 215, 149, Oks- 


fordas) 

297 (Apačioje kairėje) Antonio Canovos Napoleonas. Šią marmurinę skulptūrą britų vy- 
riausybė perdavė lordui Wellingtonui, ji buvo pastatyta jo namuose, Haid Parko pakrašty- 
je. 1803-1806 m. Aukštis 3,45 m 

298 (Apačioje dešinėje) Bronzinis medalionas, ant kurio Napoleonas pavaizduotas kaip 
Heraklis, priimantis pasiduodančius Vienos ir Presburgo miestus. 1805 m. (Oksfordas) 


299 (Dešinėje) Haid Parko vartai 
Londone. Decimo Burtono klasiki- 
nio stiliaus projektas, kurį vainikuoja 
Johno Henningo sukurta Partenono 
frizo versija, vaizduojanti pergalės 
prieš Napoleoną iškilmes. Gretima- 
me pastate laikoma Napoleono 
skulptūra [297] 


Rezultatai, mūsų akimis žiūrint, svyruoja nuo apgailėtinų graikų meno pa- 
rodijų (tuomet šis menas iš esmės dar nebuvo pažįstamas, išskyrus romėniš- 
kąjį skulptūros variantą bei Pompėjų sienų tapybą) iki didingų Davido ir 
Ingres'o kruopščiai atkurtų epinių bei istorinių scenų. Netrukus tikrą per- 
versmą sukelia archeologija. Pagal radinius atkuriamas gyvas kasdienio grai- 
kų bei romėnų gyvenimo vaizdas — pernelyg idealus, kad būtų įtikinamas, 
bet pilnas taikliai pastebėtų detalių ir Zavintis nevaržomu moterišku nuogu- 
mu, grąžinančiu mus ten, nuo kur pradėjome savo knygą — šokio ant Parte- 
nono laiptų [3]. Dabar Napoleoną gali išvysti kaip dievą, tarsi Atėnė Parte- 
na laikantį rankoje Nike [297], arba kaip Heraklį [298], priimantį pasiduo- 
dančių miestų, klasikine maniera pavaizduotų su Tichės karūnomis [2/4], 
pagarbą — tai paveikslai, Graikijoje nusistovėję daugiau nei prieš du tūks- 
tantmečius. O rekonstruotą Partenono frizą galima pasitelkti Napoleono 
sutriuškinimui įamžinti [299]. Tikrojo klasikinio meno pažinimas, kuris 
tapo įmanomas eksponuojant originalius kūrinius, pavyzdžiui, Partenono 
skulptūras, rodos, mažai tepaveikė tokios rūšies veiklą, nors kaip tik meni- 


ninkai pirmieji suvokė originalų vertę. Arba iškilęs uždavinys buvo pernelyg 
bauginantis, arba poreikis jais sekti nepakankamai stiprus. Per pastaruosius 
šimtą metų Antikos meno dvasia — tokia, kaip ją supranta kūrėjai bei plačio- 
ji publika, o ne mokslininkai — tapo totalitarinių valstybių (sovietų ar nacių) 
meninės raiškos pagrindu, pramogų bei propagandos palydove ir pastango- 
mis atgauti tariamai klasikinį tyrumą. „Manau, atiduota savotiška duoklė 
graikų skulptūros reputacijai, kad ji galėjo taip lengvai tarnauti ir kilniems 
tikslams, ir piktavaliams kėslams bei absurdui“ (cituoju save). Bet daug ką 
lėmė ir visuotinai įsigalėjusi, pačių graikų skelbta nuomonė apie jų kūrybi- 
nių galių išskirtinumą, kuriuo ima abejoti blaiviai mąstantis, kartais besi- 
piktinantis ir linkęs kritiškai visa peržiūrėti modernusis pasaulis. 

Kino kamera neįstengė su šaknimis išrauti Vakarų meno polinkio į klasi- 
kinį realizmą, o pirmosiomis savo gyvavimo dienomis nuolankiai jam tarna- 
vo. Trompe l'oeil dviejų ar trijų matavimų vaizde — tikroviškame ar ideali- 
zuotame — ir toliau lieka patrauklus. Klasikinė Vakarų — pirmiausia graikų — 


300 Albrechto Diirerio rai- 
žinys „Žmogaus nuopuolis“. 
Abi figūros sietinos su klasi- 
kiniais modeliais, Adomas — 
su Belvederio Apolonu [//]. 
1504 m. 


301 Piešinys ant auksu dengtos aliuminio plokštelės, pritvirtintos prie erdvėlaivio „Pio- 
neer 10", paleisto 1972 m., antenos. Planetų išsidėstymo schema (apačioje) ir žmonių 
figūros paaiškina, iš kur ir kada paleistas laivas bei kokios būtybės jį sukūrė. Tikėtasi, jog 
per ateinančius 100 milijonų metų jis nukeliaus 3000 šviesmečių, o per tą laiką jį gali 
aptikti kitos civilizacijos. Erdvėlaivis tebesiunčia signalus į Žemę 


tradicija net diktuoja protesto formas, priimtinas postmodernistams. Anti- 
kos meno paminklai ir toliau lieka meninio įkvėpimo šaltinis, o klasikinis 
nuogumas nepraranda savo galios. Jis lieka archetipiškas raiškos būdas, ku- 
riuo Vakarų pasaulio vyrai ir moterys vaizduoja save svarbiose gyvenimo 
situacijose — tai iš esmės skiria juos nuo kitų kultūrų. Kaip tik klasikinis 
nuogumas XVI a. po Kristaus gimimo pasirinktas pavaizduoti Žmogaus nuo- 
puolį [300], o XX a. — jo apoteozę [301]. Abiejuose paveiksluose pavaizduo- 
tos pozos ir detalės kilusios iš idealizuoto požiūrio į žmogų - klasikinės Grai- 
kijos menininkų palikimo. 

Chronologinė lentelė 


Įvykiai ir žmonės 


Mikėnų kultūros žlugimas 


Kraustymasis į Rytų Graikiją 
Suaktyvėja ryšiai su Levantu 


Graikų prekyba Sirijoje 
Graikų kolonijos Italijoje ir Sicilijoje 


Homeras, Hesiodas 
Graikai Egipte 
Graikų kolonijos prie Juodosios jūros 


Sapfo, Alkajas 

Solonas 

Persai užkariauja Lidiją ir dalį Rytų 
Graikijos 


Peisistratas (Atėnai), Polikratas 
(Samas) 
Atėnų demokratijos pradžia 


Maratono mūšis 490 m. 

Persų įsiveržimas ir pralaimėjimas 
480-479 m. 

Kartaginos sutriuškinimas 479 m. 


Atėnai viešpatauja Egėjo jūroje 478-450 m. 


Aischilas 
Herodotas, Sofoklis 
Periklis 


Peloponeso karas, Atėnai pralaimi Spartai 


431-404 m. 
Tukididas, Euripidas, Aristofanas 
Sokratas, Platonas 
Makedonijos kilimas - Filipas II 
Demostenas, Aristotelis 
Makedonai nugali graikus 338 m. 
Aleksandras - makedonų karalius 
336-323 m. 
Aleksandrijos įkūrimas 331 m. 
Aleksandro imperijos skilimas 
Galai įsiveržia į Mažąją Azija 
Roma pajungia Vakarų graikus 
Roma užkariauja makedonus 197 m. 


Romėnai išgrobsto ir sugriauna Korintą 
146 m. 

Graikija - Romos provincija 

Roma nugriauna Atėnų sienas 86 m. 


Skulptūra 


Smulkieji bronzos dirbiniai 


Daidališkasis stilius 

Monumentaliosios marmuro skulptūros 
pradžia 640 m. 

Archajiniai kūrai 630-480 m. 


Archajiniai Atėnų antkapiniai akmenys 
600-480 m. 

Jonijos tipo koros 

Kalkakmenio frontonai, Atėnai 


Kora su peplu 530 m. 

Marmuro frontonai, Atėnai 510 m. 
Aiginos frontonai 

Tirano žudikų skulptūrinė grupė 470 m. 
Olimpijos frontonai, metopai 460 m. 
Mironas 450 m. 

Feidijas ir Partenonas 460-430 m. 
Polikleitas 440 m. 


Atėnų klasikinio laikotarpio antkapiai 
430-310 m. 


Kefisodotas 370 m. 

Skopas 360 m. 

Praksitelis 340 m. 

Portretinės skulptūros pradžia 
Lisipas 320 m. 

Aleksandro sarkofagas 315 m. 
Antiochijos Tichė 290 m. 


Galų statulos iš Pergamo 
Pergamo Didysis Dzeuso aukuras 
Samotrakės Nikė 

Milo Venera 


Laokoontas 
Archaizavimas ir neoatikizmas 


Geometrinis 


laikotarpis 


Rytietiškasis 
laikotarpis 


„o 
£ 
— 
$ 


Klasikinis 


Helėnistinis 
laikotarpis 


laikotarpis 


laikotarpis 


Architektūra 


Vazų tapyba ir kitos dailės rūšys 


Leukandų heroonas 


Pirmoji šventykla su peripteriu (Samas) 


Dorėninis orderis susiformuoja apie 600 m. 
Jonėninis orderis susiformuoja apie 560 m. 


Korinto Apolono šventykla 550 m. 
Samo Heros šventykla 560, 530- m. 
Efeso Artemidės šventykla 550- m. 
Sifno lobynas Delfuose 525 m. 


Pirmasis Partenonas 
Dzeuso šventykla 460 m. 


Hefaistėjonas 449- m. 
Partenonas 447-433 m. 
Atėnų Propilėjai 437-432 m. 
Erechtėjonas 421-405 m. 


Basų Apolono šventykla 

Išrandamas korintinis kapitelis 

Epidauro Asklepijo šventykla 

Delfų Apolono šventykla 

Atstatoma Efeso Artemidės šventykla 
356- m. 

Mausolėjas 350 m. 

Didimos Apolono šventykla 313- m. 


Atalo stoja Atėnuose 150 m. 


Pomikėniškoji keramika 


Protogeometrinė keramika 


Geometrinė keramika IX-VIII a. 
Krėtos bronziniai skydai 
Protokorintinis stlius 725-625 m. 
Protoatikinis stilius 700-625 m. 
Reljefinės salų vazos 


Salose pagamintos gemos 675-550 m. 
Korinto vazos 625-550 m. 

Atėnų juodafigūrė keramika 625-475 m. 
Atsiranda monetos 

Francois vaza 570 m. 

Spartos taurės, bronzinės vazos 
Amasis, Eksekijas 550-530 m. 
Chalkidės, Krėtos vazos 


Išrandama raudonfigūrė technika 530 m. 


Eufronijas, Eutimidas 
Berlyno, Kleopatros meistrai 
500-470 m. 
Pano meistras 470 m. 
Niobidės meistras 460 m. 
Baltasieniai laidotuvių lekitai 
Achilo meistras 440 m. 
Raudonfigūrės Pietų Italijos keramikos 
pradžia 
Gemų raižytojas Deksamenas 
Akmenėlių mozaikos pradžia 
Meidijo meistras 400 m. 


Kerčės stiliaus vazos 

Marsijo meistras 

Verginos kapų piešiniai 

Raudonfigūrės keramikos pabaiga 
Graikijoje 

Kabirionas, Gnatijos vazos IV-III a. 

Raudonfigūrės keramikos pabaiga Pietų 
Italijoje 

Tanagros figūrėlės 


Reljefinės taurės III-II a. 


Farnese'ų taurė 


m. pr. Kr. 

lis Museum 71, 76-77, 82, 105, 124, 132, 143; Agora 
Museum 115, 216, 265; Benaki Museum 3, 247; 
Kerameikos Museum 16, 20, 85, 145; National Mu- 
seum 18-19, 23, 25, 28, 36, 42, 46, 61, 70, 75, 83-84, 
87, 112, 130, 146, 149, 152, 181, 195, 201, 236. Basel: 
Antikenmuseum 91, 110, 209; Skulpturhalle 137. 
Staatliche Museen, Berlin 58, 73, 86, 92, 103—104,133, 
177, 188 right., 210, 215, 219-220, 263, 274, 276, 287. 
Courtesy Museum of Fine Arts, Boston 27, 107, 173. 
Museo Civico, Brescia 101. Museés Royaux, Brussels 
254. Museo Mandralisca, Cefalu 275. Museé du 
Chatillonnais, Chatillon-sur-Seine 119, Nationalmu- 
seet, Copenhagen 21, 269. Delphi Museum 66, 68, 
78, 81, 131. Albertinum, Dresden 229. National Mu- 
seum, Dublin 175. Eleusis Museum 48. Epidaurus Mu- 
seum 159. Archaeological Institute, Eretria 14. Flor- 
ence: Galleria dell’Accademia 294; Museo Archeo- 
logico Nazionale 89-90, 204. Antiquario, Gela 114. 
Heraklion Museum 32. Prince Philipp von Hessen Col- 
lection 252. Archaeological Museum, Istanbul 65, 224, 
237. Archaeological Museum, Izmir 64. Badisches 
Landesmuseum, Karlsruhe 102. London: British Mu- 
seum 33, 40, 43, 49, 93, 106, 108-109, 120, 122, 134, 
138-139, 142, 151, 153, 155, 157, 183, 185, 188 left,199, 
205-206, 239, 248, 255-256, 259 left, 277, 300; By 
courtesy of the Board of the Trustees of the Victoria 
& Albert Museum 297. Collection of J. Paul Getty 
Museum, Malibu, CA 98, 161, 284. Whitaker Museum, 
Motya 162. Antikensammlungen, Munich 41, 69, 80, 
111, 198, 232, 238, 243, 273. Mykonos Museum 51. 
Museo Archeologico Nazionale, Naples 163, 165, 169, 
193, 257, 262, 292. Metropolitan Museum of Art, New 
York 39, 166, 184, 211, 233. Olympia Museum 10, 30, 
34-35, 125, 127-129, 150, 268. Ashmolean Museum, 
Oxford 8, 9, 15, 94, 174, 213, 241, 290-291, 296, 298. 
Museo Nazionale, Palermo 160, 196. Paris: 
Bibliothèque Nationale 26, 55, 56, 123 right; Musée 
du Louvre 17, 24, 45, 53, 59, 74, 88, 97, 100, 178, 182, 
197,225—226, 240, 242, 270. Archaeological Museum, 
Pella 261. Archaeological Museum, Peshawar 280. 
Piraeus Museum 118, 271. Archeologisceski muzej, 
Plovdiv 249. Private collection 123 left. University Mu- 
seum, Reading 212. Museo Nazionale, Reggio frontis- 
piece 4, 171-172. Rome: Museo Nazionale delle Terme 
148, 164, 221, 227-228, 231, 235; Vatican Museums 
11, 96, 167, 168, 202, 214, 222, 234, 264; Villa Giulia 
44, 253. Rousse Museum 286. Hermitage, St Petersburg 

179, 185-187, 190, 282, 285. Samos Museum 29, 38, 
57, 117. Sperlonga Museum 230. National Museum, 
Syracuse 52. Museo Nazionale, Taranto 207-208, 245— 
246. Teheran Museum 147. Thasos Museum 47. 
Thessaloniki Museum 180, 192, 194. Tocra Museum 
95. Museum of Art, Toledo 250-251. Royal Ontario 
Museum, Toronto 2, 140. Antekensammlungen des 
Archäologischen Instituts der Universitat, Tubingen 
176. Kunsthistorisches Museum, Vienna 50. Martin 
von Wagner Museum, Würzburg 99, 170. 

Kiti nuotraukų šaltiniai: 

Alinari 227, 253, 264, 286, 292. Wayne Andrew 295. 
Arts of Mankind 180, 228, 262. Athens: American 
School of Classical Studies 216, 265: British School 
13; DAI 10, 20, 25, 29-30 left, 34-36, 38, 42, 57, 85, 
105, 112, 117, 145-146, 167, 268; Ekdotike 51, 192, 
260; French School of Archaeology 22, 47, 75. John 
Boardman 6, 8, 32, 96, 291, 293, 296, 299. A. C. L., 
Brussels 254. Oriental Institute, Chicago 147, 279. J. 
M. Cook 37, 64. Michael Duigan 18, 59, 74, 76, 131, 
144, 200. M. Dudley 26, 297. David Finn 294. Alison 
Frantz 61, 71, 83, 157, 160. Giraudon 182, 226, 244. 
Hirmer Fotoarchiv 11-12, 16-17, 28, 46, 52, 63, 65— 
66, 68, 70, 78, 81, 87, 89-90, 96, 101, 103-104, 111, 
114, 120, 123, 125, 127-130, 132, 135, 138-139, 141— 
143, 149, 150-152, 163, 169, 171-172, 188, 195-196, 
201-202, 204, 206-208, 221, 223-224, 236-237, 245— 
246, 259 left, 271. J. M. Hurwit 124 left. Kaufmann 
238. London: AKG 219, 232; AKG/Erich Lessing 
220; Fratell Fabbri, Milan/ Bridgeman Art Library 189; 
Royal Academy of Arts 7; Ronald Sheridan/ Ancient 
Artand Architecture 1. Mansell 5. Foto Marburg 159. 
Jean Mazenod, L'Art Grec, Editions Citadelles & 
Mazenod, Paris 48, 77, 82, 134. M. Melnik 113. © 
Photo R. M. N., Paris 45, 53, 97, 100, 197, 225, 242. 
PHA/Rowland 283. DAI, Rome 230, 234, Scala fron- 
tispiece 4, 44, 89, 164-165, 193, 222, 231, 235, 257. R. 
Schoder 267. E. Tissot 281. U. S. Information Service 
301. M.-L. Vollenweider 55, 187,213. R. L. Wilkins 9, 
122, 258, 278. 


Panaudoti piešiniai: 


After Andronikos Vergina 1984 191. From H. Berve, 
G. Gruben & M. Hirmer Greek Temples, Theatres and 
Schrines 1963 126. S. Bird 156. J. J. Coulton 13, 136. G. 
Denning 62. A. von Gerkan 158. E. B. Harrison 272. 
L. Haselberger 217. H. Knackfus 218. F. Krischen 67, 
154. After Kunze Meisterwerke der Kunst, Olympia 1948 
54. After H. Payne Perachora Vol 1 1940 31. K. 
Reichhold 203, 275. E.-L. Schwandner 79. A. Zippelius 
266. Marion Cox created 60, 72 and added to 62. 


Rodyklé 


Iliustracijų numeriai pateikti kursyvu 


Achilo meistras 208; 200, 202 

Afganistanas 28], 282 

Afrodité 18, 72, 160, 175, 215, 231, 253; 
167, 182, 199, 208, 228 

Aigina 19, 63, 91; 49, 79, 80 

akrolitiné technika 172 

Al Mina 49 

Aleksandras 28, 160, 164, 175, 216, 253 

Aleksandrija 222, 224, 227, 243; 254 

Alkamenis 175 

Almaturos meistras 199 

Amasio meistras 106 

amazonės 148, 158, 164, 201, 268-270; 93, 
157, 166, 174, 196, 198, 271, 272 

Amfareté 145 

Analato meistras 42, 45 

Anavisas 70 

Andokido meistras 118; 703, 276 

Andras 46 

antkapiniai akmenys 97, 142, 158, 162, 215, 
237, 240; 83-86, 133, 145, 152, 201, 263 

antspaudai, žr. gemos 

Apelis 195, 253, 290 

Apolonas 24, 136, 164, 234; 11, 118, 125, 
217, 258, 300 

apranga 86-88, 110, 142, 152, 154-155, 160, 
198-199, 208, 230; 72, 73, 76, 77, 132, 
133, 279, 283 

archaizavimas 264, 287 

archajinė šypsena 84-86 

Archermas 88; 75 

architektūros orderiai 77-83, 164, 169, 222; 
62-65, 136, 159 

Argas 42, 46, 64; 22, 39 

aribalas 56; 40, 43 

Aristoklis 84 

Artemidė 60, 103 

Artemisijas 139, 142; 130 

Arundelio grafas 18; 7 

Asklepijas 169 

Astartė 69 

Astėjas 210 

Atėnai/Atika 16, 32, 38, 50, 54, 74, 91, 100, 
135, 142-143, 153, 157-158, 160, 184, 
192, 198, 208; 16-21, 36, 83-85, 87, 88, 
91-94, 101, 103, 115, 145, 146, 216, 265; 


Akropolis 13, 21, 32, 88, 91, 120, 145, 
218, 260; 2, 71, 74, 76, 77, 82, 124, 132, 
135, 141, 143; Atalo stoja 216; Atėnės 
Nikės šventykla 154; 2, 143; Erechtėjonas 
150-153; 2, 62, 141, 142; Hefaistėjonas/ 
Hefaisto šventykla 155; 144, 265; 
Partenonas 11-14, 19-20, 28, 138, 145- 
150, 268, 293; 134, 137-140, 299, 
Propilejai/Akropolio vartai 145; 2, 135; 
Vėjų bokštas 222 

Atėnė 16, 136, 146-148, 150, 174, 268-269; 
82, 91, 128, 132, 137, 138, 197, 220, 268; 
Partena 145, 150; 140, 185, 271, 272, 
Promacha 145 

audimas 38, 196, 215, 274; 192 

augaliniai motyvai 57, 164, 169, 199, 241, 
273; 40, 49, 56, 192, 218, 285 

auksas/sidabras 43, 136, 148, 150, 181, 184- 
190, 243-247; 32, 33, 183-186, 246-251, 
282, 284-286, žr. t. p. juvelyriniai dirbiniai 


Bajos 291 

Baktrija 280 

Basos 19, 164; 8, 154, 155 

Belvederio torsas 234 

Berlyno meistras 120; 1/0 

Bernini 232 

Bizantija 289 

Bojotija 43, 68, 253; 24, 25, 211, 212, 240 

Boréjas 273 

Brigo meistras 122; 109 

bronzos dirbiniai: fibulos 34, 43; 25 figūrėlės 
43-46, 68, 127-129, 181-183; indai 46, 
51, 53, 129, 181; 34, 35, 119, 120; 
plokštelės 111, 126; 53, 54, 116, 117, 
skulptūrų liejimas 86, 127-129; veidrodžiai 
130, 183, 187; 175, 181, 182 


Canova 297 

Charonas 208 

Chijas 88; 77, 95, 263 
Chimaira 111; 47, 98, 194 


daidališkasis tipas 72-74; 56, 58, 59 


Deksamenas 191; 187 
Delas 18, 73-74, 80, 97, 143; 6, 75, 223 

Delfai 14, 22, 54, 80, 90, 94, 139, 169, 192, 
261; 66, 68, 78, 81, 131, 267 

Demostenas 235; 234 

Dervenai 180 

Didima 97, 220; 217, 218 

Didžioji kelionė 21 

Dionisas/Dionisijos 110-111, 113, 122, 208, 
235, 270; 92, 150, 172, 178, 184, 206, 270 

Dipilo skydas 18, 20, 28 


dramblio kaulo dirbiniai 43, 54, 69, 148, 150; 


36-39, 190 
Dreras 69 
Duris 122; 108 
Dzeuksidas 195 
Dzeusas 46, 135—136, 142, 268; 10, 57, 91, 
125-130, 213, 219, 220, 265, 269, 290 
Diirer 300 


Echelas 146 

Efesas 94, 220; 67, 166 

Egiptas/Egipto menas 23, 72, 74, 77, 83-84, 
99, 110, 130, 217, 243, 288 

Eksekijas 106, 118; 93 

Epidauras 169; 159 

Epiktetas 120; 106 

Epikūras 233 

Erotas 183, 190, 208, 215; 182, 206 

Etrurija/etrusky menas 16, 76, 106-107, 283, 
286; 252, 287, 288, 290 

Euboja 31-32, 48, 50 

Eufronijas 118; 104 

Eutichidas 2/4 

Eutimidas 118, 120, 123; 105 


Faonas 204 

Faras 222 

Farnese'ų taurė 252; 257 

Feidijas 22-23, 136-138, 145, 148-150, 157, 
160-162, 174, 208, 274; 10 

fialės 184-186; 118, 179 

Filipas II 22; 191, 192 

Finlay, George 20 

Fintijas 102 

Foinikija/foinikai 20, 49-50, 77, 131, 240, 
283; 162, 237 

Fokaja 80 

Francois vaza 102; 89, 90 


galai 217, 226, 267—268; 221 


gamtovaizdis 208, 253, 256; 191, 264 
Ganimedas 139; 127, 290 

Gela 114, 131 

gemos/kamėjos, antspaudai 16, 21, 43, 54, 69, 
130-131, 133, 190-191, 250, 252; 55, 
122, 187, 213, 257, 287, 296 

gigantai 226; 219, 220 

gorgonė 102, 110, 129, 264, 274; 52, 179, 
202 

Gorgonės meistras 88 


grifas 51, 53, 63, 68; 34, 49, 54, 174, 218 


Hada 281 

Hadas 189 

Hadra 247; 254 

Heraklis 41, 111, 113—114, 136, 138, 268- 
270, 293; 20, 26, 79, 80, 100, 101, 103, 
109, 110, 117, 128, 169, 181, 195, 197, 
247, 281, 282, 298 

Hermafroditas 231; 227, 229 

Hermis 160, 175; 150 

Hermogenas 221 

Hipodamas 260 

Homeras 41; 22, 239 


idealizavimas 23, 150 
Idos kalno ola 50 
Iktinas 164 

Ilisas 152 

Indija 280; 213 
Istmija 60 


Jonija, žr. Rytų Graikija 
juvelyriniai dirbiniai/papuošalai 43, 49, 190— 
191, 244-247, 259; 32, 33, 56, 183-185 


Kabirionas 214; 211 

Kainėjas 111 

kamėjos, žr. gemos 

Kardica 28 

Kariatide 150; 142 

Karija 164, 168; 153 

Karnéjos meistras 207 

kentauras 46, 111, 113, 136, 148, 155, 164, 
201, 269; 14, 134, 249 

Keratéja 73 

Kipras 48, 77, 131; 254 

klasicizmas 27, 263, 291 

klastotės 27 

Klitaimnestra 116 

Knidas 160, 175, 231; 151, 167 

Knosas 32 


kolekcionavimas/muziejai 16, 18, 19, 287 


Korfu 90 

Korintas 46, 65, 192 

koros 87-90, 110, 142; 76, 77 

Kosas 261 

Krėra 34, 42, 46, 48, 50, 63, 69, 72, 247; 15, 
25, 53; 58 IF 

krikščionybė 16, 289; 293 

Kritijas 124, 163 

kūrai 74, 83-86, 97, 133; 61, 69, 70 


laidotuvių vazos 35—42, 204, 208; 16, 18, 19, 
201 

Laokoontas 227, 234; 222 

Lesbas 65 

Leukadija 260 

Leukandai 31-32, 46, 49; 13, 14 

Liejyklos meistras 274 

Likija 164; 113 

Lindas 261; 269 

Lippert 9 

Lisipas 17, 160, 164, 176, 227, 290; 168, 169 

Lokrai 180; 171, 172 


Makedonija 160, 195-197, 216, 253; 180, 
189, 243, 260, 261, 269 

Maratonas 148, 192, 256; 149, 197 

Marsijas 174, 234 

Marsijo meistras 205 

Mausolas/Mausoléjas 164; 153, 156, 157 

medzio dirbiniai 69, 123, 215; 57, 112 

Meidijo meistras 209; 204 

Melas 69, 180; 46, 56, 225 

Meleagro meistras 206 

Michelangelo 16, 290; 294 

Mikėnai 29-32, 42, 46, 69, 263; 12 

Mikonas 51, 192 

Miletas 86 

Milo Venera 231; 225 

minojinis 29-31, 69 

Mironas 174; 165 

Mnesiklis 135 

molio dirbiniai: figūrėlės 34, 46, 68, 124-126, 
178-180, 241-243; 14, 15, 23, 24, 51, 127, 
170, 171, 240, 241, 245; reljefinės vazos 
65-66, 215, 248; 51, 115, 174 

monetos 21, 130-133, 191-192, 252; 123, 
188, 259 

Moore, Henry 11, 13, 50 

Morelli 24 

moterys 11, 27, 38, 86-87, 158, 215, 273 

Motija 162 


mozaikos 197, 253, 256-257; 194, 261, 262 
mūzos 15; 184, 200 


Naksas 73; 47, 66 

Napoleonas 17, 293; 297, 298 

Naukratis 72 

negras 243; 173, 244 

Neso meistras 100, 102 

Nikė (Pergalė) 90, 136, 154, 190; 75, 143, 226 
Niobidė/Niobės duktė 158; 148 

Niobidės meistras 199; 196, 197 

nuogumas 158-160, 230-231, 272, 293 


Odiséjas 41, 234; 264 

Olimpija 21, 69, 111, 135, 138-139, 147- 
150, 160, 175, 199; 10, 30, 34, 35, 116, 
125-129, 150, 269 

Olintas 169; 194 

Onesimas 107 

Orestas 292 

Ostija 224 


Pagasos 253 

Panas 234; 177 

Pano meistras 199; 195 

Paras 46, 133 

Pario teismas 94; 190 

pasakojimas/pasakojamasis menas 41, 55, 61, 
102, 110, 113, 126, 201-202, 234, 265— 
271 

Pausijas 253 

Pela 256; 261 

Pelėjas 205 

Penelopė 158; 147, 203 

Penelopés meistras 203 

Pentesiléjos meistras 201; 198 

Perachora 31 

Pergalė, žr. Nikė 

Pergamas 18, 216, 218, 220, 226-227, 261; 
215, 216, 219-221 

Periklis 11, 143 

periranterijai 73; 60 

Persėjas 102; 160, 193 

Persepolis 279 

Persija/persų menas 76, 133, 135, 143, 145, 
184, 191, 198, 202, 216, 268-269, 277, 
280; 147, 249, 262, 272, 279 

personifikacija 209, 217 

Pestas 170; 210 

Pešavaras 280 

Pirėjas 18, 22; 718, 271 

Pistokseno meistras 201; 199 

Pitsa 712 

pynimas 38 

Platonas 23 

Polieuktas 234 

Polifemas 48, 230 

Polignotas 192, 256 

Polikleitas 157, 160, 174-175; 165 

Pompejai 197, 224, 253, 256; 193, 262 

portretai 163—164, 226, 235-237; 213, 233- 
236, 259 

Poseidonas 139, 146; 130, 137, 242 

Praksitelis 18, 160, 175, 231; 150, 167 

Priene 158, 266 

Proitas 39 

Psiaksas 101 


Rampino raitelis 86; 74 

Ravelas 293 

realizmas/tikroviskumas 23, 86, 150, 157- 
159, 164, 226, 234, 243, 258, 294 

Renesansas 5, 11, 13, 24, 158-159, 234, 290 

Riačė 14, 22, 142; 4 

Rytų Graikija 54, 65, 76-77, 88, 96-97, 126, 
131, 143, 168, 240 

Ryty jtaka 31, 48-75, 77 

Rytų menas 23, 31, 42, 48-54, 58, 74, 
99, 181, 186, 243 

Rodas 65, 227, 230 

Roma/romėnai 13, 16, 28-29, 158, 172, 
220-221, 250, 286, 289; 4, 11, 148, 264 


Samas 22, 46, 54, 69, 73, 126, 153 ; 27, 29, 
38, 57, 97, 117 

Samotrakė 226 

Sardės 220 

sarkofagai 240; 237 

satyras 113; 102, 107, 108, 114, 122, 229, 
251 

seirėnė 53, 181; 35 

Selinuntas 170; 160 

sfinge 57, 60, 80, 96, 100; 45, 66, 83, 257 

sfinksas 20 

Sikionas 253; 78 

Sirakūsai 52, 188 

Sirija 49, 51 

Skitija/skitai 184, 190, 244, 280; 179, 190, 
285 

Skopas 162, 175 

Smirna 80, 243, 260; 37, 64, 241 

Sofilas 116 

Sparta 143, 160; 23, 119 
Spata 83 

Sperlonga 230 

stelos, žr. antkapiniai akmenys 
stiklas 250; 256 

Sunijas 42, 61 


šventyklos architektūra 77-83, 135-136, 
145-154, 170; 31 


Tanagra 241-242; 240 

tapyba (monumentalioji) 192-199, 204, 211, 
253-257; 189, 191, 193, 197, 260, 264, 
288, 289 

Tarentas 183, 208, 245, 246 

Tasas 47 

teatras 113, 168—169, 180, 213, 222, 265; 
158, 210 

Tebai 160; 43 

Tegeja 175 

Tenėja 69 

Tera 46 

Termas 56 

Tesėjas 114, 270; 90 

Tiche 293; 214 

tiranai 76, 83; 131, 163 

Tirano zudikai 124, 163, 170, 291 

Trakija 244, 282; 286 

Tralai 230; 224 

Troja 41, 94, 148; 51, 79, 93, 288 


Vakary graiky menas 126, 170-172, 180, 242 

vazy tapyba 16, 20, 56, 275; geometrinio 
stiliaus 32—42, 55; 16—22; rytietiško stiliaus 
54—65; archajinė/klasikinė keramika: Atėnų 
60-63, 100-106, 113—123, 198-211; 42, 
45, 48, 88-94, 101—111, 195-206, 274, 
276-278; Cerés 107; 100; Chalkidės 107; 
99; Korinto 55-60, 100, 106; 40, 41, 43, 
44, 96; Rytų Graikijos 65, 107; 50, 97, 
etruskų 290; Panatėnajų 114, 214; Piety 
Italijos 211-213, 248; 207-210, 275; salų 
46, 47, 49, Spartos 107; 98; helėnistinė 
vazų tapyba 247—248; 252-255 

Velija 289 

Venecija 17-18; 5, 6 

Vergina 22, 253; 189, 191,192 

Viksas 22, 130; 119 


Wedgwood 248 
Winckelmann 24, 291 


MENO PASAULIS 


John Boardman 
Graiky menas. 302 iliustracijos, 73 — spalvotos 


Šis leidinys — autoritetingas ir drauge lengvai skaitomas graikų meno istorijos 
vadovas. Pirmasis jo variantas, išleistas 7 dešimtmečio pradžioj įvairiomis 
kalbomis šimtais tūkstančių egzempliorių, dabar gerokai išplėstas ir papildytas. 
Pasak paties autoriaus, „šis leidimas skiriasi tuo, kad jame atsižvelgta į naujus 
radinius, požiūrius bei idėjas. <...> Stengiausi grąžinti graikų meną iš albumų bei 
galerijų atgal į Graikiją, suvokti, ką jis reiškė patiems graikams — meno kūrėjams 
bei stebėtojams.<...> Svarbiausias mano tikslas buvo paaiškinti, kaip iš tiesų 
atrodė graikų menas, kaip turime į jį žiūrėti, kad išmoktume juo žavėtis ne tik 
kaip turistų lankomu Partenonu ar apdaužyta marmuro statula, bet kaip visų 
mūsų bendru paveldu.“ 


Knygos autorius Johnas Boardmanas — vienas iš žymiausių senovės Graikijos 
meno tyrinėtojų. Keletą metų yra dirbęs Graikijoje: buvo Britų archeologijos 
mokyklos Atėnuose direktoriaus pavaduotojas, vykdė kasinėjimus Smirnoje, 
Krėtoje, Chijo saloje, Libijoje. Vėliau vadovavo Ashmole'o muziejui Oksforde, 
dirbo Oksforde, dėstė klasikinio laikotarpio archeologiją. Dabar yra Oksfordo 
universiteto klasikinės archeologijos ir meno prefesorius emeritas ir Britų 
akademijos narys. 

Knyga išleista 
Atviros Lietuvos fondui 
parėmus 


„Švietimas Lietuvos ateičiai“ — tai projektas, atsiradęs 
sėkmingai sutapus Lietuvoje vykstančios švietimo 
reformos ir garsaus filantropo George'o Soroso veiklos 
pagrindinėms idėjoms bei siekiams. Jį įgyvendina 
Atviros Lietuvos fondas, bendradarbiaudamas su 
Švietimo ir mokslo ministerija. 

